\NormalFont\ShortTitle{Hamoosi}

{\MTB Ikitaabo kyoꞌmuleevi

\par }{\MT Hamoosi

\par }{\IMT Indangiriro

\par }{\IP Yiki kitaabo kikayandikwa na Hamoosi, kinayerekiini ngiisi kwo âli kizi kanukira Abahisiraheeri, bwo bâli kizi libuza abakeni, banâli kizi hambirira ukulonga amatongo mingi-mingi.

\par }{\IP Hamoosi atâli muleevi, kandi iri mwana woꞌmuleevi (7.14). Si âli riiri mungere weꞌbibuzi, anâli kizi tanduula ibiti byeꞌkikuyu. Kundu kwokwo, Rurema akamútuma, ayiji menyeesa ngiisi kwo agahaniiriza abandu baage.

\par }{\IP Hamoosi âli kizi menyeesa igambo lya Rurema, mu kukoleesa imigani. Ku mugani: «Ku byaha bishatu byeꞌDamasiki, kiri neꞌbina…», (1.3; 1.6; 1.9; 1.11; 1.13; 2.1; 2.4; 2.6) Anakizi buuza ibibuuzo byoꞌkushembuulana (3.3-6). Akakoleesa imigani, ngeꞌnzige (7.1-3), noꞌmuliro (7.4-6), noꞌmugozi gwoꞌkugera mwo (7.7-9), noꞌlugega lweꞌbitumbwe íbiyeziri (8.1-14). Âli loziizi kwoꞌkuli kukizi hinga «nga lwiji úluli mu golomba.» Anadeta: «Kwokwo balya beene Yusefu ábasigiiri, hali ikyanya Nahano Rurema woꞌbushobozi bwoshi angabakejeerera.» (5.15b)

\par }{\IP Muziizi muguma gwiꞌsikamiro, guli mu Hamoosi 5.14: «Mukizi yiyeka noꞌkugira amabi. Si mube noꞌmwete gwoꞌkukizi gira amiija, lyo mulama. Haaho, lyo Nahano Rurema woꞌbushobozi bwoshi agamùtabaala, nga kwokulya muli mu kizi deta.»

\par }{\IS Íbiri mwo ku bwofi

\par }{\IO a) Rurema agaahana ibihugo íbiri ha butambi lyaꞌBahisiraheeri (1.2–2.5)

\par }{\IO b) Amagambo goꞌkudaaka Abahisiraheeri boonyene (2.6–5.17)

\par }{\IO c) Abahisiraheeri bagatwalwa imbohe mu mahanga (5.18–6.14)

\par }{\IO d) Amabone goꞌkuyerekana ngiisi kwo Rurema agahaniiriza abandu (7.1–9.10)

\par }{\IO e) Mu siku ízâye yije, Abahisiraheeri bagaki galulirwa imwa Rurema (9.11-15)



\par }\ChapOne{1}{\PP \VerseOne{1}Ino ndumwa, Rurema akagimenyeesa umuleevi Hamoosi. Âli riiri mungere wa mu kaaya keꞌTekowa, mu kihugo kyeꞌBuyuda. Inadesiri hiꞌgulu lyeꞌkihugo kyeꞌHisiraheeri. Ku kyanya uyo Hamoosi akagiyigulirwa, umusisi muhamu gwâli mali hisa imyaka ibiri guleeziri. Kinali kyo kyanya Huziya âli twaziri mu kihugo kyeꞌBuyuda. Yerobwamu naye, mugala Yohaashi, ye wâli twaziri mu kihugo kyeꞌHisiraheeri.


\par }{\Q \VS{2}Uyo Hamoosi anadeta kwokuno: «Nahano agweti agalunduma ku mugazi Sayuni.

\par }{\QB Izu lyage ligweti ligayuvwikana mu Yerusaleemu.

\par }{\Q Kyo kitumiri indagiriro nyija zikola mu yuma.

\par }{\QB Kiri niꞌrango lyoꞌmugazi Karimeeri, nalyo keera lyahangaluka.»


\par }{\SH Rurema agaahana abatuulani baꞌBahisiraheeri
\par }
{\Q \VS{3}Nahano adetaga kwokuno: «Abandu beꞌDamasiki bagweti bagakizi yifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Si bâli kizi kuba-kuba abandu beꞌGiryadi,

\par }{\QB nga ábali mu komoolola indalo neꞌfuka yaꞌmiino.


\par }{\Q \VS{4}Kwokwo, akajumiro keꞌmbaga yoꞌmuhisi mwami Hazaheeri, ngola ngakashonoolera kwoꞌmuliro.

\par }{\QB Ee! Irya nyumba nyiija ya mwami Beni-Hadaadi, ngagisingoola lwoshi.


\par }{\Q \VS{5}Kiri neꞌmigaliro yeꞌmiryango yaꞌkaaya keꞌDamasiki, ngagitwisa-twisa.

\par }{\QB Ninaminike abandu ba mu ndekeera yeꞌHaweni.

\par }{\Q Na nzimiize noꞌmutwali weꞌBeeti-Hedeni.

\par }{\QB Kiri naꞌBaharaamu bagatwalwa imbohe i Kiiri.»

\par }{\Q Kwokwo, kwo Nahano adesiri!


\par }{\BB \par }
{\Q \VS{6}Nahano adetaga kwokuno: «Abandu beꞌGaza bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Si bakagwata abandu booshi mu twaya tulebe,

\par }{\QB banabatwala imbohe, gira bagendi ba baja i Hedoomu.


\par }{\Q \VS{7}Yako kaaya keꞌGaza, ngola ngakashonoolera kwoꞌmuliro.

\par }{\QB Gunasingoole kiri neꞌnyumba zaamwo ngomu zooshi.


\par }{\Q \VS{8}Abahashidoodi nabo, ngabazimiiza kuguma na mwami weꞌHashikelooni.

\par }{\QB Na mbuli hindukiraga akaaya keꞌHekurooni, na ngateere.

\par }{\Q Ee!
Abafirisiti booshi ábagaaba basigiiri, bagaminikwa ngana-ngana!»

\par }{\QB Kwokwo, kwo Rurema Nahamwitu adesiri.


\par }{\BB \par }
{\Q \VS{9}Nahano adetaga kwokuno: «Abandu beꞌTiiro bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Kundu bakanywana
ikihango naꞌBahisiraheeri, si bakakihongola!

\par }{\Q Banagwata abandu booshi mu twaya tulebe,

\par }{\QB banabatwala imbohe, gira bagendi ba baja i Hedoomu.


\par }{\Q \VS{10}Ku yukwo, inzitiro zaꞌkaaya kaabo, ngola ngazishonoolera kwoꞌmuliro,

\par }{\QB gunasingoole kiri neꞌnyumba zaamwo ngomu zooshi.»


\par }{\BB \par }
{\Q \VS{11}Nahano adetaga kwokuno: «Beene Hedoomu bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Si bagweti bagahiiva beene wabo,\FTNT{*}{{\FR 1:11 }{\FR{1.11
}}{\FQ{beene wabo
}}{\FT{Abahisiraheeri bâli riiri ba mu kibusi kya Yakobo, mwene wabo Hesahu, shokuluza waꞌBahedoomu.
}}} Abahisiraheeri,

\par }{\QB iri banabayita neꞌngooti, buzira kubayuvwirwa indengeerwa!

\par }{\Q Banayamiri bali mu savya-savya hiꞌgulu liꞌshavu, iri banalangama.


\par }{\Q \VS{12}Ku yukwo, akaaya kaabo keꞌTemaani, ngola ngashonoolera kwoꞌmuliro,

\par }{\QB gunasingoole kiri neꞌnyumba ngomu zooshi za mu keꞌBosira.»


\par }{\BB \par }
{\Q \VS{13}Nahano adetaga kwokuno: «Beene Hamooni bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Si bakateera beene Giryadi, mbu lyo bayajabula ikihugo kyabo!

\par }{\QB Haaho-haaho, banakizi gwata abakazi ábâli kola neꞌnda, banazibunduule.


\par }{\Q \VS{14}Ku yukwo, inzitiro zaꞌkaaya kaabo keꞌRaba, ngola ngazishonoolera kwoꞌmuliro,

\par }{\QB gunasingoole kiri neꞌnyumba zaamwo ngomu zooshi.

\par }{\Q Emwe! Yulwo lusiku, izibo ligakungula ngana-ngana!

\par }{\QB Hanabaagage ulunganga lwingi, nga lweꞌkihuhuuta.


\par }{\Q \VS{15}Mwami weꞌHamooni agatwalwa imbohe, kuguma naꞌbatwali baage booshi.»

\par }{\QB Kwokwo, kwo Nahano adesiri!




\par }\PoetryChap{2}{\Q \VerseOne{1}Nahano adetaga kwokuno: «Abandu beꞌMohabu bagweti bagayifunda mu byaha.

\par }{\Q Si bakayabiira imigongolo ya mwami weꞌHedoomu,

\par }{\QB banagisingoola, banagigira mwoꞌluhemba.

\par }{\Q Aahago! Ukubahana, ngola ngabahana ngana-ngana!


\par }{\Q \VS{2}Ku yukwo, ngola ngashonoolera ikihugo kyabo mwoꞌmuliro,

\par }{\QB gunasingoole inyumba ngomu za mu kaaya keꞌKeryoti.

\par }{\Q Yabo Bamohabu, bagaminikwa mu lunganga lwiꞌzibo.

\par }{\QB Bagakizi banda akashiba, iri banadihiriza ibibuga.


\par }{\Q \VS{3}Kiri na mwami wabo, ngamúyita kuguma naꞌbatwali baage booshi.»

\par }{\QB Kwokwo, kwo Nahano adesiri!


\par }{\BB \par }
{\Q \VS{4}Nahano adetaga kwokuno: «Abayuda, bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Si bâli kizi jajaaka
imaaja zaani, batanakizi kulikira imigeeza yazo.

\par }{\QB Ngiisi kwo bashokuluza baabo bâli kizi yikumba imizimu yeꞌbibeesha,

\par }{\QB kwo nabo keera yabahabura.


\par }{\Q \VS{5}Ku yukwo, ngola ngashonoolera ikihugo kyabo mwoꞌmuliro,

\par }{\QB gunasingoole inyumba ngomu zooshi za mu kaaya keꞌYerusaleemu.»


\par }{\BB \par }
{\Q \VS{6}Nahano adetaga kwokuno: «Abahisiraheeri bagweti bagayifunda mu byaha.

\par }{\QB Aahago! Ukubahana, ngola ngabahana ngana-ngana!

\par }{\Q Mu kulooza ukugala, bagweti bagaguza abandu bazira buhube, babe baja mbu bwo batabayishula imyenda yabo.

\par }{\QB Banagweti bagakizi guza umukeni ku kishingo kyeꞌbiraato naaho.


\par }{\Q \VS{7}Babwinagi kwaꞌbakeni bali nga lukungu naaho,

\par }{\QB banagweti bagakizi balibata-libata kwo.

\par }{\Q Balya bakeni, ikyanya bali mu ba imbere lyaꞌbatwi beꞌmaaja, bali mu bayima ukuli kwabo.

\par }{\Q Lolaga ibala! Umwana na yishe, bagweti bagashangiira umukazi muguma.

\par }{\QB Kwokwo, kwo bagweti bagatukiisa iziina lyani, na ndi nie Mutaluule.


\par }{\Q \VS{8}Bali mu nyaga abakeni imirondo, hiꞌgulu lyoꞌmwenda.

\par }{\Q Neꞌyo mirondo, ikyanya bali mu gendi yikumba ha tutanda twabo,

\par }{\QB bali mu giyaja haashi, banagigwejere kwo.

\par }{\Q Neꞌkyanya bali mu ba mu ndaaro zeꞌmizimu yabo,

\par }{\QB bali mu kizi nywa amaavu go bakagula ku ndiho ízitakwaniini.


\par }{\BB \par }
{\Q \VS{9}«Abahamoori bâli bala-bala, nga biti byeꞌmyerezi,

\par }{\QB banâli neꞌmisi mingi, nga biti byeꞌmyalooni.

\par }{\Q Kundu kwokwo, nꞌgabaminika imbere lyaꞌBahisiraheeri.

\par }{\QB Nꞌgashereeza ibitumbwe ku matavi gaabyo, nanakuula kiri neꞌmizi.


\par }{\Q \VS{10}Nie kamùlyosa mu kihugo kyeꞌMiisiri,

\par }{\QB nanahisa imyaka makumi gana, ngweti ngamùrongoora mwiꞌshamba.

\par }{\Q Kwokwo, lyo mulonga ukuyabiira ikihugo kyaꞌBahamoori, kibe kyeꞌmwinyu.


\par }{\Q \VS{11}Mu baana biinyu, nanatoola mwo baguma babe
baleevi.

\par }{\QB Naꞌbandi, banaba bo Bataluule.

\par }{\Q E Bahisiraheeri! Nie Nahano namùbuuzagya kwokuno: Bino ngweti ngamùbwira, ka bitali byoꞌkuli?


\par }{\Q \VS{12}Kundu kwokwo, yabo Bataluule, mukabahubiisa mu kubanywesa idivaayi.

\par }{\Q Ha nyuma, ikyanya abaleevi bakayija mbu bamùkanukire,

\par }{\QB mwanakizi banaakira kwo bazibe utunwa!


\par }{\BB \par }
{\Q \VS{13}«Buno, ngola ngamùhotamia,

\par }{\QB ngiꞌgaare ku kyanya liyijwiri ingano.


\par }{\Q \VS{14}Kundu abandu bangayihayiri kwo bo bali mu tibitaga mulindi,

\par }{\QB si ndaaye kiri noꞌmuguma úgafuushuka.

\par }{\Q Kiri neꞌbishugusha, imisi igabimalira.

\par }{\QB Neꞌbikalage byaꞌbasirikaani, nabo bagayabirwa ukuyikiza.


\par }{\Q \VS{15}Ábagweti bagafwora imiheto, batagazibiiriza.

\par }{\QB Na ábayiji ukusuula umulindi, ndaaye úgayikiza.

\par }{\Q Kiri na ábali mu gendera ku fwarasi, ndaaye úgafuushuka.


\par }{\Q \VS{16}Yulwo lusiku, kiri neꞌbikalage byaꞌbasirikaani, bagatibita balyagagi bukondwe!»

\par }{\QB Kwokwo, kwo Nahano adesiri.




\par }\PoetryChap{3}{\Q \VerseOne{1}E Bahisiraheeri! Muyuvwagwe ngiisi kwo Nahano agweti agamùkanukira:

\par }{\QB «Ubwa mbere, nꞌgamùlyosa i Miisiri.


\par }{\Q \VS{2}Mu bandu booshi ba mu kihugo, mwehe naaho mwe nâli kizi hahala.

\par }{\QB Halikago, bwo mwâli kizi gira ibyaha bweneene,

\par }{\QB kyo kitumiri ngamùhaniiriza.»


\par }{\SH Umukolwa gwoꞌmuleevi
\par }
{\Q \VS{3}E balya! Abandu babiri batangabalamanwa,

\par }{\QB bátanazi lagaana ho bali mu genda.


\par }{\Q \VS{4}Indare nayo, itali mu lunduma mu kishuka, ítazi yita inyamiishwa.

\par }{\QB Itanali mu bwija mwiꞌbundo, ítazi longa byo igaalya.


\par }{\Q \VS{5}Akanyuni nako, katali mu gwatwa mu mutego buzira kyambo.

\par }{\QB Gutanali mu huka, ndaanakyo kindu íkyaguhusa.


\par }{\Q \VS{6}Ikibuga, iri kyangadihirizibwa mu kaaya, abandu baamwo bali mu yami yoboha.

\par }{\QB Kwokwo, noꞌbuhanya, butangagwata akaaya, Nahano átazi kyula.


\par }{\Q \VS{7}Ku kasiisa, Rurema Nahamwitu atangagira igambo lyoshi,

\par }{\QB átazi menyeesa abakozi baage,
abaleevi.


\par }{\BB \par }
{\Q \VS{8}Indare ku kyanya yalunduma, nyandi útangayoboha?

\par }{\Q Buno, Rurema Nahamwitu naye keera adetaga.

\par }{\QB Aaho! Nyandi úwangaki lahira ukutanga ubuleevi?


\par }{\SH I Samariya yashereezibwa
\par }
{\Q \VS{9}Ino ndumwa, ugimenyeese mu batuuziri mu butwali bweꞌHashidoodi, na mu bweꞌMiisiri:

\par }{\Q «Mukuumanage ku migazi ízungulusiri i Samariya,

\par }{\QB gira muyibonere ngiisi kwaꞌbandu bali mu kamburugu kingi,

\par }{\QB na ngiisi kwo bagweti bagalibuzania.»


\par }{\Q \VS{10}Nahano adetaga kwokuno:

\par }{\QB «Abandu baani, bataki yiji ngiisi kwo bangagira íbikwaniini!

\par }{\Q Inyumba zaabo ngomu, si ziyijwiragi mweꞌbindu byo bakanyaga!»


\par }{\Q \VS{11}Ku yukwo, Rurema Nahamwitu adetaga kwokuno:

\par }{\Q «Abagoma bakola bagayiji shereeza ikihugo kiinyu,

\par }{\QB banahongolage inyumba ziinyu ngomu-ngomu.

\par }{\Q Na íbiri mwo, banabishahule.»


\par }{\BB \par }
{\Q \VS{12}Nahano adetaga kwokuno:

\par }{\Q «Indare, ikyanya igweti ikibuzi mu kanwa kaayo,

\par }{\QB umungere ali mu fuusa amagulu gabiri naaho, kandi iri ikihande kyoꞌkutwiri.

\par }{\Q Kwokwo, kwaꞌBahisiraheeri bagakizibwa mu kaaya keꞌSamariya.

\par }{\QB Biryagagi kwokwo, kundu baki gweti bagavwagarara ku bitumbi biija, naꞌbandi ku ngingo.

\par }{\QB Si ábagasigala, bagaaba bagerwa naaho.»


\par }{\BB \par }
{\Q \VS{13}Nahano Rurema woꞌbushobozi bwoshi, adetaga kwokuno:

\par }{\QB «Munyuvwirize bwija! Niinyu mukagendi bwira
Abahisiraheeri booshi kwokuno:


\par }{\Q \VS{14}Ngaki mùhana hiꞌgulu lyaꞌmahube giinyu.

\par }{\QB Ku lwolwo lusiku, ngashereeza noꞌtutanda útuli i Beteeri.

\par }{\Q Yutwo tutanda, utugongo twatwo tugatolwa, tunatibukire haashi.


\par }{\Q \VS{15}Ngahongola neꞌnyumba zooshi zaꞌbagale,

\par }{\QB ziba za kutuula mwo ku kyanya kyeꞌmbeho, kandi iri ku kyanya kiꞌduutu.

\par }{\Q Ngahongolaga inyumba mbamu zooshi ízilimbisiibwi naꞌmahembe geꞌnjovu.»

\par }{\QB Kwokwo, kwo Nahano adesiri.




\par }\PoetryChap{4}{\Q \VerseOne{1}E bakazi beꞌSamariya! Munyuvwirize bwija!

\par }{\QB Si mujeziri ngana nga ngaavu zeꞌBashaani!

\par }{\Q Munagweti mugakizi vindagaza ábagoozirwi, kiri naꞌbakeni.

\par }{\QB Mugweti mugakizi bwira bayibalo: «Mutuleterage idivaayi, tunywe!»


\par }{\Q \VS{2}Rurema Nahamwitu keera ashiikiza ku
bweru bwage kwokuno:

\par }{\QB «Mu siku ízigayija, abandu bagakizi mùloba, banamùshibule nga fwi kwiꞌgera.


\par }{\Q \VS{3}Bagamùlyosa mu kaaya, mu kumùleeza ha butule bweꞌnzitiro.

\par }{\Q Banamùshulugute imbuga, mwiꞌjagira.»

\par }{\QB Kwokwo, kwo Nahano adesiri.


\par }{\SH Abahisiraheeri batazi hinduka
\par }
{\Q \VS{4}Mwe Bahisiraheeri! Mugendi tanga amatuulo imweꞌmigisi i Beteeri.

\par }{\QB Mugendererage ukukizi gatanga kiri neꞌGirigaali.

\par }{\Q Yago matuulo giinyu goꞌkusiriiza, mukizi gatanga ngiisi shesheezi.

\par }{\QB Na ha nyuma lya ngiisi siku zishatu, munatange neꞌkihande kiꞌkumi.


\par }{\Q \VS{5}Muyokye imikate íri mweꞌsaama, libaagage ituulo lyoꞌkudeta kongwa.

\par }{\QB Ha nyuma, munatangage agandi matuulo goꞌbulooze bwinyu, lyo mulonga ubulyo bwoꞌkukizi yikangaata hiꞌgulu lyago imbere lyaꞌbandu!

\par }{\Q Mukuba kwokwo, kwo muloziizi ukukizi gira.

\par }{\QB Kwokwo, kwo nie Rurema Nahamwinyu ndesiri.


\par }{\BB \par }
{\Q \VS{6}«Utwaya twinyu twoshi, nie katuyogogoza niꞌshali.

\par }{\QB Ndaahyo hyokulya hyo nꞌgamùheereza.

\par }{\Q Kundu kwokwo, mutanangalukira.

\par }{\QB Kwokwo, kwo nie Nahano ndesiri.


\par }{\BB \par }
{\Q \VS{7}«Kiri neꞌnvula, nie kamùhangikira yo, myezi ishatu imbere liꞌyimbula.

\par }{\QB Nꞌgagihangika mu kaaya kaguma, nanaginyeesa mu kandi.

\par }{\Q Indalo nguma, zanalonga invula.

\par }{\QB Izindi zanagibula, zanayumaguka.


\par }{\Q \VS{8}Kyanatuma, abandu bagakizi genda mu ngiisi kaaya,

\par }{\QB gira balooze byo bagaanywa.

\par }{\QB Yohoo! Galya miiji ga hala, gatatwa inyoota.

\par }{\Q Kundu kwokwo, mutakangalukira.

\par }{\QB Kwokwo, kwo nie Nahano ndesiri.


\par }{\BB \par }
{\Q \VS{9}«Nꞌgamùyumagukiza idaho liinyu, halinde nanaboza kiri neꞌmimbu yinyu.

\par }{\QB Zirya ndalo, inzige zanazilya, ziba za mitiini, kandi iri za mizehituuni.

\par }{\Q Kundu kwokwo mutakangalukira.

\par }{\QB Kwokwo, kwo nie Nahano ndesiri.


\par }{\Q \VS{10}Nanamùbiika mweꞌbihano, nga kwo nꞌgabibiika mu Bamiisiri kare.

\par }{\QB Nanaminika imisore yinyu mwiꞌzibo.

\par }{\Q Neꞌfwarasi ziinyu ziꞌzibo, nanaleka zitwalwe.

\par }{\QB Ibaya lyeꞌbirunda, nanaleka limùdugiirize.

\par }{\Q Kundu kwokwo mutakangalukira.

\par }{\QB Kwokwo, kwo nie Nahano ndesiri.


\par }{\BB \par }
{\Q \VS{11}«Nꞌgamùminika, nga kwo nꞌgaminika abandu beꞌSoodoma naꞌbeꞌGomora.

\par }{\QB Na ábakasigala mu kati kiinyu, bâli nga mubeza gwoꞌlushaali úgwashumbuulwa mu muliro.

\par }{\Q Kundu kwokwo mutakangalukira.

\par }{\QB Kwokwo, kwo nie Nahano ndesiri.


\par }{\BB \par }
{\Q \VS{12}«Inguuke zooshi zo nꞌgagwanwa namùmenyeesa, ngola ngamùleetera zo.

\par }{\QB Kwokwo, e bandu beꞌHisiraheeri! Muyibiikage ibiringiini ukuhumaanana na Rurema winyu!»


\par }{\BB \par }
{\Q \VS{13}Nahano ye kalema imigazi. Ye nali mu husiisa imbuusi.

\par }{\QB Ngiisi byo ali mu ba ashungisiri ukugira, ali mu gwanwa abimenyeesa abandu.

\par }{\Q Ali mu hindula izuuba lyoꞌmusasa, bube bushigi.

\par }{\QB Anali mu hinyata-hinyata ku marango.

\par }{\Q Iziina lyage, ye Nahano Rurema woꞌbushobozi bwoshi!




\par }\Chap{5}{\SH Hamoosi ayamamaza
\par }
{\PP \VerseOne{1}E Bahisiraheeri! Muyuvwirize bwija yulu lwimbo lwani lweꞌkigandaaro:

\par }{\QB Muyuvwagwe ngiisi kwo ngweti ngamùganyira.


\par }{\Q \VS{2}Abahisiraheeri, kundu bashubi nonosiri,

\par }{\QB halikago, keera bayibumbulika haashi, bataganaki yivyula.

\par }{\Q Bakolaga ngoꞌmunyere keera úwahola,

\par }{\QB ndaanaye woꞌkumútabaala avyuke.


\par }{\BB \par }
{\Q \VS{3}Rurema Nahamwitu adetaga kwokuno:

\par }{\Q «Mu Bahisiraheeri, ikyanya abasirikaani kihumbi bagalyoka mu kaaya,

\par }{\QB igana naaho bo bagagaluka.

\par }{\Q Neꞌkyanya abasirikaani igana bagalyoka mwo,

\par }{\QB ikumi naaho, bo bagagaluka.»


\par }{\BB \par }
{\PP \VS{4}Kwokwo, Nahano abwira Abahisiraheeri kwokuno:

\par }{\Q «Mugalukirage imwani, lyo mulama!


\par }{\Q \VS{5}Mutakizi gendi njakulira i Beteeri, kandi iri i Girigaali.

\par }{\QB Mutanakizi manukira i Beeri-Sheba, mbu mundogeze yo.

\par }{\Q Yabo bandu beꞌGirigaali, si bagagendi twalwa imbohe!

\par }{\QB Kiri naꞌkaaya keꞌBeteeri, si kagasigala mushaka!»


\par }{\BB \par }
{\Q \VS{6}Aaho! Mugalukirage Nahano, lyo mulama.

\par }{\QB Buzira kwokwo, agayilala mu beene Yusefu nga muliro.

\par }{\Q Gulya muliro, gugajigiivya akaaya keꞌBeteeri,

\par }{\QB ndaanaye úgaahasha ukuguzimya.


\par }{\Q \VS{7}Si mugweti mugashobania íbikwaniini,

\par }{\QB Na ngiisi íbiri byoꞌkuli, mugweti mugabinyanyaga haashi.


\par }{\BB \par }
{\Q \VS{8}Nahano ye kalema ikiso kyeꞌndonde íkiri mu buuzibwa Kirimya, neꞌHoryoni.

\par }{\Q Anagweti agalyosa ikihulu, mu kutanguula izuuba.

\par }{\QB Izuuba nalyo, mu kabigingwe ali mu lihindula kihulu.

\par }{\Q Kiri naꞌmiiji ga mu nyaaja mbamu, ali mu gakuumania,

\par }{\QB anashubi gayonera mu kihugo nga nvula.

\par }{\Q Iziina lyage, ye Nahano!


\par }{\Q \VS{9}Kundu abandu bangabiiri balyagagi bikalage, si ali mu yami bashereeza!

\par }{\Q Naꞌkaaya kwakundi, kundu kangabiiri kali neꞌnzitiro ngomu,

\par }{\QB ali mu yami zihongola.


\par }{\BB \par }
{\Q \VS{10}E Bahisiraheeri! Kundu abandu bali mu bulanira ukuli,

\par }{\QB si mwehe muli mu ba mubashombiri bweneene.

\par }{\Q Neꞌkyanya bali mu deta ukuli,

\par }{\QB si muli mu bagayiriza.


\par }{\BB \par }
{\Q \VS{11}Ikyanya abandu bakeniri, muli mu shubi balibata-libata.

\par }{\QB Si ikyanya muli mu batangiisa ingano ku kahaati, lyo muli mu bazimba.

\par }{\Q Kundu mukakizi yubaka inyumba nyiija zaꞌmabuye mabaaje,

\par }{\QB mutâye zituule mwo!

\par }{\Q Na kundu muli mu limiisa indalo
zeꞌmizabibu miija,

\par }{\QB ikyanya bâye gikande mweꞌdivaayi, mutâye ginywe kwo.


\par }{\Q \VS{12}Ngoli yijagi inooka ngiisi kwo mugweti mugahuba.

\par }{\QB Nyiji na ngiisi kweꞌbyaha biinyu keera byaluguuka bweneene.

\par }{\Q Abandu, kundu bangabiiri balyagagi bazira buhube,

\par }{\QB mugweti mugabalibuza mu kubahuuna ikitulire.

\par }{\Q Neꞌkyanya abakeni bali mu looza ukuli imbere lyaꞌbatwi beꞌmaaja,

\par }{\QB muli mu kizi bahangirira.


\par }{\BB \par }
{\Q \VS{13}Ku kyanya kibi nga kyekino, ndaakwo kundi! Umwenge, ali mu hulika ngana.


\par }{\Q \VS{14}Mukizi yiyeka noꞌkugira amabi.

\par }{\QB Si mube noꞌmwete gwoꞌkukizi gira amiija, lyo mulama.

\par }{\Q Haaho, lyo Nahano Rurema woꞌbushobozi bwoshi agamùtabaala,

\par }{\QB nga kwokulya muli mu kizi deta.


\par }{\Q \VS{15}Ngiisi mabi, mukizi gashomba, munabe mukuuziri amiija.

\par }{\QB Ikyanya mugakizi buulania abandu, mukizi kulikira ibyoꞌkuli.

\par }{\Q Kwokwo, balya beene Yusefu ábasigiiri,

\par }{\QB hali ikyanya Nahano Rurema woꞌbushobozi bwoshi angabakejeerera.


\par }{\BB \par }
{\Q \VS{16}Nahano Rurema woꞌbushobozi bwoshi agweti agaadeta kwokuno:

\par }{\QB «Abandu bagakizi liruuka mu tuguliro, na mu ngiisi injira.

\par }{\Q Bagakizi bululuka kwokuno: “Ala twe! Ala twe!”

\par }{\Q Bagakizi tabaaza abahiizi, banatange ifwaranga imwaꞌbalizi,

\par }{\QB gira bakizi yiji batabaala ukulira.


\par }{\Q \VS{17}Mu ngiisi ndalo zeꞌmizabibu, mugaaba ikimombo naaho.

\par }{\QB Balya booshi, ngabaminika ngana.»

\par }{\Q Kwokwo, kwo Nahano adesiri!


\par }{\SH Ulusiku lwo Nahano agaatwa kweꞌmaaja
\par }
{\Q \VS{18}Si mugweti mugaadeta:

\par }{\QB «Ulusiku lwo Nahano agaatwa kweꞌmaaja, tululindiiri ku kyedu bweneene!»

\par }{\Q Yayewe imwinyu! Lulya lusiku, kundu mugweti mugalulindirira,

\par }{\QB si lutagamùleetera umulengeerwe, lunabe lwa kihulu naaho.


\par }{\Q \VS{19}Yulwo lusiku, ikyanya lugaahika, mugaaba ngoꞌmundu úgweti úgatibita indare,

\par }{\QB kiziga, agendi yituruuza ku dubu.

\par }{\Q Kandi iri, ikyanya agayingira mu mwage,

\par }{\QB anayegamire ku kibambaazi, umujoka gunayami múkoma!


\par }{\Q \VS{20}Ulusiku lwa Nahano, lutagaleeta umulengeerwe.

\par }{\QB Si lugaaba naaho lwa kihulu namudidi, buzira kiri noꞌlukeera.


\par }{\BB \par }
{\Q \VS{21}Nahano adetaga kwokuno:

\par }{\Q «Iri ndi mu bona ngiisi kwo mugweti muganaaka-naaka ku siku ziinyu ngulu,

\par }{\QB ndi mu yami zishomba bweneene!

\par }{\QB Nyamiri nzinegwiri ngana.


\par }{\Q \VS{22}Kundu mwangandangira amatuulo goꞌkusiriiza lwoshi, na goꞌmushyano,

\par }{\QB ndagagayemeera!

\par }{\Q Na kundu mwangandangira ibitugwa, mbu gabe matuulo goꞌkuyerekana ingoome,

\par }{\QB ndagagatwaza kiri neꞌhiniini!


\par }{\Q \VS{23}Mulekage ukumbonga ulujongo, mbu mugweti muganyimbira!

\par }{\QB Si ikyanya mugakizi lasa inyimbo, ndâye ziyuvwe!


\par }{\BB \par }
{\PP \VS{24}«Niehe, byo ndoziizi naaho, kwo mulekage ukuli kukizi golomba nga lwiji. Kukizi yama kuli mu golomba nga lwiji úlutâye kame.

\VS{25}E Bahisiraheeri, ikyanya mukahisa imyaka makumi gana muli mwiꞌshamba, ka nie mwâli kizi tangira amatuulo geꞌbitugwa, naꞌgandi matuulo?\FTNT{*}{{\FR 5:25 }{\FR{5.25-27
}}{\XT{Mikolezi 7.42-43.}}} Aahabi!

\VS{26}Si mwâli kizi kolera imizimu yinyu: ngoꞌmuzimu Sakuti mwami winyu, noꞌmuzimu ndonde Kihuni. Iyo migisi, si mwenyene mwe mukagiyibaajira!


\par }{\Q \VS{27}Aahago! Buno, ngola ngamùtwalaga imbohe,

\par }{\QB mu mbinga za hala ukuhima i Damasiki.»

\par }{\Q Kwokwo, kwo Nahano adesiri!

\par }{\QB Niꞌziina lyage, ye Rurema woꞌbushobozi bwoshi.




\par }\Chap{6}{\SH Nahano agaahana ábali mu vindagazania
\par }
{\Q \VerseOne{1}Yayewe imwinyu, mwe mujeberiiri mu kaaya keꞌSayuni!

\par }{\QB Yayewe neꞌmwinyu, mwe mutuuziri ku butoge ku mugazi gweꞌSamariya!

\par }{\Q Buno, baki gweti bagamúgingika mu bwami bwinyu, munalumbuusiri.

\par }{\QB Abahisiraheeri booshi, banagweti bagayiji mùtabaaza.


\par }{\BB \par }
{\Q \VS{2}Mutee hikaga mu kaaya keꞌKaline, gira mulole ngiisi kwo kashereezibwa.

\par }{\QB Mukabuli genderera halinde mu kaaya kahamu keꞌHamaati.

\par }{\Q Ha nyuma, munamanukire mu kaaya keꞌGaati, mu
Bafirisiti.

\par }{\QB Aahago! Abandu ba mu yutwo twaya twoshi, si bo bâli mùsumbiri!

\par }{\QB Ikihugo kiinyu, kitasumbiri ibyeꞌmwabo.


\par }{\Q \VS{3}Ulusiku lweꞌnguuke, kundu lukolaga lugayija,

\par }{\QB mutaloziizi ukukizi yitoneesa hiꞌgulu lyalwo.

\par }{\Q Si ikyanya mugweti mugayifunda mu mabi,

\par }{\QB lyo mugweti mugaluyegereza!


\par }{\Q \VS{4}Si muli mu ba mugwejiiri ku ngingo ízilimbisiibwi naꞌmahembe geꞌnjovu,

\par }{\QB munajeberiiri ku bitumbi biinyu biija-biija,

\par }{\Q munagweti mugaalya inyama zeꞌbitugwa ibishishiri,

\par }{\QB ziba zeꞌbibuzi, kandi iri zeꞌngaavu.


\par }{\Q \VS{5}Munakuuziri ukulasa inzeeze, mu kuyimba inyimbo za busha-busha.

\par }{\QB Munayibwini kwo muli mu yimba nga mwami Dahudi.


\par }{\Q \VS{6}Si munagweti mugakizi gotomera idivaayi, nga ngiisi kwo musiimiri!

\par }{\QB Munali mu kizi yishiiga amalaasi goꞌmuhongolo mwija.

\par }{\Q Na kundu ikihugo kiinyu kikola kigaamala, si mutatwaziizi!


\par }{\BB \par }
{\Q \VS{7}Ku yukwo, mwe mugashokola injira mu kugendi shwekwa mu mbohe.

\par }{\QB Kulya kujeberera kwinyu, leero, lyo kugayami mala.


\par }{\BB \par }
{\Q \VS{8}Rurema Nahamwitu ashiikiza kwokuno:

\par }{\Q «Nga kwo nyamiragi nie Rurema,

\par }{\QB yuku kuyikangaata kwaꞌBahisiraheeri, keera kwanyaagaza ngana-ngana!

\par }{\Q Inyumba zaabo, kundu ziryagagi ngomu, si keera zannenuuka.

\par }{\Q Ku yukwo, yaka kaaya keꞌSamariya, ngakabiika mu maboko gaꞌbagoma,

\par }{\QB banakashereeze kuguma na íbikali mwo byoshi.»


\par }{\PP \VS{9}Inyumba íshubi sigiiri mwaꞌbashosi ikumi, booshi bagaafwa.

\VS{10}Mwizo wa nakufwa, ikyanya agayiji hulusa ikirunda, anabuuze ngiisi ye angagwana mwo: «Ka hali ugundi mundu ye muliriinwi?» Anamúshuvye: «Ndaaye!»

\par }{\PP Haaho, ulya wa mbere anamútoleranie kwokuno: «Hulika! Utangadeta iziina lya Nahano.»


\par }{\BB \par }
{\Q \VS{11}Nahano, ikyanya agakyula naaho, inyumba zigayami yihongoleka haashi.

\par }{\QB Kwokwo, kwo bigaaba ku nyumba zooshi, ziba nangungubanga, kandi iri niini.


\par }{\BB \par }
{\Q \VS{12}Aahago! Keꞌfwarasi zangagirigimba ku lwajwe?

\par }{\QB Kandi iri, kaꞌbandu bangakoleesa ingaavu mu kululima kwo? Aahabi!

\par }{\Q Haliko mwehe, keera mwahindula ukuli, kube nga kolobwe.

\par }{\QB Na ngiisi íbikwaniini, mwabihindula bibe bilulu.


\par }{\Q \VS{13}Ikyanya akaaya keꞌLodebaari kakagwatwa, mwanashambaala,

\par }{\QB mwanayihaya, ti: «Kalya kaaya keꞌKarinayimu,

\par }{\QB si tukakagwata ku misi yitu twenyene!»


\par }{\Q \VS{14}Haliko, Nahano Rurema woꞌbushobozi bwoshi, adetaga kwokuno:

\par }{\QB «E Bahisiraheeri, ngola ngaleeta abagoma mu mahanga, bayiji mùteera.

\par }{\Q Yibyo binyamahanga bigamùlibuza ngana-ngana,

\par }{\QB ukulyokera i Hamaati, uluhande lweꞌmbembe,

\par }{\QB halinde ku kyambu kyeꞌHaraba, uluhande lweꞌkisaka.»




\par }\Chap{7}{\SH Amabone hiꞌgulu lyeꞌnzige
\par }
{\PP \VerseOne{1}Gano mabone, Rurema Nahamwitu ye kaganyereka. Mu kati kaago, nꞌgabona kwo agweti agalingaania akanyegete keꞌnzige. Yizo nzige, zanaboneka ku kyanya imimbu ya mwami yâli mali yimbulwa. Neꞌgindi mimbu ya kabiri, ikiri mu yija.


\par }{\PP \VS{2}Zirya nzige zanayami genda zigaasivya imbuto zooshi mu kihugo. Kyanatuma ngaadeta, ti: «E Rurema Nahamwitu! Si twe beene
Yakobo, tukoli sigiiri bagerwa naaho! Aahago! Nakuyinginga bweneene utukejeerere. Buzira kwokwo, tutagaki ba ho!»


\par }{\PP \VS{3}Kwokwo, Nahano anayishuhiza, anadeta, ti: «Byo njuba ngaagira, ngatee bileka!»


\par }{\SH Amabone hiꞌgulu lyoꞌmuliro
\par }
{\PP \VS{4}Ha nyuma kandi, Rurema Nahamwitu anashubi nyereka agandi mabone. Nanabona kwo akola agaahana abandu baage, mu kubajigiivya noꞌmuliro. Yugwo muliro gwanasingoola kiri naꞌmabenga mahamu geꞌnyaaja, gwanatondeera ukujigiivya ikihugo kyoshi kyaꞌBahisiraheeri.

\VS{5}Kwokwo, nanadeta: «E Rurema Nahamwitu, si
Abahisiraheeri bakoli sigiiri bagerwa naaho! Aahago! Nakuyinginga bweneene uyishuhizagye. Buzira kwokwo, tutagaki ba ho!»


\par }{\PP \VS{6}Kwokwo, Nahano anashubi yishuhiza, anadeta, ti: «Byo njuba ngaagira, ngatee bileka.»


\par }{\SH Amabone hiꞌgulu lyeꞌnevu yaꞌbuubasi
\par }
{\PP \VS{7}Ha nyuma, Nahano anashubi nyereka agandi mabone. Nanamúbona kwo ayimaaziri ha kibambaazi, afumbiiti inevu yaꞌbuubasi.

\VS{8}Anambuuza: «E Hamoosi, biki wabona?» Na wa naani, ti: «Mbwini inevu yaꞌbuubasi.» Anashubiza, ti:

\par }{\Q «Abandu baani, Abahisiraheeri, keera nabonaga kwo bakoli hengamiri.

\par }{\QB Ku yukwo, ngabagera neꞌnevu yaꞌbuubasi, mu kubayereka ngiisi kwo bali.

\par }{\Q Ndagaki gooyera ibyaha byabo.


\par }{\Q \VS{9}Ha yizo mbeero zeꞌmizimu, heꞌkibusi kya
Hisake bali kizi gendi yikumba ku marango,

\par }{\QB ngazishereeza lwoshi-lwoshi.

\par }{\Q Kiri neꞌnyumba zaabo ndaluule, nazo ngazihongola.

\par }{\QB Ee ma! Imbaga yoshi ya mwami Yerobwamu, ikolaga igaminikwa.»


\par }{\SH Imbamba ha kati ka Hamoosi na Hamaziya
\par }
{\PP \VS{10}Haaho, umugingi Hamaziya, wa mu kaaya keꞌBeteeri, anatumira mwami Yerobwamu waꞌBahisiraheeri ino ndumwa, ti: «E mwami, ulya Hamoosi, keera akayibiika kuguma naꞌBahisiraheeri, banagweti bagaagira igambi libi hiꞌgulu lyawe. Naꞌmagambo go agweti agaadeta, ndaaye úwangagayigenderera.

\VS{11}Si agweti agaadeta mbu:

\par }{\Q “Yerobwamu akolaga agayitwa ku ngooti.

\par }{\QB Abahisiraheeri nabo, bagatwalwa imbohe mu mahanga.”»


\par }{\PP \VS{12}Ha nyuma, uyo Hamaziya anatumira Hamoosi ino ndumwa: «Ngahwe, e muleevi! Uyami shaagaga hano. Ugalukire mu kihugo kyeꞌBuyuda. Iyo munda, ibe yo ugakizi yiloogeza ibyokulya byawe mu kutanga ubuleevi.

\VS{13}Si hano i Beteeri, hali handu heꞌbwami. Hanali haꞌbandu bali mu yikumbira. Aahago! Yubwo buleevi bwawe, ugendi butangira handi-handi.»


\par }{\PP \VS{14}Na wa Hamoosi, ti: «Ewe! Ndali
muleevi. Ndanazindi yigirizibwa, mbu ndange ubuleevi. Si ndyagagi mungere, na ndi mu kizi tanduula ibiti byeꞌbikuyu.

\VS{15}Kundu kwokwo, Nahano akandyosa mu bibuzi, anambwira: “Ugendage mu bandu baani, Abahisiraheeri, unagendi batangira ubuleevi.”


\par }{\Q \VS{16}Aahago! Ino ndumwa, ilyosiri imwa Nahano. Ugiyuvwirize bwija!

\par }{\Q Ugweti ugaadeta, ti: “Yubwo buleevi, utashubi butanga mu Bahisiraheeri.

\par }{\QB Hatanagirage igambo lyo ugakanukira mwaꞌbandu baani.”


\par }{\Q \VS{17}Kundu kwokwo, Nahano adetaga kwokuno:

\par }{\QB “Mu kaakano kaaya, mukaawe agakizi gira mwoꞌbushule.

\par }{\QB Bagala baawe na banyere baawe, nabo bagayitwa ku ngooti.

\par }{\Q Kiri naꞌmatongo gaawe, bagaganyaga, banagagabulire abandi.

\par }{\QB Na wenyene, ugagendi fwira ku mbinga.

\par }{\Q Abahisiraheeri, ku kasiisa bagatwalwa imbohe, hala neꞌkihugo kyabo.”»




\par }\Chap{8}{\SH Amabone hiꞌgulu lyeꞌkitiri íkiri mweꞌbitumbwe
\par }
{\PP \VerseOne{1}Rurema Nahamwitu anashubi nyereka agandi mabone. Nanabona ikitiri, kiyijwiri mweꞌbitumbwe íbihiiri.

\VS{2}Anambuuza: «E Hamoosi, biki wabona?» Na naani, ti: «Mbwini ikitiri íkiri mweꞌbitumbwe íbihiiri.» Anashubiza kwokuno:

\par }{\Q «Abahisiraheeri balyagagi nga bitumbwe íbihiiri.

\par }{\QB Bakola bagaahanwa. Ndaganaki bayigooyera ibyaha byabo.


\par }{\Q \VS{3}Ku yikyo kyanya, abandu bingi bagafwagaga.

\par }{\Q Kundu bakiri mu gira ikisegengo ha kajumiro,

\par }{\QB haliko bagaki liruuka.

\par }{\Q Ibirunda byabo bigakizi kabulirwa bwalaafwe,

\par }{\QB ndaanaye woꞌkudeta kiri niꞌgambo.»

\par }{\Q Kwokwo, kwo Rurema Nahamwitu adesiri.


\par }{\SH Rurema agaminika Abahisiraheeri
\par }
{\Q \VS{4}Munyuvwirize bwija! Si mugweti mugavindagaza abakeni,

\par }{\QB lyo bataki be ho!


\par }{\Q \VS{5}Munagweti mugaadeta mbu: «Ulusiku lukulu lweꞌmbaluko yoꞌmwezi, lulengage duba,

\par }{\QB kuguma noꞌlusiku lweꞌSabaato, lyo tukizi shubi guliisa ingano, iri tunagunga abakeni!

\par }{\Q Tugakizi gungana ku bigero. Neꞌkishingo, tugakishonia.

\par }{\QB Ee! Ukulooza noꞌkutalooza, tugakizi gungana!


\par }{\Q \VS{6}Si kiri neꞌshekesheke zeꞌngano,

\par }{\QB tugazifusha mweꞌngano nyija, tunaguliise byoshi kuguma.

\par }{\Q Tugagulaga abakeni ku biraato bibiri, kandi iri ku harija niini,

\par }{\QB banabaagage baja biitu.»


\par }{\BB \par }
{\Q \VS{7}Nahano agweti agashiikiza kwokuno kwiꞌziina lyage:

\par }{\QB «Yibyo
byaꞌBahisiraheeri bagweti bagaakola, ndâye biyibagire!»


\par }{\Q \VS{8}Bwo keera mukakolaga ibitalaalwe mwene yibyo, ikihugo kigajugumbana!

\par }{\QB Abandu hooshi, bakolaga bagabululuka mu kigandaaro.

\par }{\Q Ikihugo kyoshi kigajungubana.

\par }{\QB Kigakizi heema ngoꞌlwiji Niire ku kyanya kyeꞌnvula.

\par }{\QB Ha nyuma, kinashubi yema.


\par }{\BB \par }
{\Q \VS{9}Rurema Nahamwitu adetaga kwokuno:

\par }{\Q «Yulwo lusiku, ngasoosagya izuuba, kanakiri kalenge-renge.

\par }{\QB Haaho mu kalenge-renge, ikihulu kinayidike mu kihugo.


\par }{\Q \VS{10}Isiku ziinyu ngulu, ngazihindula, zibe za kigandaaro.

\par }{\QB Na kundu muli mu yimba ku kisegengo, halikago mukola mugaalira ku kimombo.

\par }{\Q Mugayambala ibyambalwa byeꞌkigandaaro.

\par }{\QB Na bwo mugaaba mukoli jengiirwi, mugakunguula amatwe giinyu.

\par }{\Q Ku yikyo kigandaaro, mugaaba nga úwafwirwa neꞌkininga.

\par }{\QB Ulusiku lwoꞌkushibuuka, mugajengeerwa ngana-ngana!»


\par }{\Q \VS{11}Rurema Nahamwitu adetaga kwokuno:

\par }{\Q «Mu siku ízigaki yija, ngaleeta umwena mu kihugo.

\par }{\QB Yugwo mwena, gutagaaba gwa kubula ibyokulya, kandi iri miiji.

\par }{\Q Si mugaabula amagambo ga Nahano.


\par }{\Q \VS{12}Yago magambo, abandu bagakizi gendi galooza,

\par }{\Q bagalyoka ku nyaaja nguma, halinde ku yabo!

\par }{\QB Banalyoke imbembe, halinde isheere, bataganalonga.


\par }{\BB \par }
{\Q \VS{13}«Yulwo lusiku, abanyere, kundu bagaaba banonosiri, inyoota igabayandabusa.

\par }{\QB Igayandabusa kiri neꞌmisore mitabana kwakundi.


\par }{\Q \VS{14}Kundu imizimu yeꞌSamariya igweti igateezania ishoni,

\par }{\QB si bagweti bagabiika indahiro ku maziina gaayo!

\par }{\Q Baguma bali mu kizi deta: “Nga kwoꞌmuzimu gweꞌDaani ayamiragi ho!”

\par }{\QB Abandi, ti: “Nga kwoꞌmuzimu gweꞌBeeri-Sheba ayamiragi ho!”

\par }{\Q Yabo bandu, bagayitimbaga haashi, batanaki vyuke.»




\par }\Chap{9}{\SH Ikihano kya Rurema
\par }
{\PP \VerseOne{1}Ha nyuma, nanabonaga Nahano, ayimaaziri ha butambi lyaꞌkatanda, anambwira:

\par }{\Q «Ushulikage bukayu ku zirya nguliro zeꞌnyumba ya Rurema,

\par }{\QB halinde indaliro zaayo zijugumbane.

\par }{\Q Yizo nguliro, uzihongolere haashi, halinde zitibukire ku bandu.

\par }{\QB Ngiisi ábagaaba baki sigiiragi, ngabayita ku ngooti.

\par }{\Q Mu kati kaabo, ndaaye úgafuushuka, kiri noꞌmuguma!


\par }{\Q \VS{2}Kundu bangayihumbiraga halinde banahike i
nakwere,

\par }{\QB ngayisa ukuboko, ninashubi bakulula.

\par }{\Q Na kundu bangashona mwiꞌgulu, ngabashungulula yo.


\par }{\Q \VS{3}Kwakundi, kundu bangayibisha kwiꞌrango lyoꞌmugazi Karimeeri,

\par }{\QB ngagendi bashakula yo, na mbabirigishe.

\par }{\Q Na kundu bangagendi bishama mu tulingi tweꞌnyaaja,

\par }{\QB ngahanguula kirya kihuume kyoꞌmujoka, kigendi bakoma mwo.


\par }{\Q \VS{4}Kundu abagoma baabo bangabatwala imbohe,

\par }{\QB ngakyula kwo babaminikire yeyo munda, ku ngooti.

\par }{\Q Emwe! Ngabayuja-yuja. Si keera nahiga kwo ngabayogogoza!

\par }{\QB Kutanali mbu mbagirire amiija!»


\par }{\BB \par }
{\Q \VS{5}Nahano woꞌbushobozi bwoshi, ikyanya ali mu huma ku kihugo,

\par }{\QB kinayami jugumbana.

\par }{\Q Ikihugo kiri mu yami heema ngoꞌlwiji Niire ku kyanya kyeꞌnvula,

\par }{\QB kinashubi yema.

\par }{\Q Kwokwo, abandu booshi banayami bululuka mu kigandaaro.


\par }{\Q \VS{6}Nahano ayubasiri akaaya kaage iriira munda mwiꞌgulu.

\par }{\QB Anayaja ikyanyaanya hiꞌgulu lyeꞌkihugo.

\par }{\Q Ali mu kizi hamagala amiiji geꞌnyaaja, mu kugakuumania.

\par }{\QB Neꞌkyanya kyeꞌnvula, anashubi gayonera mu kihugo.

\par }{\Q Ee ma! Iziina lyage, ye Nahano.


\par }{\BB \par }
{\Q \VS{7}Nahano adeta kwokuno: «E Bahisiraheeri, lekagi nimùbuuze.

\par }{\Q Ka mwe muli naꞌkamaro imbere lyani, ukuhima abandu beꞌKuushi?

\par }{\QB Biri ukuli kwo nꞌgamùlyosa mu kihugo kyeꞌMiisiri.

\par }{\Q Si kiri naꞌBafirisiti nabo, nꞌgabalyosa i Kereete.

\par }{\QB NaꞌBaharaamu kwakundi, nanabalyosa i Kiiri.


\par }{\BB \par }
{\Q \VS{8}«Nie Rurema Nahamwinyu, ngweti ngadetaga kwokuno:

\par }{\Q Yaba
Bahisiraheeri, beene Yakobo, si balyagagi banabyaha!

\par }{\QB Kwokwo, ngweti ngabalangiiza, na mbaminike mu kihugo.

\par }{\Q Haliko, ndagayami baminika lwoshi-lwoshi.


\par }{\Q \VS{9}Ikyanya ngakyula, ibinyamahanga bigayiji yeluula-yeluula Abahisiraheeri,

\par }{\QB nga kwo bali mu yeluula ingano, na ndyose mwo ábatakwaniini.

\par }{\Q Na mu yabo ábatakwaniini, ndaaye kiri noꞌmuguma úgafuuka.


\par }{\Q \VS{10}Balya banabyaha booshi, bagayitwa ku ngooti.

\par }{\QB Banali bo bâli gweti bagakizi ravwanga, ti: “Twehe, ubuhanya butâye tuhikire!”


\par }{\BB \par }
{\Q \VS{11}«Irya nyumba ya Dahudi, kundu ikayihongoleka haashi,

\par }{\QB halikago ku lulya lusiku, ngashubi giyubakulula.

\par }{\Q Iyo nyumba, kundu gushuba mushaka, ngashubi giyubaka kandi,

\par }{\QB inashubi longa ubulangashane, nga kwo yâli yamiri kare.


\par }{\Q \VS{12}Haaho, Abahisiraheeri bagashubi hyana ngiisi twaya útukasigala mu kihugo kyeꞌHedoomu.

\par }{\QB Banahyane kiri noꞌtwaya twaꞌgandi mahanga gooshi.

\par }{\Q Yaga gooshi, nie Nahano nie wagadeta, nganagakoleesa.\FTNT{*}{{\FR 9:12 }{\FR{9.11-12
}}{\XT{Mikolezi 15.16-18.}}}»


\par }{\BB \par }
{\Q \VS{13}Nahano adetaga kwokuno:

\par }{\QB «Mu yizo siku, mugaaba neꞌbyokulya íbiri tiita.

\par }{\Q Ingano neꞌmizabibu, bigayera duba bweneene,

\par }{\QB halinde mutanabe neꞌkyanya kyoꞌkuyimbula byoshi.

\par }{\Q Imigazi igakizi hinga kweꞌdivaayi nunu, kiri na ku tugangazi.


\par }{\Q \VS{14}Abandu baani, Abahisiraheeri, kundu bâli twazirwi imbohe mu buja,

\par }{\QB halikago, ngabagalulira i kaaya.

\par }{\Q Na kundu utwaya twabo twâli mali sherebera,

\par }{\QB halikago, bagashubi tuyubakulula, banatutuule mwo.

\par }{\Q Bagakizi byala
imizabibu, banagikande mweꞌdivaayi, banaginywe.

\par }{\QB Kiri neꞌndalo zaabo, bagakizi zilima. Neꞌmimbu yazo, banakizi gilya.


\par }{\Q \VS{15}Ngashubi basikamya mu kyekyo kihugo kyabo, banagangaale mwo.

\par }{\QB Si keera nabaheereza kyo, batanâye ki simuulwe mwo.»

\par }{\Q Kwokwo, kwo Rurema Nahamwinyu adesiri.

\par }