\NormalFont\ShortTitle{Nehemiya}

{\MTB Ikitaabo kya

\par }{\MT Nehemiya

\par }{\IMT Indangiriro

\par }{\IP Yiki kitaabo, kiyerekiini ngiisi kwoꞌmukulu Nehemiya akahanguulwa na mwami weꞌBabeeri kwo agendi yubakulula inzitiro zaꞌkaaya keꞌYerusaleemu. Uyo Nehemiya, âli riiri kikalage mu kuhuuna Rurema, anâli kizi shungika ku bwitonde. Kundu abagoma bakagira kwo bamúhangirire, haliko anayusa umukolwa gwage. Akayereka abandu ngiisi kwo bagashubi tuula bwija imbere lya Rurema, na ngiisi kwo bangakizi simbaha ulusiku lwoꞌkuluhuuka.

\par }{\IP Muziizi muguma gwiꞌsikamiro, guli mu Nehemiya 8.8: «Bâli gweti bagaasoma mu kitaabo kyeꞌMaaja, iri banakizi kisobaanura ku bweranyange, banakizi tanga umugeeza nirizina gwa ngiisi igambo, halinde abandu banakizi sobanukirwa bwija.»

\par }{\IS Íbiri mwo ku bwofi

\par }{\IO a) Nehemiya agenda i Yerusaleemu (1.1–2.10)

\par }{\IO b) Nehemiya atondeera ukuyubakulula inzitiro (2.11–3.38)

\par }{\IO c) Sanibalati naꞌbandi bagoma bagira mbu bayobohye Nehemiya (4)

\par }{\IO d) Nehemiya atabaala abakeni ukumala imyenda yabo (5)

\par }{\IO e) Kundu abagoma bakagenderera ukulahiza Nehemiya, haliko, akayusa ukuyubakulula (6)

\par }{\IO f) Ukutondobola ábakagalukira i Babeeri (7)

\par }{\IO g) Umugingi Hizira aleeta ubuvyule mu bandu (8–9)

\par }{\IO h) Ukutondobola abatuulaga bahyahya beꞌYerusaleemu (11.1–12.26)

\par }{\IO i) Ulusiku lukulu lwoꞌkushambaalira uluubako lwoꞌluzitiro (12.27-47)

\par }{\IO j) Nehemiya agolola íbihengamiri (13)



\par }\ChapOne{1}{\PP \VerseOne{1}Yaga magambo gali geꞌmwa Nehemiya mugala Hakaliya.

\par }{\SH Nehemiya ahuunira Abayuda
\par }
{\PP Mwami Serikisi weꞌPerisiya, ikyanya akahisa imyaka makumi gabiri atwaziri, mu mwezi gweꞌKisirewi, niehe Nehemiya nâli tuuziri mu kaaya kahamu keꞌSusaani.\FTNT{*}{{\FR 1:1 }{\FR{1.1
}}{\FQ{Serikisi
}}{\FT{Kuli kudeta Serikisi wa mbere. Âli twaziri ku mwaka gwa 464 halinde ku gwa 424, ikyanya Kirisito átazi butwa.
}}{\FQ{Kisirewi
}}{\FT{Yugu mwezi gweꞌkiheburaniya, ku zeene hali ha kati koꞌmwezi gwo lumege-mege, noꞌgwa kahunda.}}}


\par }{\PP \VS{2}Mu yizo siku, mwene witu wa Hanani analyoka mu poroveesi yeꞌBuyuda, kuguma naꞌbaabo. Ikyanya bakahika, nanababuuza imyazi yaꞌBayahudi ábâli sigiiri i kaaya, balya ábatakatwalwa i mahanga. Nanababuuza na hiꞌgulu lyaꞌkaaya keꞌYerusaleemu.


\par }{\PP \VS{3}Bananjuvya kwokuno: «Ewe! Balya biitu ábakasigala i Buyuda, bagweti bagalibuuka bweneene. Bagweti bagatyozibwa bweneene. Inzitiro zeꞌYerusaleemu, zikoli hongwirwi. Kiri neꞌnyiivi zaazo, zikaduulikwa kwoꞌmuliro.»


\par }{\PP \VS{4}Yiryo ishuvyo, iri nꞌgaliyuvwa, nanayami bwatala haashi, nanaliruuka bweneene. Nanahisa isiku nyingi ngweti ngaalira, iri ninayishalisa. Nanahuuna Rurema úli mwiꞌgulu, mu kumútakira, kwokuno:


\par }{\PI \VS{5}«E Nahano Rurema wa mwiꞌgulu! Wehe naaho, we mukulu, unali wa kahebuuza. Iri abandu bangaba bakukuuziri, banabe basimbahiri imaaja zaawe, uli mu kengeera
ikihango kyo mukanywana, mu kati koꞌrukundo.

\VS{6}Aaho! Undege amatwiri, uyuvwe ngiisi kwo ngweti ngahuunira abakozi baawe, Abahisiraheeri. Ndyagagi mukozi wawe. Na buno, ndi mu kutakira úbwakya-úbwayira.

\par }{\PI «E Nahamwitu, nayaga maashi kwo tukakuhubira. Twe na bashokuluza biitu, twâli kizi yifunda mu byaha.

\VS{7}Na buno, tukoli bihuusiri imbere lyawe. Kundu ukatuheereza imaaja, tutali mu zitwaza. Ukakyula, mu kutuheereza imaaja ku njira yoꞌmukozi wawe Musa. Kundu kwokwo, tugweti tugazihaasa-haasa kwo.


\par }{\PI \VS{8}«Kundu kwokwo, ukengeere lirya igambo lyo ukabwira Musa, ti: “Iri mwangangayiriza, ngamùshabulira mu mahanga.\FTNT{†}{{\FR 1:8 }{\FR{1.8
}}{\XT{Balaawi 26.23.}}}

\VS{9}Haliko, iri mwangangalukira, munasimbahe imaaja zaani, ngamùkuumania. Kundu mwangaba mukatwalwa ku mbeka yeꞌkihugo, ngashubi mùgalulira i Yerusaleemu. Mukuba, haaho ho nꞌgatoola kwo ngizi yikumbirwa.\FTNT{‡}{{\FR 1:9 }{\FR{1.9
}}{\FT{Kuli kudeta mu kaaya keꞌYerusaleemu úmuli inyumba ya Rurema, kiri neꞌkihugo kyoshi kyaꞌBahisiraheeri.
}}{\XT{Bukengeeze 30.1-5.
}}}”


\par }{\PI \VS{10}«E Nahano, twehe ukatuguluula ku bukalage bwawe, mu kati koꞌbushobozi. Ku yukwo, tulyagagi bandu baawe, tunali bakozi baawe.

\VS{11}Ee! Tuli bakozi baawe, tunashambaliiri ukukugingika. Kwokwo, yaga mahuuno giitu, ugayuvwirize. Na buno zeene, nakuhuuna ungashaanire, halinde ndonge ukuyemeererwa imbere lya mwami.»

\par }{\PP Ku kirya kyanya, nie wâli yimangiiri umukolwa gwoꞌkuheereza mwami ikinywebwa.




\par }\Chap{2}{\SH Nehemiya agalukira i Yerusaleemu
\par }
{\PP \VerseOne{1}Ku kyanya uyo mwami Serikisi âli kola neꞌmyaka makumi gabiri atwaziri, lusiku luguma, mu mwezi gweꞌNisani,\FTNT{*}{{\FR 2:1 }{\FR{2.1
}}{\FQ{Nisani
}}{\FT{Umwezi gwa mbere imwaꞌBahisiraheeri. Guli ha kati koꞌmwezi gweꞌMbeeshe na gwoꞌMunjogi-njogi.}}} nanamúleeteraga idivaayi, nanamúheereza yo. Kundu ndâli zindi jengeerwa imbere lyage, haliko leero nâli koli jengiirwi bweneene.

\VS{2}Kyanatuma mwami agambuuza: «Ewe! Kituma kiki leero ukoli zizibiiri, utanalwaziri? Mbwinagi kwo ukoli jengiirwi mu mutima gwawe.»

\par }{\PP Iri nꞌgayuvwa kwokwo, nanayoboha bweneene,

\VS{3}nanamúshuvya, ti: «E mwami, ulame! Ka nangalekaga ukujengeerwa? Si akaaya ko bashokuluza baani bakaziikwa mwo, keera kakahongoka. Kiri neꞌnyiivi zaako, banaziduulika kwoꞌmuliro.\FTNT{†}{{\FR 2:3 }{\FR{2.3
}}{\XT{2 Baami 25.8-10; 2 Kutondobola 36.19; Yeremiya 52.12-14.}}}»


\par }{\PP \VS{4}Mwami, ti: «Aaho! Wambuuna biki?» Haaho, nanatee huuna Rurema úli mwiꞌgulu.

\VS{5}Nanabuli múshuvya: «E mwami, iri byangakusimiisa, neꞌri wanganyemeerera, undumage mu yako kaaya, mu poroveesi yeꞌBuyuda. Mukuba, nayidula bweneene ukugendi kayubakulula.»


\par }{\PP \VS{6}Ku yikyo kyanya, umugoli âli bwatiiri ha butambi lya mwami. Mwami anashubi mbuuza: «Aaho! Wangamala yo siku zinga? Wanganashubi galuka lihi?»

\par }{\PP Iri hakazinda, mwami anayemeera. Kwokwo, nanamúmenyeesa ikyanya ngagaluka kwo,

\VS{7}nanashubi deta kwokuno: «E mwami, iri wangasiima, wangambeereza amaruba, gira ngatwalire baguvuruneeri ábatuuziri i kajabo koꞌlwiji Hefuraati. Ubabwire kwo bakizi ndanga, halinde ngizi lenga bwija, na nyingire i Buyuda.


\par }{\PP \VS{8}«Nangalooza naꞌgandi maruba goꞌkutwalira Hasafu, umulaazi woꞌlubako lwa mwami, gira ambeereze ibiti. Yibyo biti, nangakizi bikoleesa mu kulingaania inyiivi zoꞌluzitiro, hoofi neꞌnyumba ya Rurema, kiri neꞌnyumba yo ngatuula mwo. Na nyubakulule neꞌnzitiro zaꞌkaaya.»

\par }{\PP Ikyanya nꞌgahuuna yago maruba, mwami anagambeereza. Mukuba, Rurema âli kizi ngashaanira.

\VS{9}Mwami analungika abakulu baꞌbasirikaani, kiri naꞌbasirikaani boꞌkugendera ku fwarasi, gira bamberekeze. Neꞌri nꞌgajabuka ulwiji Hefuraati, nanagendi bona yo baguvuruneeri, gira mbafumbadike amaruba ga mwami.


\par }{\PP \VS{10}Sanibalati, ulya Muhoronayimu, bo noꞌmutabaazi wage Tobiya, Umuhamooni, banamenya kwo nayija.\FTNT{‡}{{\FR 2:10 }{\FR{2.10
}}{\FQ{Sanibalati bo na Tobiya
}}{\FT{Ku kasiisa, bâli beꞌnvuukira zibiri: invuukira yeꞌkiyuda (Muhorooni), na yeꞌmahanga (Muhamooni). Yaho keera, abaami beꞌHasuriya naꞌbeꞌBabeeri, bakahidika imilala yeꞌmahanga kwiꞌgendi tuula mu kihugo kyaꞌBahisiraheeri na mu kyaꞌBayuda.}}} Emwe! Balya bashosi, banayami bona buligo, mbu bwo hali umundu úwayiji tabaala Abahisiraheeri.


\par }{\SH Nehemiya atanduula uluzitiro lweꞌYerusaleemu
\par }
{\PP \VS{11}Iri nꞌgaba keera nahika mu kaaya keꞌYerusaleemu, nanatee beera mwo isiku zishatu.

\VS{12}Ku yikyo kyanya, ndaaye mundu ye nꞌgamenyeesa byo Rurema akanduma kwo mbatabaale. Ha nyuma, nanayimuka bushigi, kuguma naꞌbashosi bagerwa, ngweti ngagendera ku punda wani. Ndaanakyo kindi kitugwa kyo tukatwala.


\par }{\PP \VS{13}Mu bwobwo bushigi, nanahuluka mu kaaya, mu kulenga mu mulyango gweꞌwa Ndekeera. Nanashonga uluhande lweꞌshyoko Daragooni, imbande zoꞌmulyango gwiꞌSukiro. Nanayitegeereza inzitiro zooshi ízizungulusiri i Yerusaleemu. Nanabona kwo keera zahongoka, na kwoꞌmuliro gukajigiivya inyiivi zooshi.

\VS{14}Nanalenga hoofi noꞌlwivi lweꞌwa Shyoko, nanagenderera halinde ha kibenga kya mwami. Haliko, ulya punda anabula ho agasheshera.


\par }{\PP \VS{15}Kwokwo, nanazamuuka mu musima gweꞌKidorooni. Nanagenderera luto-luto, ngweti ngatanduula zirya nzitiro. Iri hakatama, nanahinduula, nanashubi yingira i Yerusaleemu, mu kushubi lenga mu gwogwo mulyango gweꞌwa Ndekeera.


\par }{\PP \VS{16}Ku yikyo kyanya, abatwali baꞌBayahudi batâli yiji ho nagenda. Batanâli yiji byo ngweti ngaagira. Ndaanalyo igambo lyo nâli zaazi baganuulira. Ndakanamenyeesa abagingi, kandi iri batwali, kiri naꞌbimangizi ábâli kola bagaagira iyo mikolwa.


\par }{\PP \VS{17}Ha nyuma, nanababwira: «E balya, ku kasiisa mubwini ngiisi kwo tukola mu libuuka. Kano kaaya keꞌYerusaleemu kakola biguuka. Neꞌnyiivi zaako, keera zikasiriizibwa. Aahago! Zino nzitiro zeꞌYerusaleemu, tushubi ziyubakulula, gira tutashubi gayirizibwa.»

\VS{18}Haaho, nanabaganuulira ngiisi kwo Rurema âli ndabiiri, na ngiisi kwo mwami akambwira.

\par }{\PP Nabo, ti: «Aaho! Mugire tutondeere ukuyubakulula kano kaaya.» Banatondeera ukukola.

\VS{19}Haliko, ikyanya twâli gweti tugaakola, uyo Sanibalati Umuhoronayimu, anamenyeesibwa, kuguma noꞌmutabaazi wage Tobiya Umuhamooni, kiri na Geshemu Umuharaabu. Yabo booshi banakizi tunegura, ti: «Haliibwi! Makagi gano mugweti mugaagira? Ka keera mwayihindulira mwami?»


\par }{\PP \VS{20}Nanabashuvya, ti: «Tuli bakozi ba Rurema úli mwiꞌgulu. Tuganatondeera ngana ukuyubakulula akaaya. Na yenyene agatushoboleesa. Si mwehe, ndaayo ingoome yo muhiiti mu kano kaaya keꞌYerusaleemu. Ndaanabyo mukwiriiri ukukalonga mwo. Ndaaye mundu úmùyiji.»




\par }\Chap{3}{\SH Ukuyubakulula inzitiro zeꞌYerusaleemu
\par }
{\PP \VerseOne{1}Umugingi mukulu Heryashibu anayimuka kuguma naꞌbaabo bagingi. Booshi kuguma, banayubakulula umulyango gweꞌBibuzi. Neꞌri bakabiika inyiivi zaagwo, banagutaluula, banahikiza ku Lwingo lwiꞌGana. Nalwo, banalutaluula, banagenderera halinde ku lwingo lweꞌHananeeri.


\par }{\PP \VS{2}Ha butambi lyabo, abatuulaga beꞌYeriko banahayubakulula. Na ha butambi lyabo kandi, hâli Zakuri mugala Himuri.


\par }{\PP \VS{3}Bagala Hasena, bo bakayubakulula Umulyango gweꞌFwi. Banabiika ibihamambiro byagwo, neꞌnyiivi zaagwo, kuguma neꞌnguliro zoꞌkushogeka mweꞌmigaliro yagwo.


\par }{\PP \VS{4}Na ha butambi lyabo, hâli Meremoti mugala Huriya, mwijukulu Hakoozi. Na ha butambi lyage, hâli Meshulamu mugala Berekiya, mwijikulu Meshezabeeri. Na ha butambi lyage, hâli Saadoki mugala Baana.


\par }{\PP \VS{5}Na ha butambi lyabo, hâli abatuulaga beꞌTekowa. Kundu kwokwo, abatwali baabo batâli loziizi ukugwasa abaabo, nga kwaꞌbimangizi bâli kizi bahanuula.


\par }{\PP \VS{6}Yehoyada mugala Paseya, bo na Meshulamu mugala Besodiya, bo bakayubakulula Umulyango gweꞌYeshana. Banabiika ibihamambiro byagwo, neꞌnyiivi zaagwo, kuguma neꞌnguliro zoꞌkushogeka mweꞌmigaliro yagwo.


\par }{\PP \VS{7}Na ha butambi lyabo, hâli Melatiya weꞌGibyoni, âli kuguma na Yadoni weꞌMeronooti, naꞌbandi bashosi beꞌGibyoni, naꞌbeꞌMisipa. Boohe, bâli kizi kolera guvuruneeri weꞌkajabo koꞌlwiji Hefuraati.


\par }{\PP \VS{8}Na ha butambi lyabo, hâli Huzyeri mugala Haraya. Âli muguma waꞌbanaluganda boꞌkutula inooro. Ha butambi lyage, hâli Hananiya, muguma mu bâli kizi yenga amalaasi. Banayubakulula i Yerusaleemu, halinde hoꞌluzitiro luyajabusiri.


\par }{\PP \VS{9}Na ha butambi lyabo, hâli Refaya mugala Huuri, ulya úwâli yimangiiri uluhande luguma lwaꞌkaaya keꞌYerusaleemu.


\par }{\PP \VS{10}Na ha butambi lyage, hâli Yedaya mugala Harumafu, anakizi yubakulula hoofi lyeꞌnyumba yage. Ha butambi lyage, hâli Hatushi mugala Hashabineya.


\par }{\PP \VS{11}Malikiya mugala Harimu, kuguma na Hashubu mugala Pahati-Mohabu, banayubakulula ulundi luhande, kuguma noꞌlwingo lweꞌFuuru.


\par }{\PP \VS{12}Na ha butambi lyabo, hâli Salumu mugala Haloheshi, ulya úwâli yimangiiri ulundi luhande lweꞌYerusaleemu. Âli kizi kola na banyere baage.


\par }{\PP \VS{13}Hanuuni, kuguma naꞌbatuulaga baꞌkaaya keꞌZanwa, bo bakayubakulula ha mulyango gweꞌNdekeera, banabiika inyiivi zaagwo, kuguma neꞌnguliro zoꞌkushogeka mweꞌmigaliro yagwo, banahisa uluzitiro ku meetere magana gataanu, halinde ku mulyango gwiꞌSukiro.


\par }{\PP \VS{14}Yugwo mulyango gwiꞌSukiro, Malikiya mugala Rekabu, ye kaguyubakulula. Âli yimangiiri akaaya keꞌBeeti-Hakeremu, anabiika inyiivi zaagwo, kuguma neꞌnguliro zoꞌkushogeka mweꞌmigaliro yagwo.


\par }{\PP \VS{15}Shaluni mugala Koli-Hoze, anakola ha mulyango gweꞌwa Shyoko, anaguyubakulula, anagubiikira kwaꞌkatwe. Anabiika inyiivi zaagwo, kuguma neꞌnguliro zoꞌkushogeka mweꞌmigaliro yagwo. Anashubi yubakulula uluzitiro hoofi neꞌkirigo kyeꞌSheela, ha kati keꞌndalo ya Mwami, halinde ku bushonero úbuli mu manukira mu Kaaya ka Dahudi. Uyo Salumu, ye wâli mwimangizi waꞌkaaya keꞌMisipa.


\par }{\PP \VS{16}Na ha butambi lyage, hâli Nehemiya mugala Hazibuki, úwâli yimangiiri uluhande luguma lwaꞌkaaya keꞌBeeti-Zuuri. Anakola, halinde ku maherero ga mwami Dahudi, noꞌkugenderera ha kirigo kyaꞌbandu bakahumba, anahisa ku Nyumba yeꞌNdwani.


\par }{\SH Abalaawi ábayubakulula uluzitiro
\par }
{\PP \VS{17}Abalaawi ábakayubakulula uluzitiro, hâli Rehumu mugala Baani. Na ha butambi lyage, hâli Hashabya, úwâli yimangiiri uluhande lwaꞌkaaya keꞌKehila, anâli kizi kola kwiꞌziina lyaꞌkaaya kaage.

\VS{18}Na ha butambi lyage, hâli Bahavaayi mugala Henadadi, úwâli yimangiiri ulundi luhande lwaꞌkaaya keꞌKehila.

\VS{19}Na ha butambi lyage, hâli Hezeeri mugala Yeshuha, umutwali weꞌMisipa. Uyo Hezeeri anayubakulula áhâli zamukiiri iwa mbiikiro yeꞌbilwaniiso byaꞌbasirikaani, ku kagongo koꞌluzitiro.


\par }{\PP \VS{20}Na ha butambi lyage, hâli Baruki mugala Zabaayi. Uyo Baruki, âli fitiirwi, mu kuyubakulula akagongo koꞌluzitiro, halinde ukuhisa ha mulyango gweꞌnyumba yoꞌmugingi mukulu Heryashibu.

\VS{21}Na ha butambi lyage, hâli Meremoti mugala Huriya, mwijukulu Hakoozi, anayubakulula ukulyokera ha mulyango gweꞌnyumba ya Heryashibu, halinde ho ihekiiri.


\par }{\SH Abagingi ábakayubakulula uluzitiro
\par }
{\PP \VS{22}Na ha butambi lyage, hâli abagingi ábâli tuuziri hoofi neꞌYerusaleemu.

\VS{23}Na ha butambi lyabo, hâli Binyamiini na Hashubu, bo bakayubakulula imbere lyeꞌnyumba zaabo. Na ha butambi lyabo, hâli Hazariya mugala Maseya, mwijukulu Hananiya. Naye anayubakulula ha butambi lyeꞌnyumba yage.


\par }{\PP \VS{24}Na ha butambi lyage, hâli Binwi mugala Henadadi, anayubakulula ukushaagira ku nyumba ya Hazariya, anahikiza ku kagongo koꞌluzitiro.


\par }{\PP \VS{25}Palali mugala Huzaayi, anayubakulula ha mbere lya yako kagongo koꞌluzitiro úlwâli imbere lyaꞌkajumiro, hoofi noꞌlubuga lwaꞌbalaliizi. Na ha butambi lyage, hâli Pedaya mugala Paroshi,

\VS{26}banatabaalanwa naꞌbakozi ba mu nyumba ya Rurema, ábatuuziri ku higangazi Hofeeri. Banayubakulula ukushaagira isheere yoꞌmulyango gwaꞌMiiji, halinde halya ha kakuma, hoofi noꞌlwingo.


\par }{\SH Abayuda bayubakulula uluzitiro
\par }
{\PP \VS{27}Na ha butambi lyabo, hâli abatuulaga beꞌTekowa, bo bakayubakulula ukushaagira yaho ha lwingo Luhamu, halinde ku luzitiro lweꞌHofeeri.


\par }{\PP \VS{28}Ukushaagira ku mulyango gweꞌFwarasi, abagingi bo bâli kizi yubakulula, ngiisi muguma imbere lyeꞌnyumba yage.


\par }{\PP \VS{29}Na ha butambi lyabo, hâli Saadoki mugala Himeeri. Naye anayubakulula imbere lyeꞌnyumba yage. Ha butambi lyage, hâli Shemaya mugala Sekaniya. Ye wanâli riiri mulaliizi woꞌmulyango gweꞌSheere.

\VS{30}Na ha butambi lyage, hâli Hananiya mugala Sheremiya, na Hanuuni, mwana wa kalindatu wa Salafu, na Meshulamu mugala Berekiya. Nabo banakizi yubakulula imbere lyeꞌnyumba zaabo.


\par }{\PP \VS{31}Na ha butambi lyabo, hâli Malikiya, naluganda weꞌnooro. Naye anayubakulula halinde ha nyumba yaꞌbakozi beꞌnyumba ya Rurema, na yaꞌbadandaza. Iyo nyumba, yâli imbere lyoꞌmulyango úguli mu detwa Mifikaadi, anagenderera halinde ku niizo yaꞌbalaliizi ha kakuma.

\VS{32}Abandi banaluganda beꞌnooro, kuguma naꞌbadandaza, banayubakulula ngiisi áhâli sigiiri, ha kati keꞌniizo yaꞌbalaliizi, halinde ku mulyango gweꞌBibuzi.


\par }{\SH Abandi buubasi ábayubakulula uluzitiro
\par }
{\PP \VS{33}Uyo Sanibalati, ikyanya akamenyeesibwa kwo tukola mu yubakulula inzitiro ízizungulusiri i Yerusaleemu, anashavura, anayami tutyoza imbere lya beene wabo.

\VS{34}Anabwira biira baage, kuguma naꞌbasirikaani beꞌSamariya, ti: «Yee! Makagi gano? Yutu tufwa-busha twaꞌBayahudi, bikagi leero bagira? E balya! Ka tubaleke bagenderere? Kuti bagweti bagaatona kwo bagayusa ukuyubakulula akaaya kaabo ku lusiku luguma? Ka biri ukuli kwo bagakizi shubi tanga amatuulo goꞌkusiriiza? Nanga maashi! Yaga mabuye, si keera gakajigimba, ganahinduka munyota-kiiko. Aahago! Ka bagaki shubi guhindula mabuye, halinde bagayubakiise?»


\par }{\PP \VS{35}Uyo Tobiya, Umuhamooni, âli yimaaziri ha butambi lya Sanibalati. Naye anadeta: «Kundu bayubake hino hizitiro noꞌtubuye, si ikyanya nyambwe agahishonera kwo, higayami sheruka.»


\par }{\PP \VS{36}Lyeryo, nanahuuna, ti: «E Rurema Nahamwitu, yaba bagoma bagweti bagatutyoza. Aaho! Yuvwiriza! Ibitusi byabo, ubabetuze byo. Ulekage abandi babashahule ibindu byabo, banatwalwe i mahanga.

\VS{37}Ewe! Amahube gaabo, utabakoge go. Neꞌbyaha byabo, utanabihotole. Si keera bakatutuka, bwo tugweti tugayubakulula inzitiro za kano kaaya.»


\par }{\PP \VS{38}Kwokwo, kwo tukayubakulula inzitiro, twanazilingaania, mu kuzizungulusa akaaya, twanaziyubakulula halinde ha kati. Ngiisi mundu, âli kizi fiitirwa mu kukola.




\par }\Chap{4}{\PP \VerseOne{1}Abandu banayiji menyeesa Sanibalati na Tobiya kwaꞌBahisiraheeri bagenderiiri naaho noꞌkuyubakulula lulya luzitiro lweꞌYerusaleemu, na kwo bakola mu maniiriza hooshi ho lushubi hongosiri. Banamenyeesa kiri naꞌBaharaabu, naꞌBahamooni, naꞌBahashidoodi. Yabo bandu, iri bakayuvwa kwokwo, yehee! Booshi banashavura ngana.

\VS{2}Banayami gira igambi kwo bayiji teera i Yerusaleemu, gira bayimule abatuulaga baamwo.


\par }{\PP \VS{3}Iri tukayuvwa kwokwo, twanahuuna Rurema witu. Na kwakundi, twanabiika abalaliizi, gira bakizi tukingira abagoma biitu ubushigi niꞌzuuba.


\par }{\PP \VS{4}Ku yikyo kyanya, abatuulaga beꞌBuyuda banadeta kwokuno: «E balya, abakozi biitu bataki kaniri indege. Neꞌbilundo byaꞌmabuye byaluguuka. Ala twe! Luno luzitiro, tutagaki luhasha.»


\par }{\PP \VS{5}Abagoma biitu nabo banayigamba, kwokuno: «Balya Bayuda, ikyanya batayiji kwo tugagendi bateera, lyo tugabayilala mwo, tunayami baminika lwoshi-lwoshi, halinde lyo tuyimangika guno mukolwa.»


\par }{\PP \VS{6}Abayahudi baguma ábâli tuuziri hoofi-hoofi na yabo bagoma, banatuhikira ubugira kali ikumi, mu kuyiji tukengula, ti: «Kundu twangatibita, yabo bagoma bagayiji tuteera naaho.»


\par }{\PP \VS{7}Haaho, nanatee tanduula yulwo luzitiro. Na ngiisi áhâli ki yisiri, hatanazi yubakululwa, nanahabiika abandu boꞌkuhalanga. Yabo booshi, bâli fumbiiti ingooti, naꞌmatumu. Bâli hagasiri neꞌmiheto. Nanabatengeka ukukulikirana neꞌmilala yabo.


\par }{\PP \VS{8}Iri nꞌgaba keera nabatanduula, nanabwira abimangizi, kuguma naꞌbatwali, kiri naꞌbandi booshi, kwokuno: «E balya, balya bagoma, mutabayobohe. Mukengeere kwo Nahano ye mukulu, anali wa kahebuuza. Emwe! Mulwirage beene winyu, kuguma na bagala biinyu, na banyere biinyu, na bakiinyu, kiri noꞌtwaya twinyu.»


\par }{\PP \VS{9}Yabo bagoma biitu, banayuvwa kwo tukoli yiji igambi lyabo, na kwo yiryo igambi keera Rurema aliyita. Kwokwo, tweshi twanagalukira ku luzitiro, gira tuluyubakulule.


\par }{\PP \VS{10}Ukulyokera ku yulwo lusiku, abakozi baguma banakizi kola. Naꞌbandi, banagwata isiribo, banafumbata naꞌmatumu, noꞌkuhagata imiheto, neꞌbyambalwa byeꞌbyuma. Kwokwo, kwaꞌbakulu baꞌbasirikaani, bâli kizi laliira Abayuda,

\VS{11}ku kyanya bâli gweti bagayubaka uluzitiro. Neꞌkyanya bâli kizi seeha amabuye, bâli fumbiiti ibilwaniiso mu kuboko kuguma.

\VS{12}Ngiisi úwâli kizi yubaka, âli shwekiiri ingooti yage mu kibuno. Noꞌlya mundu woꞌkukizi lasa ikibuga, mu kukengula abandu, âli kizi beera ha butambi lyani.


\par }{\PP \VS{13}Balya bimangizi, naꞌbatwali, kuguma naꞌbandi booshi, nanababwira, kwokuno: «E balya, imikolwa yitu iri mingi ngana. Neꞌkyanya tuli mu kola, ngiisi muguma ali mu ba hala noꞌwabo.

\VS{14}Aahago! Ikyanya mugayuvwa izu lyeꞌkibuga, munayami kishololokera. Rurema witu ye gatulwira.»


\par }{\PP \VS{15}Kwokwo, twanagenderera ukukizi kola, ukutondeerera ku kyanya izuuba ligatunduuka, halinde ku kyanya indonde ziri mu boneka. Na baguma baabo, bâli kizi fumbata amatumu.


\par }{\PP \VS{16}Ku yikyo kyanya, nanashubi bwira abandu, kwokuno: «Ngiisi mwimangizi, agakizi laliira bushigi mu Yerusaleemu, kuguma naꞌbandu baage. Boohe, bo bagakizi tulaliira bushigi. Na mwiꞌzuuba, banayiji kola.»


\par }{\PP \VS{17}Ku yikyo kyanya, ndâli kizi hogola ibyambalwa. Kiri na beene witu, naꞌbakozi baani, naꞌbalaazi ábâli mberekeziizi, nabo batâli kizi hogola ibyambalwa byabo. Kiri neꞌkyanya twâli kizi gendi vwoma, twâli ki fumbiiti ibilwaniiso biitu.




\par }\Chap{5}{\SH Nehemiya amala indoola mu bandu
\par }
{\PP \VerseOne{1}Lusiku luguma, abashosi na bakaabo banatondeera ukuyidodombera beene wabo Abayahudi.

\VS{2}Baguma banakizi deta, ti: «Si twe na bagala biitu, kiri na banyere biitu, tulyagagi bingi. Tukwaniini tukizi longa ingano, gira tukizi lya, lyo tuba ho.»


\par }{\PP \VS{3}Abandi, ti: «Ikyanya tuli mu ba tukoli shalisiri, tuli mu tanga indalo ziitu, neꞌmizabibu yitu, kiri neꞌnyumba ziitu, bibe ngwati.»


\par }{\PP \VS{4}Abandi nabo, ti: «Nyiitu, ikyanya tuli mu looza ibitoolo byeꞌmwa mwami, tuli mu tee kizi kaaba ifwaranga, mu kukizi tanga indalo ziitu, kuguma neꞌmizabibu yitu, zikizi ba ngwati.

\VS{5}Si twe baguma na yabo biitu! Na baana biitu bo baguma. Aahago! Kituma kiki tukiri mu tanga bagala biitu, na banyere biitu, mbu bagendi ba baja baabo? Banyere biitu, baguma bakoli ba baja-kazi. Ndaanakwo kundi kwo twangaki gira. Si keera twaguza kiri neꞌndalo ziitu, neꞌmizabibu yitu.»


\par }{\PP \VS{6}Ikyanya nꞌgayuvwa ngiisi kwo bagweti bagazimula, nanayami shavura ngana.

\VS{7}Nanatee yitoneesa. Nanabuli lega abimangizi baabo, naꞌbandi bakulu, ti: «Si mugweti mugabetuza beene winyu imiteekerwa mizito bweneene!»

\par }{\PP Ha nyuma, nanakuumania booshi,

\VS{8}nanababwira kwokuno: «Yaba beene witu ábakaguliisibwa nga baja mu mahanga, keera tukabaguluula. Si mwehe buno, mukola mushubi baguliisa, gira tushubi baguluula!»

\par }{\PP Yabo bashosi, banabula byo bangashuvya, banaba munyerere.


\par }{\PP \VS{9}Nanashubi deta, kwokuno: «Yibi byo mugweti mugagirira beene witu, bitakwaniini, kiri neꞌhiniini. Si tukwaniini tukizi simbaha Rurema, lyo tutayiji kengeera twashembwa neꞌbinyamahanga, balya ábatushombiri.

\VS{10}Yaba beene witu, kiri na naani nꞌgabakaaba ifwaranga, neꞌngano, nga kwo beene witu, naꞌbakozi baani, nabo bali mu gira. Ku yukwo, tubahalire byo.

\VS{11}Kwokwo buno, mugalulirage beene winyu indalo zaabo, neꞌmizabibu yabo, neꞌmizehituuni yabo, kiri neꞌnyumba zaabo. Mutanakolwe kwo mwabahuuna ubunguke ku byo mukabakaaba, ziba fwaranga, kandi iri ingano, kandi iri divaayi yeꞌkishogwe, kandi iri mavuta.»


\par }{\PP \VS{12}Yabo batwali, ti: «E waliha, ngiisi byo watubwira, tugabikulikira. Ngiisi byo tukabayabiira, tugabagalulira byo, tutaganabahuuna ubunguke.»

\par }{\PP Kwokwo, nanahamagala abagingi kwo bayiji ba tumasi. Nanabwira yabo batwali, kuguma naꞌbimangizi, kwo bambiikire indahiro kwo bagaagira nga ngiisi kwo bakyula.


\par }{\PP \VS{13}Ha nyuma, nanabugumula ikanju lyani, nanadeta, kwokuno: «Yibi nadeta, ngiisi útagabisimbaha, Rurema amúyibugumule mwene yuku. Akumuule imbaga zaabo, neꞌbindu byabo byoshi, banasigale banakahuku.»

\par }{\PP Yabo bandu, ti: «Ee, bibe kwokwo!» Booshi kuguma banayami huuza Nahano. Ha nyuma, yabo booshi banagira nga ngiisi kwo bakalagaania.


\par }{\SH Nehemiya atwala bwija
\par }
{\PP \VS{14}Uyo mwami Serikisi, ikyanya akahisa imyaka makumi gabiri atwaziri, lyo nꞌgataluulwa kwo mbe guvuruneeri weꞌporoveesi yeꞌBuyuda. Kundu kwokwo, nanahisa imyaka ikumi niꞌbiri, kuguma neꞌmbaga yani, buzira kulabula ku byokulya byani biija byo buguvuruneeri. Mwami anahisa imyaka makumi gashatu niꞌbiri atwaziri.


\par }{\PP \VS{15}Haliko baguvuruneeri ábakatanga imbere lyani, boohe, bâli kizi vindagaza abandu. Bâli kizi tangiisa ngiisi mundu ibingorongoro byeꞌharija makumi gana, kuguma neꞌbyokulya, neꞌdivaayi. Kiri naꞌbatabaazi baabo, nabo bâli kizi lyalyania abandu. Haliko niehe, nzimbahiri Rurema, ndanâli kizi gira kwokwo.

\VS{16}Si nâli kizi fiitirwa naaho mu kuyubakulula uluzitiro lwaꞌkaaya. Niehe, ndaayo ndalo yo nꞌgagula. Kiri naꞌbatabaazi baani nabo, ndaazo bakagula.


\par }{\PP \VS{17}Na kwakundi, nâli kizi shangiira ibyokulya naꞌBayahudi, naꞌbimangizi baabo, kwo bâli hisiri bandu igana na makumi gataanu, buzira kuharuura ábâli kizi tuyijira ukushaaga mu bihugo byo tubibikiinwi.

\VS{18}Ngiisi lusiku, twâli kizi baaga ishuuli, neꞌbibuzi ndatu íbishishiri, neꞌngoko ízitangadetwa. Ha nyuma lya ngiisi siku ikumi, nâli kizi baheereza idivaayi za kwingi-kwingi. Kundu kwokwo, niehe nienyene, ndaalwo lusiku nꞌgahuuna ibyokulya íbyâli kwiriiri guvuruneeri. Mukuba, abandu bâli zidohiirwi bweneene noꞌkuyubakulula.


\par }{\PI \VS{19}«E Rurema wani, ubwini ngiisi kwo nâli kizi tabaala yaba bandu. Ungengeere, maashi!»




\par }\Chap{6}{\SH Abagoma ba Nehemiya baloziizi ukumúgira buligo
\par }
{\PP \VerseOne{1}Ha nyuma, Sanibalati, na Tobiya, kuguma na Geshemu, Umuharaabu, kiri naꞌbandi bagoma biitu, banabwirwa kwo ngenderiiri ukuyubakulula uluzitiro lwaꞌkaaya, na kwo ndaakiho handu áhahongosiri. Haliko, ku yikyo kyanya, ndâli zaazi biika inyiivi zeꞌmiryango.


\par }{\PP \VS{2}Kwokwo, Sanibalati na Geshemu, banandumira indumwa kwo tuhumaanane mu kaaya kaguma mu ndeegu yeꞌHono.\FTNT{*}{{\FR 6:2 }{\FR{6.2
}}{\FQ{Hono
}}{\FT{Iyo ndeegu yâli hoofi neꞌNyaaja Mediterane, ha kati kaꞌkaaya keꞌLoodi naꞌkeꞌYopa.}}} Mukuba, bâli mali gira igambi lyoꞌkungira buligo.


\par }{\PP \VS{3}Haliko, nanabalungikira abandu, banabashuvya kwokuno: «Niehe, ngiri neꞌmikolwa mihamu bweneene. Ku yukwo, ndangayija, mbu tubonaane. Iri nangagira kwokwo, umukolwa gwangayimanga.»


\par }{\PP \VS{4}Balya bandu, banakizi ndumira yeyo-yeyo ndumwa ubugira kana. Si ngiisi kyanya, nanakizi bashuvya kwokulya.


\par }{\PP \VS{5}Ubugira kataanu, leero Sanibalati anandumira umutabaazi wage yenyene, afumbiiti amaruba ágangasomwa naꞌbandu booshi. Yago maruba, gâli desiri kwokuno:


\par }{\PI \VS{6}«Umwazi guli mu yuvwikana mu mahanga, kwo mugweti mugayubaka uluzitiro lwaꞌkaaya, mbu mushungisiri ukugoma. Na wenyene uloziizi ukuyimikwa ube mwami wabo. Kiri na Geshemu ayemeera kwo biri kwokwo.

\VS{7}Bagweti bagaadeta na kwo keera ukabiika
abaleevi, gira bakizi menyeesa mu Yerusaleemu kwo we kola mwami weꞌBuyuda. Ewe! Yaga gooshi, uyiji-yiji kwo mwami weꞌPerisiya akola agagaamenya. Ku yukwo, yija tuganuulire kuguma.»


\par }{\PP \VS{8}Uyo Sanibalati, kundu akadeta kwokwo, haliko nanamúshuvya, ti: «Nanga, maashi! Yibyo wadeta, biri ndaabyo. Si wenyene naaho we gweti ugabishungika.»


\par }{\PP \VS{9}Yabo bagoma, íbitumiri bakadeta kwokwo, bwo bâli loziizi ukutuyobohya. Bâli toniri kwo bagatutwisa indege, halinde umukolwa gutaki genderere. Kundu kwokwo, nanahuuna Rurema, kwokuno: «E Nahano, ungwasagye, we kongwa, halinde yugu mukolwa, ndonge ukuguyusa.»


\par }{\PP \VS{10}Lusiku luguma, nanagenda imwa Shemaya mugala Delaya, mwijukulu Mehetabeeri. Uyo Shemaya, atâli kizi ki shaaga mu nyumba. Kwokwo, anambwira: «Ewe! Si abagoma baawe bagayija bushigi, gira bayiji kuyita. Aaho! Tugendanwe mu nyumba ya Rurema, gira tuyiyigalire mwo.»


\par }{\PP \VS{11}Naani, ti: «Umundu nga nie, ka nangatibita ubwitani? Ka nangagendi yifunda mu nyumba ya Rurema, mbu lyo nyikize? Aahabi! Niehe, ndagatibitira mwo.»


\par }{\PP \VS{12}Na íbitumiri nꞌgashuvya kwokwo, bwo nâli sobanukiirwi kwo yago magambo ga Shemaya, atali Rurema ye kamútuma go. Si Tobiya na Sanibalati, bo bakamútulira, gira agadete.

\VS{13}Boohe, bo bakamútulira, mbu lyo anyobohye, halinde na nyifunde mu kyaha. Bâli loziizi ukunyulubaza, halinde bambonie ishoni.


\par }{\PI \VS{14}«E Rurema wani, ukizi kengeera ngiisi kwo Tobiya na Sanibalati bakagira. Ukengeere
noꞌmuleevi-kazi Nowadiya, kuguma naꞌbandi baleevi. Yabo booshi, si bâli loziizi naaho ukunyobohya.»


\par }{\PP \VS{15}Iri tukaharuura ulusiku lwo tukatondeera kwoꞌmukolwa gwoꞌkuyubakulula inzitiro, twanakoleesa isiku makumi gataanu na zibiri, halinde twanaguyusa. Lwâli riiri mu siku makumi gabiri na zitaanu zoꞌmwezi gweꞌHelulu.\FTNT{†}{{\FR 6:15 }{\FR{6.15
}}{\FQ{Helulu
}}{\FT{Guli mwezi gweꞌndatu imwaꞌBahisiraheeri. Guli ha kati koꞌmwezi gwitu gwoꞌmunaana, na gwoꞌmwenda.}}}

\VS{16}Ikyanya abagoma biitu bakayuvwa kwokwo, ibinyamahanga byoshi íbyâli tuuziri mu bihugo ha butambi liitu banayoboha, banakizi yuvwa ishoni. Mukuba, yugwo mukolwa, bâli yiji kwo gukakoleka ku butabaazi bwa Rurema.


\par }{\PP \VS{17}Ku yikyo kyanya kyoshi, abatwali beꞌBuyuda bâli kizi yandikira Tobiya. Naye anakizi bashuvya.

\VS{18}Abayuda bingi, bâli múyibiisiri kwo, banamúbiikira indahiro. Mukuba, âli mukwi woꞌMuyuda muguma, iziina lyage Sekaniya mugala Hara. Na kwakundi mugala wage Yohanani, akayanga munyere Meshulamu mugala Berekiya.


\par }{\PP \VS{19}Uyo Tobiya, yabo bandu bâli gweti bagakizi múhuuza imwani, mu kumbwira ngiisi miija go âli kizi gira. Neꞌkyanya nâli kizi bashuvya, banakizi gendi múhwehuka amagambo gaani. Kwokwo, ulya Tobiya, mu maruba gaage, anakizi mbiikira ibikando bweneene, mbu lyo anyobohya.




\par }\Chap{7}{\SH Nehemiya ahanguula kweꞌYerusaleemu ilaliirwe
\par }
{\PP \VerseOne{1}Lulya luzitiro lwaꞌkaaya, ikyanya lwâli mali yubakululwa, nanabikiisa inyiivi zooshi. Ha nyuma, nanabiika naꞌbalaliizi boꞌkukizi zilanga. Nanabiika naꞌbimbi naꞌBalaawi.


\par }{\PP \VS{2}Nanabiika mwene witu wa Hanani, abe mwimangizi woꞌkulanga akaaya. Âli kizi kola na Hananiya, umukulu waꞌbasirikaani. Uyo Hananiya, âli kola mwemeera, anâli simbahiri Rurema ukuhima abaabo bingi.


\par }{\PP \VS{3}Yabo booshi, nanababwira kwokuno: «Hatagirage úgakizi yigula inyiivi zaꞌkaaya, izuuba lítazi tunduuka. Na ku kyanya kyaꞌkabigingwe, zikizi hamikwa neꞌmigaliro, abalaliizi bátazi shaaga yaho. Na kwakundi, abatuulaga beꞌYerusaleemu bo bagakizi laliira, ngiisi muguma ku kyanya kwage. Baguma bagakizi laliira ibutambi lyeꞌnyumba zaabo, naꞌbandi banabiikwe ahandi-handi.»


\par }{\SH Umuharuuro gwaꞌBayuda ábakagaluka
\par }
{\R (Hizira 2.1-70)

\par }{\PP \VS{4}Akaaya keꞌYerusaleemu, kundu kâli yajabusiri bweneene, haliko abandu bâli ki riiri bagerwa naaho. Neꞌnyumba mbyahya, zitâli zaazi yubakwa.

\VS{5}Kwokwo, Rurema wani anambeereza imitono yoꞌkukuumania abatwali booshi, gira baharuurwe, kuguma naꞌbatwi beꞌmaaja, kiri naꞌbagunda. Nꞌgabunguula ikitaabo íkyâli tondobwiri booshi ábakatee hunguuka. Nanagwana biyandisirwi mwo kwokuno:


\par }{\PP \VS{6}Yaho keera, mwami Nebukandeneza weꞌBabeeri, akatwala Abahisiraheeri mu kihugo kyage, gira babe baja baage. Haliko ha nyuma, bingi baabo banagalukira i Yerusaleemu, kiri naꞌhandi hooshi mu kihugo kyeꞌBuyuda. Ngiisi muguma anakizi lunguula mu kaaya kaabo.

\VS{7}Yabo booshi, bakagaluka kuguma na Zurubaberi, na Yeshuha, na Nehemiya, na Hazariya, na Rahamya, na Nahamani, na Moredekaayi, na Birishaani, na Misipereti, na Bigivaayi, na Rehumu, na Baana.

\par }{\PP Hano, hali umuharuuro gwaꞌbashosi booshi ábakahunguuka, ukukulikirana neꞌmilala yabo.

\VS{8}Abashosi boꞌmulala gwa Paroshi bâli bihumbi bibiri niꞌgana na makumi galinda na babiri.

\VS{9}Na boꞌgwa Shefatiya, bâli magana gashatu na makumi galinda na babiri.

\VS{10}Na boꞌgwa Hara, bâli magana galindatu na makumi gataanu na babiri.

\VS{11}Na boꞌgwa Pahati-Mohabu, beꞌmbaga ya Yeshuha bo na Yohabu, bâli bihumbi bibiri na magana galimunaana niꞌkumi na munaana.

\VS{12}Na boꞌgwa Helamu, bâli kihumbi na magana gabiri na makumi gataanu na bana.

\VS{13}Na boꞌgwa Zatu, bâli magana galimunaana na makumi gana na bataanu.

\VS{14}Na boꞌgwa Zakayi, bâli magana galinda na makumi galindatu.

\VS{15}Na boꞌgwa Binwi, bâli magana galindatu na makumi gana na munaana.

\VS{16}Na boꞌgwa Bebaayi, bâli magana galindatu na makumi gabiri na munaana.

\VS{17}Na boꞌgwa Hazigadi, bâli bihumbi bibiri na magana gashatu na makumi gabiri na babiri.

\VS{18}Na boꞌgwa Hadonikamu, bâli magana galindatu na makumi galindatu na balinda.

\VS{19}Na boꞌgwa Bigivaayi, bâli bihumbi bibiri na makumi galindatu na balinda.

\VS{20}Na boꞌgwa Hadini, bâli magana galindatu na makumi gataanu na bataanu.

\VS{21}Na boꞌgwa Hateeri weꞌmbaga ya Hezekiya, bâli makumi galimwenda na munaana.

\VS{22}Na boꞌgwa Hashumu, bâli magana gashatu na makumi gabiri na munaana.

\VS{23}Na boꞌgwa Bezaayi, bâli magana gashatu na makumi gabiri na bana.

\VS{24}Na boꞌgwa Harifi, bâli igana niꞌkumi na babiri.

\VS{25}Na boꞌgwa Gibyoni, bâli makumi galimwenda na bataanu.


\par }{\PP \VS{26}Abandu ba mu twaya tweꞌBetereheemu neꞌNetofa, bâli igana na makumi galimunaana na munaana.

\VS{27}Naꞌba mu keꞌHanatooti, bâli igana na makumi gabiri na munaana.

\VS{28}Naꞌba mu keꞌBeeti-Hazimaweti, bâli makumi gana na babiri.

\VS{29}Naꞌba mu keꞌKiryati-Yariimu, naꞌkeꞌKefira, naꞌkeꞌBerooti, bâli magana galinda na makumi gana na bashatu.

\VS{30}Naꞌba mu keꞌRama, naꞌkeꞌGeba, bâli magana galindatu na makumi gabiri na muguma.

\VS{31}Naꞌba mu keꞌMikimasi, bâli igana na makumi gabiri na babiri.

\VS{32}Naꞌba mu keꞌBeteeri, naꞌkeꞌHayi, bâli igana na makumi gabiri na bashatu.

\VS{33}Naꞌba mu keꞌgindi Nebo, bâli makumi gataanu na babiri.

\VS{34}Naꞌba mu keꞌgindi Helamu, bâli kihumbi na magana gabiri na makumi gataanu na bana.

\VS{35}Naꞌba mu keꞌHarimu, bâli magana gashatu na makumi gabiri.

\VS{36}Naꞌba mu keꞌYeriko, bâli magana gashatu na makumi gana na bataanu.

\VS{37}Naꞌba mu keꞌLoodi, naꞌkeꞌHadidi, naꞌkeꞌHono, bâli magana galinda na makumi gabiri na muguma.

\VS{38}Naꞌba mu keꞌSena, bâli bihumbi bishatu na magana galimwenda na makumi gashatu.


\par }{\PP \VS{39}Mu bagingi, mwâli abashosi boꞌmulala gwa Yedaya, weꞌmbaga ya Yeshuha magana galimwenda na makumi galinda na bashatu.

\VS{40}Na boꞌmulala gwa Himeeri, bâli kihumbi na makumi gataanu na babiri.

\VS{41}Na boꞌgwa Pashuuri, bâli kihumbi na magana gabiri na makumi gana na balinda.

\VS{42}Na boꞌgwa Harimu, bâli kihumbi niꞌkumi na balinda.


\par }{\PP \VS{43}Mu
Balaawi, mwâli abashosi boꞌmulala gwa Yeshuha, na boꞌgwa Kadimyeri, beꞌmbaga ya Hodeva makumi galinda na bana.


\par }{\PP \VS{44}Mu bimbi ba mu nyumba ya Rurema, mwâli abashosi boꞌmulala gwa Hasafu igana na makumi gana na munaana.


\par }{\PP \VS{45}Mu balaazi beꞌnyiivi, mwâli abashosi igana na makumi gashatu na munaana, boꞌmulala gwa Salumu, na boꞌgwa Hateeri, na boꞌgwa Talimooni, na boꞌgwa Hakubu, na boꞌgwa Hatita, na boꞌgwa Shobaayi.


\par }{\PP \VS{46}Mu bandi bakozi ba mu nyumba ya Rurema, mwâli abandu beꞌmbaga ya Ziha, na beꞌya Hasufa, na beꞌya Tabahoti,

\VS{47}na beꞌya Kerosi, na beꞌya Siiha, na beꞌya Padoni,

\VS{48}na beꞌya Lebana, na beꞌya Hagaba, na beꞌya Shamulaayi,

\VS{49}na beꞌya Hanani, na beꞌya Gideeri, na beꞌya Gahari

\VS{50}na beꞌya Raya, na beꞌya Resini, na beꞌya Nekoda,

\VS{51}na beꞌya Gazamu, na beꞌya Huza, na beꞌya Paseya,

\VS{52}na beꞌya Besayi, na beꞌya Mehuni, na beꞌya Nefushesimu,

\VS{53}na beꞌya Bakubuki, na beꞌya Hakufa, na beꞌya Haruri,

\VS{54}na beꞌya Bashiluti, na beꞌya Mehida, na beꞌya Harisha,

\VS{55}na beꞌya Barikosi, na beꞌya Siseera, na beꞌya Tema,

\VS{56}na beꞌya Neziya, na beꞌya Hatifa.


\par }{\PP \VS{57}Mu mbaga yaꞌbakozi ba Sulumaani, mwâli abandu beꞌmbaga ya Sotayi, na beꞌya Sofereti, na beꞌya Perida,

\VS{58}na beꞌya Yala, na beꞌya Darikooni, na beꞌya Gideeri,

\VS{59}na beꞌya Shefatiya, na beꞌya Hatiri, na beꞌya Pokereti-Hasebayimu, na beꞌya Hamooni.


\par }{\PP \VS{60}Kwokwo, mu bakozi ba mu nyumba ya Rurema, kuguma naꞌbeꞌmbaga zaꞌbakozi ba Sulumaani, bâli magana gashatu na makumi galimwenda na babiri.


\par }{\PP \VS{61}Hâli naꞌbandu ábakagalukira mu kaaya keꞌTeeri-Mela, na mu keꞌTeeri-Harisha, na mu keꞌKerubi, na mu keꞌHadooni, na mu keꞌHimeeri. Haliko boohe, batâli shobwiri ukuyerekana kwo bali Bahisiraheeri mene-mene.

\VS{62}Abandu beꞌmbaga ya Delaya, neꞌya Tobiya, neꞌya Nekoda, bâli magana galindatu na makumi gana na babiri.


\par }{\PP \VS{63}Naꞌba mu mbaga yaꞌbagingi, hâli imbaga ya Hobaya, neꞌya Hakoozi, neꞌya Barizilaayi. Uyo Barizilaayi akayanga munyere waꞌmazina gaage Barizilaayi, umutuulaga weꞌGiryadi, anakizi buuzibwa ku lyeryo iziina.


\par }{\PP \VS{64}Kundu bakashakula ngiisi haꞌmaziina ga bashokuluza baabo gâli yandisirwi, shoobe! Kwokwo, banakizi haruurwa kwo bayulubiiri, kyanatuma bagabuzibwa kwo batakizi kola mu baabo
bagingi.

\VS{65}Kiri na guvuruneeri, naye akabalahirira kwo batakizi lya ku matuulo ágakataluulwa imwa Rurema. Bâli kwaniini ukulindirira, halinde ikyanya umugingi asise amabuye Hurimu, na Tumimu,\FTNT{*}{{\FR 7:65 }{\FR{7.65
}}{\FQ{Hurimu, na Tumimu
}}{\FT{Byâli bikolanwa íbyâli kizi tabaala ukumenya byo Rurema aloziizi kandi iri ngiisi kwo ali mu twa imaaja. Kulyoka 28.30; Bukengeeze 33.8.}}} anadete ngiisi kwo bigaaba.


\par }{\PP \VS{66}Kwokwo, abandu booshi ábakagaluka, bâli bihumbi makumi gana na bibiri na magana gashatu na makumi galindatu.

\VS{67}Bâli gweti abakozi bashosi naꞌbakazi bihumbi birinda na magana gashatu na makumi gashatu na balinda. Hâli naꞌbimbi magana gabiri na makumi gana na bataanu, abashosi naꞌbakazi.

\VS{68}Bâli gweti
ingamiya magana gana na makumi gashatu na zitaanu, na bapunda, bihumbi ndatu na magana galinda na makumi gabiri.


\par }{\PP \VS{69}Abimangizi bingi beꞌmbaga, banatanga amatuulo, gira balonge ukuyubakulula inyumba ya Rurema. Guvuruneeri yenyene anatanga ibilo munaana byeꞌnooro, neꞌnzoozo zoꞌkubiikira umuko makumi gataanu za mu nyumba ya Rurema, neꞌbyambalwa byaꞌbagingi magana gataanu na makumi gashatu.

\VS{70}Balya bimangizi beꞌmbaga banatanga ibilo byeꞌnooro igana na makumi galindatu na munaana, neꞌbilo byeꞌharija kihumbi na magana gabiri na makumi gataanu.

\VS{71}Abandi Bahisiraheeri, nabo banatanga ibilo byeꞌnooro igana na makumi galindatu na munaana, neꞌbilo byeꞌharija kihumbi, neꞌbyambalwa byaꞌbagingi makumi galindatu na birinda.

\VS{72}Kwokwo, umwezi gwa kalinda iri gukahika, balya bagingi, kuguma naꞌBalaawi, naꞌbalaazi beꞌmiryango, naꞌbimbi, naꞌbandi bakozi, kiri naꞌbagunda, booshi banabeera mu twaya twabo, mu kihugo kyeꞌBuyuda.




\par }\Chap{8}{\SH Hizira amenyeesa abandu imaaja
\par }
{\PP \VerseOne{1}Abandu booshi, banakuumana i Yerusaleemu, mu lubuga úluli imbere lyoꞌmulyango gwaꞌMiiji, banabwira umwigiriza Hizira, kwo aleete Ikitaabo kyeꞌmaaja za Musa. Yizo Maaja, zinali zo Nahano akaheereza Abahisiraheeri.

\VS{2}Neꞌri hakaba mu mwezi gwa kalinda, ku lusiku lwa mbere, Hizira anakileeta imbere lya booshi. Na mu kati kaabo, mwâli riiri abashosi, naꞌbakazi, na ngiisi bandi ábangasobanukirwa.


\par }{\PP \VS{3-4}Ku yikyo kyanya, bâli mali yabiira ibiti, banayubaka ikiyimangiro kila, imbere lyoꞌLwivi lwaꞌMiiji, gira Hizira alonge ho agayimanga. Anayimanga yaho, anatondeera ukubasomera íbiri mu kitaabo, ukulyokera ku kyanya izuuba likahuluka, halinde kalenge-renge. Yabo booshi, banaba shee, mu kumúyuvwiriza.

\par }{\PP Uluhande lweꞌlulyo, hâli yimaaziri Matitiya, na Shema, na Hanaya, na Huriya, na Hirikiya, na Maseya. Noꞌluhande lweꞌlumosho, hâli yimaaziri Pedaya, na Mishaheeri, na Malikiya, na Hashumu, na Hashebadana, na Zakariya, na Meshulamu.


\par }{\PP \VS{5}Hizira âli yimaaziri áhayinamusiri, ho ngiisi mundu angamúbona. Neꞌri akabunguula ikitaabo, yabo bandu booshi banayimanga.

\VS{6}Hizira anatee tanga kongwa imwa Nahano, bwo ali Rurema wa kahebuuza. Yabo booshi, banadumeereza mu kulengeza amaboko, ti: «Bikizi ba kwokwo, bikizi ba kwokwo!» Banafukama imbere lya Nahano, mu kuhisa amalanga haashi, banakizi
múyikumba.


\par }{\PP \VS{7}Neꞌkyanya bakashubi yimanga, yizo maaja,
Abalaawi banakizi zisobanulira abandu. Mu yabo Balaawi, mwâli riiri Yeshuha, na Baani, na Sherebiya, na Yamini, na Hakubu, na Shabetayi, na Hodiya, na Maseya, na Kerita, na Hazariya, na Yozabadi, na Hanani, na Pelaya.

\VS{8}Bâli gweti bagaasoma mu kitaabo kyeꞌmaaja za Rurema, iri banakizi kisobaanura ku bweranyange, banakizi tanga umugeeza nirizina gwa ngiisi igambo, halinde abandu banakizi sobanukirwa bwija.


\par }{\PP \VS{9}Yago magambo geꞌmaaja, iri yabo bandu bakagayuvwa, banatulikira mu malira. Uyo guvuruneeri Nehemiya, noꞌmugingi Hizira, umunabumenyi ku byeꞌmaaja, kuguma na yabo Balaawi ábali kizi basobaanulira amandiko, banabwira abandu booshi, ti: «Luno lusiku, lukoli talwirwi imwa Rurema Nahamwitu. Aahago! Mutakizi ki jengeerwa, kandi iri kulira.»


\par }{\PP \VS{10}Nehemiya anashubi babwira kwokuno: «Mutee taahaga, mugendi baza ibyokulya íbiheshiri, munanywe neꞌbinywebwa binunu. Neꞌri hangaba hali ábabuziri byo bagaleeta, mushangiire ibyeꞌmwinyu mwe nabo. Luno lusiku lukoli talwirwi imwa Nahamwitu. Ku yukwo, mutabe noꞌmwizingeerwe. Mukuba, ikyanya muli mu shambaalira Nahano, lyo muli mu longa imisi.»


\par }{\PP \VS{11}Yabo Balaawi, nabo banakizi holeeza abandu, ti: «Mutakizi lira, maashi! Si luno lusiku lukoli talwirwi imwa Rurema. Mulekage ukukizi jengeerwa.»


\par }{\PP \VS{12}Kwokwo, yabo booshi, banataaha, gira bagendi lya, bananywe. Banakizi shangiira ibyokulya byabo, banagira ulusiku lukulu ku bushambaale. Mukuba, ikyanya Abalaawi bâli kizi bamenyeesa amagambo ga Rurema, lyeryo banayami gasobanukirwa.


\par }{\SH Abahisiraheeri bagira ulusiku lukulu lweꞌbitunda
\par }
{\PP \VS{13}Iri bukakya, abimangizi beꞌmbaga zaꞌBahisiraheeri, kuguma naꞌbagingi naꞌBalaawi, banakungamira Hizira, umunabumenyi ku byeꞌmaaja. Mukuba, bâli loziizi kwo abayigirize bwija.


\par }{\PP \VS{14}Ikyanya bakaziyitegeereza, banabona kwo Nahano akabwira Musa kweꞌkyanya kyoꞌlusiku lukulu lwoꞌmwezi gwa kalinda, Abahisiraheeri bakwaniini bakizi beera mu bitunda.\FTNT{*}{{\FR 8:14 }{\FR{8.14-15
}}{\XT{Balaawi 23.33-36, 39-43; Bukengeeze 16.13-15.}}}

\VS{15}Na Musa âli mali gwanwa ababwira kwo bakizi genda bagamenyeesa mu twaya twoshi, kiri na mu Yerusaleemu, ti: «Mugendage mu migazi, munakizi leeta amatavi geꞌmizehituuni mimereerera, kandi iri íkabyalwa. Munaleete naꞌmatavi geꞌmihadasi, na yeꞌbigazi, neꞌbindi biti byoꞌkuyubaka ibitunda, nga kwo biyandisirwi mu maaja.»


\par }{\PP \VS{16}Kwokwo, abandu banagendi leeta amatavi, banayubaka ibitunda ku nyumba zaabo, na mu mbuga zaabo, kiri na mu mbuga zeꞌnyumba ya Rurema, na mu lubuga úluli imbere lyoꞌmulyango gwaꞌMiiji, na mu lubuga lwoꞌLwivi lwa Hifurahimu.

\VS{17}Yabo booshi ábâli lyosiri i Babeeri, banayubaka ibitunda, banabeera mwo. Yulwo lusiku, lwâli lwoꞌbushambaale bweneene. Ukulyokera ikyanya Yoshwa, mugala Nuuni âli ki tuuziri ho, batâli zaazi shambaalira ulusiku lukulu mwene yulwo. Emwe! Bâli koli shambiiri ngana.


\par }{\PP \VS{18}Mu yizo siku zooshi, ngiisi mulege-rege, Hizira âli kizi somera abandu amagambo mu kitaabo kyeꞌmaaja za Rurema kwiꞌzu lihamu, gira bagayuvwe. Yizo siku ngulu, zikamala isiku zirinda. Na ku lusiku úlugira umunaana, abandu booshi banakuumana, nga kwoꞌlubaaja ludesiri.




\par }\Chap{9}{\SH Abahisiraheeri bayilega ibyaha byabo
\par }
{\PP \VerseOne{1-2}Umwezi gwa kalinda, mu siku makumi gabiri na zina, Abahisiraheeri banashubi kuumana, gira
bayishalise. Bâli mali yihandula ku binyamahanga. Banâli koli yambiiti amasuuzu, banayitumuulira ulukungu mu matwe, mu kuyerekana kwo bajengeerwa. Banayaga kwo boohe, kuguma na bashokuluza baabo, bâli kizi yifunda mu byaha bweneene.


\par }{\PP \VS{3}Shesheezi kare-kare, banatee hisa ibihe bishatu bayimaaziri, bagweti bagayuvwiriza ngiisi kwo bagweti bagaasoma mu
maaja za Rurema Nahamwabo. Ibindi bihe bishatu, banafukama imbere lya Rurema, bagweti bagamúhuuna ulukogo, iri banamúyivuga.


\par }{\PP \VS{4}Ku bushonero, hâli riiri
Abalaawi, nga Yeshuha, na Baani, na Kadimyeri, na Shebaniya, na Buni, na Sherebiya, noꞌgundi Baani, kuguma na Kenaani. Yabo booshi, bâli gweti bagayiberekaania kwiꞌzu mu kuhuuna Rurema Nahamwabo.


\par }{\PP \VS{5}Ha nyuma, yabo Balaawi (Yeshuha, na Kadimyeri, na Baani, na Hashabineya, na Sherebiya, na Hodiya, na Shebaniya, na Petahya) banabwira abandu kwokuno: «Yimuki, mukizi huuza Rurema Nahamwinyu. Mukizi múhuuza, imyaka neꞌmyakuula.

\par }{\Q E Nahano, iziina lyawe likizi yivugwa.

\par }{\QB Mukuba, liri lya kahebuuza, linahuziibwi bweneene, ukuhima ibindi byoshi.


\par }{\Q \VS{6}Wehe naaho, we Nahano.

\par }{\Q We kabumba igulu, na byoshi íbiri mwo.

\par }{\QB We kabumba neꞌndonde zooshi.

\par }{\QB We kabumba neꞌkihugo na byoshi íbiri mwo.

\par }{\QB We kabumba neꞌnyaaja, na ngiisi íbiri mwo.

\par }{\QB Yibyo byoshi, we tumiri biri bigumaana.

\par }{\Q Byoshi íbiri kwiꞌgulu, biyamiri bigweti bigakuyikumba.


\par }{\Q \VS{7}E Nahano Rurema, we katoola
Hiburamu.

\par }{\QB Ukamúshaaza i Huuri, mu kihugo kyeꞌBukalidaayo, wanamúyinika iziina lya
Hiburahimu.\FTNT{*}{{\FR 9:7 }{\FR{9.7
}}{\XT{Ndondeko 11.31; 12.1; 17.5.
}}}


\par }{\Q \VS{8}Wanabona kwo ali mundu mwemeera imbere lyawe.

\par }{\Q Ikyanya mukanywana
ikihango,

\par }{\QB wanamúlagaania, kuguma naꞌbeꞌkibusi kyage, kwo ugabaheereza ikihugo kyeꞌKaanani,

\par }{\QB neꞌkyaꞌBahiti, neꞌkyaꞌBahamoori, neꞌkyaꞌBapereesi, neꞌkyaꞌBayebuusi, neꞌkyaꞌBagirigaashi.

\par }{\Q Yugwo muhango, keera wanagukwiza. Mukuba, uli mwemeera.\FTNT{†}{{\FR 9:8 }{\FR{9.8
}}{\XT{Ndondeko 15.18-21.}}}


\par }{\BB \par }
{\Q \VS{9}«Ikyanya bashokuluza biitu bâli kizi libuuka mu kihugo kyeꞌMiisiri, wanababona.

\par }{\QB Neꞌkyanya bakakutakira ku Nyaaja Ndukula, wanabayuvwa.\FTNT{‡}{{\FR 9:9 }{\FR{9.9
}}{\XT{Kulyoka 3.7; 14.10-12.
}}}


\par }{\Q \VS{10}Wâli yiji-yiji ngiisi kwaꞌBamiisiri bagweti bagabalibuza.

\par }{\Q Kyanatuma ugakizi gira ibisoomeza neꞌbitangaaza, imbere lya
Faraho weꞌMiisiri,

\par }{\QB neꞌmbere lyaꞌbakozi baage booshi, neꞌmbere lyaꞌbandu booshi ba mu kihugo kyage.

\par }{\Q Kwokwo, kwo ukagingika iziina lyawe, linaki gingisirwi halinde zeene.\FTNT{§}{{\FR 9:10 }{\FR{9.10
}}{\XT{Kulyoka 7.8–12.32.
}}}


\par }{\Q \VS{11}Ikyanya inyaaja yâli koli hangiriiri bashokuluza biitu, emwe,

\par }{\QB wanagibunduula, banagijabuka ikoli yumiri.

\par }{\Q Haliko Abamiisiri boohe, ikyanya bakabalandiriza, wanababindikira mwo.

\par }{\Q Ee! Bakayami mirwa ngiꞌbuye mu kalingi.


\par }{\Q \VS{12}Mwiꞌzuuba, wâli kizi barongoora neꞌnguliro yeꞌkibungu.

\par }{\QB Na mu bushigi, wâli kizi barongoora neꞌnguliro yoꞌmuliro,

\par }{\QB gira ikizi bamolekera mu njira.\FTNT{*}{{\FR 9:12 }{\FR{9.12
}}{\XT{Kulyoka 13.21-22.
}}}


\par }{\Q \VS{13}Ikyanya bakahika i Sinaayi, ukashonooka mwiꞌgulu, wanayiji baganuuza.

\par }{\QB Wanabaheereza imaaja ku njira íkwaniini.

\par }{\QB Ngiisi byo ukabategeka mu kukyula, biryagagi biija.


\par }{\Q \VS{14}Ukakoleesa umukozi wawe Musa, mu kubamenyeesa ulusiku lwawe lweꞌSabaato.

\par }{\Q Wanabayereka ubulyo bwoꞌkusimbaha amategeko gaawe,

\par }{\QB kuguma neꞌmigeeza, neꞌmaaja.


\par }{\Q \VS{15}Ikyanya bâli shalisiri, wanakizi baheereza imikate ukulyoka mwiꞌgulu.

\par }{\QB Neꞌkyanya bâli nyotiirwi, wanabanywesa amiiji ágakashalala mu lwala.

\par }{\Q Kirya kihugo kyo ukabalagaania ku ndahiro,

\par }{\QB wanababwira kwo bagendi kihyana.\FTNT{†}{{\FR 9:15 }{\FR{9.15
}}{\XT{Kulyoka 16.4-15; 17.1-7; Bukengeeze 1.21.
}}}


\par }{\BB \par }
{\Q \VS{16}«Balya bashokuluza biitu, banaba mindagabika, banayumuusa imitima yabo,

\par }{\QB batanakizi ki kulikira imaaja zaawe.


\par }{\Q \VS{17}Birya bitangaaza byo wâli kizi bagirira, banabiyibagira.

\par }{\QB Banalahiraga, mbu batagaki kutwaza.

\par }{\Q Banayumuusa imitima yabo, banahuna,

\par }{\QB halinde banatoola ikirongoozi kyoꞌkubagalula i Miisiri mu buja bwabo.

\par }{\Q Kundu kwokwo, utakabajanda.

\par }{\Q E Rurema, uli mu kizi kogana.

\par }{\QB Wehe, uyijwiri ulukogo, unali mwigenderezi.

\par }{\QB Uli mu kundana bweneene,\FTNT{‡}{{\FR 9:17 }{\FR{9.17
}}{\XT{Kulyoka 34.6; Muharuuro 14.18.
}}} utanali mu yagalwa duba.


\par }{\Q \VS{18}Bakajongolola inooro, banayigirira umugisi gweꞌnyana.

\par }{\QB Banadeta: “Uyu, ye kola Rurema witu. Ye katushaaza i Miisiri.”

\par }{\Q Mu kugira kwokwo, bâli gweti bagakutuka ngana.\FTNT{§}{{\FR 9:18 }{\FR{9.18
}}{\XT{Kulyoka 32.1-4.
}}}


\par }{\Q \VS{19}Kundu bakakuhubira kwokwo mwiꞌshamba, utanabajanda.

\par }{\QB Mukuba, uyamiri uli neꞌndengeerwa ya kahebuuza.

\par }{\Q Kirya kibungu íkyâli kizi barongoora mwiꞌzuuba, kitanabalyokerera.

\par }{\QB Kiri na kirya kibungu kyoꞌmuliro, kyanagenderera mu bushigi, gira kikizi bamolekera mu njira.


\par }{\Q \VS{20}Umutima gwawe mwija, gwâli kizi bayigiriza.

\par }{\Q Ikyanya bakashalika, wanabaliisa imana.

\par }{\QB Neꞌkyanya bakanyoterwa, wanabanywisa amiiji.


\par }{\Q \VS{21}Wanahisa imyaka makumi gana, ubalaaziri kwokwo mwiꞌshamba.

\par }{\Q Ku yikyo kyanya, ndaahyo bakabula.

\par }{\QB Ibyambalwa byabo, bitakahula.

\par }{\QB Kiri neꞌshando zaabo, zitakanaheema.


\par }{\BB \par }
{\Q \VS{22}«Ikyanya bakagwanana neꞌbinyamahanga, kuguma naꞌbaami baabo, ukabahimira bo.

\par }{\QB Wanabakwiza mu mbande zooshi zeꞌbihugo byabo.

\par }{\Q Banayabiira ikihugo kyeꞌHeshibooni, kyeꞌmwa mwami Sihooni,

\par }{\QB neꞌkihugo kyeꞌBashaani kyeꞌmwa mwami Hoogi.\FTNT{*}{{\FR 9:22 }{\FR{9.22
}}{\XT{Muharuuro 21.21-35.
}}}


\par }{\Q \VS{23}Wanabaluza, halinde banaba nga ndonde kwiꞌgulu,

\par }{\QB wanabayingiza mu kihugo kyeꞌKaanani.

\par }{\Q Yikyo kihugo, kinali kyekirya wâli mali bwira bashokuluza baabo kwo bagendi kihyana.\FTNT{†}{{\FR 9:23 }{\FR{9.23
}}{\XT{Ndondeko 15.5; 22.17; Yoshwa 3.14-17.
}}}


\par }{\Q \VS{24}Bagala baabo banakiyingira mwo, banakihyana.

\par }{\Q Ikyanya bakagwana mwaꞌBakaanani, wanabahimira bo.

\par }{\QB Yabo bandu, kuguma naꞌbaami baabo, wanababiika mu maboko gaabo.

\par }{\QB Banakizi bayogogoza, nga ngiisi kwo baloziizi.\FTNT{‡}{{\FR 9:24 }{\FR{9.24
}}{\XT{Yoshwa 11.23.
}}}


\par }{\Q \VS{25}Utwaya twabo, kundu twâli zitiirwi, bakatugwata, kuguma neꞌndalo zaabo.

\par }{\QB Bakagwata kiri neꞌnyumba zaabo ízâli yijwiri mweꞌbindu bya namwingye.

\par }{\Q Bakagwata neꞌbirigo íbyâli mali humbwa.

\par }{\QB Banagwata neꞌndalo
zeꞌmizabibu, na zeꞌmizehituuni, kuguma neꞌbindi biti bingi byeꞌbitumbwe.

\par }{\QB Banakizi lya, halinde banakizi dadaara.

\par }{\Q Na bwo we mwija bweneene, kyanatuma bagajega ngana-ngana.


\par }{\BB \par }
{\Q \VS{26}«Kundu kwokwo, balya bashokuluza biitu batâli kizi kusimbaha.

\par }{\QB Si bakakizi huna imbere lyawe, batanatwaza imaaja zaawe.

\par }{\Q Banayita kiri naꞌbaleevi baawe,

\par }{\QB banali bo bâli kizi bayinginga kwo bakugalukire.

\par }{\Q Banakizi tuka iziina lyawe bweneene.\FTNT{§}{{\FR 9:26 }{\FR{9.26-28
}}{\XT{Batwi beꞌmaaja 2.11-16.
}}}


\par }{\Q \VS{27}Iri ukabonaga kwokwo, wanababiika mu maboko gaꞌbagoma baabo,

\par }{\QB halinde yabo bagoma banabagira yondo-yondo.

\par }{\Q Kundu kwokwo, ikyanya bâli kizi libuuka, banakutabaaza.

\par }{\Q Na kwokwo utuuziri mwiꞌgulu, wanabayuvwiriza.

\par }{\QB Wanabayuvwirwa indengeerwa, wanabatumira abandu boꞌkubakiza.

\par }{\Q Yabo bandu, banakizi baguluula mu maboko gaꞌbagoma baabo.


\par }{\Q \VS{28}Kundu kwokwo, ikyanya bakaba bakoli tuuziri mu mutuula,

\par }{\QB banakizi shubi yifunda mu byaha imbere lyawe.

\par }{\Q Kwokwo, wanashubi bajanda,

\par }{\QB wanababiika mu maboko gaꞌbagoma baabo, gira babatwale.

\par }{\Q Neꞌkyanya bakashubi kutakira,

\par }{\QB wanabayuvwiriza yaho mwiꞌgulu.

\par }{\Q Ee! Ukabayuvwirwa indengeerwa,

\par }{\QB wanakizi bakiza ubugira kingi.


\par }{\Q \VS{29}Ukakizi bakengula kwo bakizi simbaha imaaja zaawe.

\par }{\QB Halikago, banayigira mindagabika, batanazitwaza.

\par }{\Q Na kundu bangárambiri bwija ku mategeko gaawe,

\par }{\QB haliko batanakizi gasimbaha.

\par }{\Q Banayumuusa imitima yabo, banayigira babitwitwi,

\par }{\QB banakizi na yifunda mu bitali nga byo.\FTNT{*}{{\FR 9:29 }{\FR{9.29
}}{\XT{Balaawi 18.5-9.
}}}


\par }{\BB \par }
{\Q \VS{30}«Wanahisa imyaka mingi, ugweti ugabayigenderera.

\par }{\Q Wanakizi batumira abaleevi baawe,

\par }{\QB gira bakizi bahanuula ku njira yoꞌmutima gwawe.

\par }{\Q Kundu kwokwo, batanakizi kutwaza, kiri neꞌhiniini.

\par }{\QB Kyanatuma ugashubi babiika mu maboko geꞌbinyamahanga.\FTNT{†}{{\FR 9:30 }{\FR{9.30
}}{\XT{2 Baami 17.13-18; 2 Kutondobola 36.15-16.}}}


\par }{\Q \VS{31}Kundu kwokwo, ukabayuvwirwa indengeerwa,

\par }{\QB utanabashereeza lwoshi-lwoshi, utanabajanda.

\par }{\Q Ee! Uli Rurema weꞌndengeerwa, unali mu kejererana.


\par }{\BB \par }
{\Q \VS{32}«E Rurema witu, ulyagagi mukulu bweneene, unali wa kahebuuza.

\par }{\Q Ikyanya uli mu nywana ikihango kuguma na nyiitu, uyamiri ugweti ugakisimbaha.

\par }{\Q Aaho! Ulolage ngiisi kwo twahanyagala,

\par }{\QB ukulyokera ku kyanya kyaꞌbaami beꞌHasuriya, halinde zeene.

\par }{\Q Emwe! Twalibuuka ngana-ngana, kuguma naꞌbaami biitu, naꞌbatwali biitu,

\par }{\QB naꞌbagingi biitu, naꞌbaleevi biitu.


\par }{\Q \VS{33}Mu byoshi íbikatukoleka kwo, uyamiri uli mu gira íbikwaniini.

\par }{\QB Kiri neꞌkyanya tukakuhubira, uyamiri ukiri mwemeera.


\par }{\Q \VS{34}Abaami biitu, kuguma naꞌbatwali biitu, naꞌbagingi biitu, kiri bashokuluza biitu,

\par }{\QB yabo booshi batâli kizi simbaha imaaja zaawe.

\par }{\Q Na kundu wâli kizi bahanuula, wanakizi bategeka,

\par }{\QB haliko batanakutwaza.


\par }{\Q \VS{35}Yabo bashokuluza biitu, bâli tuuziri mu bwami bwabo,

\par }{\QB banakizi vwagarara mu byoshi byo ukabaheereza.

\par }{\QB Idaho, lyâli ki riiri mweꞌnagiira, neꞌkihugo kyabo kyanaba kiyajabusiri.

\par }{\Q Kundu kwokwo, batanakutwaza, banakizi yifunda mu bitali nga byo.


\par }{\Q \VS{36}Aaho! Lolaga zeene buno, tukola baja.

\par }{\Q Kino kihugo, kundu ukakiheereza bashokuluza biitu,

\par }{\QB kwo bakizi lya ibitumbwe byamwo, neꞌbindi byokulya biija,

\par }{\QB haliko buno tukoli kituuziri mwo nga baja.


\par }{\Q \VS{37}Kundu tuli mu yeza bweneene mu kino kihugo,

\par }{\QB haliko abaami beꞌmahanga bali mu yiji tunyaga byo.

\par }{\Q Yoho wee! Ikyanya twâli kizi yifunda mu byaha, lyo ukababiika hiꞌgulu liitu.

\par }{\PP «Buno yabo baami, bagweti bagatukoleesa nga ngiisi kwo baloziizi, kiri neꞌbitugwa biitu. Tunakoli hanyagiiri bweneene.»




\par }\Chap{10}{\SH Abandu balagaania ukusimbaha imaaja
\par }
{\PP \VerseOne{1}Ukukulikirana na byoshi íbikatukoleka kwo, twe Bahisiraheeri tugweti tugaatwa uluhango lwaꞌkaminuuza, tunali mu luyandika ku karataasi. Na buno, abatwali biitu, kuguma naꞌBalaawi, naꞌbagingi, bagweti bagalubiika kwaꞌkamangu.


\par }{\PP \VS{2}Yabo ábalubiika kwaꞌkamangu, amaziina gaabo go gaaga: Guvuruneeri Nehemiya, mugala Hakaliya. Mu bagingi, mwâli Zedekiya,

\VS{3}na Seraya, na Hazariya, na Yeremiya,

\VS{4}na Pashuuri, na Hamariya, na Malikiya,

\VS{5}na Hatushi, na Shebaniya, na Maluki,

\VS{6}na Harimu, na Meremoti, na Hobadiya,

\VS{7}na Danyeri, na Ginetoni, na Baruki,

\VS{8}na Meshulamu, na Habiya, na Mijamini,

\VS{9}na Maziya, na Birigaayi, na Shemaya.


\par }{\PP \VS{10}Mu Balaawi, mwâli Yeshuha mugala Hazaniya, na Binwi, wa mu mulala gwa Henadadi na Kadimyeri,

\VS{11}kuguma na beene wabo Shebaniya, na Hodiya, na Kerita, na Pelaya, na Hanani,

\VS{12}na Mika, na Rehobu, na Hashabya,

\VS{13}na Zakuri, na Sherebiya, na Shebaniya,

\VS{14}na Hodiya, na Baani, na Beninu.


\par }{\PP \VS{15}Mu batwali, mwâli Paroshi, na Pahati-Mohabu, na Helamu, na Zatu, na Baani,

\VS{16}na Buni, na Hazigadi, na Bebaayi,

\VS{17}na Hadoniya, na Bigivaayi, na Hadini,

\VS{18}na Hateeri, na Hezekiya, na Hazuuru,

\VS{19}na Hodiya, na Hashumu, na Bezaayi,

\VS{20}na Harifi, na Hanatooti, na Nebayi,

\VS{21}na Magipyashi, na Meshulamu, na Heziiri,

\VS{22}na Meshezabeeri, na Saadoki, na Yaduwa,

\VS{23}na Pelatiya, na Hanani, na Hanaya,

\VS{24}na Hosheya, na Hananiya, na Hashubu,

\VS{25}na Haloheshi, na Piriha, na Shobeki,

\VS{26}na Rehumu, na Hashabina, na Maseya,

\VS{27}na Ahiya, na Hanani, na Anani,

\VS{28}na Maluki, na Harimu, na Baana.


\par }{\SH Abandu booshi balagaana
\par }
{\PP \VS{29}Abandi booshi, banabagombera imbere lya Rurema. Mu kati kaabo, mwâli riiri abagingi, naꞌBalaawi, naꞌbalaazi beꞌnyiivi zaꞌkaaya, naꞌbimbi, naꞌbakozi ba mu nyumba ya Rurema, naꞌbandi booshi. Banagomberwa na bakaabo, na bagala baabo, na banyere baabo, ngiisi ábâli shobwiri ukusobanukirwa. Yabo booshi, bâli mali yihandula ku binyamahanga, mu kusimbaha
imaaja za Rurema.


\par }{\PP \VS{30}Yabo booshi, banagombera abakulu baabo, banabiika indahiro, mu kudeta kwokuno: «Zirya maaja zo Rurema akatuheereza ku njira yoꞌmukozi wage Musa, tugakizi zisimbaha. Ee ma! Tugakizi simbaha amagambo gooshi go Rurema Nahamwitu akatutegeka, nga ngiisi kwo akakyula. Ngiisi úgazihongola, emwe, adaakwe!»

\VS{31}Banadeta na kwokuno:

\par }{\PI «Kundu ibinyamahanga bitusokaniini, haliko twashiikiza kwo tutagabaheereza banyere biitu. Na banyere baabo, tutagabagondera bagala biitu.\FTNT{*}{{\FR 10:31 }{\FR{10.31
}}{\XT{Kulyoka 34.16; Bukengeeze 7.3.
}}}


\par }{\PI \VS{32}«Yabo bandu, iri bangakizi tuleetera ingano, kandi iri agandi madandaaza, kunabe luli ku lusiku lweꞌSabaato, kandi iri ku lundi lusiku lukulu, ndaahyo íhiteerwa ku shinda hyo tugakizi bagulira. Na kwakundi, ha nyuma lya ngiisi myaka irinda, tugakizi leka indalo ziitu zitee leeza. Neꞌmyenda yo beene witu batuhiiti, tunakizi gihotola.\FTNT{†}{{\FR 10:32 }{\FR{10.32
}}{\XT{Kulyoka 23.10-11; Balaawi 25.1-7; Bukengeeze 15.1-2.
}}}


\par }{\PI \VS{33}«Na ku biloziri inyumba ya Rurema, twayibiikira ulubaaja, kwo ngiisi mwaka tugakizi tanga ikingorongoro kyeꞌharija kyeꞌgarama zina, hiꞌgulu lyeꞌmikolwa yamwo.\FTNT{‡}{{\FR 10:33 }{\FR{10.33
}}{\XT{Kulyoka 30.11-16.
}}}


\par }{\PI \VS{34}«Yulwo lushangi, lugakizi koleesibwa mu kugula imikate yoꞌkutanga imwa Rurema, naꞌmatuulo goꞌmushyano, na goꞌkusiriiza lwoshi. Luganakizi shubi gulwa mwaꞌmatuulo goꞌkukizi tangwa ku lusiku lweꞌSabaato, na ku lusiku lweꞌmbaluko yoꞌmwezi, na ku zindi siku ngulu. Lunagulwe na kwaꞌgandi matuulo goꞌkutaluulwa imwa Rurema, naꞌmatuulo goꞌkukogwa ibyaha. Mu kuheza, yulwo lushangi lugakoleesibwa ku mikolwa yoꞌkulingaania inyumba ya Rurema witu.


\par }{\PI \VS{35}«Kuguma na yibyo, twe bagingi, kuguma naꞌBalaawi, kiri naꞌbandi booshi, keera twagira ikibare, lyo tumenya ikyanya ngiisi ikondo ligakizi leeta ishaali iwa nyumba ya Rurema. Yizo shaali, tugakizi zileeta hiꞌgulu lyoꞌkuyokya amatuulo ku
katanda ka Rurema Nahamwitu, nga kwoꞌlubaaja ludesiri.


\par }{\PI \VS{36}«Na kwakundi, ngiisi mwaka, tugakizi twala itomola lyeꞌmimbu yitu, na lyeꞌbitumbwe byeꞌbiti biitu.\FTNT{§}{{\FR 10:36 }{\FR{10.36
}}{\XT{Kulyoka 23.19; 34.26; Bukengeeze 26.2.
}}}


\par }{\PI \VS{37}«Tugakizi twala ifula ziitu mu nyumba ya Rurema, kiri noꞌmwana wa mbere weꞌbitugwa biitu, nga kwoꞌlubaaja ludesiri. Kuli kudeta kwo tugakizi twala umwana wa mbere mu ishuuli ziitu, na mu bibuzi biitu, na mu mbene ziitu, gira abagingi ba Rurema bakizi bikoleesa.\FTNT{*}{{\FR 10:37 }{\FR{10.37
}}{\XT{Kulyoka 13.2.
}}}


\par }{\PI \VS{38}«Yabo bagingi, tugakizi batwalira na ku mushyano gwitu mwija, na ku bitumbwe biitu, na ku divaayi yitu yeꞌkishogwe, na ku mavuta giitu. Yago matuulo gooshi, tugakizi gendi gabiika mu bisiika íbinanisirwi ku nyumba ya Rurema. Tugakizi heereza Abalaawi neꞌkihande kiꞌkumi ku byo twalonga. Boonyene, bagakizi yiji kikuumania ngiisi ho tuli mu kolera.\FTNT{†}{{\FR 10:38 }{\FR{10.38
}}{\XT{Muharuuro 18.21.}}}


\par }{\PI \VS{39}«Yikyo kihande kiꞌkumi, ikyanya Abalaawi bagakizi yiji kikuumania, bagakizi herekezibwa noꞌmugingi muguma wa mu mbaga ya
Harooni. Yabo Balaawi nabo, bagakizi yabiira ikihande kiꞌkumi kya byo bakuumania, banagendi kisingula mu bihinda íbiri ku nyumba ya Rurema.\FTNT{‡}{{\FR 10:39 }{\FR{10.39
}}{\XT{Muharuuro 18.26.
}}}


\par }{\PI \VS{40}«Abahisiraheeri, kiri naꞌBalaawi, bagakizi twala amatuulo gaabo goꞌmushyano, na geꞌdivaayi yeꞌkishogwe, na gaꞌmavuta, binasinguulwe mu mbiikiro íri mu nyumba ya Rurema. Mwomwo, mweꞌbirugu bya mu nyumba ya Rurema bisingwirwi. Mwo naꞌbagingi batuuziri, kuguma naꞌbalaazi beꞌnyiivi, naꞌbimbi.

\par }{\PI «Twehe, irya nyumba ya Rurema witu, tutagagijanda.»




\par }\Chap{11}{\SH Abayuda ábakayiji tuula i Yerusaleemu
\par }
{\PP \VerseOne{1}Ha nyuma, abatwali baꞌBahisiraheeri, banayiji tuula i Yerusaleemu. Haliko abandi booshi, banakizi kuumania imbaga ikumi-kumi, banazitariise ikibare. Imbaga íyatoolwa, inabe ye gagendi tuula mu kaaya kataluule keꞌYerusaleemu. Izindi mbaga mwenda, zinasigalage mu twaya twabo.

\VS{2}Yabo ábakayemeera ukutuula mu Yerusaleemu, abandi bandu banabagashaanira.


\par }{\PP \VS{3}Yaha hiꞌfwo, tugatondobola abatwali beꞌBuyuda ábakayiji tuula mu Yerusaleemu. (Haliko, hâli riiri abandi Bahisiraheeri, kuguma naꞌbagingi, naꞌBalaawi, naꞌbakozi ba mu nyumba ya Rurema, neꞌmbaga zaꞌbakozi ba mwami Sulumaani. Boohe, bakatuula mu twaya twabo, ngiisi muguma mwiꞌtongo lyage.)


\par }{\PP \VS{4}Mu bakayiji tuula mu Yerusaleemu, mwâli riiri Abayuda na beene Binyamiini. Mu Bayuda mwâli riiri Hataya mugala Huziya, mwijukulu Zakariya. Uyo Zakariya naye âli mugala Hamariya, mwijukulu Shefatiya. Uyo Shefatiya naye âli mugala Mahalaleeri, mwijukulu Pereesi.

\VS{5}Mwâli na Maseya mugala Baruki, mwijukulu Koli-Hoze. Uyo Koli-Hoze naye, âli mugala Hazaya, mwijukulu Hadaya. Uyo Hadaya naye âli mugala Yoyaribu, mwijukulu Zakariya. Uyo Zakariya naye, âli mugala Mushiilo.

\VS{6}Yabo booshi ba mwiꞌkondo lya Pereesi, bâli bandu magana gana na makumi galindatu na munaana.


\par }{\PP \VS{7}Mu beene Binyamiini mwâli riiri Saalu mugala Meshulamu, mwijukulu Yowedi. Uyo Yowedi naye, âli mugala Pedaya, mwijukulu Kolaya. Uyo Kolaya naye, âli mugala Maseya, mwijukulu Hityeri. Uyo Hityeri naye, âli mugala Yeshaya.

\VS{8}Mwâli riiri na Gabaayi, bo na Salayi. Yabo beene Binyamiini booshi, bâli bandu magana galimwenda na makumi gabiri na munaana.

\VS{9}Yuheeri mugala Zikiri, ye wâli kizi tanduula yikyo kiso, anâli kizi tabaalwa na Yuda mugala Hasenwa.


\par }{\PP \VS{10}Mu bagingi mwâli riiri Yedaya mugala Yoyaribu, kuguma na Yakiini,

\VS{11}na Seraya mugala Hirikiya. Uyo Hirikiya naye, âli mugala Meshulamu, mwijukulu Saadoki. Uyo Saadoki naye, âli mugala Merayoti, mwijukulu Ahituubu. Uyo Ahituubu naye, âli mwimangizi weꞌmikolwa ya mu nyumba ya Rurema.

\VS{12}Mwâli riiri na beene wabo bo bâli kizi tabaalanwa, bandu magana galimunaana na makumi gabiri na babiri. Mwâli riiri na Hadaya mugala Yerohaamu, mwijukulu Pelaliya. Uyo Pelaliya naye, âli mugala Hamuzi, mwijukulu Zakariya. Uyo Zakariya naye, âli mugala Pashuuri, mwijukulu Malikiya.

\VS{13}Bâli riiri kuguma na beene wabo, ngiisi muguma âli mukulu weꞌmbaga yage. Kwokwo, bâli magana gabiri na makumi gana na babiri. Hâli riiri na Hamashisayi mugala Hazareeri, mwijukulu Hazaayi. Uyo Hazaayi naye, âli mugala Meshiremooti, mwijukulu Himeeri.

\VS{14}Na beene wabo ábâli bikalage, bâli riiri igana na makumi gabiri na munaana. Umwimangizi wabo, âli Zabudyeri mugala Hagedolimu.


\par }{\PP \VS{15}Mu Balaawi mwali riiri Shemaya mugala Hashubu, mwijukulu Hazirikamu. Uyo Hazirikamu naye, âli mugala Hashabya, mwijukulu Buni.

\VS{16}Mwâli na Shabetayi bo na Yozabadi, abakulu baꞌBalaawi ábâli yimangiiri umukolwa gweꞌmbuga yeꞌnyumba ya Rurema.

\VS{17}Mwâli na Matania mugala Mika, mwijukulu Zabeedi. Uyo Zabeedi naye, âli mugala Hasafu, umwimangizi woꞌkuteera inyimbo zoꞌbwivuge ku kyanya kyaꞌmahuuno. Âli kizi tabaalwa na mwene wabo waꞌBakubukya, kuguma na Habuda mugala Shamuwa, mwijukulu Galaali wiꞌkondo lya Yedutuni.

\VS{18}Yabo Balaawi ábâli tuuziri mu kaaya kataluule keꞌYerusaleemu, umuharuuro gwabo, bâli magana gabiri na makumi galimunaana na bana.


\par }{\PP \VS{19}Mu balaazi beꞌmiryango yeꞌYerusaleemu, mwâli riiri: Hakubu bo na Talimooni, naꞌbandi beene wabo, abashosi igana na makumi galinda na babiri.


\par }{\PP \VS{20}Abandi Bahisiraheeri, kuguma naꞌbagingi, naꞌBalaawi, boohe, banatuula mu tundi twaya twa mu Buyuda, ngiisi muguma mwiꞌtongo lyeꞌmwabo.

\VS{21}Abakozi ba mu nyumba ya Rurema, bâli tuuziri mu Yerusaleemu, mu mbande zeꞌHofeeri. Bâli yimangiirwi na Ziha, kuguma na Gishipa.


\par }{\PP \VS{22}Abalaawi beꞌYerusaleemu, bâli yimangiirwi na Hushi mugala Baani, mwijukulu Hashabya. Uyo Hashabya naye, âli mugala Matania, mwijukulu Mika. Uyo Hushi, âli muguma wa mwiꞌkondo lya Hasafu. Noꞌyo Hasafu, âli kizi rongoora inyimbo mu nyumba ya Rurema.

\VS{23}Yabo bimbi, bâli yimangiirwi na mwami, anali ye wâli kizi babiika mu mukolwa gwabo gwa ngiisi lusiku.

\VS{24}Mwâli riiri na Petahya mugala Meshezabeeri, wa mwiꞌkondo lya Zeera, mwene Yuda. Ye wâli kizi genda i bwami kwiꞌziina lyaꞌBahisiraheeri booshi.


\par }{\SH Abayuda ábâli tuuziri mu tundi twaya
\par }
{\PP \VS{25}Hano hiꞌfwo, hayandisirwi utwaya, kuguma neꞌmbingiro, zaꞌBayuda bâli tuuziri mwo. Baguma baabo, bâli tuuziri mu kaaya keꞌKiryati-Hariba, na mu tundi twaya twako. Abandi, bâli tuuziri mu keꞌDibooni, na mu tundi twaya twako. Abandi bâli tuuziri mu keꞌYekabizeeri, na mu tundi twaya twako.

\VS{26}Abandi, bâli tuuziri mu keꞌYeshuha, na mu keꞌMolada, na mu keꞌBeeti-Pereeti,

\VS{27}na mu keꞌHazaari-Shwali, na mu keꞌBeeri-Sheba, na mu tundi twaya twatwo.

\VS{28}Abandi, bâli tuuziri mu keꞌZikilaagi, na mu keꞌMekona, na mu tundi twaya twatwo.

\VS{29}Abandi, bâli tuuziri mu keꞌHeni-Rimooni, na mu keꞌZoora, na mu keꞌYarimuti,

\VS{30}na mu keꞌZanwa, na mu keꞌHadulaamu, kuguma noꞌtundi twaya twatwo. Abandi, bâli tuuziri mu keꞌLakishi, na mu mbingiro zaako, na mu keꞌHazeeka, na mu tundi twaya twako. Yabo booshi, bâli yubasiri mu kati keꞌBeeri-Sheba, uluhande lweꞌkisaka, halinde mu ndekeera yeꞌHinoomu, uluhande lweꞌmbembe.


\par }{\PP \VS{31}Abandu boꞌmulala gwa Binyamiini, boohe, bâli tuuziri mu kaaya keꞌGeba, na mu keꞌMikimasi, na mu keꞌHaya, na mu keꞌBeteeri, na mu tundi twaya twatwo.

\VS{32}Abandi bâli tuuziri mu keꞌHanatooti, na mu keꞌNoobu, na mu keꞌHananiya,

\VS{33}na mu keꞌHazoori, na mu keꞌRama, na mu keꞌGitayimu,

\VS{34}na mu keꞌHadidi, na mu keꞌZebohimu, na mu keꞌNebalati,

\VS{35}na mu keꞌLoodi, na mu keꞌHono. Yaho i Hono, yâli riiri ndeegu yaꞌbanaluganda.

\VS{36}Mu
Balaawi beꞌBuyuda, baguma baabo, banagendi tuula mu beene Binyamiini.




\par }\Chap{12}{\SH Umuharuuro gwaꞌbagingi, kuguma naꞌBalaawi ábakataaha
\par }
{\PP \VerseOne{1}Hâli riiri abagingi, naꞌBalaawi ábakataaha kuguma na Zurubaberi mugala Shalityeri, noꞌmugingi mukulu Yeshuha. Amaziina gaabo go gaaga: Hâli Seraya, na Yeremiya, na Hizira,

\VS{2}na Hamariya, na Maluki, na Hatushi,

\VS{3}na Sekaniya, na Rehumu, na Meremoti,

\VS{4}na Hido, na Ginetohi, na Habiya,

\VS{5}na Mijamini, na Madiya, na Biriga,

\VS{6}na Shemaya, na Yoyaribu, na Yedaya,

\VS{7}na Saalu, na Hamoki, na Hirikiya, na Yedaya. Ku kyanya kyoꞌyo Yeshuha, yabo bo bâli bimangizi, kuguma na beene wabo.


\par }{\PP \VS{8}Mu Balaawi, mwâli riiri Yeshuha, na Binwi, na Kadimyeri, na Sherebiya, na Yuda, na Matania. Uyo Matania, kuguma na beene wabo, bo bâli kizi yimbiisa inyimbo zoꞌbwivuge.

\VS{9}Umulaawi Bakubukya, noꞌMulaawi Huuno, banakizi yimanga hoofi lyabo, iri banalolana.


\par }{\SH Ikibusi kyoꞌmugingi mukulu Yeshuha
\par }
{\PP \VS{10}Uyo Yeshuha akabuta Yoyakimu. Yoyakimu naye, anabuta Heryashibu. Uyo Heryashibu naye, anabuta Yoyada.

\VS{11}Yoyada naye, anabuta Yonataani. Uyo Yonataani naye, anabuta Yaduwa.


\par }{\SH Abimangizi biꞌkondo lyaꞌbagingi
\par }
{\PP \VS{12}Ikyanya Yoyakimu âli mugingi mukulu, yaba bagingi bo bâli yimangiiri imbaga zaabo: Meraya, wa mu mbaga ya Seraya, na Hananiya, wa mu mbaga ya Yeremiya,

\VS{13}na Meshulamu, wa mu mbaga ya Hizira, na Yohanani, wa mu mbaga ya Hamariya,

\VS{14}na Yonataani, wa mu mbaga ya Maluki, na Yusefu, wa mu mbaga ya Shebaniya,

\VS{15}na Hadina, wa mu mbaga ya Harimu, na Herikayi, wa mu mbaga ya Merayoti,

\VS{16}na Zakariya wa mu mbaga ya Hido, na Meshulamu, wa mu mbaga ya Ginetoni,

\VS{17}na Zikiri, wa mu mbaga ya Habiya, na Piritayi, wa mu mbaga ya Minyamini, na Mohadiya,

\VS{18}na Shamuwa, wa mu mbaga ya Biriga, na Yonataani, wa mu mbaga ya Shemaya,

\VS{19}na Matenayi, wa mu mbaga ya Yoyaribu, na Hushi, wa mu mbaga ya Yedaya,

\VS{20}na Kalayi, wa mu mbaga ya Salayi, na Hebeeri, wa mu mbaga ya Hamoki,

\VS{21}na Hashabya, wa mu mbaga ya Hirikiya, na Netaneeri, wa mu mbaga ya Yedaya.


\par }{\SH Imbaga zaꞌbagingi, neꞌzaꞌBalaawi
\par }
{\PP \VS{22}Ikyanya Dariyo âli riiri mwami weꞌPerisiya, bakayandika amaziina gaꞌbimangizi baꞌBalaawi, na gaꞌbaꞌbagingi. Yukwo kuyandikwa, kukakulikirana neꞌkyanya kyaꞌbagingi bakulu Heryashibu na Yehoyada, na Yohanani, na Yaduwa.


\par }{\PP \VS{23}Beene Laawi, amaziina gaꞌbimangizi baabo, gakayandikwa mu kitaabo kya íbikakoleka. Yago maziina, ganahisa ku kyanya kya Yohanani, mwijukulu Heryashibu.


\par }{\SH Ubwitonde bweꞌmikolwa mu nyumba ya Rurema
\par }
{\PP \VS{24}Yabo bimangizi baꞌBalaawi, amaziina gaabo, go gaaga: Hashabya, na Sherebiya, na Yeshuha mugala Kadimyeri, kuguma na beene wabo. Ikyanya bâli kizi yivuga Rurema, noꞌkumútangira kongwa mu nyimbo, bâli kizi lolana naꞌbaabo Balaawi. Kwokwo, abeꞌluhande luguma banatee teera ulwimbo, naꞌbaabo banaluyangirire. Kwokwo, kwo Dahudi, umukozi wa Rurema akabakomeereza.


\par }{\PP \VS{25}Abalaazi beꞌmiryango, hâli Matania, na Bakubukya, na Hobadiya, na Meshulamu, na Talimooni, na Hakubu. Umukolwa gwabo, gwâli gwa kukizi langa ibihinda byeꞌnyumba ya Rurema.


\par }{\PP \VS{26}Yabo booshi, bâli kizi kola ku kyanya kya Yoyakimu mugala Yeshuha, mwijukulu Yozadaki, na mu siku za guvuruneeri Nehemiya, kuguma noꞌmugingi Hizira, umunabumenyi ku byeꞌmaaja.


\par }{\SH Nehemiya agira ulusiku lukulu lwoꞌkushambaalira uluzitiro
\par }
{\PP \VS{27}Lulya luzitiro lwaꞌkaaya keꞌYerusaleemu, ikyanya lukayuta, banalooza ukulutaluula imwa Rurema. Kwokwo, banakuumania
Abalaawi booshi ukulyoka ho batuuziri, gira bayiji lushambaalira, mu kuyimba inyimbo zoꞌbwivuge. Bâli gweti bagaalasa isembaale ízilongiiri, neꞌnzeeze, neꞌbinubi.


\par }{\PP \VS{28}Kwokwo, banakuumania abimbi, ukulyoka mu twaya útwâli zungulusiri i Yerusaleemu, ngeꞌNetofa,

\VS{29}neꞌBeeti-Girigaali, na mu mbande zeꞌGeba, na yeꞌHazimaweti.

\VS{30}Yabo bagingi naꞌBalaawi, ikyanya bakaba keera
bayiyeruusa, banabwira abandu kwo nabo bayiyeruuse. Babuli yeruusa uluzitiro lwaꞌkaaya, kiri neꞌmiryango yalwo.


\par }{\PP \VS{31}Ha nyuma, nanabwira abimangizi booshi beꞌBuyuda kwo bashonere ku luzitiro. Nanalingikania ibiso bibiri byaꞌbimbi, gira batange kongwa. Ikiso kya mbere, kyanalushonera kwo, kyanagenderanwa i luhande lweꞌlulyo, lweꞌwa mulyango gwiꞌSukiro.

\VS{32}Yabo bimbi, Hoshaya ye kabashalagira, kuguma neꞌkimaanye kiguma kyaꞌbimangizi baꞌBayuda.

\VS{33}Hanakulikira Hazariya, na Hizira, na Meshulamu,

\VS{34}na Yuda, na Binyamiini, na Shemaya, na Yeremiya.


\par }{\PP \VS{35}Ha nyuma, hanakulikira abagingi ábâli fumbiiti ibibuga, nga Zakariya mugala Yonataani, mwijukulu Shemaya. Uyo Shemaya naye, âli mugala Matania, mwijukulu Mikaaya. Uyo Mikaaya naye, âli mugala Zakuri, mwijukulu Hasafu.

\VS{36}Uyo Zakariya âli kulikiirwi na beene wabo, Shemaya, na Hazareeri, na Malalayi, na Gilalaayi, na Maayi, na Netaneeri, na Yuda, na Hanani. Ngiisi muguma wabo, âli fumbiti ibikolanwa byoꞌkuyimbiisa. Bakabiikwa, nga kwo Dahudi, umukozi wa Rurema, akakyula. Hizira, ulya umunabwenge ku byeꞌmaaja, ye wâli basholiiri.


\par }{\PP \VS{37}Ikyanya bakahika ha mulyango gweꞌwa Shyoko, banayami zamuuka ku lwingo lwoꞌkuyingira mu Kaaya ka Dahudi. Banashubi zamuuka, banalenga ha kajumiro ka Dahudi, banagenderera halinde ha mulyango gwaꞌMiiji, isheere yeꞌYerusaleemu.


\par }{\PP \VS{38}Ikiso kya kabiri kyaꞌbimbi, kyanagenda uluhande lweꞌlumosho. Nanakishalagira ku luzitiro lwaꞌkaaya, ndi neꞌkindi kikembere kyaꞌbandu. Twanalenga hoofi noꞌlwingo lweꞌFuuru, halinde twanahika hoꞌluzitiro luyajabusiri.

\VS{39}Twanalenga hiꞌgulu lyoꞌLwivi lwa Hifurahimu, noꞌlwa Yeshana, noꞌlweꞌFwi. Iri tukaba keera twamala ulwingo lwa Hananeeri, noꞌlwa ha kati, twanatambuka Umulyango gweꞌBibuzi. Neꞌri tukahika ha mulyango gwaꞌBalaliizi, twanayimanga.


\par }{\PP \VS{40}Ha nyuma, yibyo biso bibiri byaꞌbimbi, byanayimanga ha nyumba ya Rurema. Naani nanayimanga tuli kuguma naꞌbimangizi ábâli mberekeziizi.

\VS{41}Umugingi Heryakimu, analasa ikibuga, kuguma na Maseya, na Minyamini, na Mikaaya, na Heryonaayi, na Zakariya, na Hananiya.

\VS{42}Yabo, bâli kulikiirwi na Maseya, na Shemaya, na Heryazaari, na Hushi, na Yohanani, na Malikiya, na Helamu, na Hezeeri. Yabo bimbi, bâli kizi rongoorwa na Hizirahiya.


\par }{\PP \VS{43}Yulwo lusiku, abandu banashambaala bweneene, banatanga amatuulo katundu goꞌkusiriiza. Mukuba, Rurema akabayijuza mwoꞌbushambaale ngana-ngana. Kiri naꞌbakazi, naꞌbaana, nabo banashambaala. Bâli gweti bagabanda akabuuli ku bushambaale, awi yiyi yiyi. Haaho, kiri naꞌbandu ábâli riiri hala neꞌYerusaleemu, nabo banabayuvwa.


\par }{\SH Ikitalo kyeꞌmimbu íkishungisirwi ku bagingi naꞌBalaawi
\par }
{\PP \VS{44}Ku lwolwo lusiku, banabiika abashosi, gira bakizi langa ibisiika byoꞌkubiika mweꞌbitalo, niꞌtomola lyeꞌmimbu, kuguma neꞌkihande kiꞌkumi kya íbyayimbulwa. Yibyo bitalo byeꞌmimbu, yabo bashosi bâli kizi bikuumania, binahaabwe abagingi, naꞌBalaawi, nga kwoꞌlubaaja ludesiri. Neꞌkyanya bâli kizi gendi bikuumania, abandu booshi beꞌBuyuda, bâli kizi shambaalira imikolwa yabo.

\VS{45}Mukuba, bâli kizi kolera Rurema wabo, umukolwa gwoꞌkuyeruusa abandu baage, nga kwo mwami Dahudi akababwira, kiri na mugala wage wa Sulumaani. Abimbi nabo, banakizi kola, kuguma naꞌbalaazi beꞌnyiivi.


\par }{\PP \VS{46}Ukulyokera ku kyanya kya mwami Dahudi, na ku kya Hasafu, hâli kizi ba ikirongoozi kyeꞌnyimbo, gira abandu balongage ukukizi huuza Rurema, iri banamútangira kongwa.

\VS{47}Kwokwo, ku kyanya kya Zurubaberi na Nehemiya, Abahisiraheeri booshi bâli kizi heereza abimbi, naꞌbalaazi beꞌnyiivi, amatuulo ágakwiriiri. Bâli kizi tanga kwakundi amatuulo ágakataluulwa imwaꞌBalaawi. Yabo Balaawi, nabo banakizi tanga ikitalo íkikwiriiri imwaꞌbagingi beꞌmbaga ya
Harooni.




\par }\Chap{13}{\SH Nehemiya ahindula ibindu
\par }
{\PP \VerseOne{1}Mu lwolwo lusiku, ikyanya bakasomera abandu ikitaabo kya Musa, banagwana áhadesiri kwokuno: «Abahamooni, naꞌBamohabu, batâye yingire mu muhumaanano gwaꞌbandu ba Rurema.\FTNT{*}{{\FR 13:1 }{\FR{13.1-2
}}{\XT{Bukengeeze 23.3-5.
}}}»


\par }{\PP \VS{2}Mukuba, yaho keera, batakayegereza Abahisiraheeri mbu babaheereze umukate, kandi iri amiiji. Halikago, bakakoleesa umunamaleere Balaamu, mbu agendi badaaka. Kundu kwokwo, yiryo idaaki, Rurema witu analihindula bube bugashaane.


\par }{\PP \VS{3}Balya Bahisiraheeri, iri bakayuvwa kwokwo, banayami yimula ibinyamahanga byoshi mu muhumaanano gwabo.


\par }{\SH Nehemiya ahindula agandi magambo
\par }
{\PP \VS{4}Umugingi Heryashibu âli mali biikwa, kwo ayimangire ibihinda byeꞌnyumba ya Rurema. Na bwo bâli komeriinwi na Tobiya,

\VS{5}anamúheereza ikisiika kiguma kihamu. Haliko yikyo kisiika, kyo kyâli kihinda kyoꞌkusingulira mweꞌmimbu iyatangwa imwa Rurema, kiri noꞌmubadu, neꞌbirugu byeꞌyo nyumba, neꞌkihande kiꞌkumi kyeꞌngano, na kyeꞌdivaayi yeꞌkishogwe, neꞌkyaꞌmavuta. Mukuba, yibyo byoshi, byâli talwirwi imwaꞌBalaawi, neꞌmwa bimbi, neꞌmwa balaazi beꞌnyiivi. Kiri neꞌbitalo byeꞌmwaꞌbagingi mwo byâli singuliirwi.


\par }{\PP \VS{6}Ikyanya Heryashibu akagira kwokwo, ndâli ki riiri i Yerusaleemu. Mukuba, ikyanya mwami Serikisi weꞌBabeeri akahisa imyaka makumi gashatu niꞌbiri atwaziri, nâli geeziri imwage. Ha nyuma, mwami anambanguula

\VS{7}kwo ngalukire i Yerusaleemu. Neꞌri nꞌgahika, nanayuvwa ngiisi kwo Heryashibu akagira, mu kuhandiisa Tobiya ikisiika mu lubuga lweꞌnyumba ya Rurema.


\par }{\PP \VS{8}Lyeryo, nanayami shavura. Birya bindu byoshi bya Tobiya, nanayami bilasha imbuga.

\VS{9}Nanakyula kwo yibyo bisiika
biyeruusibwe. Ha nyuma, nanashubi galulira mwo birya birugu byeꞌnyumba ya Rurema, kuguma naꞌmatuulo goꞌmushyano, noꞌmubadu.


\par }{\PP \VS{10}Na kwakundi, nanayiji menya kwaꞌBalaawi batakiri mu longa íbyâli bakwaniini. Kyo kikatuma yabo Balaawi, kuguma naꞌbimbi, bâli mali galukira mu ndalo zaabo.


\par }{\PP \VS{11}Yabo bimangizi, nanabakanukira kwokuno: «Makagi gano! Si inyumba ya Rurema yalekeererwa!» Ha nyuma, yabo Balaawi, naꞌbimbi, nanabakuumania, nanabagalulira mu mikolwa yabo.


\par }{\PP \VS{12}Lyeryo, Abayuda banashubi tondeera ukuleeta ikihande kiꞌkumi kyeꞌngano, neꞌkyeꞌdivaayi, neꞌkyaꞌmavuta, banakizi bisingula mu bisiika íbikataluulwa mu nyumba ya Rurema.

\VS{13}Yibyo bisiika, mu kukizi bitanduula, nanabiika umugingi Sheremiya, noꞌmwandisi Saadoki, noꞌMulaawi Pedaya. Nanabiika na Hanani mugala Zakuri, mwijukulu Matania, kwo akizi batabaala. Yabo booshi, bakabiikwa, gira bakizi gabulira beene wabo amatuulo. Mukuba, booshi, bâli riiri bemeera.


\par }{\PI \VS{14}«E Rurema wani, bwo nagira kwokwo, ungengeere, maashi! Utayibagire ngiisi kwo nâli kizi kukolera mu kati koꞌrukundo, kiri na mu nyumba yawe.»


\par }{\PP \VS{15}Ku kyekyo kyanya mu Buyuda, nanabona kwaꞌbashosi bagweti bagakanda imihuli
yeꞌmizabibu ku lusiku lweꞌSabaato. Abandi banakizi seeha ingano, neꞌdivaayi, neꞌmizabibu, neꞌbindi bindu bingi-bingi. Birya byoshi, banakizi biheesa bapunda, banakizi bitwala i Yerusaleemu, kundu lwâli riiri ulusiku lweꞌSabaato. Kwokwo, nanabakengula kwo batakizi ki guliisa ibindu byabo ku yulwo lusiku.


\par }{\PP \VS{16}Mu kaaya keꞌYerusaleemu, mwâli tuuziri abashosi ábâli shaaziri mu kaaya keꞌTiiro. Yabo bandu bâli gweti bagaleeta ifwi, noꞌbundi budandaza bwa kwingi-kwingi, banakizi yiji biguliikiza abatuulaga beꞌYerusaleemu naꞌbeꞌBuyuda, kundu kwâli riiri ku lusiku lweꞌSabaato.


\par }{\PP \VS{17}Kyanatuma ngakanukira abatwali beꞌBuyuda, ti: «Makagi gano? Si mugweti mugagayiriza ulusiku lweꞌSabaato!

\VS{18}Bashokuluza biinyu, kwokwo kwo bâli kizi gira mu kano kaaya kiitu. Kyanatuma Rurema witu agatuleetera yubwo buhanya. Aahago! Si niinyu buno, mugweti mugagayiriza Isabaato. Si mugweti mugayushuula uburaakari bwa Rurema ku Bahisiraheeri.»


\par }{\PP \VS{19}Ku yukwo, nanakyula kweꞌnyiivi zeꞌYerusaleemu zikizi hamikwa ku kyanya kyeꞌhihuuna-huuna, Isabaato ítazi tondeera. Itanayigulwe Isabaato ítazi mala. Nanabiika abakozi baani ha miryango, gira bakizi hangirira abadandaza, batayifunde mu Yerusaleemu ku lusiku lweꞌSabaato.


\par }{\PP \VS{20}Yabo badandaza, banagira mbu balaale inyuma lyaꞌkaaya bushigi buguma, kandi iri mashigi gabiri.

\VS{21}Nanabakengula, ti: «Kituma kiki mwamalira Isabaato inyuma lyaꞌkaaya? Emwe! Iri mwashubira, ngamùshwekeesa.» Ukulyokera yulwo lusiku, batanaki shubi yija ku lusiku lweꞌSabaato.


\par }{\PP \VS{22}Haaho, nanabwira Abalaawi kwo batee yiyeruusa, babuli gendi langa imiryango yaꞌkaaya, gira ulusiku lweꞌSabaato lukizi simbahwa.

\par }{\PI «E Rurema wani, bwo nâli kizi gira kwokwo, ungengeere, maashi! Ungejeerere, ukukulikirana noꞌrukundo lwawe.»


\par }{\SH Abayuda bagendi yanga ibinyamahanga
\par }
{\PP \VS{23}Ku yikyo kyanya, nanabona kwaꞌbashosi baꞌBayahudi bagweti bagayanga abakazi beꞌHashidoodi, naꞌbeꞌHamooni, naꞌbeꞌMohabu.

\VS{24}Mu baana baabo, baguma banakizi deta indeto yeꞌHashidoodi, kandi iri yaꞌgandi mahanga. Batanâli ki yiji ukudeta indeto yabo yeꞌkiheburaniya.


\par }{\PP \VS{25}Kyanatuma ngabakanukira, nanakizi badaaka. Baguma baabo, nꞌgabahimbula. Nanabakuula kiri noꞌmushaku. Ha nyuma, nanababikiisa indahiro kwiꞌziina lya Rurema, ti: «Mutakizi ki leka ibinyamahanga bikizi yanga abanyere biinyu. Mutanakizi ki leka bagala biinyu bayange abanyere baabo.»


\par }{\PP \VS{26}Nanashubi babwira, kwokuno: «Ulya Sulumaani, mwami waꞌBahisiraheeri, ikyanya akayanga mwene yaba bakazi, ka kutali kwo kukatuma agayifunda mu byaha? Mu baami booshi beꞌmahanga, ndaaye mwami úkaba nga ye. Rurema âli múkuuziri bweneene, anamútoola kwo abe mwami weꞌkihugo kyoshi kyaꞌBahisiraheeri. Kundu kwokwo, yabo bakazi beꞌmahanga bo bakamúyingiza mu byaha.


\par }{\PP \VS{27}«Aahago! Kituma kiki mwagira ibala mwene yiri? Si mu kuyanga abakazi beꞌkipagaani, lyo mugweti mugagayiriza Rurema bweneene! Mutanakiri bemeera imwage.»


\par }{\PP \VS{28}Muguma mu bagala Yehoyada, mwijukulu umugingi mukulu Heryashibu, akagonda munyere Sanibalati, Umuhoronayimu, kyanatuma ngayami múyimula mu kaaya.


\par }{\PI \VS{29}«E Rurema wani, utayibagire ngiisi kwo bayulubaza umukolwa
gwoꞌbugingi. Kiri neꞌkihango kyo ukanywana naꞌbagingi naꞌBalaawi, nakyo bakiyulubaziizi.»


\par }{\PP \VS{30}Haaho,
nanayeruusa abandu booshi. Neꞌbyeꞌkipagaani, banabijanda. Ha nyuma, nanashubi hanguula abagingi, kuguma naꞌBalaawi, kwo bashubi kizi kola, ngiisi muguma mu mukolwa gwage.

\VS{31}Nanababwira ngiisi kwo baganakizi leeta ishaali iwa katanda ku kyanya íkishungisirwi. Bakizi kuumania niꞌtomola lyeꞌmimbu. E Rurema wani, ungengeere maashi! Ndonge ukukizi gashaanirwa.

\par }