\NormalFont\ShortTitle{Yona}

{\MTB Ikitaabo kyoꞌmuleevi

\par }{\MT Yona

\par }{\IMT Indangiriro

\par }{\IP Yiki kitaabo kikayandikwa na Yona, kinayerekiini ngiisi kwo Rurema asiimiri abandu booshi, kiri naꞌbagoma.

\par }{\IP Haliko uyo Yona, yehe âli shombiri abandu beꞌNinaawi, bwo bâli bagoma balangi. Kwokwo, ikyanya Rurema akamúbwira kwo agendi bakengula, analahira, anagira mbu ayikondeere hala mu nyaaja. Kundu kwokwo, anayiji mirwa na bitaatalwe woꞌlufwi, na ha nyuma lyeꞌsiku zishatu, anamúshalira i bulambo.

\par }{\IP Leero, uyo Yona anagendi kengula abandu beꞌNinaawi, banayami yilega ibyaha byabo. Kundu kwokwo, atanasiima, anashubi yagalwa imbere lya Rurema.

\par }{\IP Muziizi muguma gwiꞌsikamiro, guli mu Yona 4.11: «Haliko yaka kaaya keꞌNinaawi, lolaga kwo kali kahamu bweneene! Kali mwaꞌbandu ingingwe yeꞌbihumbi igana na makumi gabiri. Yabo booshi, batasobanukiirwi neꞌbiija neꞌbibi. Mulyagagi neꞌnyamiishwa nyingi kwakundi. Aahago! Ka bitashubi ngwaniini kwo nyuvwirwe abandu baako indengeerwa?»

\par }{\IS Íbiri mwo ku bwofi

\par }{\IO a) Rurema abwira Yona kwo akengule Abaninaawi (1-2)

\par }{\IO b) Yona agendi kengula Abaninaawi (3)

\par }{\IO c) Yona ashubi bona buligo (4)



\par }\ChapOne{1}{\SH Yona atibita Nahano
\par }
{\PP \VerseOne{1}Lusiku luguma, Nahano akabwira Yona mugala Hamitaayi kwokuno:

\VS{2}«Yimuka duba, ugende mu kaaya kahamu keꞌNinaawi, unababwiririre kwo bakola bagaahanwa. Mukuba, bakoli bihuusiri bweneene!»


\par }{\PP \VS{3}Yona, kundu akabwirwa kwokwo, halikago, anamanukira mu kaaya keꞌYopa, anagwana amashuba goꞌkugenda i Tarasisi. Kwokwo, anagashona mwo, gira atibite Nahano.


\par }{\SH Ibinyamahanga byateeza Yona ishoni
\par }
{\PP \VS{4}Yago mashuba, ikyanya gâli kizi genda mu nyaaja, lyeryo ngana Nahano anayami vyula ikihuhuuta kikayu bweneene. Irya nyaaja yanabirinduka bweneene, halinde galya mashuba ganahambiri janganuka.

\VS{5}Abashooji baago, bâli koli yobohiri bweneene. Kyanatuma ngiisi muguma wabo agatondeera ukutakira ngiisi ye ali mu yikumba imwabo. Banalooza ukuyanguhya amashuba, kyanatuma bagavugumula imiteekerwa yoshi mu nyaaja.

\par }{\PP Si Yona yehe, âli koli manukiiri iꞌfwo mu mashuba. Anâli mali gwatwa niꞌro lyaꞌkahondo-hondo.


\par }{\PP \VS{6}Kwokwo, umukulu waꞌmashuba anamúgendera, anamúbuuza: «Ewe! Kutagi kuno uyigwejeriiri? Vyuka, maashi! Naawe, uhuune ye uli mu yikumba! Hali ikyanya angatubonera ulukogo, anatufuuse.»


\par }{\PP \VS{7}Iri hakatama, balya bakozi banabwirana: «Muleke tubuuzagye kyula, tulonge ukumenya ngiisi úwatuyingiza mu buno buhanya.» Neꞌri bakabuuza, ikibare kyanagwata Yona.


\par }{\PP \VS{8}Lyeryo, banamúbuuza: «Utubishuuke, maashi! Biki byo wagira, mu kutukululira yiki kihuhuuta? Aaho! Uli mu gira mukolwa muki? Na buno, walyoka hayi? Ikihugo kyawe, kiryagagi kihi? Abandu beꞌmwinyu, bali banyandi?»


\par }{\PP \VS{9}Yona, ti: «Niehe ndi Muheburaniya. Na ndi mu yikumba Nahano, Rurema wa mwiꞌgulu. Ye kabumba inyaaja, niꞌdaho.

\VS{10}Halikago buno, ngoli gweti ngamútibita.»

\par }{\PP Yabo bandu, mbu bayuvwe kwokwo, banahuumirwa ngana, banashubi múbuuza: «Bikagi byo wahanya?»


\par }{\PP \VS{11}Irya nyaaja yanakaviiriza ukukundula, kyanatuma bagashubi múbuuza: «Aaho! Kutagi tugire, halinde iyi nyaaja ituuze?»


\par }{\PP \VS{12}Na wa Yona, ti: «Munyabiire, munangabulire mu nyaaja. Haaho, lyeꞌgatuuza. Mukuba, nyiji kwa íbitumiri twalonga kino kihuhuuta kyeꞌngunguula, biryagagi hiꞌgulu lyani.»


\par }{\PP \VS{13}Balya bakozi banayihangaana mu kushooja, balole iri bangagendi yezeka kwiꞌbuga, shoobe! Mukuba, irya nyaaja ikakaviiriza ukukundula.


\par }{\PP \VS{14}Ubuzinda, banabwira Nahano kwiꞌzu lihamu kwokuno: «E Nahano, twakuyinginga, we kongwa! Ka ugatubindikira, mbu bwoꞌyu mundu ahuba? Aaho! Ikyanya tugamúkabulira mu nyaaja, utatulege mbu twayita umundu muzira mahube. E Nahano! Yibyo byoshi, ngiisi kwo byakoleka, si wenyene ushubi bishungisiri!»


\par }{\PP \VS{15}Kwokwo, banagwata Yona, banamúkabulira mu nyaaja. Irya nyaaja, kundu yâli gweti igakundula bweneene, haliko lyeryo yanayami tuuza, shwaa!


\par }{\PP \VS{16}Yabo bashooji, mbu babonage kwokwo, banatondeera ukuyoboha Nahano bweneene, banayami mútangira ituulo, banalagaania kwo bagakizi múkolera.\FTNT{*}{{\FR 1:16 }{\FR{1.16
}}{\XT{Mataayo 12.40.}}}




\par }\Chap{2}{\PP \VerseOne{1}Uyo Yona, Nahano âli shungisiri kwo bitaatalwe woꞌlufwi, agamúmira. Neꞌri akaba keera amúmira, Yona anahisa isiku zishatu, ubushigi niꞌzuuba, ali mwomwo mu nda yage.


\par }{\SH Yona ahuuna Rurema wage
\par }
{\PP \VS{2}Uyo Yona, iri akaba akiryagagi mu nda yoꞌyo bitaatalwe woꞌlufwi, anatondeera ukuhuuna Rurema Nahamwabo, ti:


\par }{\Q \VS{3}«E Nahano, ikyanya nâli kola mu makuba, nꞌgakutabaaza,

\par }{\QB wanayami nyuvwiriza.

\par }{\Q Nꞌgakubululukira ukulyokera i
nakwere, wananyuvwa.


\par }{\Q \VS{4}Si we wâli mali nyulubiza mwiꞌbenga, ha kati keꞌnyaaja!

\par }{\QB Amiiji mingi, gananzokanana.

\par }{\QB Imidunda yanakizi ndenga-ndenga kwo.


\par }{\Q \VS{5}Nanatondeeraga ukusalira kwo wambindulira ingoto,

\par }{\QB halinde ndaki bone inyumba yawe
nyeeru!


\par }{\Q \VS{6}Yago miiji gakahambiri nvumba umuuka.

\par }{\Q Yiryo ibenga, lyâli loziizi ukuyami nyulubiza lwoshi-lwoshi.

\par }{\QB Kiri neꞌbyasi bya mu nyaaja, byanakizi nyizingira-zingira kwiꞌtwe.


\par }{\Q \VS{7}Nâli mali manukaga, halinde iꞌdako ku ndaliro zeꞌmigazi.

\par }{\QB Nâli shwesirwi mu kihugo kya abafwiri.

\par }{\Q Inyiivi zâli mali mbamikirwa, gira mbeere yo imyaka neꞌmyakuula.

\par }{\Q E Rurema Nahamwitu! Kundu nâli kola mu miiji mingi,

\par }{\QB halikago, wananyulubula, wanandyosa yo, ngiri mugumaana.


\par }{\Q \VS{8}E Nahano, iri nꞌgabonaga kwo ngola ngaafwa, nanakukengeera.

\par }{\QB Nanayami kutabaaza, kwo uli mu nyumba yawe ndaluule.


\par }{\Q \VS{9}Abandu baguma bagweti bagayikumba imizimu ya kabusha-busha.

\par }{\QB Mu kugira kwokwo, bali mu yibuliisa imigashani.


\par }{\Q \VS{10}Si niehe, ngakizi kuyivuga ku nyimbo,

\par }{\QB na ngutangire amatuulo goꞌkusiriiza.

\par }{\Q Ngiisi byo nꞌgakulagaania, ngabikola.

\par }{\QB Mukuba, we Nahano, we mu tukiza.»


\par }{\PP \VS{11}Yona, iri akayusa ukudetaga kwokwo, Nahano anakyula kwo ulya bitaatalwe woꞌlufwi amúshalire i bulambo. Lyeryo, anayami gendi múshalira yo.




\par }\Chap{3}{\SH Yona asimbaha igambo lya Rurema
\par }
{\PP \VerseOne{1}Nahano anashubi bwira Yona kwokuno:

\VS{2}«Yimukaga, ugende mu kaaya kahamu keꞌNinaawi, ubakengule nga ngiisi kwo keera nakubwira.»


\par }{\PP \VS{3}Lirya igambo lya Nahano, leero Yona analisimbaha, anagendaga i Ninaawi. Yako kaaya keꞌNinaawi, kâli riiri kahamu bweneene. Abandu bâli kizi hisa isiku zishatu zooshi bagweti bagakazunguluka mwo, bakabuli kahulukaana.


\par }{\PP \VS{4}Kwokwo, iri Yona akahikaga i Ninaawi, anagira ulusiku lwoshi agweti agakazunguluka mwo, anakizi menyeesa abandu kwiꞌzu lihamu, ti: «Hakoli sigiiragi isiku makumi gana naaho, kano kaaya keꞌNinaawi kanashereezibwe lwoshi-lwoshi!»


\par }{\PP \VS{5}Balya bandu beꞌNinaawi, mbu bayuvwagwe ngiisi kwo Rurema ababwira, banayami múyemeera, banatwa uluhango kwo
bagayishalisa. Booshi, banayambala amasuuzu, ukulyokera ku mukulu halinde ku mugunda.


\par }{\PP \VS{6}Mwami weꞌNinaawi, mbu ayuvwagwe kwo bakola bagaahanwa, naye anayami shaaga ku kitumbi kyage kyoꞌbwami, anahogola imirondo yage miija, anayambala ubusuuzu, anagendi yibwandalika mu munyota-kiiko.


\par }{\PP \VS{7}Ha nyuma, mwami anakyula kwo baleeze imbira mu bandu booshi beꞌNinaawi, ti: «Nie mwami, kuguma naꞌbagingi baani, ngweti ngakyula kwokuno: “Hatagirage umundu úgalabula ku kindu kyoshi. Batahangwirwi ukulya, kandi iri ukunywa. Kiri neꞌnyamiishwa, neꞌngaavu, neꞌbindi bitugwa byoshi, kwo na kwokwo.

\VS{8}Si abandu booshi, kiri neꞌbitugwa, bayambalage amasuuzu. Ngiisi mundu ajande amabi gaage, analeke ukukizi komeresania, anayinginge Rurema amúkoge, halinde anatukize.

\VS{9}Hali ikyanya Rurema angayishuhiza, analekage ukuturakarira, anatubonere ulukogo, tutanaki minikwe!”»


\par }{\PP \VS{10}Yabo bandu, iri bakayuvwa kwokwo, banajandaga amabi gaabo. Na Rurema anaba ababwini. Kwokwo, anabayuvwirwa indengeerwa, atanaki bashereeza, nga kwo âli mali gwanwa ashungika.




\par }\Chap{4}{\SH Yona ayagalwa bwo Rurema akogana
\par }
{\PP \VerseOne{1}Ikyanya Rurema akashiginia ukuhana yabo bandu, uyo Yona atanasiima. Si anaraakara ngana-ngana!


\par }{\PP \VS{2}Kyanatuma Yona agabwira Nahano: «Ikyanya ndâli zaazi shaaga i kaaya, si byebyo byo nâli toniri! Kyanatuma nꞌgaba naꞌkashuushi koꞌkutibitira i Tarasisi. Mukuba, nâli yiji-yiji kwo uli mu bonerana ulukogo, na kwo uli mwigenderezi. Utali mu yagalwa mulindi, si uli mu kundana ngana-ngana! Nâli yiji-yiji kwo ugayami shiginya, utanaki bahane.

\VS{3}E Nahano! Buno, nakuyinginga, undeke nvwagage. Ee ma! Bwangabiiri bwija nvwe, ho nangaramba!»


\par }{\PP \VS{4}Nahano, ti: «E maashi Yona, yuku ukoli yagiirwi, ka utoniragi kwo buli bwija?»


\par }{\PP \VS{5}Ulya Yona anahulukaga mu kaaya, anagendi bwatala uluhande lweꞌsheere, anayiyubakira heꞌkitunda, anabwatala mu kimbehwa kyakyo. Analindirira abone ngiisi íbigakoleka mu kaaya keꞌNinaawi.


\par }{\PP \VS{6}Haahago, Nahano Rurema anayami meza ikiti kiꞌgaja. Yiryo igaja, lyanayami vulumuka ku mulindi, halinde lyanabwikira Yona. Ikimbehwa kyalyo, kyanamúshambaaza bweneene, halinde umuluho gwage gwanamala.


\par }{\PP \VS{7}Halikago, mbu bukye shesheezi kare-kare, yikyo kiti, Rurema analungika ikizimu, kyanakibunga, kyanayuma.


\par }{\PP \VS{8}Ikyanya izuuba likahuluka, Rurema anavyula imbuusi yeꞌdugumbo ukulyoka uluhande lweꞌsheere. Izuuba lyanadaruula, halinde Yona anayuvwa kwiꞌtwe lyahiira bweneene, anahambiri hola. Kwokwo, analooza ukufwa, anatulagula, ti: «Yoho wee! Bulyagagi bwija nvwe ngana, ho nangaki ramba.»


\par }{\PP \VS{9}Haliko, Rurema anamúbuuza: «Ewe! Ka ukwaniini ukuyagalwa, mbu bwo yiri igaja lyayuma?»

\par }{\PP Na wa Yona, ti: «Ee ma! Nyagiirwi ngana, nanganahambiri fwa!»


\par }{\PP \VS{10}Nahano anamúbwira: «Yiri igaja, ndaabyo ukagira, mu kulimeza, kandi iri mu kulikuza. Likayami mera mu bushigi buguma, lyanavulumuka. Na mu bundi bushigi, lyanayami yuma. Aahago! Kituma kiki wajengeerwa?


\par }{\PP \VS{11}«Haliko yaka kaaya keꞌNinaawi, lolaga kwo kali kahamu bweneene! Kali mwaꞌbandu ingingwe yeꞌbihumbi igana na makumi gabiri. Yabo booshi, batasobanukiirwi neꞌbiija neꞌbibi. Mulyagagi neꞌnyamiishwa nyingi kwakundi. Aahago! Ka bitashubi ngwaniini kwo nyuvwirwe abandu baako indengeerwa?»

\par }