\NormalFont\ShortTitle{Habakuki}

{\MTB Ikitaabo kyoꞌmuleevi

\par }{\MT Habakuki

\par }{\IMT Indangiriro

\par }{\IP Yiki kitaabo kyoꞌmuleevi Habakuki kiyerekiini ngiisi kwo âli kizi buuza Rurema mbu kituma kiki banangora-mabi batali mu hanwa.

\par }{\IP Ubwa mbere, Habakuki anabuuza Rurema kituma kiki atali mu hana abandu beꞌBuyuda. Mukuba Abayuda bâli gweti bagayitana bweneene, noꞌkushobania imaaja. (1.1-4) Nahano anamúshuvya kwo akola agaleeta Abababeeri gira bateere ikihugo kyeꞌBuyuda. (1.5b)

\par }{\IP Habakuki anashubi yidodomba mbu iri Rurema angaba ali mweru, kuti kwo angaki yigenderera ku balya Bababeeri, kwo bali banangora-mabi ukuhima Abayuda. (1.12–2.1) Rurema anamúshuvya mu kudeta kwoꞌbute bwage bugahikira naꞌBababeeri kwakundi, nabo bagahanwa bukayu hiꞌgulu lyaꞌmabi gaabo gooshi. Anamúhooleza ku magambo mingi ágayijikiini bweneene: «Yago mabone… gagakoleka ngana...» (2.3) «Si abandu ábakwaniini boohe, bagaramba ku njira yoꞌkulangaalira Rurema.» (2.4b) «Nga kwaꞌmiiji gayijwiri hooshi mu nyaaja, kwo na kwokwo, ubulangashane bwa Nahano bugamenyeekana hooshi mu bandu.» (2.14) «...Nahano atuuziri mu nyumba yage ndaluule. Abandu booshi ba mu kihugo bakizi beera munyerere imbere lyage!» (2.20)

\par }{\IP Habakuki anabuli deta: «Aahago! Yibyo byoshi, ushubi bikolaga mu siku ziitu, halinde nyiitu tubimenye bwija.» (3.2b)

\par }{\IP Imiziizi miguma yiꞌsikamiro, iri mu Habakuki 3.17-18: «Ibiti byeꞌmitiini kundu bitahembiri, neꞌmizabibu inabe ndaabyo bitumbwe byo itongesiri, neꞌmizehituuni inabe ndaago mavuta ágayezirwi mwo, neꞌndalo, imimbu yazo inabe ndaayo, neꞌbibuzi binabe bikakumbululwa mu lugo, neꞌngaavu mwiꞌruli, banabe bazipiisa! Kundu kwokwo, niehe ngakizi shambaalira Nahano. Nyamiri ngakizi shagalukira Rurema Lukiza wani.»

\par }{\IS Íbiri mwo ku bwofi

\par }{\IO a) Habakuki ali mu tee yidodomba (1.1-11)

\par }{\IO b) Habakuki ashubi yidodomba (1.12–2.20)

\par }{\IO c) Habakuki akola mu langaalira Rurema, anaba noꞌbushambaale bweneene (3)



\par }\ChapOne{1}{\PP \VerseOne{1}Ino ndumwa, Rurema akagiyigulira
umuleevi Habakuki.


\par }{\SH Habakuki atabaaza Rurema
\par }
{\Q \VS{2}E Nahano! Keera nꞌgakuyereka ngiisi kwaꞌbandu bali mu yitana.

\par }{\Q Aaho! Ngwaniini ngizi kutabaaza halinde mangoki?

\par }{\QB Si utazi nyitaba, utanazi tukiza!


\par }{\Q \VS{3}Yibyo bihigo, ka ngwaniini ngizi bibona-bona?

\par }{\QB Si abandu keera bahigula bweneene!

\par }{\Q Ikyanya ndi mu bayitegeereza, ndi mu bona naaho kwo bagweti bagahambanwa, iri banalongoola.

\par }{\QB Ee! Bali mu shereezania, iri banayitana.


\par }{\Q \VS{4}Imaaja zitakiri mu simbahwa,

\par }{\QB zitanakiri mu twibwa ku njira íkwaniini.

\par }{\Q Halikago, abandu bakola mu zishobania,

\par }{\QB kyo kitumiri banangora-mabi naaho bo bakola mu sinda.


\par }{\SH Nahano ashuvya
\par }
{\Q \VS{5}Nahano anashuvya kwokuno: «Mutee lola mu binyamahanga.

\par }{\QB Mulolage, munasoomerwe ngana!

\par }{\Q Mu siku ziinyu, ngaagira ikitangaaza.

\par }{\QB Yikyo kitangaaza, kundu umundu angagwanwa amùganuulira kyo, mutangakiyemeera!\FTNT{*}{{\FR 1:5 }{\FR{1.5
}}{\XT{Mikolezi 13.41.}}}


\par }{\Q \VS{6}Ngola ngashimya Abababeeri,

\par }{\QB kwo bali bandu bazira kimino, banateeziri ikyoba.

\par }{\Q Bagweti bagalenga-lenga mu mahanga gooshi,

\par }{\QB iri banagaaza ibihugo bya beene.


\par }{\Q \VS{7}Yabo Bababeeri, bayijikiini kwo bali balangi,

\par }{\QB banali mu leeza abandu mweꞌkinyukura.

\par }{\Q Bali mu gira ngiisi kwo baloziizi, buzira kutwaza ugundi mundu.


\par }{\Q \VS{8}Emwe! Ifwarasi zaabo, ziri mu suula umulindi ukuhima ingwi.

\par }{\QB Banali balangi, ukuhima imirunga ku kyanya ikoli shalisiri.

\par }{\Q Abasirikaani baabo ábashoniri ku fwarasi, bashaaziri hala, banali mu yami yilala mu bagoma.

\par }{\QB Bali mu ba nga nyunda, úli mu yihwika ku mutumba!


\par }{\Q \VS{9}Yabo basirikaani booshi, bali balangi bweneene.

\par }{\QB Baloziizi naaho, kwo bayiji tulwisa.

\par }{\Q Abandu bo keera bakashweka,

\par }{\QB bali kandaharuurwa, ngoꞌmushenyu.


\par }{\Q \VS{10}Ikyanya bali mu gwana utwaya tuzitire,

\par }{\QB bali mu tushekeereza naaho.

\par }{\Q Bali mu shekeereza kiri naꞌbaami na baguvuruneeri,

\par }{\QB iri banabahonyoleza.

\par }{\Q Yizo nzitiro, bali mu zilunda kwoꞌluvu,

\par }{\QB lyo balonga ubulyo bwoꞌkuziyingira mwo.


\par }{\Q \VS{11}Bali mu hinjuka nga kihuhuuta, banayigendere.

\par }{\Q Imisi yabo, yo bali mu biika kwoꞌmulangaaliro,

\par }{\QB kyo kitumiri keera bayikululira umwama!»


\par }{\SH Umuleevi Habakuki ashubi zimuula
\par }
{\Q \VS{12}E Nahano! Si uyamiri uli Rurema, ulya Mutaluule, utanâye fwe!

\par }{\QB We na butibitiro bwitu.

\par }{\Q Balya Bababeeri, si we kabatoola gira batutwire imaaja,

\par }{\QB banatuhane hiꞌgulu lyeꞌbyaha biitu!


\par }{\Q \VS{13}Kundu kwokwo, ulyagagi mweru.

\par }{\QB Utali mu kejeerera amabi, utali mu gooyera ibihigo.

\par }{\Q Aaho! Kutagi wayihulikira, wanabalekeerera

\par }{\QB baminike abandu ábakwaniini ukubahima?


\par }{\Q \VS{14}Ka tulyagagi ifwi naaho, mbu tugwatwe, tunayami yitwa?

\par }{\QB Ka tuli biremwa bya mu nyaaja, íbitahiiti umusholezi?


\par }{\Q \VS{15}Si balya banangora-mabi, bali mu gwasa abandu kwiꞌgera,

\par }{\QB banabakululire mu njenga zaabo.

\par }{\Q Ha nyuma, banashambaale, ti awi yiyi yiyi!


\par }{\Q \VS{16}Yizo njenga zaabo, bagweti bagaziyikumba, iri banazitumuulira umubadu.

\par }{\Q Banadete: «Ee ma! Yizi njenga, ziri mu tugaza,

\par }{\QB tunakola mu zilongera mweꞌbyokulya bingi.»


\par }{\Q \VS{17}E maashi! Ka ugabalekeerera, bagenderere ukugira kwokwo?

\par }{\QB Ka bagakizi minika abandu, buzira kubayuvwirwa ikimino?




\par }\PoetryChap{2}{\Q \VerseOne{1}Niehe ngashonera ku lwingo lweꞌnaazi, mbeere yo.

\par }{\QB Ngakizi lindirira, nyuvwirize Nahano.

\par }{\Q Mukuba keera nꞌgamúyidodombera, na ndoziizi ukumenya ngiisi kwo aganjuvya.


\par }{\SH Rurema ashuvya Habakuki
\par }
{\Q \VS{2}Nahano ananjuvya kwokuno: «Gano mabone, ugayandikage!

\par }{\Q Ugayandike ku mbahwa, ku fwabe ízigasomeka bwija.

\par }{\QB Kwokwo, ngiisi úgagasoma, alonge ukuyami menyeesa abandi.


\par }{\Q \VS{3}Yago mabone, galindiriiri ikyanya kyo gashungikiirwi kwo.

\par }{\QB Gagweti gagaadeta hiꞌgulu lyeꞌmberuuka, ganali goꞌkuli.

\par }{\Q Na kundu gangatinda, ulindirire naaho.

\par }{\QB Si gagakoleka ngana, gataganakeereza.


\par }{\Q \VS{4}Uyandike kwokuno: “Ulolage yaba banabwikangaate.

\par }{\QB Bagweti bagatuula ku gindi-gindi njira, ítakwaniini.

\par }{\Q Si abandu ábakwaniini boohe,

\par }{\QB bagaramba ku njira yoꞌkulangaalira Rurema.\FTNT{*}{{\FR 2:4 }{\FR{2.3-4
}}{\XT{Barumi 1.17; Bagalatiya 3.11; Baheburaniya 10.37-38.}}}


\par }{\Q \VS{5}Nga kweꞌdivaayi iri mu teberezania,

\par }{\QB kwo na kwokwo, ngiisi ábagweti bagayikangaata, batagayama ho.

\par }{\Q Si bali nga
nakuzimu, mu kulooza ukumirangusania.

\par }{\QB Na nga kwo Narufu atali mu yiguta, nabo kwo na kwokwo.

\par }{\Q Si bagweti bagayikumaniza abandu baꞌgandi mahanga gooshi,

\par }{\QB gira balonge ukubamirangusa.”


\par }{\Q \VS{6}Abandu mwene yabo bagakizi mùhonyoleza, ti:

\par }{\QB “Yayewe imwinyu! Mwe mugweti mugayilundira íbitali byeꞌmwinyu.

\par }{\BB \par }
{\Q «“Munagweti mugayilugiza imyenda, mutanali mu giyishula!

\par }{\QB Aahago! Amagambo mwene yago, ka gangagenderera? Nanga, maashi!”


\par }{\Q \VS{7}Kundu mukayabiira ibindu byabo,

\par }{\QB si lusiku luguma, bagayami mùyubukira, banamùtakamire.

\par }{\QB Lyeryo niinyu, banamùshahule ibyeꞌmwinyu.


\par }{\Q \VS{8}Mwâli kizi shereeza ibihugo bingi, kuguma noꞌtwaya twabyo,

\par }{\QB iri munashahula ibindu byabo.

\par }{\Q Na ngiisi ábâli tuuziri mwo, mwanakizi bayita.

\par }{\QB Kwokwo, ibindu biinyu nabyo, ngiisi ábagaaba baki sigiiri, bagayiji bishahula.


\par }{\BB \par }
{\Q \VS{9}«Yayewe imwinyu! Mwe mugweti mugahombeesa abandi, mbu lyo muyigaza.

\par }{\QB Munagweti mugasalira ukugendi yubaka kwiꞌrango, mbu lyo mufuuka ubuhanya.


\par }{\Q \VS{10}Si keera mukashungika kwo mugagendi shereeza abandu bingi.

\par }{\QB Aahago! Mumenye kwo keera mwayiteeza ishoni imbere lya beene winyu.

\par }{\Q Kwokwo, mukola mugaafwa.


\par }{\Q \VS{11}Kyo kitumiri, kiri naꞌmabuye go muyubasiri mweꞌnzitiro, gagateera akashiba mu kumùlega.

\par }{\Q Emwe! Kiri neꞌmiganda, nayo igamùyimomootera!


\par }{\BB \par }
{\Q \VS{12}«Yayewe imwinyu!

\par }{\QB Si utwaya twinyu, mugweti mugatuyubaka mu kuyitana, na mu kuvindagazania!


\par }{\Q \VS{13}Kundu kwokwo, Nahano woꞌbushobozi bwoshi keera akalagaania

\par }{\QB kwo ngiisi byaꞌbandu bali mu himbuukira kwo, bigaki herera mu muliro.

\par }{\Q Haliibwi! Si yabo bandu bagweti bagayitubanulira ubusha!


\par }{\Q \VS{14}Nga kwaꞌmiiji gayijwiri hooshi mu nyaaja,

\par }{\QB kwo na kwokwo, ubulangashane bwa Nahano bugamenyeekana hooshi mu bandu.


\par }{\BB \par }
{\Q \VS{15}«Yayewe imwinyu, mwe mugweti mugalalusa abatuulani biinyu.

\par }{\Q Mugweti mugakizi balungira kolobwe mu divaayi, gira balaluke,

\par }{\QB lyo mulonga ukuloleera ubukondwe bwabo.


\par }{\Q \VS{16}Aaho! Kundu mukiri mu longa ulushaagwa,

\par }{\QB haliko masaasa atabukwa, mugaki teezibwa ishoni.

\par }{\Q Niinyu, mugaanywa idivaayi, munakizi yibumbulika neꞌndalwe.

\par }{\QB Emwe! Nahano yenyene agamùyijira ku buraakari bwage.

\par }{\Q Kwokwo, niinyu, ubulangashane bunahinduke ishoni!


\par }{\Q \VS{17}Si keera mukayita abandu bingi i Lebanooni, mu twaya twabo,

\par }{\QB mwanayita kiri neꞌnyamiishwa.

\par }{\Q Buno niinyu, mukolaga mugayoboha, munakomeresibwe.

\par }{\QB Ngiisi byo mukagirira abandi mu twaya twabo, niinyu, bigaamùba kwo.


\par }{\Q \VS{18}Aahago! Ikyanya umundu agweti agayibaajira imigisi, ali mu longa akamaro kaki?

\par }{\QB Si irya migisi iri mu tulwa mu byuma,

\par }{\Q inali ya kutebana naaho!

\par }{\QB Itashobwiri kiri noꞌkudeta!

\par }{\Q Uyo mundu, si ali mu biika umulangaaliro ku kindu kyo akayigirira yenyene!


\par }{\BB \par }
{\Q \VS{19}«Yayewe imwinyu! Si mugweti mugabwira umugisi mubaaje mu mbahwa, ti: “Vyukaga!”

\par }{\QB Munabwire umugisi gwiꞌbuye, ti: “Yimukaga!”

\par }{\Q Aaho! Yugwo mugisi, ka gwangakuyigiriza? Nanga maashi!

\par }{\QB Kundu gulyagagi mubugiirize kweꞌnooro neꞌharija, haliko gutali mugumaana!


\par }{\Q \VS{20}Haliko, Nahano atuuziri mu nyumba yage ndaluule.

\par }{\QB Abandu booshi ba mu kihugo bakizi beera munyerere imbere lyage!»




\par }\Chap{3}{\SH Rurema ashuvya amahuuno ga Habakuki
\par }
{\Q \VerseOne{1}Umuleevi Habakuki akahuuna Rurema, kwokuno:


\par }{\Q \VS{2}E Nahano! Keera nꞌgayuvwa hiꞌgulu lyeꞌmikolezi yawe ya kahebuuza.

\par }{\QB Ngiisi byo ukagira, keera byanzoomeza bweneene!

\par }{\Q Aahago! Yibyo byoshi, ushubi bikolaga mu siku ziitu,

\par }{\QB halinde nyiitu tubimenye bwija.

\par }{\Q Kundu uki turakariiri, utuyuvwirwe indengeerwa, maashi!


\par }{\BB \par }
{\Q \VS{3}Rurema Mutaluule agweti agayija,

\par }{\QB ukushaaga i Temaani, na mu mugazi gweꞌParaani.

\par }{\Q Ubulangashane bwage buyijwiri mwiꞌgulu!

\par }{\QB Anagweti agayivugwa hooshi mu kihugo.


\par }{\Q \VS{4}Agweti agayija alangashiini ngiꞌzuuba.

\par }{\QB Mu kuboko kwage, mugweti mugalyoka umulengeerwe.

\par }{\Q Mwomwo mwo anali mu bisha ubushobozi bwage.


\par }{\Q \VS{5}Imbere lyage, ali mu tee lungika ikiija kikayu,

\par }{\Q ubuhanya nabwo bunayije bumúshalagiiri.


\par }{\Q \VS{6}Ikyanya ali mu yimanga, ikihugo kinajugumbane.

\par }{\QB Neꞌkyanya ali mu lyeguuza amasu, abandu banayami lenga mweꞌkinyukura.

\par }{\Q Kundu imigazi iyamiri-yamiri ho, ali mu givungula.

\par }{\QB Noꞌtugangazi, kundu tuyamiri ho, ali mu yami tuhongola.

\par }{\Q Ee! Yehe ye tuuziri ho imyaka neꞌmyakuula.


\par }{\Q \VS{7}Nꞌgabona kwaꞌbandu beꞌKushani bakongamiri mu maheema.

\par }{\QB NaꞌbeꞌMidyani nabo, bâli gweti bagalenga mwoꞌmusisi hiꞌgulu lyeꞌkihuumula.


\par }{\Q \VS{8}E Nahano! Ka wâli rakariiri inyiiji?

\par }{\QB Ka kiri neꞌnyaaja ukazilangamira,

\par }{\Q halinde uyije mu bibungu, nga úli mwiꞌgaare,

\par }{\QB neꞌfwarasi zaalyo zikola mu ganga hiꞌgulu lyoꞌbuhimi?


\par }{\Q \VS{9}Keera ukafwora umuheto gwawe, wanatungira neꞌmyambi yawe.

\par }{\QB Emwe! Wanayanuula idaho, kiri neꞌnyiiji zanahinga bweneene.


\par }{\Q \VS{10}Ikyanya imigazi ikakuloleekeza, yanayami jugumbana,

\par }{\QB inyiiji zanagolomba mwo.

\par }{\Q Utulingi tweꞌnyaaja tukalunduma,

\par }{\QB twanayami vubula imidunda.


\par }{\Q \VS{11}Ikyanya irya myambi yawe ikayinywerereka, ikayami tanguula, waa!

\par }{\QB Itumu lyawe, lyâli kizi kyemula!

\par }{\Q Lyeryo, izuuba noꞌmwezi byanayami jingalala.


\par }{\Q \VS{12}Wâli kizi lenga-lenga mu kihugo, iri unakoli rakiiri.

\par }{\QB Wanaminika igindi milala yoshi hiꞌgulu lyoꞌbute.


\par }{\Q \VS{13}Si abandu baawe boohe, ukagendi bakiza,

\par }{\QB wanafuusa kiri noꞌlya mutaluule wawe.

\par }{\Q Balya banangora-mabi, wanafuta umutwali wabo,

\par }{\QB kiri na ábakamúyibiika kwo booshi.


\par }{\Q \VS{14}Yabo bagoma, ikyanya bâli tuyijiiri, kwo batushaabule,

\par }{\QB emwe! Bâli kasinge-singe nga kihuhuuta.

\par }{\Q Banâli toniri kwo bagahikiri tuminika,

\par }{\QB nga ábayiji nyomboola abakeni.

\par }{\Q Kundu kwokwo, ukakoleesa amatumu gaabo, mu kutumita ikirongoozi kyabo mwiꞌtwe.


\par }{\Q \VS{15}Ukalenga mu nyaaja,

\par }{\QB uli ku fwarasi zaawe, mu midunda mikayu.


\par }{\BB \par }
{\Q \VS{16}Iri nꞌgayuvwa kwokwo, ibya mu nda byanalyamuza liguma, gyuu!

\par }{\Q Akanwa kaani, kanakizi shushubira.

\par }{\QB Neꞌndege zanayami tera!

\par }{\Q Balya bandu bagweti bagatuteera,

\par }{\QB kundu kwokwo, ngalindirira ku bwigenderezi, halinde balonge ukuminikwa.


\par }{\Q \VS{17}Ibiti byeꞌmitiini kundu bitahembiri,

\par }{\QB neꞌmizabibu inabe ndaabyo bitumbwe byo itongesiri,

\par }{\QB neꞌmizehituuni inabe ndaago mavuta ágayezirwi mwo,

\par }{\QB neꞌndalo, imimbu yazo inabe ndaayo,

\par }{\QB neꞌbibuzi binabe bikakumbululwa mu lugo,

\par }{\QB neꞌngaavu mwiꞌruli, banabe bazipiisa!


\par }{\BB \par }
{\Q \VS{18}Kundu kwokwo, niehe ngakizi shambaalira Nahano.

\par }{\QB Nyamiri ngakizi shagalukira Rurema Lukiza wani.


\par }{\Q \VS{19}Nahano Rurema, ye misi yani.

\par }{\QB Ali mu nzikamya amagulu, nga kasa.

\par }{\Q Anali mu ndwala mu marango geꞌmigazi.

\par }{\BB \par }
{\PP Isobaanuro imwa bali mu kizi rongoora abimbi: Luli mu yimbwa, mu kukoleesa ibikolanwa byeꞌmihungo.

\par }