\NormalFont\ShortTitle{Kimombo}

{\MTB Ikitaabo kyeꞌ

\par }{\MT Kimombo kya Yeremiya

\par }{\IMT Indangiriro

\par }{\IP Yiki kitaabo kikayandikwa noꞌmuleevi Yeremiya. Kiyerekiini ngiisi kwaꞌkaaya keꞌYerusaleemu kakashaka, na ngiisi kwo akakalirira. Abandu beꞌYerusaleemu, bakalibuzibwa buligo bweneene. Abagoma bakayita abandu bingi, abatwali kiri naꞌbaami (2.6), naꞌbashaaja (1.19), naꞌbagingi (1.4), naꞌbaleevi (2.9), naꞌbagunda (2.10-12). Kundu bâli kizi liruuka bweneene (1.2), ndaaye úkabaholeeza (1.16). Utujumiro, kundu twâli limbiri, si tukahongolerwa haashi (2.5), kiri neꞌnyumba ya Rurema yonyene (2.7). Abandu, ishali lyâli bayogogoziizi bweneene (2.12), neꞌbirunda byaꞌbandi byâli kizi lambama mu njira (2.21). Abakazi, kundu bâli riiri batuudu, si bâli kola mu lya abaana baabo (4.10). Abingi baabo, bâli kizi bimbiirwa ku misi (5.11). Na ábâli sigiiri, banatwalwa imbohe, banakizi gendi koleesibwa ku kahaati (5.13).

\par }{\IP Ikitaabo kyoshi kiri kitengeke mweꞌmiteeko nga kweꞌbigaajo biri. Umuteeko gwa mbere, noꞌgwa kabiri, noꞌgwa kana, noꞌgwa kataanu, byoshi biri mu ba mweꞌmiziizi makumi gabiri niꞌbiri, ukukulikirana neꞌfwabe zeꞌkiheburaniya. Si umuteeko gwa kashatu, gwohe gugitalusiizi.

\par }{\IP Kundu ikitaabo kidesiri hiꞌgulu lyoꞌkushereera kwaꞌBahisiraheeri, haliko ha kati kaakyo, hali amagambo goꞌmulangaaliro (3.21-23): «Kundu kwokwo, hali igambo liguma lyo ngi kengiiri, linali lyo litumiri ngiri noꞌmulangaaliro. Urukundo lwa Nahano, lutali mu heka. Na bwo atukuuziri bweneene, tutazi mirwa lwoshi-lwoshi. Ee ma! Nahano atuula-tuula ali mwemeera ngana. Amiija gaage, gali mu ba mahyahya ngiisi shesheezi! Ndi mu yibwira kwokuno: “Ngiisi íbiri byeꞌmwa Nahano, ngaki bihyana. Kyo kitumiri ngakizi múbiika kwoꞌmulangaaliro.”»

\par }{\IS Íbiri mwo ku bwofi

\par }{\IO a) Yeremiya ayerekana ngiisi kweꞌYerusaleemu igweti igalibuzibwa bweneene (1.1–3.18)

\par }{\IO b) Yeremiya akiri mu langaalira ulukogo lwa Rurema (3.19-39)

\par }{\IO c) Ukuyiganyira (3.40–4.22)

\par }{\IO d) Abayuda bayinginga Rurema bweneene kwo abatabaale (5)



\par }\PoetryChap{1}{\Q \VerseOne{1}Mu mahanga gooshi, akaaya keꞌYerusaleemu ko kâli kizi huuzibwa bweneene.

\par }{\QB Haliko buno, kakola nga namufwiri.

\par }{\Q Yako kaaya kâli yijwiri mwaꞌbandu bingi,

\par }{\QB si buno keera kasiba lwoshi.

\par }{\Q Mu tundi twaya, kundu ye wâli muluzi-nyere,

\par }{\QB si buno, kakolaga muja-kazi naaho.


\par }{\Q \VS{2}Emwe! Yerusaleemu ali mu laala ubushigi bwoshi, agweti agabululuka,

\par }{\QB halinde amatama gaage gakola mu hinga kweꞌmigenge.

\par }{\Q Mu bakundwa baage, ndaaye úwangamúholeeza.

\par }{\Q Kiri naꞌbiira baage booshi, bakoli múheziizi ingoto,

\par }{\QB banakoli ba bagoma baage.


\par }{\Q \VS{3}Balya Bayuda, abagoma baabo keera bakabalandiriza, banabagwata.

\par }{\QB Leero, bataki hiiti ho bagafushukira.

\par }{\Q Keera bakatwalwa i mahanga, banakoli ba baja.

\par }{\QB Bagweti bagaakola ku kahaati, batanali mu luhuuka.


\par }{\Q \VS{4}Injira íziloziri akaaya keꞌSayuni, zikoli jengiirwi.

\par }{\QB Mukuba, abandu batakiri mu zilenga mwo, mbu bashambaalire isiku ngulu,

\par }{\QB batanakiri mu lenga mu miryango yako.

\par }{\Q Abagingi baamwo bakola mu gongeera.

\par }{\QB Naꞌbanyere bakola mu bululuka.

\par }{\Q Kalya kaaya, kakola mu gooka ngana!


\par }{\Q \VS{5}Emwe! Abandu baamwo bâli kizi yidulumbika mu byaha bweneene.

\par }{\QB Kyo kitumiri Nahano yenyene, akola mu kalibuza.

\par }{\Q Abagoma keera bakabagwata,

\par }{\QB banatwala abandu hala bweneene i mahanga.

\par }{\QB Yako kaaya, buno abagoma bo bakoli katwaziri.

\par }{\QB Keera bakakashahula mweꞌbindu, binakola mu bagenduukira.


\par }{\Q \VS{6}Akaaya keꞌSayuni kataki buyahiri.

\par }{\Q Naꞌbatwali baako bali nga mbongo ízabula byo zigaalya.

\par }{\QB Bataki hiiti kiri neꞌmisi yoꞌkutibita umugoma, si bakolaga jabati-jabati!


\par }{\Q \VS{7}Yerusaleemu aki kengiiri ngiisi kwo âli jeberiiri mu bugale bwage.

\par }{\QB Haliko buno, akola mu yangaara mu mwizingeerwe.

\par }{\Q Ikyanya abandu bakagwatwa naꞌbagoma, ndaaye úkabatabaala.

\par }{\Q Yabo bagoma, iri bâli kizi babona, banabahonyoleze, mbu:

\par }{\QB «Honyo! Si akaaya kiinyu, ndaakiko!»


\par }{\Q \VS{8}Yerusaleemu âli kizi yifunda mu byaha bweneene,

\par }{\QB na buno, akoli yulubiiri.

\par }{\Q Kundu âli kizi huuzibwa,

\par }{\QB halikago leero, akola mu negurwa!

\par }{\Q Abagoma keera bakabona ngiisi kwo akola bukondwe.

\par }{\QB Buno, akola mu gongeera, iri anayibisha hiꞌgulu lyeꞌshoni.


\par }{\Q \VS{9}Kundu ibitalaalwe byage byâli kizi múkululira umwama, si atâli kizi gutwaza.

\par }{\QB Kyanatuma agayiyulubaza bweneene.

\par }{\Q Kwokwo, ikyanya akayihongoleka haashi, ndaaye úkayiji múholeeza.

\par }{\Q Akolaga mu yinginga Nahano, ti:

\par }{\QB «E Nahano, langiiza ngiisi kwo nalonga ubuhanya! Si abagoma keera bambima!»


\par }{\Q \VS{10}Yabo bagoma, keera bakashahula ibindu byoshi byeꞌkishingo.

\par }{\Q Na kundu Nahano akalahiza ibinyamahanga

\par }{\QB kwo bitâye yifunde mu nyumba yage,

\par }{\Q haliko, yenyene akayibonera ngiisi kwo bikagiyigogombeka mwo, byanagiyulubaza.


\par }{\Q \VS{11}Abandu beꞌYerusaleemu, booshi bakola mu genda bagalooza byo bagaalya,

\par }{\QB iri banagongeera.

\par }{\Q Keera bakanatanga ibindu byabo byeꞌkishingo, mbu lyo babilonge,

\par }{\QB halinde bahembuluke.

\par }{\Q Banakola mu banda akashiba, ti: «E Nahano, utulolage kwo we kongwa!

\par }{\QB Si tukola mu negurwa bweneene!»


\par }{\BB \par }
{\Q \VS{12}Akaaya keꞌYerusaleemu, kanadeta: «Mweshi, mwe muli mu lenga hano!

\par }{\QB Kituma kiki mutatwaziizi gano malibu gaani?

\par }{\Q Keera Nahano akandakarira, maashi!

\par }{\QB Aahago! Ka keera mukabona agandi malibu ágali nga gano geꞌmwani?


\par }{\Q \VS{13}Nahano akalindimula umuliro ukulyoka mwiꞌgulu,

\par }{\QB gwanayami njashaata mwo, halinde na mu mavuha.

\par }{\Q Emwe! Akandega umubashu.

\par }{\QB Neꞌkyanya gukanganga, anayami ngalula kifudeete.

\par }{\Q Ananziga mu kahumbwe, ngoli shengusiri.


\par }{\Q \VS{14}Nahano akayabiira ibyaha byani, anabinjwekera mwiꞌgosi.

\par }{\Q Na buno, ndaakiyo misi mbiiti.

\par }{\Q Keera akandanga mu maboko gaꞌbagoma,

\par }{\QB ndanaki hiiti ubulyo bwoꞌkubahaga.


\par }{\Q \VS{15}Kundu njubi hiiti indwani zaani, haliko Nahano keera akazinenuuka.

\par }{\Q Akabwira ikiso kihamu kyaꞌbagoma, kwo bayiji minika imisore yani.

\par }{\Q Bâli kizi hinyata-hinyata akaaya kaage kakunde,

\par }{\QB nga kwoꞌmundu ali mu vunga ikikafi kyeꞌmizabibu mu kikandiro.


\par }{\Q \VS{16}Bwo keera nꞌgalonga yago malibu gooshi, ngweti ngaliruuka.

\par }{\QB Imigenge ikola mu mbunguluka mwo.

\par }{\Q Ndaaye úwangamboleeza,

\par }{\QB ndaanaye úwangambeereza ikise.

\par }{\Q Bwaꞌbagoma bakoli tuhimiri,

\par }{\QB abaana baani bataki hiiti umulangaaliro.»


\par }{\BB \par }
{\Q \VS{17}Emwe! Kundu abandu beꞌYerusaleemu bagweti bagagolola amaboko, mu kutabaazania,

\par }{\QB halikago, ndaaye úkiri mu batabaala.

\par }{\Q Nahano keera akabwira abatuulani baꞌBahisiraheeri kwo babayihindulire, babaagage bagoma baabo.

\par }{\Q Yayewe! Akaaya keꞌYerusaleemu, kakola nga myanda mu masu gaabo.


\par }{\BB \par }
{\Q \VS{18}«Yibyo byoshi, ikyanya Nahano akabigira, âli kulikiiri íbikwaniini.

\par }{\QB Mukuba, nie Yerusaleemu nâli kizi huna imbere lyage.

\par }{\Q E bandu mweshi! Munyuvwirize ngana-ngana,

\par }{\QB munaloleekeze ngiisi kwo ngola mu ganya.

\par }{\Q Si banyere baani, na bagala baani, keera bakatwalwa hala mu mahanga!


\par }{\Q \VS{19}Nꞌgatabaaza biira baani ba mu bindi bihugo,

\par }{\QB haliko, iri bakanyuvwa, bananyihindulira.

\par }{\Q Abagingi baani, kiri naꞌbahanuuzi, bâli kizi jeba-jeba mu kulooza byo bagaalya.

\par }{\Q Kwo bali booshi, banaholera mwomwo mu kaaya, banafwa.


\par }{\Q \VS{20}E Nahano, langiizagya ngiisi kwo nashenguka bweneene.

\par }{\QB Umutima gwani, keera gukavunika, gunakoli shengusiri.

\par }{\Q Ala nie! Keera nꞌgahuna imbere lyawe.

\par }{\QB Buno mu mitalimbwa, abandu baani bakola mu yitwa ku ngooti.

\par }{\Q Kiri na mu nyumba, bayiji-yiji naaho kwo bakola bagaafwa.


\par }{\Q \VS{21}Abandi bayuvwiti ngiisi kwo ngweti ngagongeera.

\par }{\QB Kundu kwokwo, ndaaye úkangebagana, mbu ayiji mboleeza.

\par }{\Q Abagoma baani, ikyanya bakayuvwa ngiisi kwo wandibuza,

\par }{\QB banatondeera ukushambaala.

\par }{\Q Ewe! Si keera ukatulagaania ulusiku lwaꞌbagoma biitu nabo bagalibuuka kwo!

\par }{\QB Aaho! Yulwo lusiku, luhikage duba!


\par }{\Q \VS{22}Yabo bagoma, ulangiize amahube gaabo, unabahaniirize,

\par }{\QB nga kwo naani keera ukambaniiriza hiꞌgulu lyaꞌmahube gaani.

\par }{\Q Ubwinagi kwo ngweti ngasiriira bweneene.

\par }{\QB Umutima gwani, gukoli vunisiri.»




\par }\Chap{2}{\SH Nahano ashomba akaaya keꞌYerusaleemu
\par }
{\Q \VerseOne{1}Lolagi! Nahano akoli rakiiri,

\par }{\QB keera anateeza abandu beꞌYerusaleemu ishoni.

\par }{\Q Kundu ubulangashane bwabo bwâli hikiiri mwiꞌgulu,

\par }{\QB halikago, keera akabutibula haashi mu kihugo.

\par }{\Q Kiri neꞌnyumba yage, ikyanya âli koli rakiiri,

\par }{\QB atanagikejeerera, si akagiyibagira.


\par }{\Q \VS{2}Nahano atakayuvwirwa abandu baage ikimino,

\par }{\QB si akayami bashereegeza inyumba zaabo.

\par }{\Q Na bwo âli koli rakiiri,

\par }{\QB anayami hongola inyumba zooshi zaꞌBayuda.

\par }{\Q Ubwami bwabo, anabudeedeka haashi,

\par }{\QB anabubonia ishoni, kiri naꞌbatwali baabo.


\par }{\Q \VS{3}Ikyanya Nahano akashavuraga,

\par }{\QB anayami vuna-vuna imisi
yaꞌBahisiraheeri.

\par }{\Q Kyo kitumiri abagoma bakabateera,

\par }{\QB atanatami bashwira mbu abatabaale.

\par }{\Q Yabo bandu baage, anayami basingoola mu muliro,

\par }{\QB halinde ikihugo kyabo kyoshi, anakijigiivya.


\par }{\Q \VS{4}Nahano akateera abandu baage, mu kubafworera kwoꞌmuheto, nga kwo angateera umugoma.

\par }{\QB Na kundu imisore yabo yâli nonosiri, akakoleesa ubushobozi bwage, mu kugiminika.

\par }{\Q Ku buraakari bwage, akayami mwagula umuliro,

\par }{\QB mu kuyokya akaaya kaage keꞌSayuni.


\par }{\Q \VS{5}Nahano akayihindulira Abahisiraheeri,

\par }{\QB anayami bamirangusa.

\par }{\Q Yoho wee! Akamirangusa kiri neꞌnyumba zaabo zoꞌmulimbo,

\par }{\QB anahongola neꞌnzitiro zaabo ngomu.

\par }{\Q Kwokwo, kwo agayushuulira Abayuda amalira neꞌkimombo.


\par }{\Q \VS{6}Ikyanya Nahano akahongola inyumba yage, ikayami yibumbulika haashi,

\par }{\QB nga kulya ikitunda kiri mu hongolwa mu ndalo.

\par }{\Q Akayami bayibagiza isiku ngulu, kiri noꞌlusiku lweꞌSabaato.

\par }{\QB Na bwo âli rakiiri bweneene, anayami lahira mwami wabo, kiri naꞌbagingi.


\par }{\Q \VS{7}Ku kasiisa, Nahano akazira
akatanda kaage,

\par }{\QB anazira neꞌnyumba yage nyiija i Sayuni.

\par }{\Q Analekeerera abagoma bayiji hongola inyumba nzitire.

\par }{\Q Mwomwo mu nyumba yage, banakizi bandira mwaꞌkabuuli hiꞌgulu lyoꞌbuhimi bwabo,

\par }{\QB nga kwaꞌbandu ba Rurema bâli kizi gira mwo ku lusiku lukulu.


\par }{\Q \VS{8}Nahano akashungika bweneene ngiisi kwo agahongola inzitiro ízizungulusiri akaaya keꞌSayuni.

\par }{\QB Yizo nzitiro, kundu zâli shuumiri bweneene, zanayami yihongoleka haashi, buu!


\par }{\Q \VS{9}Imiryango yaꞌkaaya, keera ikayihongoleka haashi.

\par }{\QB Akayami vungula-vungula ibyuma byoꞌkugihamika.

\par }{\Q Abaami baako, kuguma naꞌbaluzi, keera bakatwalwa hala mu mahanga, bagendi ba baja.

\par }{\QB Neꞌmaaja zaage zitakiri mu kola.

\par }{\Q Kiri naꞌbaleevi baage, batakiri mu bona amabone ga Nahano.


\par }{\Q \VS{10}Abakulu beꞌSayuni, bakoli yisiri haashi, bali kanyerere!

\par }{\QB Bakoli yambiiti ibyambalwa byoꞌkugandaara, iri banayitumuulira ulukungu mu matwe.

\par }{\Q Abanyere beꞌYerusaleemu nabo, bakola mu hunika amatwe hiꞌgulu lyeꞌshoni.


\par }{\BB \par }
{\Q \VS{11}Keera nabululuka bweneene,

\par }{\QB halinde amasu gaani ganayami konoka.

\par }{\Q Umutima gwani gutakiri mu yika mu nda.

\par }{\QB Ikyanya nabona ngiisi kwaꞌbandu baani bagweti bagaminikwa, emwe! Nanayabirwa ukuyihangirira.

\par }{\Q Si kiri noꞌtuboojo, tukola mu fwira mu njira!


\par }{\Q \VS{12}Abaana bagweti bagalirira banyina, iri banabatakira, ti:

\par }{\QB «E maashi maawe, ibyokulya neꞌbinywebwa, biryagagi hayi?»

\par }{\Q Balya baana, bakola mu lenguka mu kaaya,

\par }{\QB nga musirikaani úwakomeresibwa mwiꞌzibo.

\par }{\Q Yoho wee! Bakola mu fwira mu maboko ga banyina.


\par }{\BB \par }
{\Q \VS{13}E Yerusaleemu! Kuti kwo nangaki deta hiꞌgulu lyawe?

\par }{\QB Si ndaakyo nangakushushaania!

\par }{\Q E kaaya keꞌSayuni! Kutagi kwo ngalonga ukukuholeeza?

\par }{\QB Nga kweꞌnyaaja iyisiri bweneene, kwo na kwokwo naawe ukoli sherebiiri ngana-ngana,

\par }{\QB ndaanaye úwangaki kukiza.


\par }{\Q \VS{14}Abaleevi biinyu, ikyanya bâli kizi bona amabone,

\par }{\QB si gâli kizi ba ga bibeesha naaho, noꞌkuhendana!

\par }{\Q Batâli kizi mùyereka ibyaha biinyu, mbu lyo mukizibwa.

\par }{\QB Kyanatuma mugagendi twalwa i mahanga.

\par }{\Q Bâli kizi mùhabura, mu kumùbikiisa umulangaaliro gwoꞌbusha.


\par }{\Q \VS{15}E Yerusaleemu! Ikyanya abagoma bali mu lenga imwawe,

\par }{\QB bali mu kuhonyoleza, ti honyo!

\par }{\Q Banali mu kulakiza inguuju, iri banazuuza amatwe gaabo, ti:

\par }{\Q «Kano kaaya, si bashuba mu deta kwo ko kiija ukuhima utundi twoshi,

\par }{\QB na kwo kali mu shambaaza abandu mu bihugo byoshi!»


\par }{\Q \VS{16}Nanga, maashi! Abagoma baawe booshi, bakola mu mùfuka akahoogo,

\par }{\QB banakola mu mùlakiza inguuju, iri banamùhinikira amiino ku buraakari.

\par }{\Q Banakola mu mùkanukira, ti: «Leero twamùmirangusa.

\par }{\Q Ee ma! Luno lusiku, twâli kizi lulindirira ku kyedu.

\par }{\QB Na buno, keera lwahikaga.»


\par }{\Q \VS{17}Yubwo buhanya, bukakoleka nga kwo Nahano âli mali gwanwa abushungika.

\par }{\QB Kwokwo, kwo akatulagaania, keera anabukwizagya.

\par }{\Q Akaaya keꞌYerusaleemu, ndaakyo kimino kyo akakayuvwirwa,

\par }{\QB si akayami kahongola.

\par }{\Q Buno, abagoma baage bakola mu kahonyoleza, ti honyo!

\par }{\QB Yabo bagoma baawe, keera akabahemya amatwe!


\par }{\BB \par }
{\Q \VS{18}Abandu beꞌSayuni banatabaaza Nahano!

\par }{\Q E luzitiro lweꞌSayuni! Leka imigenge ikizi kuhunguluka mwo nga lwiji.

\par }{\QB Ugire ukizi lira imbere lya Nahano ubushigi niꞌzuuba!

\par }{\Q Utakizi yoherera, si ukizi bululuka ngana-ngana!


\par }{\Q \VS{19}Ubushigi bwoshi ukizi yama ugweti ugaborooga.

\par }{\QB Ngiisi byo ubishiri mu mutima gwawe, ubimenyeesagye Nahano.

\par }{\Q Abaana baawe, bakola mu holera mu ngiisi njira hiꞌgulu liꞌshali.

\par }{\QB Kwokwo, ukizi golola amaboko mu kumútabaaza.


\par }{\BB \par }
{\Q \VS{20}E Nahano! Lolaga ngiisi kwo ugweti ugalibuza abandu baawe.

\par }{\Q Si abakazi bakola mu lya abaana baabo,

\par }{\QB kundu bo bakabayibutira, banabakuuziri bweneene!

\par }{\Q Emwe! Kiri naꞌbagingi naꞌbaleevi, ka byangaziziragi kwo bayitirwe mu nyumba yawe?


\par }{\Q \VS{21}Imisore naꞌbashaaja, booshi keera bakayitwa ku ngooti.

\par }{\QB Ibirunda byaꞌbanyere naꞌbatabana, bikoli lambamiri mu njira.

\par }{\Q Si wenyene we kabayita ku buraakari bwawe,

\par }{\QB buzira kubayuvwirwa ikimino!


\par }{\Q \VS{22}Maama wee! Ku lusiku lwo wâli rakiiri,

\par }{\QB ukalaalika banakuhambwa ukulyoka imbande zooshi, banayiji tujengeeza.

\par }{\Q Wâli nga wabalaalika ku lusiku lukulu, bayiji tulya.

\par }{\QB Mu bandu baawe, ndaaye úkafuuka.

\par }{\Q Balya baana booshi, keera bakayitwa,

\par }{\QB kundu nꞌgabalera, nanâli bakuuziri.




\par }\Chap{3}{\SH Ikihano kyahinduka ukuba mulangaaliro
\par }
{\Q \VerseOne{1}Nahano keera andakarira,

\par }{\QB anambimbula bweneene neꞌngoni.


\par }{\Q \VS{2}Keera akanyimulaga imbere lyage, anambiika mu kihulu namudidi.

\par }{\QB Umulengeerwe, ndaakigwo!


\par }{\Q \VS{3}Anali mu shiiba agweti agakoleesa ukuboko kwage

\par }{\QB mu kukizi ndimbagula.


\par }{\BB \par }
{\Q \VS{4}Nahano keera anjaavya, nanahuguta.

\par }{\QB Kiri naꞌmavuha gaani, agahooja.


\par }{\Q \VS{5}Na bwo âli kizi ndeera, iri anandibuza,

\par }{\QB kyanatuma ngoli shengusiri.


\par }{\Q \VS{6}Akambwataza mu kihulu,

\par }{\QB nga bandu ábakafwa kare.


\par }{\BB \par }
{\Q \VS{7}Akanzokanania uluzitiro, gira lyo ndashaage mwo,

\par }{\QB anangona neꞌmigufu mizito.


\par }{\Q \VS{8}Kundu nâli kizi yamiza mu kumútabaaza,

\par }{\QB si amahuuno gaani, atakagatwaza.


\par }{\Q \VS{9}Akambangirira, mu kumbiikira uluzitiro lweꞌmikungubwe, gira ndalenge mu njira.

\par }{\QB Na kwakundi, akambushiisa ikirari.


\par }{\BB \par }
{\Q \VS{10}Nahano âli yibishiri ha butambi lyeꞌnjira, nga dubu, kandi iri nga ndare,

\par }{\QB gira akayiji ndeera.


\par }{\Q \VS{11}Neꞌkyanya akambabura mu njira, anayami njanganula,

\par }{\QB ananziga yaho buzira butabaazi.


\par }{\Q \VS{12}Akafwora umuheto gwage,

\par }{\QB gira akizi njunguusa kweꞌmyambi.


\par }{\BB \par }
{\Q \VS{13}Yoho wee! Nahano, akahambuula imyambi yage yoshi,

\par }{\QB anagindungaania mu mafiko.


\par }{\Q \VS{14}Abandu baani booshi, bâli kizi njekeereza.

\par }{\QB Banakizi shiiba bagweti bagambonyoleza, wa honyo!


\par }{\Q \VS{15}Emwe! Agweti agandibuza bweneene,

\par }{\QB Isiku zaani ziyijwiri amalibu makayu naaho.


\par }{\BB \par }
{\Q \VS{16}Keera akanvungula amiino, mu kungajiisa ulushegebwe,

\par }{\QB anakizi ndibata-ndibata mu luvu.


\par }{\Q \VS{17}Akambuliisa umutuula,

\par }{\QB halinde nanayibagira amalega.


\par }{\Q \VS{18}Nanadetaga kwokuno: «Si ngiisi byo nâli langaliiri imwa Nahano, keera bikateereka!

\par }{\QB Ndaki yifwijiri kwo mbe ho!»


\par }{\BB \par }
{\Q \VS{19}Ndi mu kengeera ngiisi kwo ngola mu yangaara, iri na ndibuzibwa.

\par }{\QB Ukubikengeera kuli mu ndeetera ubululu bwingi.


\par }{\Q \VS{20}Yaga malibu gooshi, ndâye gayibagire!

\par }{\QB Umutima gwani, gukoli shengusiri ngana-ngana!


\par }{\Q \VS{21}Kundu kwokwo, hali igambo liguma lyo ngi kengiiri,

\par }{\QB linali lyo litumiri ngiri noꞌmulangaaliro.


\par }{\BB \par }
{\Q \VS{22}Urukundo lwa Nahano lutali mu heka.

\par }{\QB Na bwo atukuuziri bweneene, tutazi mirwa lwoshi-lwoshi.


\par }{\Q \VS{23}Ee ma! Nahano atuula-tuula ali mwemeera ngana.

\par }{\QB Amiija gaage, gali mu ba mahyahya ngiisi shesheezi!


\par }{\Q \VS{24}Ndi mu yibwira kwokuno: «Ngiisi íbiri byeꞌmwa Nahano, ngaki bihyana.

\par }{\QB Kyo kitumiri ngakizi múbiika kwoꞌmulangaaliro.»


\par }{\BB \par }
{\Q \VS{25}Iri abandu bangabiika Nahano kwoꞌmulangaaliro, banabe bagweti bagamúlooza ngana,

\par }{\QB ali mu bagirira amiija.


\par }{\Q \VS{26}Kwokwo, buli bwija kwo tukizi tuuza,

\par }{\QB mu kulindirira kwo agatukiza.


\par }{\Q \VS{27}Bunali bwija, umundu ayemeere ukuyigenderera,

\par }{\QB ku kyanya akiri musore.


\par }{\BB \par }
{\Q \VS{28}Akizi yika haashi, iri anatuuza,

\par }{\QB bwo Nahano yenyene, ye mu múbetuza umuteekerwa gwage.


\par }{\Q \VS{29}Uyo mundu, akwaniini ayilambike haashi mu luvu.

\par }{\QB Mukuba, hali ikyanya hangabiiri hakiri umulangaaliro.


\par }{\Q \VS{30}Ikyanya umundu agweti agamoterwa mwiꞌtama liguma, akwiriiri atege neꞌlyabo.

\par }{\QB Neꞌkyanya bali mu mútuka, akizi tuuza naaho.


\par }{\BB \par }
{\Q \VS{31}Mukuba, Nahano atagayama amújandiriiri imyaka neꞌmyakuula.


\par }{\Q \VS{32}Kundu angamújengeeza, si akiri mu múyuvwirwa ikimino.

\par }{\QB Ayamiri amúkuuziri bweneene, buzira kumúlekeerera.


\par }{\Q \VS{33}Atanali mu siima kwo akizi libuza abandu,

\par }{\QB kandi iri akizi bajengeeza.


\par }{\Q \VS{34}Imbohe za mu kihugo, ikyanya bali mu kizi zivindagaza,

\par }{\QB Nahano ali mu ba abwini-bwini.


\par }{\Q \VS{35}Abwinagi neꞌkyanya bali mu yimwa ukuli kwabo kwo Rurema úli hiꞌgulu lya byoshi abaheziizi,


\par }{\Q \VS{36}neꞌkyanya abagoma bali mu shobania amagambo gaabo imbere lyaꞌbatwi beꞌmaaja.

\par }{\QB Yago gooshi, Nahano agabwini-bwini.


\par }{\Q \VS{37}Ndaaye úwangadeta mbwiꞌgambo liguma likoleke,

\par }{\QB Nahano yenyene átazi kyula kwo libe ho!


\par }{\Q \VS{38}Amabi naꞌmiija, byombi biri mu koleka naaho,

\par }{\QB ku buhanguule bwa Rurema úli hiꞌgulu lya byoshi!


\par }{\Q \VS{39}Aahago! Twe bandu ngana, ikyanya tuli mu hanwa hiꞌgulu lyeꞌbyaha biitu,

\par }{\QB ka twangaki yidodombera Nahano? Nanga!


\par }{\BB \par }
{\Q \VS{40}Si tukizi loleekeza ngiisi byo tuli mu gira,

\par }{\QB tunakizi galukira Nahano.


\par }{\Q \VS{41}Tukizi gololera amaboko giitu imwa Rurema úli mwiꞌgulu,

\par }{\QB iri tunamútabaaza ku mitima yitu yoshi kwokuno:


\par }{\Q \VS{42}«E Nahano, tukakuyihindulira ngana-ngana, twanakizi huba imbere lyawe.

\par }{\QB Yago gooshi, uki gakengiiri.


\par }{\BB \par }
{\Q \VS{43}«Kyo kitumiri uki rakiiri hiꞌgulu liitu, unakola mu tulandiriza,

\par }{\QB wanatuminika, buzira kutukejeerera.


\par }{\Q \VS{44}Uki bishamiragi mu kibungu,

\par }{\QB mbu utayuvwe amahuuno giitu.


\par }{\Q \VS{45}Ewe! Si keera ukatukabulira ngiꞌdavwangira.

\par }{\QB Mu gindi milala, tukola ngiꞌjolera naaho.


\par }{\BB \par }
{\Q \VS{46}«Abagoma biitu booshi, bagweti bagatufuka akahoogo.


\par }{\Q \VS{47}Keera twagwatwa mu mubashu, tunakoli humiirwi,

\par }{\QB tunakoli shereezibwi lwoshi-lwoshi!»


\par }{\Q \VS{48}Bwaꞌbandu baani keera bakaminikwa,

\par }{\QB imigenge ikola mu vubuka mu masu gaani.


\par }{\BB \par }
{\Q \VS{49}Iyamiri iri mu hunguluka, itanâye kame,


\par }{\QB \VS{50}halinde Nahano úli mwiꞌgulu alangiize haashi, anatubone.


\par }{\Q \VS{51}Ikyanya ndi mu bona ngiisi kwaꞌbakazi beꞌYerusaleemu bakola mu libuzibwa,

\par }{\QB umutima gwani guli mu shenguka ku mwizingeerwe.


\par }{\BB \par }
{\Q \VS{52}Abagoma baani, kundu ndaabwo buligo nꞌgabagirira,

\par }{\QB halikago bagambiiva nga kanyuni.


\par }{\Q \VS{53}Emwe! Bakandibulira mu kishimo ngiri mugumaana,

\par }{\QB banatondeera ukundunda kwaꞌmabuye.


\par }{\Q \VS{54}Amiiji ganayami nzooka itwe,

\par }{\QB kyanatuma ngayiganyira kwokuno: «Yoho wee! Ulwani, leero lwamalaga!»


\par }{\BB \par }
{\Q \VS{55}E Nahano! Ikyanya nâli kola mu kishimo,

\par }{\QB nꞌgakuberangira kwo undabaale.


\par }{\Q \VS{56}Nâli gweti ngakutakira kwokuno:

\par }{\QB «Unyuvwirize, we kongwa! Si ngweti ngakulirira, mu kukutabaaza!»


\par }{\Q \VS{57}Ikyanya nꞌgakutabaaza, ukanyegeera,

\par }{\QB wanayiji mbwira kwokuno: «Utayobohe!»


\par }{\BB \par }
{\Q \VS{58}E Nahano! We kola mu mbulanira,

\par }{\QB keera wanangiza mu lufu.


\par }{\Q \VS{59}Ikyanya bâli kizi ngirira buligo, wanabubona.

\par }{\QB Aahago! Undwire ulubaaja mu kati koꞌkuli.


\par }{\Q \VS{60}Ikyanya abagoma baani bâli kizi ngirira amagambi mabi,

\par }{\QB ukagabona gooshi.


\par }{\BB \par }
{\Q \VS{61}E Nahano! Ikyanya bâli kizi nduka, ukayuvwa!

\par }{\QB Unayiji bwija ngiisi kwo bâli kizi njungikira amabi.


\par }{\Q \VS{62}Yabo bagoma baani, bali mu shiiba mulege-rege gwoshi,

\par }{\QB bagweti baganyimomootera, iri banangamba.


\par }{\Q \VS{63}Ubalolage kwo, maashi! Si bali mu shiiba baganyamiriza naaho,

\par }{\QB kuba ku kyanya babwatiiri, kandi iri bayimaaziri.


\par }{\BB \par }
{\Q \VS{64}E Nahano! Ubanyihoolerage,

\par }{\QB ukukulikirana naꞌmabi gooshi go bakangolera.


\par }{\Q \VS{65}Uyumuusagye imitima yabo,

\par }{\QB halinde amadaaki gaawe gakizi batibukira kwo.


\par }{\Q \VS{66}Ikyanya ugaaba ukoli barakariiri, ubalandirize,

\par }{\QB unayami bazimiiza, bataki boneke mu kihugo.




\par }\Chap{4}{\SH Uburaakari bwa Rurema bwahooha
\par }
{\Q \VerseOne{1}Inooro, kundu ishuba njukiirize, inashubi keyengiini,

\par }{\QB halikago keera yakulubuka.

\par }{\Q Kiri naꞌmabuye ágakeyengiini ga mu nyumba ya Rurema,

\par }{\QB keera gakashaabulwa bwalaafwe mu njira zaꞌkaaya.


\par }{\Q \VS{2}Abaana
beꞌSayuni bashuba mu huuzibwa,

\par }{\QB mbu bo bali neꞌkishingo ukuhima inooro muguuhya.

\par }{\Q Halikago, buno bakola mu gayirizibwa

\par }{\QB nga birugu biꞌbumba bizira kishingo.


\par }{\Q \VS{3}Kiri na banyambwe mu kuyoza abaana baabo, bali mu batega amabeere.

\par }{\QB Haliko abandu baani boohe, ubulangi bubaleeziri.

\par }{\Q Bali mu bajajaaka nga kulya kwaꞌkanyuni hotiriishe mwiꞌshamba.


\par }{\Q \VS{4}Yabo bandu baani, abaana baabo baanuke, bakoli nyotiirwi bweneene,

\par }{\QB halinde indimi zikola mu naniira ku lubanga.

\par }{\Q Na kundu bagweti bagahuuna imikate,

\par }{\QB si ndaaye úli mu baheereza yo, mbu bashaluuke.


\par }{\Q \VS{5}Yaho kare, balya bandu baawe bâli kizi yambala imirondo yoꞌmulimbo,

\par }{\QB banâli kizi lya ibyokulya binunu-binunu.

\par }{\Q Halikago zeene, bakoli shalisiri mu njira,

\par }{\QB banakola mu genda bagalooza ibyokulya i matongo.


\par }{\Q \VS{6}Abandu beꞌSoodoma bâli koli bihuusiri,

\par }{\Q kyanatuma bagashereera buzira kulonga woꞌkubafuusa.

\par }{\Q Kundu kwokwo, abandu baani yo haahe, amabi gaabo go gakolaga mingi bweneene!


\par }{\Q \VS{7}Abaluzi beꞌSayuni, bâli yeruusiri ukuhima ulugungu.

\par }{\QB Bâli riiri beeru pepeepe, ukuhima amata.

\par }{\Q Amagala gaabo, gâli lakusiri ukuhima amabuye miija geꞌsafiiri,

\par }{\QB banâli nonosiri ngana-ngana!


\par }{\Q \VS{8}Halikago buno, amalanga gaabo, gakoli yulubiiri, ganakola miiru-miiru, ukuhima amakala.

\par }{\QB Ikyanya bali mu lenga mu njira, ndaaye úwangaki bamenya.

\par }{\Q Uluhu lwabo, keera lwananiirana naꞌmavuha.

\par }{\QB Keera lwanayumaguka nga lushaali.


\par }{\Q \VS{9}Balya bandu, ho bangafwa noꞌmwena,

\par }{\QB buli bwija bayitwe ku ngooti.

\par }{\Q Ikyanya umundu ali mu fwa noꞌmwena,

\par }{\QB ali mu fwifwitira luto-luto, mu kubula byo agaalya.


\par }{\Q \VS{10}Bamaawe, kundu bayijwiri urukundo,

\par }{\QB halikago, mu kulooza byo bagaalya, bâli kizi deeka abaana baabo.

\par }{\Q Ku kyanya abandu bâli hanyagiiri hiꞌgulu liꞌzibo,

\par }{\QB yabo banyina banakizi balya, gira balonge ukuba ho.


\par }{\BB \par }
{\Q \VS{11}Ikyanya Nahano âli koli shavwiri,

\par }{\QB anayami mwagula uburaakari bwage mu bandu baage.

\par }{\Q Anayasa umuliro mu kaaya keꞌSayuni,

\par }{\QB kanajigimba, halinde ku ndaliro zaako.


\par }{\Q \VS{12}Mu kihugo, ndaaye mwami úwangayemiiri

\par }{\QB kwaꞌbagoma bangayingira mu Yerusaleemu mu kulenga kwiꞌrembo.


\par }{\Q \VS{13}Na íbitumiri bakalongaga ukuyingira mwo,

\par }{\QB bwaꞌbaleevi naꞌbagingi baamwo bâli kizi yidulumbika mu byaha,

\par }{\Q mu kukizi yita abandu bazira buhube.

\par }{\QB Kyanatuma akaaya kagasigala kayulubiiri.


\par }{\Q \VS{14}Bwo yugwo muko gwâli mali bayulubaza,

\par }{\QB kyanatuma bagakizi jeba-jeba mu njira nga mbumi.

\par }{\Q Ndaanaye úkagira mbu ahume kiri ku byambalwa byabo.


\par }{\Q \VS{15}Ikyanya bâli kizi lengaga, abandu banakizi bafuka akahoogo, ti:

\par }{\QB «Muyiyeeke! Si bakoli yulubiiri! Muyiyeeke maashi, mutabahume kwo!»

\par }{\Q Kyanatuma bagashaaga yaho, banatibitira mu mahanga.

\par }{\QB Neꞌyo munda, banakizi jeba-jeba,

\par }{\Q ndaanaye úkabahanguula kwo babeere yo.


\par }{\Q \VS{16}Nahano yenyene ye kabashaabula,

\par }{\QB atanaki looza ukushubi balola kwo.

\par }{\Q Kwokwo, yabo bagingi, abandu batanakizi ki bagingika,

\par }{\QB kiri naꞌbashaaja batanakizi ki simbahwa.


\par }{\BB \par }
{\Q \VS{17}Twâli kizi langiiza,

\par }{\QB tulole iri abandu beꞌkindi kihugo bangayiji tutabaala,

\par }{\Q kundu tukalangiiza bweneene,

\par }{\QB ndaabo ábakaboneka.


\par }{\Q \VS{18}Bitanazigaga kwo tutungaane mu njira ziitu,

\par }{\QB bwo twâli yobohiri kwaꞌbagoma bagatuyitira mwo.

\par }{\Q Ulwitu, lwâli kola lugaahika.

\par }{\QB Twâli kola tugaahera ngana!


\par }{\Q \VS{19}Emwe! Abagoma bâli kizi tulandiriza bweneene.

\par }{\QB Bâli mulindi-mulindi nga nyunda, wa vwi!

\par }{\Q Iri twâli kizi tibitira mu migazi, banatugwane mwo.

\par }{\QB Neꞌri twâli kizi gendi yibisha mwiꞌshamba, banayiji tutega mwo.


\par }{\Q \VS{20}Kiri na mwami witu, naye akagwatwa mu mutego gwabo,

\par }{\QB anali ye Nahano akataluula, ye twanâli langaliiri.

\par }{\QB Uyo mwami, twâli toniri kwo ye gakizi tulanga neꞌgindi milala yoshi.


\par }{\BB \par }
{\Q \VS{21}E bandu beꞌHedoomu, mwe mutuuziri mu kihugo kyeꞌHuuzi!

\par }{\QB Kituma kiki mugweti mugashambaala?

\par }{\Q Si kiri na niinyu, mugaki nywa ku rusoozo lwoꞌburaakari bwa Nahano!

\par }{\Q Neꞌkyanya mugalunywera kwo, mugalaluka,

\par }{\QB halinde banamùhogole imirondo, munasigale bukondwe.


\par }{\Q \VS{22}E bandu beꞌSayuni! Si keera mukahanwa,

\par }{\QB munakoli ba baja hiꞌgulu lyeꞌbyaha biinyu!

\par }{\Q Kundu kwokwo, buno mukolaga mugalyoka yo.

\par }{\Q Halikago mwe bandu beꞌHedoomu, nanga!

\par }{\QB Mwehe, Nahano agaki mùhaniiriza hiꞌgulu lyeꞌbyaha biinyu.

\par }{\QB Ee ma! Yibyo byaha biinyu, agaki bibishuula!




\par }\Chap{5}{\SH Abahisiraheeri bahuuna ukukejeererwa
\par }
{\Q \VerseOne{1}E Nahano! Ukengeerage ngiisi kwo twâli kizi libuuka!

\par }{\QB Utuloleekeze maashi! Unabonage ngiisi kwo bagweti bagatuteeza ishoni.


\par }{\BB \par }
{\Q \VS{2}Ngiisi byo tukahyana, ibinyamahanga keera bikatushahula byo,

\par }{\QB byanatunyaga kiri neꞌnyumba ziitu.


\par }{\Q \VS{3}Bwo badaata batakiri ho, tukolaga fuuvi.

\par }{\QB Kiri na bamaawe, nabo bakola banamufwiri.


\par }{\Q \VS{4}Amagoloovi giitu, leero tukola mu gagula.

\par }{\QB Kiri neꞌshaali ziitu, zikola neꞌkishingo kikayu.


\par }{\Q \VS{5}Ikyanya bali mu tukoleesa ku kahaati, tuli mu himbuka.

\par }{\QB Na kundu twangagagara, tutahangwirwi ukuluhuuka.


\par }{\Q \VS{6}Keera tukayibiikaga mu maboko gaꞌBamiisiri naꞌBahasuriya,

\par }{\QB lyo tulonga byo tugaalya.


\par }{\Q \VS{7}Ala twe! Bashokuluza biitu, bo bâli kizi yifunda mu byaha.

\par }{\QB Na bwo batakiri ho, twe tukolaga mu bibetuzibwa.


\par }{\Q \VS{8}Abaja, bo bakoli ba batwali biitu,

\par }{\QB ndaanaye úwangaki tuguluula mu maboko gaabo.


\par }{\Q \VS{9}Mu kuloozagya ibyokulya biitu, tuli mu yibiika ho twangasiga amatwe.

\par }{\QB Abiitani bagweti bagatuhinda-hinda mwiꞌshamba.


\par }{\Q \VS{10}Buno, tukoli shalisiri bweneene,

\par }{\QB halinde kiri noꞌluhu lwitu lukola mu gulumira nga muliro.


\par }{\Q \VS{11}Mu kaaya keꞌSayuni, kiri na mu kihugo kyoshi kyeꞌBuyuda,

\par }{\QB bakiitu na banyere biitu, bakola mu higulirwa kwo.


\par }{\Q \VS{12}Abatwali biitu bakagendi manikirwa ku maboko gaabo.

\par }{\QB Kiri naꞌbashaaja biitu, bakola mu gayirizibwa.


\par }{\Q \VS{13}Imisore iri mu hidikwa, mbu igendi shya ingano.

\par }{\QB Abatabana nabo, bakola mu bambaajira, mu kubetula ishaali nzito.


\par }{\Q \VS{14}Abashaaja batakiri mu kuumana, mbu bashubi hanuulana.

\par }{\QB Kiri neꞌmisore itakiri mu yimba.


\par }{\Q \VS{15}Imitima yitu itaki shambiiri.

\par }{\QB Naꞌmakina giitu, gakoli hindusiri kimombo.


\par }{\Q \VS{16}Injembe, keera zanyugutulwa ku matwe giitu!

\par }{\QB Yayewe imwitu, bwo twâli kizi yifunda mu byaha!


\par }{\Q \VS{17}Imitima yitu ikoli vunisiri.

\par }{\QB Kiri naꞌmasu giitu gakoli fwifwitiiri.


\par }{\Q \VS{18}Umugazi Sayuni gukolaga mushaka.

\par }{\QB Imirunga naaho, yo yasigala ikola mu hinda-hinda mwo.


\par }{\BB \par }
{\Q \VS{19}Kundu kwokwo, e Nahamwitu! We yamiri uli mwami.

\par }{\QB Ikitumbi kyawe kyoꞌbwami, kigayama ho, ku bibusi byoshi.


\par }{\Q \VS{20}Aahago! Kituma kiki uki tuyibagiiri?

\par }{\QB Si keera wahisa ikyanya kila utujandiriiri!


\par }{\Q \VS{21}E Nahano! Utugalulirage imwawe, tushubi ba bandu baawe!

\par }{\QB Ushubi tushambaaza, nga kwo wâli kizi tushambaaza kare.


\par }{\Q \VS{22}Aaho! Ka keera wayami tulahira lwoshi-lwoshi?

\par }{\QB Ka uki turakariiri halinde ku kino kyanya?

\par }