\NormalFont\ShortTitle{Yeremiya}

{\MTB Ikitaabo kyoꞌmuleevi

\par }{\MT Yeremiya

\par }{\IMT Indangiriro

\par }{\IP Yeremiya âli yiji ukuyandika amagambo manunu-manunu, akanatuheereza imiziizi mingi ísimisiizi amatwiri.

\par }{\IP Yiki kitaabo kikayandikwa ku kyanya Abayuda bâli kola bagatwalwa imbohe. Nahano akalahiza Yeremiya kwo atayange, atanabute. Mukuba ikyanya Nahano agaahana Abahisiraheeri, booshi bagaminikwa (16.1-4).

\par }{\IP Ku ndondeko, Yeremiya âli riiri mwira wa mwami Yosiya. Haliko, ikyanya Yosiya âli mali fwa, Yeremiya analashwa mu nyumba yeꞌmbohe, kiri na mu kishimo. Ikyanya akatee yandika ikitaabo kyage kya mbere, mwami Yoyakimu anakikera-kera, anakisingoola mu muliro, kyanatuma Yeremiya agayandika ikindi íkiri nga kyo. Kundu âli kizi teerwa naꞌbagoma, haliko Igambo lya Rurema lyâli kizi yaka mu mutima gwage nga muliro, atanahasha ukulivunyira mwo (20.9).

\par }{\IP Uyo muleevi akagwanwa ayerekana ngiisi kwo Rurema agayiji nywana ikihango kihyahya naꞌbandu baage. Yibyo, biri mu yerekanwa mu 31.33-34a: «Nahano ashubi detaga kwokuno: “Yikyo kyanya, ikihango kyo nganywana naꞌBahisiraheeri, kyo kyekino: Imaaja zaani, ngola ngaziyandika mu menge gaabo, na mu mitima yabo. Ngaaba Rurema wabo. Nabo, banabe bandu baani. Ku yizo siku, ndaaye úwâye ki be niꞌgoorwa mbu ayigirize abaabo, kandi iri abatuulani baage, kwo bayige ibya Nahano. Si booshi bagaaba bakoli nyiji, ukulyokera ku batoohiri mwo, halinde ku bakulu. Naani, ngabakoga ibyaha byabo, ndanâye ki bikengeere.”»

\par }{\IS Íbiri mwo ku bwofi

\par }{\IO a) Rurema ahamagala Yeremiya (1)

\par }{\IO b) Abayuda bakengulwa (2–38)

\par }{\IO c) Akaaya keꞌYerusaleemu kashereezibwa lwoshi-lwoshi (39–45)

\par }{\IO d) Amaleevi goꞌkutuka Abafirisiti, naꞌBamohabu, naꞌBahamooni, naꞌBahedoomu, naꞌBadamasiki, naꞌBahelamu, naꞌBababeeri (46–51)

\par }{\IO e) Akaaya keꞌYerusaleemu kashereezibwa, Abayuda banatwalwa imbohe i Babeeri (52)



\par }\ChapOne{1}{\PP \VerseOne{1}Yaga magambo gali ga Yeremiya, mugala Hirikiya. Yeremiya âli riiri wa mu bagingi ba mu kaaya keꞌHanatooti, mu poroveesi ya Binyamiini.

\VS{2}Yaga magambo, ikyanya Nahano akatangi múyereka go, mwami Yosiya mugala Hamooni âli mali hisa imyaka ikumi niꞌshatu, atwaziri ikihugo kyeꞌBuyuda.

\VS{3}Yeremiya anagenderera ukukizi gadeta ku kyanya mwami Yoyakimu mugala Yosiya âli koli twaziri mu Buyuda, kiri na ku mwezi gwa kataanu gwoꞌmwaka gwiꞌkumi na muguma gwoꞌgundi mugala Yosiya, Zedekiya. Ku yugwo mwezi kyo kyanya abatuulaga beꞌYerusaleemu bakatwalwa imbohe.


\par }{\SH Nahano ahamagala Yeremiya kwo abe muleevi
\par }
{\Q \VS{4}Nie Yeremiya, Nahano akambwira kwokuno:


\par }{\Q \VS{5}«Ikyanya ndazi kubumba mu nda ya nyoko, nâli koli kuyiji.

\par }{\Q Ikyanya utâli zaazi butwa, nâli mali gwanwa nakutaluula,

\par }{\QB nanakutoola kwo ugaaba
muleevi mu binyamahanga.»


\par }{\Q \VS{6}Naani, ti: «E Rurema Nahamwitu, si ngiri musore! Ndanazi hasha ukudeta bwija.»


\par }{\Q \VS{7}Na wa Nahano, ti: «Nanga!

\par }{\QB Utadete mbu ukiri musore.

\par }{\Q Si ngiisi ho ngakulungika, ukwaniini ukuhagenda.

\par }{\QB Na ngiisi magambo go ngakutekerera, ukwaniini ukukizi gadeta.


\par }{\Q \VS{8}Hatanagire umundu yeshi ye ugakizi yoboha.

\par }{\QB Si tuyamiinwi, nganakizi kulanga.»

\par }{\Q Kwokwo, kwo Nahano adesiri.


\par }{\PP \VS{9}Ha nyuma, Nahano anagolola ukuboko kwage, anambuma ku kanwa, anambwira:

\par }{\Q «Lolaga! Amagambo gaani, ngola mu gabiika mu kanwa kaawe.


\par }{\Q \VS{10}Buno, ngakuheereza ubushobozi hiꞌgulu lyaꞌmaami,

\par }{\QB na hiꞌgulu lyeꞌbinyamahanga.

\par }{\Q Ugakizi shikula, iri unahongola.

\par }{\Q Uganakizi yondobeza, iri unasivya.

\par }{\QB Na kwakundi, ugakizi yubaka, iri unabyala imbuto.»


\par }{\SH Yeremiya abona amabone
\par }
{\PP \VS{11}Nahano anambuuzagya kwokuno: «E Yeremiya, biki ubwini?» Na wa naani, ti: «Mbwini itavi lyeꞌkiti kyoꞌbulaliizi, íkiri mu detwa Loozi.»


\par }{\PP \VS{12}Nahano, ti: «Wabona bwija. Ngweti ngalaliira\FTNT{*}{{\FR 1:12 }{\FR{1.12
}}{\FT{Mu kiheburaniya, igambo «kulaliira» liri mu yuvwikana nga «loozi».}}} bweneene, halinde ngiisi byo nadeta, bikwirage.»


\par }{\PP \VS{13}Nahano anashubi mbuuza: «Bikagi kandi ubwini?» Naani, ti: «Mbwini amiiji mu nyungu, gali mu birira. Iyo nyungu iri ngunangulire imunda ndi, ukulyokera imbembe.»


\par }{\PP \VS{14}Nahano, ti: «Yeyo munda imbembe, yo igalyokaga gobwe-gobwe, inashabukire ku bandu booshi ba mu kino kihugo.

\VS{15}Abandu ba mu yago maami gooshi geꞌmbembe, ngola ngababerangira. Abaami baabo bagayiji tereka ibitumbi byabo byoꞌbwami hoofi neꞌnyiivi zaꞌkaaya keꞌYerusaleemu. Yako kaaya, banakasokanane. Kiri noꞌtundi twaya twoshi tweꞌBuyuda, banatuteere. Kwokwo kwo nie Nahano ndesiri.


\par }{\PP \VS{16}«Yabo Bahisiraheeri keera bakanjanda. Banakola mu yokera imizimu umubadu, iri banayikumba imigisi, kundu yibyo byoshi, boonyene bo bakagibaaja naꞌmaboko gaabo. Ku yukwo, ngola ngabatwira ulubaaja hiꞌgulu lya yago mabi gooshi go bali mu gira.


\par }{\PP \VS{17}«E Yeremiya, uyibiikage ibiringiini, uyimuke! Na ngiisi magambo gooshi go ngakutekerera, ukizi babwira go. Utagire mbu ukizi bayoboha! Mukuba iri wangabayoboha, naani ngayami kuhemula imbere lyabo.


\par }{\PP \VS{18}«Si ukulyokera zeene, ngweti ngakusikamya, ube ngaꞌkaaya kazitire. Unabe nga lwingo lweꞌkyuma, na nga nzitiro zeꞌmiringa. Ugakizi hagana naꞌbandu beꞌkihugo kyoshi, kiri naꞌbaami beꞌBuyuda, naꞌbatwali baabo, naꞌbagingi, naꞌbandi bandu booshi.

\VS{19}Na kundu bagakizi kuteera, ndaaye úgakuhima. Si nienyene tugakizi yamanwa, na ngizi kukiza.» Kwokwo, kwo Nahano adesiri.




\par }\Chap{2}{\SH Abahisiraheeri bakajanda Nahano
\par }
{\PP \VerseOne{1}Nahano anashubi nduma,

\VS{2}kwo ngendi menyeesa abatuulaga beꞌYerusaleemu, ti:

\par }{\Q «Ngi kengiiri kweꞌkyanya mwâli ki riiri nga muhya-kazi wani,

\par }{\QB mwâli nvitiirwi kwo bweneene.

\par }{\Q Mwâli njagalukiiri. Neꞌkyanya nꞌgamùleeza mwiꞌshamba, mwanakizi ngulikira,

\par }{\QB kundu ndaazo mbuto ízimeziri mwo.


\par }{\Q \VS{3}Ku yikyo kyanya, mwe Bahisiraheeri mwâli talwirwi imwani,

\par }{\QB mwanaba ngiꞌtomola lyeꞌmimbu.

\par }{\Q Ngiisi ábâli kizi kolwa mbu bamùhume kwo, banayami hanwa.»

\par }{\QB Kwokwo, kwo Nahano adesiri.


\par }{\BB \par }
{\Q \VS{4}Mwe milala yoshi
yaꞌBahisiraheeri! Mwe beene Yakobo!

\par }{\QB Muyuvwe igambo lya Nahano.


\par }{\Q \VS{5}Mukuba adetaga kwokuno:

\par }{\Q «Bashokuluza biinyu, biki byo bakangayira, halinde bahabuke,

\par }{\QB banakizi gendi yikumba imigisi?

\par }{\Q Iyo migisi yabo, si ndaako kamaro ibahitiiri!

\par }{\QB Kiri na boonyene, si ndaako bahiiti!


\par }{\Q \VS{6}Bakaleka ukutee yisaliza, ti: “E balya! Kituma kiki tutakiri mu kulikira Nahano?

\par }{\Q Si ye katulyosa mu kihugo kyeꞌMiisiri,

\par }{\QB anaturongoora mwiꞌshamba, áhâli yumagusiri,

\par }{\QB hanâli yijwiri ibihomogolo!

\par }{\Q Iyo munda mwiꞌshamba, yâli yidisiri ikihulu,

\par }{\QB ndaanaye úwâli kizi gilenga, kandi iri agituula.”


\par }{\Q \VS{7}Nꞌgabaleeta mu kihugo íkiyeziri,

\par }{\QB gira bakizi lya mweꞌbitumbwe, kiri neꞌbije-bije byamwo.

\par }{\Q Halikago, yikyo kihugo kyani, iri bakakihikaga mwo,

\par }{\QB banakiyulubaza, halinde kyanakizi neenwa.


\par }{\Q \VS{8}Mu bagingi nabo, ndaaye úkayisaliza, ti: “Kituma kiki tutakiri mu kulikira Nahano?”

\par }{\QB Kiri naꞌbigiriza beꞌmaaja, batâli nyiji.

\par }{\Q Abimangizi baꞌbandu, keera bakambindulira ingoto.

\par }{\Q Abaleevi baabo banakizi tanga
ubuleevi kwiꞌziina lyoꞌmuzimu Baali,

\par }{\QB iri banayikumba imigisi, kundu ndaako kamaro ibahitiiri.»


\par }{\BB \par }
{\Q \VS{9}Nahano adetaga kwokuno: «Ngola ngamùlega.

\par }{\QB Kiri naꞌbandu beꞌbibusi biinyu, nabo ngabalega.


\par }{\Q \VS{10}Mutee jabukaga inyaaja, halinde mu kihugo kyeꞌKipuro,

\par }{\QB kandi iri mulungike abandu mu kyeꞌKedaari, balangiize.

\par }{\Q Mugendi sisa, iri igambo mwene yiri keera likaba.


\par }{\Q \VS{11}Aahago! Ka hali abandu ábakagomboola imigisi yabo,

\par }{\QB mbu bayabiirage igindi? Aahabi!

\par }{\Q Iyo migisi, abandu batangagigomboola kundu yoshi iri ya busha-busha!

\par }{\Q Halikago abandu baani boohe, keera bakanjanda,

\par }{\QB na ndi nie mwene ubulangashane.

\par }{\Q Bagweti bagakizi yikumba imigisi,

\par }{\QB kundu ndaako kamaro ihiiti.


\par }{\Q \VS{12}E igulu, yago mabi gooshi, bwo keera gakoleka,

\par }{\QB ukizi huumirwa, unajugume neꞌkyoba!»

\par }{\Q Kwokwo, kwo Nahano adesiri.


\par }{\Q \VS{13}«Abandu baani, ibyaha byo bâli kizi gira, biri bibiri.

\par }{\QB Ubwa mbere, bakanjanda, na ndi nie shyoko yaꞌmagoloovi ágali mu leeta ubulamu.

\par }{\Q Noꞌbwa kabiri, banayihumbira ibishimo byoꞌkubiika mwaꞌmiiji.

\par }{\QB Haliko yibyo bishimo, keera byatulika-tulika, bitanakiri mu yijula mwaꞌmiiji.»


\par }{\SH Abahisiraheeri bayikululira ubuhanya
\par }
{\Q \VS{14}«Balya Bahisiraheeri, ka bakabutirwa mu buja, halinde banakiri baja? Nanga, maashi!

\par }{\QB Aahago! Kituma kiki bakatwalwa imbohe?


\par }{\Q \VS{15}Si abagoma baabo bagweti bagabalundumira nga ndare!

\par }{\QB Emwe! Bakola mu balangamira.

\par }{\Q Yabo bagoma, keera bakashereeza ikihugo kyoshi kyaꞌBahisiraheeri,

\par }{\QB banasiga utwaya twabo biguuka, bizira bandu.


\par }{\Q \VS{16}Kiri naꞌBamiisiri beꞌMefiisi, naꞌbeꞌTapaneshi,

\par }{\QB nabo keera bakamùteezagya ishoni, mu kumùnguula imishaku ku matwe.


\par }{\Q \VS{17}E Bahisiraheeri, yubwo buhanya bwoshi,

\par }{\QB ka mutali mwe mukabuyikululira, mu kunjanda?

\par }{\Q Keera mukanjanda, na ndi nie Rurema Nahamwinyu.

\par }{\QB Nie wâli kizi mùrongoora mu njira íkwaniini.


\par }{\Q \VS{18}Si keera mukagendi nywana naꞌBamiisiri!

\par }{\QB Aahago! Ikyanya mukagendi nywa ku magoloovi goꞌlwiji Niire,

\par }{\QB ka hali byo mukayunguka?

\par }{\Q Na kwakundi, ikyanya mukagendi nywana naꞌBahasuriya,

\par }{\QB mbu mugendi nywa ku magoloovi goꞌlwiji Hefuraati, biki byo mukayunguka?


\par }{\Q \VS{19}Aahago! Keera mukabihuuka, munakoli ba banangora-mabi.

\par }{\QB Kwokwo, mukolaga mugaahanwa, gira mulonge ukuyiga.

\par }{\Q Kundu nie Rurema Nahamwinyu,

\par }{\QB si keera mukanjanda, mutanaki nzimbahiri.

\par }{\Q Kyo kitumiri mukayikululira ubuhanya, mwanayingira mu makuba.

\par }{\Q Kwokwo, kwo nie Rurema Nahamwinyu woꞌbushobozi bwoshi ndesiri.


\par }{\BB \par }
{\Q \VS{20}«Ukulyokera kare, muyamiri muli mu huna imbere lyani.

\par }{\Q Kundu mwâli riiri bakozi baani, haliko mukanyihandula kwo.

\par }{\QB Mwâli riiri nga shuuli íri mu twisa imigozi.

\par }{\Q Mwanambwiraga, ti: “Twalahira, kwo tutagakizi kukolera!”

\par }{\Q Mwanakizi gwejeraga lugali nga mushule, ku ngiisi higangazi,

\par }{\QB na mwiꞌdako lya ngiisi biti íbidoohiri.


\par }{\Q \VS{21}Ikyanya nꞌgamùbyala, nâli yiji kwo muli muzabibu nirizina, na kwo mukwaniini.

\par }{\Q Aaho! Kutagi buno, keera mwahinduka milandira íkola mu landa-landa bwalaafwe?

\par }{\QB Kiri neꞌmizabibu íri mu mùtongeka kwo, si iryagagi mizabibu mibi ya mu kishuka?


\par }{\Q \VS{22}Ibyaha biinyu, kundu mwangagira mbu mubishukiirize neꞌsaabuni,

\par }{\Q haliko, biyamiri-yamiri biri imbere lyani.»

\par }{\QB Kwokwo, kwo Rurema Nahamwitu adesiri.


\par }{\Q \VS{23}«Kutagi mwangadeta, mbu: “Twehe tutali mu yikumba Baali.

\par }{\QB Ku yukwo, ndaakyo ikyaha tuhiiti.”

\par }{\Q Mutee genda mu ndekeera,

\par }{\QB lyo mubona ibyaha byo mwâli kizi girira mwo.

\par }{\Q Mulyagagi ngiꞌbuguma lyeꞌngamiya, írigweti ligahura-hura.


\par }{\Q \VS{24}Munali ngiꞌbuguma lya punda wa mu kishuka,

\par }{\QB írikoli liiziri, linabe keera lyaleha imbuusi, mu kulooza ifiizi.

\par }{\Q Aahago! Yiryo ibuguma, nyandagi úwangaki lihangirira?

\par }{\Q Inviizi zitakiri mu yiluhya. Si ikyanya kyoꞌmulindo,

\par }{\QB lyo ziri mu yami gendi yimya buzira igoorwa.


\par }{\Q \VS{25}E Bahisiraheeri, muyitondage.

\par }{\Q Si mu kulooza byo mugayikumba, mugweti mugatibita buzira biraato!

\par }{\QB Kiri neꞌmimiro yinyu, ikola mu hangalala.

\par }{\Q Yoho wee! Si muli mu naaka, mbu:

\par }{\QB “Ndaakwo kundi! Iyo migisi, tugisimiiri, tunakwaniini tukizi giyikumba.”


\par }{\Q \VS{26}Umuzimba, iri bangamùbirigisha, ali mu teteerwa.

\par }{\QB Kwo na kwokwo niinyu mwe Bahisiraheeri, mwâye teteerwe.

\par }{\Q Kiri naꞌbaami biinyu, bagateteerwa ngana, kuguma naꞌbatwali baabo,

\par }{\QB naꞌbagingi baabo, naꞌbaleevi baabo.


\par }{\BB \par }
{\Q \VS{27}«Yehee! Mugweti mugakizi baaja imigisi mu biti,

\par }{\QB munagibwire: “E waliha! We daata!”

\par }{\Q Neꞌmigisi yiꞌbuye kwakundi, munagibwire: “Ewe! We kambuta”.

\par }{\QB Aahabi! Ho mwangandoziri kwo, mukambindulira ingoto.

\par }{\Q Halikago, ikyanya muli mu longa amakuba, lyoki munayami ndakira, ti:

\par }{\QB “E maashi! Uyiji tukiza!”


\par }{\Q \VS{28}Aahago! Iyo migisi yo mukayibaajira, hayagi iri?

\par }{\QB Ngahwe! Ikyanya mugakizi goorwa, leka ibe yo igakizi mùkiza.

\par }{\Q E Bayuda, imigisi yinyu iluguusiri bweneene,

\par }{\QB nga kwoꞌtwaya twinyu tuli.


\par }{\BB \par }
{\Q \VS{29}«Aaho! Bikagi kandi muki gweti mugakizi ndakira kwo,

\par }{\QB keera mukanahuna?»

\par }{\Q Kwokwo, kwo Nahano adesiri.


\par }{\Q \VS{30}«Kundu nꞌgamùhaniiriza, ndaabyo bikamùgirira.

\par }{\QB Si ikyanya mukahanwa, mutanangalukira.

\par }{\Q Mwâli kizi minika abaleevi biinyu ku ngooti.

\par }{\QB Mwehe, mulyagagi nga ndare ndangi íshalisiri, inakola mu janganulana.


\par }{\Q \VS{31}Yemwe bandu ba zeene! Nie Nahano, nie wakyula.

\par }{\QB Aaho! Mundegage amatwiri.

\par }{\Q Ka ndi mu teera abandu ikyoba, nga úli mu lenga mwiꞌshamba,

\par }{\QB kandi iri ngeꞌkihugo íkiyidisiri mweꞌkihulu namudidi?

\par }{\Q Si muli baana baani!

\par }{\QB Aahago! Kituma kiki mugweti mugaadeta:

\par }{\Q “Leero buno, tugagenda ngiisi ho tuloziizi.

\par }{\QB Tutagaki kugalukira!”


\par }{\Q \VS{32}Umunyere, si atangayibagira ukuyilimbiisa noꞌbungeni-ngeni bwage!

\par }{\QB Noꞌmuhya-kazi atangayibagira ukuyambala ikanju lyage lyoꞌbuhya!

\par }{\Q Halikago abandu baani boohe, bakoli hisiizi isiku kandaharuurwa banyibagiiri.


\par }{\BB \par }
{\Q \VS{33}«Emwe! Muli beeshu bweneene mu kuyerura.

\par }{\QB Neꞌkyanya muli mu giraga amabi mwene yago, kiri naꞌbabulambe baꞌbakazi, muli mu baheta.


\par }{\Q \VS{34}Na kwakundi, ibyambalwa biinyu bikoli yulubiiri noꞌmuko,

\par }{\QB bwo mugweti mugayita abakeni,

\par }{\QB ndaanabwo buhube bwo bahiiti.

\par }{\Q Yabo bandu, mutakagwana kwo bali mu mùzimba.

\par }{\Q Neꞌngingwe ya yibyo,

\VS{35}mugweti mugayihaya, ti:

\par }{\QB “Twehe, ndaabwo buhube tuhiiti! Nahano atangaki turakarira.”

\par }{\Q Si mwabeeshaga mu kudeta, mbu: “Twehe, ndaakyo kyaha tuhiiti!”

\par }{\QB Kwokwo, ngamùhaniiriza ngana-ngana!


\par }{\BB \par }
{\Q \VS{36}«Kutagi muli mu hindula-hindula imitono?

\par }{\Q Aahago! Kiri naꞌBamiisiri bagamùteeza ishoni,

\par }{\QB nga kwaꞌBahasuriya keera bakamùteeza zo.


\par }{\Q \VS{37}Mugayiji lyoka mu kihugo kiinyu,

\par }{\QB mukoli jojobiiri nga mbohe.

\par }{\Q Abandu beꞌMiisiri, kundu mukola mu babiika kwoꞌmulangaaliro,

\par }{\QB haliko nie Nahano keera nꞌgabajanda. Mutanâye longe ubutabaazi imwabo.»




\par }\Chap{3}{\SH Abahisiraheeri bakola ngoꞌmukazi mushule
\par }
{\Q \VerseOne{1}Nahano adetaga kwokuno: «Tudete ngoꞌmushosi angayimula mukaage,

\par }{\QB noꞌyo mukaage anagendi yangwa noꞌgundi.

\par }{\Q Aaho! Koꞌyo yiba angaki shubi múgalula? Nanga, maashi!

\par }{\QB Iri angamúgalula, iri anayulubaza ikihugo kyoshi.

\par }{\Q E Bahisiraheeri! Kwokwo, kwo niinyu mukoli kuuziri imigisi mingi-mingi.

\par }{\Q Aaho! Kutagi buno, kwo mukoli loziizi ukungalukira?

\par }{\QB Kwokwo kwo nie Nahano ndesiri.


\par }{\Q \VS{2}Mutee legamira ku marango.

\par }{\QB Ka hali ho mutazindi yiyulubaza neꞌmizimu?

\par }{\Q Si mugweti mugalindirira abashule ku butambi bweꞌnjira!

\par }{\QB Muli ngoꞌMuharaabu úteziri abandu mwiꞌshamba.

\par }{\Q Na bwo muli mu higula mu bushule, keera mwayulubaza ikihugo.


\par }{\Q \VS{3}Kyo kitumiri keera nahangika invula.

\par }{\QB Si invula ya mahona-nvula itakiri mu nia!

\par }{\Q Kundu kwokwo, mukiri mu gokomoza ngoꞌmushule.

\par }{\QB Ndaanazo shoni mugweti, kiri neꞌhiniini!


\par }{\Q \VS{4}Buno, mukola mu ndakira kwokuno:

\par }{\QB “E daata, uyamiri uli mwira witu ukulyokera ubwanuke bwitu.


\par }{\Q \VS{5}Aaho! Ka ugakizi turakarira halinde imyaka neꞌmyakuula?”

\par }{\Q E Bayuda, kundu muli mu deta kwokwo,

\par }{\QB si mugenderiiri naaho noꞌkukizi yifunda mu mabi, nga ngiisi kwo muloziizi.»


\par }{\SH Ibyaha byaꞌBahisiraheeri naꞌBayuda
\par }
{\PP \VS{6}Ku kyanya mwami Yosiya âli twaziri, lyo Nahano akambwira: «Ka ubwini ngiisi kwoꞌmuhemu Hisiraheeri agweti agaagira? Si ali mu gendi yikumba imigisi ku marango, na mwiꞌdako lya ngiisi kiti íkidohiri.


\par }{\PP \VS{7}«Nanayidesa, ti: “Ikyanya Abahisiraheeri bagaaba keera bahuba, hali ikyanya bangaki shubi ngalukira. Haliko, shoobe! Yago mahube gaabo, beene wabo Abayuda, kwo bali banakuhambwa, nabo bakagabona.”


\par }{\PP \VS{8}«Uyo muhemu Hisiraheeri, ikyanya âli kizi gira ubushule, nꞌgamúyandikira amaruba goꞌkubonesa kwo keera nꞌgamúyimula. Kundu kwokwo, mulumuna wage wa Yuda atananyoboha. Si naye anakizi yifunda mu bwobwo bushule.

\VS{9}Ikyanya Abahisiraheeri bâli kizi yiyulubaza mu bushule, batâli kizi yiyubaara. Si bâli genderiiri ukukizi yikumba imigisi, kundu ikabaajwa mu mabuye naaho, na mu biti.

\VS{10}Kiri na beene wabo, ingulani zaꞌBayuda batakangalukira ku mitima íshenguusiri. Si bakakizi yihumeera ku bulyalya naaho, kwo bakoli jengiirwi.» Kwokwo, kwo Nahano adesiri.


\par }{\PP \VS{11}Nahano anashubi mbwira: «Yabo Bahisiraheeri, kundu bakambindulira ingoto, haliko bo babonesiri kwo bakwaniini ukuhima ingulani zaꞌBayuda.

\VS{12}Aahago! Ugendi babwira kwokuno:

\par }{\Q “E Bahisiraheeri, si mutali bemeera! Mugirage mungalukire.

\par }{\QB Ndagaki mùrakarira!

\par }{\Q Si nyamiri ndi mu kejererana.

\par }{\Q Niehe, ndaayo nziikira nduulana.”»

\par }{\QB Kwokwo, kwo Nahano adesiri.


\par }{\Q \VS{13}«Byo mukwaniini ukugira naaho, muyemeere ibyaha biinyu.

\par }{\QB Ee! Muyemeerage kwo mukahuna imbere lyani, nie Rurema Nahamwinyu!

\par }{\Q Mukuba, mukalahira kwo mutagakizi nzimbaha,

\par }{\QB mwanakizi gendi yikumba imizimu mwiꞌdako lya ngiisi kiti íkidohiri.»

\par }{\Q Kwokwo, kwo Nahano adesiri.


\par }{\BB \par }
{\Q \VS{14}Nahano adetaga kwokuno: «E baana bahemu,

\par }{\QB mugirage mugaluke. Si nie Nahamwinyu!

\par }{\Q Kundu mushabukiiri mu mahanga,

\par }{\QB ngagalula babiri-babiri ba mu ngiisi mbaga, na muguma-muguma wa mu ngiisi kaaya.

\par }{\Q Balya booshi, na mbatwale ku mugazi
Sayuni.


\par }{\PP \VS{15}«Haaho, ngamùheereza abimangizi bahyahya, banabe banzimisiizi. Bagaaba benge, banabe basobanukiirwi bwija.»


\par }{\PP \VS{16}Nahano ashubi detaga kwokuno: «Ku yikyo kyanya, mugaaba keera mwayushuuka, munakwire mu kihugo kyoshi. Mutagaki kengeera ibya keera, mbu mukizi shubi deta hiꞌgulu
lyaꞌKajumba keꞌKihango. Kiri noꞌkukakengeera, mutagakizi ki kakengeera. Mutaganakizi katwaza, kandi iri kugira mbu mulingaanie akandi.

\VS{17}Ku yikyo kyanya, i Yerusaleemu igakizi detwa Kitumbi kya Nahano. Abandu booshi bagakuumana yo, gira bakizi ngingika. Batagaki ba mindagabika. Si amabi ágalyagagi mu mitima yabo, bagagatwikira kwo.

\VS{18}Mu yizo siku, Abayuda baganywana naꞌBahisiraheeri. Booshi banalyokage mu kihugo íkiri imbembe, banagalukire mu kihugo kyo nꞌgaheereza bashokuluza baabo.»


\par }{\SH Abahisiraheeri bagalukira Rurema
\par }
{\Q \VS{19}Nahano adetaga kwokuno:

\par }{\Q «E Bahisiraheeri, nâli toniri kwo nangamùgira nga muguma wa mu bagala baani.

\par }{\Q Nanganamùhiiri ikihugo kiija ngana-ngana,

\par }{\QB kinabe kya kahebuuza ukuhima ibindi byoshi íbiyimbwa ho.

\par }{\Q Nanashubi tona kwo mwangakizi mbuuza “E Daata”,

\par }{\QB na kwo mutagaki mbindulira ingoto.


\par }{\Q \VS{20}E Bahisiraheeri, kundu kwokwo, mutanaba bemeera imwani.

\par }{\QB Si mukoli ba nga mukazi úwahemukira yiba.»

\par }{\Q Kwokwo, kwo Nahano adesiri.


\par }{\BB \par }
{\Q \VS{21}«Abandu bagweti bagayamuluka ku marango.

\par }{\QB Yayewe! Bahisiraheeri, yabo.

\par }{\Q Bakanyibagira, nie Rurema Nahamwabo,

\par }{\QB banakizi vujuuka mu bitali nga byo.

\par }{\Q Kyo kitumiri bakola mu bululuka, iri banahuuna kwo mbakejeerere.


\par }{\Q \VS{22}Yohoo, e baana bahemu! Mungalukirage ngana,

\par }{\QB halinde nimùkoge.»

\par }{\BB \par }
{\Q Abandu banashuvya, ti: «We Rurema Nahamwitu.

\par }{\QB Ku yukwo, tukolaga tugakugalukira.


\par }{\Q \VS{23}Ku kasiisa, ikyanya twâli kizi yikumba imigisi ku tugangazi na ku migazi,

\par }{\QB lyo twâli kizi tebeka bweneene.

\par }{\Q Ku kasiisa, Rurema Nahamwitu, yehe ye mwene ubukize.


\par }{\PP \VS{24}«Gulya muzimu Baali, ukulyokeraga ubwanuke bwitu, bashokuluza biitu bâli kizi gutangira ibibuzi neꞌngaavu. Banakizi gutangira kiri naꞌbaana baabo boꞌbutabana na boꞌbunyere. Kwokwo, kweꞌmisi yabo, bâli kizi gifwisa ubusha, mu kukizi hoza Baali.


\par }{\PP \VS{25}«Ku yukwo, bikwiriiri ishoni zituyizingage kwo, zinatudeedeke haashi. Mukuba, tweshi na bashokuluza biitu, twâli kizi gira ikyaha imbere lya Rurema Nahamwitu. Ukulyokera ubwanuke bwitu halinde buno, ndaaye úkamúsimbaha.»




\par }\Chap{4}{\SH Nahano ahanuula Abahisiraheeri, kwo batwikire ku byaha
\par }
{\Q \VerseOne{1}E Bahisiraheeri, Nahano adetaga kwokuno:

\par }{\QB «Iri byangaziga, mungalukire!

\par }{\Q Imigisi yinyu yoshi, si iri kyagaza imbere lyani!

\par }{\QB Aaho! Mugijandage, munangalukire.


\par }{\Q \VS{2}Munambiikire indahiro kwiꞌziina lyani, ti:

\par }{\QB “Nga kwo Nahano ayamiri ho”.

\par }{\Q Neꞌri mwangadeta kwokwo mu kati koꞌkuli,

\par }{\QB lyeꞌgindi milala igakizi gashaanirwa.

\par }{\QB Inakizi mùhuuza hiꞌgulu lya byoshi byo muli mu gira.»


\par }{\BB \par }
{\PP \VS{3}Nahano abwira kiri naꞌbatuulaga beꞌYerusaleemu, naꞌbandi Bayuda kwokuno:

\par }{\Q «Bweꞌndalo ziinyu keera zikashoosha, mukizi zishosholola.

\par }{\QB Mutakizi shubi byala imbuto mu migenge.


\par }{\Q \VS{4}Ee maashi! Nga kwo mutengwirwi mu magala giinyu, mutenguulwe na mu mitima yinyu, halinde mukizi kolera Nahano naaho.

\par }{\Q Buzira kwokwo, ibyaha biinyu bigayasa uburaakari bwage nga muliro,

\par }{\QB ndaanaye úgaahasha ukubuhoohya!»


\par }{\SH Abandu beꞌBuyuda balonga amakayu
\par }
{\Q \VS{5}«Mugendi menyeesa ábatuuziri i Yerusaleemu, kuguma naꞌbandi Bayuda,

\par }{\QB kwo bakengule abandu, mu kudihiriza ikibuga mu kihugo kyoshi!

\par }{\Q Muberangire kwiꞌzu lihamu kwokuno:

\par }{\QB “Muyijage mweshi, tutibitire mu twaya tuzitire!”


\par }{\Q \VS{6}Mushonie irembera i
Sayuni, likizi yereka abandu ngiisi ho bagalenga.

\par }{\QB Mutaki vwebeebe, si mutibitage.

\par }{\Q Nahano akolaga agalyosa ikihano uluhande lweꞌmbembe.

\par }{\Q Yikyo kihano, igaaba nguuke yoꞌkushereeza ngana-ngana!


\par }{\Q \VS{7}Abasirikaani bagahuluka,

\par }{\QB nga ndare íkola mu vuvunyuka mwiꞌbundo lyayo.

\par }{\Q Ee! Nakiminika keera akashaaga mu kihugo kyage, anakola mu njira,

\par }{\QB gira ayiji shereeza ikihugo kiinyu.

\par }{\Q Utwaya twinyu tugasigala biguuka,

\par }{\QB ndaanaye mundu úgatutuula mwo.


\par }{\Q \VS{8}Ku yukwo, mukenyerage amasuuzu, mu kuyerekana kwo mukoli jengiirwi.

\par }{\QB Munabululuke ku kimombo.

\par }{\Q Si uburaakari bwa Nahano butazi hooha hiꞌgulu liitu!»


\par }{\BB \par }
{\PP \VS{9}Nahano adetaga kwokuno: «Yibyo byoshi, mango bikoleka, mwami agatwika indege, kuguma naꞌbatwali baage. Abagingi bagahuumirwa ngana, naꞌbaleevi banashenguke.»


\par }{\PP \VS{10}Haaho nanadeta, ti: «E Nahano Rurema, yaba bandu, si ukabateba! Ukabalagaania kwo bagaaba noꞌmutuula. Halikago buno, ingooti yo ibakola mwiꞌgosi.»


\par }{\PP \VS{11}Ku yikyo kyanya, Nahano agamenyeesa abandu beꞌYerusaleemu, naꞌbeꞌBuyuda booshi kwokuno: «Imbuusi yiꞌduutu igalyoka ku migazi ya mwiꞌshamba, inayiji huutira abandu ba Rurema. Iyo mbuusi itaganaba ndembu nga mbuusi yoꞌkuyeluula.

\VS{12}Si ngalungika imibangami. Leero, nienyene ngola ngabahaniiriza.»


\par }{\SH Abagoma basokanana i Buyuda
\par }
{\Q \VS{13}«Lolagi! Umugoma agweti agatuyijira, akola mu tukanga nga kibungu íkiyidisiri.

\par }{\QB Amagaare gaage giꞌzibo gali mu suula umulindi, nga kihuhuuta.

\par }{\Q Ifwarasi zaage zigweti zigaganga mulindi ukuhima utushuta.

\par }{\QB Ala twe! Si tukolaga tugaahera!


\par }{\BB \par }
{\Q \VS{14}«E bandu beꞌYerusaleemu, iri mwangalooza ukukizibwa, muyiyeruuse,

\par }{\QB mutanakizi shungika amagambo mabi.


\par }{\Q \VS{15}Abandu beꞌDaani naꞌbeꞌHifurahimu, bakola mu menyeesania

\par }{\QB kwo mukola mugashereezibwa.


\par }{\Q \VS{16}Yago magambo, ugakengule ibinyamahanga, kiri naꞌbandu beꞌYerusaleemu.

\par }{\Q Ee! Ibinyamahanga bikolaga bigayiji tuteera.

\par }{\Q Bigweti bigabanda induulu,

\par }{\QB mu kushomboroza izibo mu twaya tweꞌBuyuda.


\par }{\Q \VS{17}Abagoma bakoli sokaniini i Yerusaleemu, ngaꞌbalaazi beꞌndalo.

\par }{\Q Na íbitumiri bigaaba kwokwo,

\par }{\QB bwaꞌbandu baani keera bahuna imbere lyani.»

\par }{\Q Kwokwo, kwo Nahano adesiri.


\par }{\Q \VS{18}«E Bayuda, si kino kihano kimùkayiri bweneene,

\par }{\QB kinali mu mùsiriiza mu mitima!

\par }{\Q Yikyo kihano, íbitumiri kigakoleka imwinyu,

\par }{\QB bwo mukiri mu gira íbitali nga byo.»


\par }{\SH Ingerania zalwaza Yeremiya
\par }
{\Q \VS{19}Umutima gwani gukola mu lyana!

\par }{\QB Gukola mu lyana bweneene! Keera gwanatulagula!

\par }{\Q Umutima gwani, gugweti gugapuupa-puupa ngana!

\par }{\Q Si keera nayuvwa ibibuga bikola mu dihirizibwa,

\par }{\QB kuguma noꞌlujongo lweꞌkiteero.

\par }{\Q Ku yukwo, ndagaki hulika.


\par }{\Q \VS{20}Inguuke ziri mu kizi kulikirana,

\par }{\QB halinde ikihugo kyoshi kinabe kikoli sherebiiri.

\par }{\Q Abagoma keera bakashikula amaheema giitu,

\par }{\QB ndanaki hiiti ho nangashumbika.


\par }{\Q \VS{21}Yago marembera goꞌkuyerekana kwo halyagagi ikiteero,

\par }{\QB ngagenderera ukukizi gabona-bona halinde mangoki?

\par }{\Q Kiri na yibyo bibuga biꞌzibo, ngakizi biyuvwa halinde mangoki?


\par }{\BB \par }
{\Q \VS{22}Nahano adetaga kwokuno:

\par }{\QB «Ku kasiisa, abandu baani bali bahwija.

\par }{\Q Si batanyiji! Amenge gaabo, gakubisirwi.

\par }{\QB Byo bayiji naaho, biri byebyo-byebyo byaha.

\par }{\Q Si íbikwaniini, byohe batabisobanukiirwi.»


\par }{\Q \VS{23}Nie Yeremiya, ikyanya nꞌgalangiizagya mu kihugo,

\par }{\QB nanabona kwo kikola kimaata.

\par }{\Q Kiri niꞌgulu, ikyanya nꞌgalibona,

\par }{\QB ndaagwo mulengeerwe úguliri kwo.


\par }{\Q \VS{24}Ha nyuma, nanalangiiza ku migazi,

\par }{\QB nanabona kwo ikola mu jugumbana, kuguma noꞌtugangazi.


\par }{\Q \VS{25}Ikyanya nꞌgalangiiza, ndaaye mundu ye nꞌgabona.

\par }{\QB Kiri na mu kyanyaanya, utunyuni twoshi, ndaatwo.


\par }{\Q \VS{26}Ikyanya nꞌgalangiiza, nanabona kwiꞌdaho írishuba neꞌnagiira, likola ishamba.

\par }{\Q Utwaya twoshi, tukola biguuka.

\par }{\QB Na íbitumiri bigaaba kwokwo, bwo Nahano akoli turakariiri.


\par }{\BB \par }
{\Q \VS{27}Nahano adetaga kwokuno:

\par }{\Q «Ikihugo kyoshi kigashereezibwa.

\par }{\QB Kundu kwokwo, ndagakishereeza lwoshi-lwoshi.


\par }{\Q \VS{28}Abandu ba mu kihugo, bagaliruuka.

\par }{\QB Niꞌgulu ligayidika kweꞌkihulu.

\par }{\Q Keera nakyula, ndanganaki hinduka.

\par }{\QB Keera nꞌgashungika, kwoshi kwokwo!»


\par }{\BB \par }
{\Q \VS{29}Abasirikaani ábali mu gendera ku fwarasi, kiri na ábali mu hagata imiheto,

\par }{\QB bagweti bagayija noꞌmululumo.

\par }{\Q Kinatume abandu booshi ba mu twaya,

\par }{\QB bagatibitira mu bishungu-shungu, naꞌbandi mu nyaajwe.

\par }{\Q Yoho wee! Utwaya twoshi tukoli sigiiri tumaata.

\par }{\QB Ndaaye úki tutuuziri mwo.


\par }{\Q \VS{30}E bandu beꞌYerusaleemu, kutagi leero mugaagira?

\par }{\QB Si keera mwashereezibwa lwoshi-lwoshi!

\par }{\Q E bandu beꞌBuyuda, kituma kikagi muki gweti mugayambala ibyambalwa byoꞌmulimbo?

\par }{\QB Munakiri mu yilimbiisa noꞌbungeni-ngeni úbukatulwa mu nooro!

\par }{\Q Na kituma kikagi mukiri mu yilaba ishalo nyiiru-nyiiru ku masu?

\par }{\QB Yukwo kuyilimbiisa kwinyu, si kulyagagi kwa busha!

\par }{\Q Si buno, biira biinyu keera bamùnenuuka,

\par }{\QB banakoli mùhigiiri, kwo bamùyite!


\par }{\Q \VS{31}Nyuvwiti akaamyo, nga koꞌmukazi úgweti úgaabuta ulubuta lwa mbere.

\par }{\QB Kiziga i Yerusaleemu yonyene, ye gweti igahemagira-hemagira!

\par }{\Q Akola mu lambuula amaboko, iri anatakira Rurema kwokuno:

\par }{\QB «Ala nie! Si abahulula bano, bakoli nyita!»




\par }\Chap{5}{\SH Abandu beꞌYerusaleemu bahuna
\par }
{\Q \VerseOne{1}Nahano adetaga kwokuno:

\par }{\Q «Mugende mu njira za mu kaaya keꞌYerusaleemu,

\par }{\QB munaloozagye mwoꞌmundu muguma naaho úli mu gira amiija,

\par }{\QB anabe afitiirwi ku bikwaniini.

\par }{\Q Mulenge hooshi, mu ngiisi mufulege, kiri na mu tuguliro.

\par }{\QB Neꞌri mwangamúbona, lyoki kano kaaya, ngakakejeerera.»


\par }{\BB \par }
{\Q \VS{2}Yabo bandu bali mu biika ndahiro, ti:

\par }{\QB «Nga kwo Nahano ayamiri ho.»

\par }{\Q Kundu kwokwo, iyo ndahiro yabo, iri mu ba ya bibeesha.


\par }{\Q \VS{3}E Nahano, ka utayamiri uli mu looza íbiri byoꞌkuli?

\par }{\QB Kundu ukahimbula abandu beꞌBuyuda, si batababiiri.

\par }{\Q Na kundu ugweti ugabafuta-futa, mu kubayerekeza,

\par }{\QB si batakusimbahiri.

\par }{\Q Bakola mindagabika, banakoli yumuusiri ngiꞌbuye.

\par }{\QB Keera bakashiikiza lwoshi, kwo batangaki kugalukira.


\par }{\Q \VS{4}Haaho, nâli toniri kwo íbitumiri balya bandu ba Rurema bagaagira íbitali nga byo,

\par }{\QB mbu bwo bali bagunda naaho, banali bizeeze,

\par }{\Q batanazi menya íbikwaniini imbere lya Rurema Nahamwabo.

\par }{\QB Batanayiji ngiisi byo abaloziizi kwo.


\par }{\Q \VS{5}Kwokwo, nꞌgatona kwo ngendi ganuuza abakulu baabo.

\par }{\Q Mukuba nꞌgatona mbu boohe, ku kasiisa bo bayiji Rurema Nahamwabo.

\par }{\QB Banayiji ngiisi byo asiimiri, na ngiisi íbikwaniini.

\par }{\Q Yehee! Kiziga yabo booshi nabo, balyagagi babi!

\par }{\QB Kundu bâli gweti ingoome na Nahano, halikago keera bakagihongola.

\par }{\Q Na kundu bâli nywaniini bo naye, si keera bakamúyitwisa kwo.


\par }{\BB \par }
{\Q \VS{6}Kyo kitumiri indare mu kishuka zigakizi yiji bateera.

\par }{\QB Kiri neꞌmirunga ikolaga igakizi yiji basimbukira kwo.

\par }{\Q Ingwi zikoli bateziri ha nyuma lyaꞌkaaya.

\par }{\QB Ikyanya umundu ali mu gira mbu ahuluke, zinayami mújanganula.

\par }{\Q Na íbitumiri biryagagi kwokwo, bwaꞌBayuda bâli kizi yifunda mu byaha,

\par }{\QB banakizi huna imbere lya Nahano.


\par }{\BB \par }
{\Q \VS{7}Nahano adetaga kwokuno: «E batuulaga beꞌYerusaleemu,

\par }{\Q kituma kikagi nangaki mùkejeerera?

\par }{\QB Si kiri naꞌbaana biinyu keera bakanjanda!

\par }{\Q Banakola mu kizi biika indahiro kwiꞌziina lyeꞌmigisi,

\par }{\QB itanakwiriiri ukuyikumbwa.

\par }{\Q Kundu nâli kizi mùheereza ngiisi íbyâli kizi mùgoora,

\par }{\QB halikago mwanakizi yifunda mu bushule.

\par }{\Q Mwanâli kizi shiiba mu nyumba zaꞌbashule.


\par }{\Q \VS{8}Muli nga fwarasi za mu kishuka, ízifiisiri,

\par }{\QB zinalungumiirwi.

\par }{\Q Ngiisi muguma winyu ali mu yifwija naaho ukugwejera muka uwabo.


\par }{\Q \VS{9}Aahago! Abandu mwene yabo, ka ndakwiriiri ukubahana?

\par }{\QB Ka ndakwiriiri ukubayihoola?»

\par }{\Q Kwokwo, kwo Nahano adesiri.


\par }{\Q \VS{10-11}Nahano adetaga kwokuno: «E bagoma,

\par }{\Q Abahisiraheeri naꞌBayuda booshi, mugendi bashooshola,

\par }{\QB nga kwo bali mu shooshola amatavi geꞌmizabibu.

\par }{\Q Mubasivye, nga kwo bangasivya imigungira yeꞌmizabibu.

\par }{\Q Mukuba, Abahisiraheeri naꞌBayuda batakiri bandu baani nie Nahano!

\par }{\QB Kundu kwokwo, mutabasivye lwoshi-lwoshi.»


\par }{\SH Rurema akejeerera Abayuda
\par }
{\Q \VS{12}Si abaleevi bagweti bagabeesha, mbu Nahano atâye tuhane,

\par }{\QB na mbu ndaayo nguuke tugalonga, ndaanalyo izibo, ndaanagwo mwena.


\par }{\Q \VS{13}Yabo
baleevi, si ngiisi byo bagweti bagaadeta,

\par }{\QB biri nga kuteerera imbira mu munyaga naaho!

\par }{\Q Igambo lya Rurema litabali mwo.

\par }{\QB Yizo nguuke zooshi, lekaga zikizi bakoleka kwo!


\par }{\BB \par }
{\Q \VS{14}Nahano Rurema woꞌbushobozi bwoshi, adetaga kwokuno:

\par }{\Q «Balya bandu, bali mu deta kwo ndagabahana.

\par }{\QB Ngahwe! Amagambo go nakutekerera, gagabababula nga muliro.

\par }{\Q Bagaaba nga shaali ízikola mu singooka.»


\par }{\Q \VS{15}Nahano adetaga kwokuno: «E Bahisiraheeri, munyuvwirize.

\par }{\QB Ngola ngaleeta ibinyamahanga, gira biyiji mùteera.

\par }{\Q Yabo bandu, ikihugo kyabo kyâli yamiri ho ukulyokera kare.

\par }{\QB Neꞌndeto yabo, mutangagimenya.

\par }{\Q Ngiisi byo bali mu ganuula, mutagakizi biyuvwa.


\par }{\Q \VS{16}Yabo booshi bali bikalage byaꞌbasirikaani.

\par }{\QB Ikyanya bali mu lasha imyambi, abandu bingi bali mu yami fwa.


\par }{\Q \VS{17}Balya bagoma, ngiisi byo muli mu yimbula, bo bagakizi birya.

\par }{\QB Bagakizi lya ibibuzi biinyu, neꞌngaavu ziinyu.

\par }{\QB Bagakizi lya neꞌmizabibu yinyu, neꞌmitiini.

\par }{\QB Bagakizi lya kiri na bagala biinyu, na banyere biinyu.

\par }{\Q Utwaya twinyu tuzitire, muli mu tuyegamira.

\par }{\QB Kundu kwokwo, yabo bagoma bagatushereeza ngana.»


\par }{\PP \VS{18}Nahano adetaga kwokuno: «Ikyanya ngamùzimiiza, kutagaaba kwa lwoshi-lwoshi.

\VS{19}E Yeremiya, abandu bagakizi kubuuza: “Kituma kiki Rurema Nahamwitu agweti agatuyogogoza mwene yuku?” Naawe, unabashuvye: “Si keera mukamújanda! Na kundu mukoli tuuziri mu kihugo kiinyu, halikago mugweti mugayikumba imigisi yeꞌmahanga. Kyo kitumiri yibyo binyamahanga, mukola mugagendi kizi bikolera mu kihugo kyabo.”»


\par }{\SH Rurema akambira abandu baage
\par }
{\Q \VS{20}«Gano magambo, mugamenyeese Abayuda, beene
Yakobo:


\par }{\Q \VS{21}Si mulyagagi bahwija, munali bizeeze!

\par }{\QB Aaho! Mundegage amatwiri.

\par }{\Q Kundu muhiiti amasu, si mutabwini!

\par }{\QB Na kundu muhiiti amatwiri, si mutayuvwiti.»


\par }{\Q \VS{22}Nahano adetaga kwokuno: «Ku kasiisa, mukwaniini mukizi nzimbaha,

\par }{\QB munakizi juguma imbere lyani.

\par }{\Q Si nie nꞌgabiikira inyaaja umushenyu, lube lubibi lwayo!

\par }{\QB Yulwo lubibi, lunayamiri ho imyaka neꞌmyakuula. Neꞌnyaaja itangalutaluka.

\par }{\Q Kundu imidunda yangalupukula-pukula, itangalubalala.

\par }{\QB Na kundu yangakundula, itangalusooka.


\par }{\Q \VS{23}Halikago mwehe, imitima yinyu keera mukagiyumya,

\par }{\QB mwanahuna imbere lyani.

\par }{\Q Mukakuuduka imbere lyani, mwanayigendera handi-handi.


\par }{\Q \VS{24}Si mutali mu deta, ti: “Rurema Nahamwitu

\par }{\QB ye mu tuniekeza invula ku kyanya íkikwaniini,

\par }{\QB iba ya mbere kandi iri yaꞌmakamuuka.

\par }{\Q Neꞌkyanya kyoꞌkuyimbula, ye gweti úgakizi tuheereza imimbu.

\par }{\QB Ku yukwo, bitukwiriiri tukizi múyoboha.”


\par }{\Q \VS{25}Kundu kwokwo, yago miija gooshi, ibyaha biinyu keera bikagahangirira.

\par }{\QB Byo binatumiri ndaabyo mugweti mugalonga.


\par }{\Q \VS{26}Yoho wee! Si mu bandu baani, muli mwo banangora-mabi!

\par }{\Q Yabo babi bagweti bagatega abaabo,

\par }{\QB nga kwoꞌmuhiivi ali mu tega utunyuni.


\par }{\Q \VS{27}Inyumba zaabo ziyijwiri ibibeesha,

\par }{\QB nga kitiri íkiyijwiri utunyuni útwagwatwa.

\par }{\Q Yabo babi, keera bakagala ngana-ngana, banakola banamisi bweneene.


\par }{\Q \VS{28}Bakoli jeziri, naꞌmagala gakoli shogahiri.

\par }{\QB Ibitalaalwe byabo, bitahiiti ho byangahekera.

\par }{\Q Batali mu bulanira ifuuvi ku njira yoꞌkuli.

\par }{\QB Naꞌbakeni, bali mu bayima ukuli kwabo.»


\par }{\Q \VS{29}Nahano adetaga kwokuno:

\par }{\Q «Aaho! BwaꞌBayuda bagweti bagaagira amabi,

\par }{\QB ka bitangwiriiri kwo mbahane hiꞌgulu lyago?

\par }{\Q Abandu mwene yabo, ka bitangwiriiri kwo mbayihoole?


\par }{\BB \par }
{\Q \VS{30}«Yabo Bayuda, ikihugo kyabo kiyijwiri ibitalaalwe, binali bya kuyagazania.


\par }{\Q \VS{31}Abaleevi bagweti bagatanga
ubuleevi bweꞌkinyoma.

\par }{\QB Kiri naꞌbagingi bakola mu kizi yihahalira boonyene naaho.

\par }{\Q Aahabi! Amabi mwene yago, abandu baani bakoli bwini kwo go gakwaniini.

\par }{\QB Halikago, ku kyanya kyeꞌmberuuka, kutagi bâye gire?»




\par }\Chap{6}{\SH Abagoma basokanana akaaya keꞌYerusaleemu
\par }
{\Q \VerseOne{1}«E beene Binyamiini, mutibitage!

\par }{\Q Si ikiteero kikola mu lyoka uluhande lweꞌmbembe,

\par }{\QB munakola mugashereezibwa lwoshi!

\par }{\Q Mulyokage i Yerusaleemu, muhunge.

\par }{\Q Mulakize ibibuga mu kaaya keꞌTekowa.

\par }{\QB Munashonie irembera mu keꞌBeeti-Hakeremu, gira likizi kengula abandu.


\par }{\Q \VS{2}E kaaya keꞌSayuni, kundu uli nga munyere úsimisiizi, unanonosiri,

\par }{\QB haliko ngola ngakushereeza.


\par }{\Q \VS{3}Abangere bagakusokanana, bali noꞌbuso bwabo bweꞌbibuzi,

\par }{\QB banashumbike ha butambi lyawe.

\par }{\QB Ngiisi muguma agakizi teereza haage-haage.»


\par }{\Q \VS{4}Yabo bangere bakola mu twa ikitambira, mbu:

\par }{\Q «Muyilingikanie, tuteerage abatuulaga beꞌSayuni.

\par }{\QB Tuteere ku kyanya kyaꞌkalenge-renge.»

\par }{\Q Ha nyuma, banashubi deta: «Yayewe! Twakeereza! Si izuuba keera lyasooka!

\par }{\QB Aaho! Kakola kabigingwe, neꞌkihulu kyatoola.


\par }{\Q \VS{5}Ku yukwo, tugirage tukabateere bwobuno bushigi.

\par }{\QB Inyumba zaamwo nzitire, tukazishereeze lwoshi!»


\par }{\BB \par }
{\Q \VS{6}Nahano woꞌbushobozi bwoshi, adetaga kwokuno:

\par }{\Q «Muteme ibiti, munalunde noꞌluvu, bibe kishonero, halinde muteere akaaya keꞌYerusaleemu.

\par }{\Q Ee! Yako kaaya kakwaniini kahanwe.

\par }{\QB Mukuba, abandu baamwo bagweti bagavindagazania bweneene.


\par }{\Q \VS{7}Amabi gakola mu hinga mwo,

\par }{\QB nga kulya amiiji gali mu huluka mu kirigo.

\par }{\Q Abandu baamwo bakola mu teerana, iri banayitana.

\par }{\QB Akaaya kooshi kakolaga mwaꞌkamburugu.

\par }{\Q Byo ngweti ngakabona mwo naaho, gali malwazi neꞌnguma.


\par }{\Q \VS{8}Ku yukwo, e Yerusaleemu! Bwo ngweti ngakuhanuula, unyuvwagwe!

\par }{\Q Buzira kwokwo, ngakulyoka mwo,

\par }{\QB na ngugire ishamba limaata,

\par }{\QB halinde abandu batanaki kutuule mwo.»


\par }{\BB \par }
{\Q \VS{9}Nahano woꞌbushobozi bwoshi, adetaga kwokuno:

\par }{\Q «Ngiisi ábaki sigiiri, mubakuumanie.

\par }{\QB Kubaagage nga kwo muli mu shondooza imizabibu mu ndalo.

\par }{\Q Bali mu shondooza imihuli ku ngiisi itavi.»


\par }{\SH Abandu beꞌYerusaleemu batayuvwa Nahano
\par }
{\Q \VS{10}Nanashuvya: «Nyandagi ye nangakengula, halinde ananyuvwe?

\par }{\QB Si yaba bandu booshi balyagagi babitwitwi!

\par }{\Q Ikyanya ndi mu bakengula, batali mu nyuvwa.

\par }{\QB Si igambo lyawe, bali mu lijambuura, batanalitwaziizi.


\par }{\Q \VS{11}E Nahano, bwo ukoli rakiiri hiꞌgulu lya yaba bandu, naani, kwo na kwokwo.

\par }{\QB Yubwo buraakari bwawe, ngoli luhiri noꞌkubuhangirira.»

\par }{\BB \par }
{\Q Nahano anashubi mbwira: «Yubwo buraakari, ugendi buyonera ku baana mu njira,

\par }{\QB kiri na ku misore, ngiisi ho ibwatiiri.

\par }{\Q Kiri abashosi na bakaabo, ngakizi bashavurira,

\par }{\QB kiri naꞌbashaaja kongotwe.


\par }{\Q \VS{12}Inyumba zaabo, zigahaabwa abandi bandu,

\par }{\QB kiri neꞌndalo zaabo, na bakaabo.

\par }{\Q Ngabahana ngana-ngana ku bushobozi bwani.»

\par }{\QB Kwokwo, kwo Nahano adesiri.


\par }{\Q \VS{13}«Yabo bandu booshi bali bazizi beꞌbindu,

\par }{\QB ukushaagira ku bagunda, halinde ku bakulu.

\par }{\Q Kiri naꞌbaleevi naꞌbagingi, booshi ziri ngunge naaho.


\par }{\Q \VS{14}Yabo bandu, kundu abandu baani bakoli komeresiri bweneene,

\par }{\QB si inguma zaabo bali mu zilunga ku maleeza kwo.

\par }{\Q Bagweti bagaadeta, mbu: “Umutuula guli ho! Umutuula guli ho!”

\par }{\QB Kiziga ndaagwo úguli ho!


\par }{\Q \VS{15}Ibitalaalwe byo bali mu gira, ka bikabateera ishoni? Aahabi!

\par }{\QB Kiri noꞌkuyiyubaara, ndaakwo!

\par }{\Q Ku yukwo, ikyanya ngaahana abandi, nabo ngabahanira kuguma.

\par }{\QB Balya booshi baganyanyagwa haashi.»

\par }{\Q Kwokwo, kwo Nahano adesiri!


\par }{\Q \VS{16}Nahano adetaga kwokuno: «Muyimange mu mashangaaniza, muloleekeze bwija.

\par }{\QB Irya njira nyiija ya kare, mubuuze ngiisi ho iri.

\par }{\Q Ee! Irya njira nyiija, ibe yo mugakizi lenga mwo.

\par }{\QB Iri mwangagira kwokwo, lyo mugaluhuuka.

\par }{\Q Haliko, balya bandu banashuvya:

\par }{\QB “Iyo njira nyiija, twalahira, kwo tutagagikulikira.”


\par }{\Q \VS{17}Nꞌgabiika abalaliizi, bakizi mùbwira, ti:

\par }{\Q “Yuvwi! Ikibuga kyoꞌkumùkengula keera kyalaka.”

\par }{\QB Halikago, mwanadeta: “Aahabi! Tutagatwaza!”


\par }{\Q \VS{18}Ku yukwo, e binyamahanga mweshi! Mundegage amatwiri.

\par }{\QB Yabo bandu beꞌBuyuda, mulolage bwija ngiisi kwo ngabagira.


\par }{\Q \VS{19}Munyuvwirize bwija!

\par }{\QB Yabo Bayuda, bwo bakoli higwiri, ngabayogogoza ngana-ngana!

\par }{\Q Kundu nâli kizi bakengula,

\par }{\QB nanakizi bayigiriza, haliko batanandwaza.


\par }{\Q \VS{20}E bandu beꞌBuyuda, kituma kiki muki gweti mugandeetera umubadu ukulyoka i Sheeba?

\par }{\QB Na kituma kiki mukiri mu gendi nzeehera amalaasi i mahanga?

\par }{\Q Kundu mwangakizi nziriigiza amatuulo geꞌbitugwa ku katanda,

\par }{\QB haliko, ndagaki gayemeera!

\par }{\Q Mukuba, gataki nzimisiizi.»


\par }{\Q \VS{21}Ku yukwo, Nahano adetaga kwokuno:

\par }{\QB «Yabo Bayuda, ngolaga ngabasiitaza.

\par }{\Q Ngagwisa abashosi kuguma na bagala baabo,

\par }{\QB naꞌbatuulani, kiri naꞌbiira. Booshi bagafwira kuguma.»


\par }{\SH Ikiteero ukulyoka imbembe
\par }
{\Q \VS{22}Nahano adetaga kwokuno:

\par }{\Q «Langiizi! Abasirikaani bakola mu lyoka imbande zeꞌmbembe.

\par }{\QB Bali mulala úguhimbiri, banalyosiri mu mbeka zeꞌkihugo.


\par }{\Q \VS{23}Yabo basirikaani bahagasiri imiheto naꞌmatumu.

\par }{\QB Balyagagi balangi, batanali mu yuvwirana indengeerwa.

\par }{\Q Ikyanya bali ku fwarasi zaabo, bali mu yamuuka nga midunda mu nyaaja.

\par }{\QB E bandu
beꞌSayuni! Yabo bagoma bakola ibiringiini, kwo bayiji mùteera.»


\par }{\BB \par }
{\Q \VS{24}Abandu beꞌYerusaleemu banadeta: «Yabo basirikaani, keera tukayuvwa imyazi hiꞌgulu lyabo, tunakoli shengusiri.

\par }{\QB Ala twe! Tukolaga noꞌlushunguti ngoꞌmukazi úgweti úgaliibwa noꞌmukero.


\par }{\Q \VS{25}Hatagire úgashubi hinga, kandi agenda mu mutalimbwa!

\par }{\QB Si balya bagoma bakola yo, banali neꞌngooti!

\par }{\Q Ngiisi ho twangalenga, bali mu tuteera ikyoba.»


\par }{\BB \par }
{\Q \VS{26}Nahano adetaga kwokuno: «E bandu baani,

\par }{\Q muyambale amasuuzu, munayivuruguuze mu munyota-kiiko.

\par }{\Q Mubululuke nga úwafwirwa noꞌmwana weꞌkininga.

\par }{\QB Mukuba, masaasa atabukwa, umushereeza akola agayija.


\par }{\BB \par }
{\Q \VS{27}«E Yeremiya, keera nakubiika ukizi geza abandu baani,

\par }{\QB nga kwoꞌmukozi ali mu geza ibyuma mu muliro.


\par }{\Q \VS{28}Balya bandu baani, si booshi bali bahuni, banakola mindagabika.

\par }{\QB Bagweti bagabanganizania.

\par }{\Q Bali bakomu nga mulinga, kandi iri nga kyuma.

\par }{\QB Booshi bali banangora-mabi.


\par }{\Q \VS{29}Umuliro gwoꞌmuduba, kundu guli mu duuta bweneene,

\par }{\QB haliko ikikwi kitali mu lyoka ku miringa.

\par }{\Q Kwokwo, abandu baani nabo, kundu bakola mu leezibwa mu muliro,

\par }{\QB haliko ubuligo bwabo butali mu bamala kwo.


\par }{\Q \VS{30}Kyo kitumiri bagakizi detwa kwo iri iharija íyajajaakwa.

\par }{\QB Mukuba, Nahano keera akabajajaaka.»




\par }\Chap{7}{\SH Yeremiya ayigiriza mu nyumba ya Nahano
\par }
{\PP \VerseOne{1}Nahano akatuma Yeremiya:

\VS{2}«Ewe! Ugendi yimanga ha mulyango gweꞌnyumba ya Nahano, unabwire abandu kwokuno: E Bayuda! Mwe muli mu kizi yingira muno, mbu muyikumbe Nahano. Aahago! Muyuvwe igambo lyage.

\VS{3}Nahano woꞌbushobozi bwoshi, Rurema waꞌBahisiraheeri adetaga kwokuno: Mutwikire ku ngesho ziinyu mbi, gira nimùleke mugenderere ukutuula hano.

\VS{4}Mutanahendwe naꞌmagambo gaꞌbandu bagweti bagakizi deta, mbu: Ino Nyumba ya Nahano, iri yeꞌmwage yenyene! Iri yeꞌmwage. Ee! Iryagagi ya Nahano!


\par }{\PP \VS{5}«Si yizo ngesho ziinyu, muzitwikirage kwo, munakizi gira íbikwaniini. Ikyanya mugakizi twirana imaaja, mukizi kulikiriza íbikwaniini.

\VS{6}Hatanagire úgakizi libuza ibinyamahanga, kandi iri ifuuvi, kandi iri banamufwiri. Mutanakizi yitana. Neꞌngingwe, mutakizi yita abandu bazira buhube. Mutanakizi yikumba imizimu. Si iri mu mùleetera gobwe-gobwe naaho!

\VS{7}Iri mwanganyuvwa, lyo ngamùleka, munagenderere ukutuula mu kino kihugo kiinyu. Mukuba ukulyokera keera, nâli mali kiheereza bashokuluza biinyu, kibe kyeꞌmwabo, halinde imyaka neꞌmyakuula.


\par }{\PP \VS{8}«Lolagi! Muki biisiri umulangaaliro ku byeꞌbinyoma, binalyagagi bya busha ngana.

\VS{9}Si mukiri mu zimba, iri munayitana! Munakiri mu shulehana, noꞌkubiika indahiro mu kubanganizania. Munakiri mu yokera umuzimu Baali umubadu, iri munakulikira igindi mizimu kwakundi.


\par }{\PP \VS{10}«Ha nyuma, munashubi yija hano mu nyumba yani, munadete imbere lyani, ti: “Tukiri noꞌbutoge!” Haaho-haaho, munashubi gendi gira byebirya bitalaalwe!

\VS{11}Aahago! Ino nyumba, kundu nꞌgagitoola, kwo ngizi yikumbirwa mwo, halikago, keera mwagigira kabe kabisho kaꞌbanyazi. Byoshi byo mugweti mugaagira, mumenye kwo mbibwini.\FTNT{*}{{\FR 7:11 }{\FR{7.11
}}{\XT{Mariko 11.17; Luka 19.46.}}}» Kwokwo, kwo Nahano adesiri.


\par }{\PP \VS{12}«Aahago! Mugendi loleera akaaya keꞌShiilo. Mukuba ubwa mbere, nâli kizi yikumbirwa mwo. Kundu kwokwo, yako kaaya, ikyanya Abahisiraheeri bâli kizi yifunda mu byaha, nanakashereeza.

\VS{13}Kwo na kwokwo niinyu, mwe Bayuda, muki gweti mugaagira byebyo-byebyo byaha. Na kundu nâli kizi mùberangira, mutananyakula. Nanâli kizi mùkengula, mutanandwaza! Kwokwo nie Nahano ndesiri.


\par }{\PP \VS{14}«Kwokwo, ino nyumba yani, kundu nie kagitoola, kwo ngizi yikumbirwa mwo, haliko ngagishereeza, nga kwo nꞌgashereeza yako kaaya keꞌShiilo. Kundu mugweti mugagibiika kwoꞌmulangaaliro, haliko ngagishereeza naaho!

\VS{15}Ngamùyimula mu masu gaani, nga kwo nꞌgayimula balya beene winyu, beene Hifurahimu.»


\par }{\SH Nahano alahirira Yeremiya kwo atahuunire beene wabo
\par }
{\PP \VS{16}«E Yeremiya, yabo bandu, utakizi ki bahuunira imwani. Utanakizi balirira, hatanabe ikindu kyo ugakizi ndakira kwo hiꞌgulu lyabo. Kundu wangabahuunira, ndagayuvwa.


\par }{\PP \VS{17}«Ka utabwinagi ngiisi byo bali mu gira mu njira zeꞌYerusaleemu, na mu tundi twaya twabo?

\VS{18}Abaana bali mu sheenya ishaali. Bayishe banazitwane mwoꞌmuliro, abakazi nabo banakizi kaata umushyano, banagulingaanie mweꞌbitumbula, gira baholeze umuzimu mukazi Mugoli wa kwiꞌgulu. Banakola mu nyaagaza bweneene, mu kutangira imizimu yabo amatuulo geꞌdivaayi.

\VS{19}Kundu kwokwo, ndali nie bagweti bagaraakaza ma! Si bali mu yihigulira boonyene.» Kwokwo, kwo Nahano adesiri.


\par }{\PP \VS{20}Rurema Nahamwitu, adetaga kwokuno: «Yaka kaaya, ngakayonera mwoꞌburaakari bwani. Nganabuyonera ku bandu, na ku bitugwa, kiri na ku biti, na ku mimbu. Yubwo buraakari bwani, bugayaka nga muliro, ndaanaye úwangabuhoohya.»


\par }{\PP \VS{21}Nahano woꞌbushobozi bwoshi, Rurema waꞌBahisiraheeri adetaga kwokuno: «Birya bitugwa byo mugweti mugatanga, mbu bibe matuulo goꞌkusiriiza lwoshi, kiri naꞌgandi matuulo, inyama zaabyo zooshi, muzilyagage mwenyene!

\VS{22}Mukuba ikyanya nꞌgalyosa bashokuluza biinyu mu kihugo kyeꞌMiisiri, nanabaheereza imaaja, kutâli riiri naaho hiꞌgulu lyaꞌmatuulo goꞌkusiriiza lwoshi, naꞌgandi matuulo.

\VS{23}Halikago, nꞌgababwira na kwokuno: “Mugire mukizi nzimbaha, lyo mba Rurema winyu. Na niinyu, munabe bandu baani. Ngiisi byo ndi mu mùbwira, mukizi bikulikiriza, lyo mukizi genduukirwa.”


\par }{\PP \VS{24}«Haliko, yago magambo go nꞌgababwira, batanagatwaza. Si bâli riiri mindagabika, banakizi gira naaho gaagalya mabi go bâli siimiri mu mitima yabo. Ahandu bangagenderiiri imbere, banagalukira inyuma.


\par }{\PP \VS{25}«Ukulyokera ho bashokuluza biinyu bakalyokera i Miisiri, halinde zeene, nâli kizi mùlungikira abakozi baani,
abaleevi.

\VS{26}Kundu kwokwo, mutâli kizi nyuvwa kandi iri kundwaza. Si mwanakaviiriza ukuyumya imitima, kiri noꞌkuhima bashokuluza biinyu.


\par }{\PP \VS{27}«E Yeremiya, yibyo byoshi, ugendi bibwira Abayuda. Kundu kwokwo, batagakutwaza. Na kundu ugabahamagala, si batagayitaba.

\VS{28}Kwokwo, ugendi babwira kwokuno: “Kundu Rurema Nahamwitu agweti agamùtegeka, si muli mulala úgatamúsimbahiri. Na kundu ndi mu mùyigiriza, mutandwaziizi. Mutanakiri mu deta ukuli. Si yukwo kuli keera kwamala mu tunwa twinyu.”»


\par }{\SH Indekeera yeꞌHinoomu igahinduka maherero
\par }
{\PP \VS{29}Nahano adetaga kwokuno: «E batuulaga beꞌYerusaleemu! Mukunguule imishaku yinyu, munagikabulire, munazamuukire ku marango, gira mugendi bululukira yo. Mukuba yaba bandu, keera bakandaakaza. Kwokwo naani, keera nꞌgabajanda.»


\par }{\PP \VS{30}Nahano ashubi detaga kwokuno: «Abayuda bagweti bagaagira íbitali nga byo imbere lyani. Na kundu nꞌgatoola inyumba yani, kwo ngizi yikumbirwa mwo, haliko keera bakagiyulubaza mu kugibiika mweꞌmigisi yoꞌkuyagazania.

\VS{31}Banagenda mu ndekeera ya mugala Hinoomu, i Tofeeti, banayubaka mwoꞌtutanda tweꞌkipagaani. Na ku yutwo tutanda, bali mu kizi yabiira abaana baabo boꞌbutabana na boꞌbunyere, banabasiriigize kwo, libe ituulo. Ibitalaalwe mwene yibyo, ndabihangwiri, ndanazindi tona mbu bagire kwokwo.

\VS{32}Kwokwo, mumenyage bwija! Mu siku ízigayija, iyo ndekeera itagakizi ki hamagalwa “Tofeeti”, kandi iri “ndekeera ya mugala Hinoomu”. Si iziina lyayo likola ligaaba ndekeera yoꞌBwitani.» Kwokwo Nahano adesiri.

\par }{\PP «Yaho i Tofeeti, ho bagakizi ziikira abandu, halinde hanayijule ibirunda. Yibyo birunda, ikyanya bagaabula ho bangakizi biziikira,

\VS{33}bigakizi liibwa naaho noꞌtunyuni, neꞌnyamiishwa. Ndaanaye mundu úgasigala, mbu akizi biyimula ho.

\VS{34}Mu mitalimbwa yeꞌYerusaleemu, kiri na hooshi mu tundi twaya tweꞌBuyuda, hagasigala munyerere, shee! Ikisegengo kyeꞌsiku ngulu kigaamala, kiri neꞌkyaꞌmageni. Ikihugo, kinasigale mushaka.»




\par }\Chap{8}{\PP \VerseOne{1}Nahano adetaga kwokuno: «Ku yikyo kyanya, abandu bagazuula imigongolo yaꞌbaami beꞌBuyuda. Banazuule kiri neꞌyaꞌbatwali baabo, neꞌyaꞌbagingi, neꞌyaꞌbaleevi, neꞌyaꞌbagunda.

\VS{2}Iyo migongolo, bagagikabulira mijande-mijande, inasigwe haaho ku kyanya kiꞌzuuba, na kyoꞌmwezi, neꞌndonde. Mukuba, beene iyo migongolo bâli kuuziri ukukolera byebyo bya mwiꞌgulu. Banâli kizi bihanuusa, iri banabiyikumba. Ku yukwo, imigongolo yabo, ndaaye úgashubi yiji gikuumania, mbu agiziike. Si igasigala haashi mijande-mijande ngiꞌsukiro.

\VS{3}Yabo banangora-mabi, ngiisi ábagaaba basigiiri, ngabashabulira hooshi mu mahanga. Halikago iyo munda, batagalooza ukulama, si bagakizi yifwija naaho kwo bafwe.» Kwokwo Nahano adesiri.


\par }{\SH Abayuda balahira ukugalukira Nahano
\par }
{\Q \VS{4}«E Yeremiya, yabo bandu, ugendi babwira kwo Nahano adetaga kwokuno:

\par }{\Q Ikyanya umundu ali mu gwa, ka atali mu shubi vyuka?

\par }{\QB Neꞌkyanya ali mu habuka, ka atali mu kebukwa, anashubi galukira mu njira?


\par }{\Q \VS{5}Aahago! Yaba bandu beꞌYerusaleemu boohe, kutagi keera bakajanda injira ítungiini?

\par }{\QB Si bakola mu vujuuka mu binyoma, iri banalahira kwo batagangalukira.


\par }{\Q \VS{6}Ngiisi byo bashuba mu deta, nabiyuvwa byoshi.

\par }{\QB Si bashuba mu ravwanga ngana!

\par }{\Q Mu kati kaabo, ndaaye úli mu jengeerwa hiꞌgulu lyaꞌmabi gaage,

\par }{\QB mbu atee yibuuza, ti: “Ala nie! Maki gano ngweti ngaagira?”

\par }{\Q Si ngiisi muguma wabo, agweti agatibita bwalaafwe mu byaha,

\par }{\QB nga fwarasi íri mu girigimba mwiꞌzibo.


\par }{\Q \VS{7}Akabangarara kayiji-yiji ikyanya kyoꞌkubunga.

\par }{\Q Kiri niꞌhumba, naꞌkalembe-rembe, noꞌtushuta,

\par }{\QB nabyo biyiji ikyanya kyo biri mu bunga kwo.

\par }{\Q Halikago, yabo bandu baani boohe, batayiji byo Nahamwabo aloziizi.


\par }{\BB \par }
{\Q \VS{8}«Mugweti mugayihaya, mbu: “Twehe tuli bitegeereza,

\par }{\QB tunakaniziizi
imaaja za Nahano.”

\par }{\Q Kundu kwokwo, abigiriza biinyu bagweti bagazishobania,

\par }{\QB mu kukizi yandika ibinyoma.


\par }{\BB \par }
{\Q \VS{9}«Yabo bitegeereza biinyu, si keera bakalahira igambo lya Nahano!

\par }{\QB Aahago! Yubwo bwitegeereze bwabo, hayagi bwamalira?

\par }{\QB Si bagashenguka ngana, banagwatwe mu mitego yabo boonyene!


\par }{\BB \par }
{\Q \VS{10}«Balya bandu, booshi bagweti bagakubirira ibindu,

\par }{\QB baba bato, kandi iri bakulu.

\par }{\Q Ngiisi muguma wabo agweti agayihahalira yenyene.

\par }{\QB Kiri naꞌbaleevi, naꞌbagingi, ubulyalya bubayisiri.

\par }{\Q Ku yukwo, bakaabo, ngabaheereza abandi bashosi.

\par }{\QB Kiri neꞌndalo zaabo, ngaziheereza abandi.


\par }{\Q \VS{11}Yabo bandu baani, ngiisi ábali mu komeereka mu kati kaabo,

\par }{\QB bagweti bagabalunga inguma ku maleeza kwo.

\par }{\Q Banakizi deta: “Umutuula guli ho! Umutuula guli ho!” Kiziga umutuula ndaagwo úguli ho!


\par }{\Q \VS{12}Ikyanya bali mu gira ibitalaalwe, ka biri mu bateera ishoni? Aahabi!

\par }{\QB Si boohe, ndaazo shoni bahiiti, kiri neꞌhiniini.

\par }{\Q Kiri noꞌkuteteerwa ndaakwo!

\par }{\Q Ikyanya ngaahana abandi, nabo ngabanyanyaga haashi.

\par }{\QB Ee! Bagaagwa mu yeyo nguuke.»

\par }{\QB Kwokwo, kwo Nahano adesiri!


\par }{\BB \par }
{\Q \VS{13}«Imimbu yinyu, ngamùsaagiza yo.

\par }{\QB Ku matavi geꞌmizabibu, ndaayo mugaki longa kwo.

\par }{\QB Neꞌbiti byeꞌmitiini, kwo na kwokwo.

\par }{\QB Kiri neꞌbyasi byabyo, bigayumaguka.

\par }{\Q Ngiisi byo nâli kizi mùheereza, ngabizimiiza lwoshi.»

\par }{\QB Kwokwo, kwo Nahano adesiri.


\par }{\BB \par }
{\Q \VS{14}Abandu ba Rurema banabuuza:

\par }{\QB «E balya, kituma kiki tuki bwatiiri hano?

\par }{\Q Leka tugendi yingira mu twaya tuzitire, mube mwo tugaafwira.

\par }{\QB Si keera tukahubira Rurema Nahamwitu!

\par }{\Q Keera anatwa uluhango, kwo atuminike.

\par }{\QB Keera atuheereza amagoloovi ágali mwo kolobwe, mbu tunywe.


\par }{\Q \VS{15}Twâli langaliiri kwo tugalonga umutuula, halinde tulonge ukukira, tunagenduukirwe.

\par }{\QB Kundu kwokwo, ndaabyo twalonga.

\par }{\Q Si byo tukalongaga naaho, kiri kihuumula.


\par }{\Q \VS{16}Yuvwagwi ngiisi kweꞌfwarasi zaꞌbagoma zigweti zigafuura iriira munda imbembe, mu kihugo kya beene Daani!

\par }{\QB Si zikola mu girigimba, halinde idaho linajugumbane!

\par }{\Q Abagoma bakola mu njira, gira bagayiji shereeza ikihugo kiitu, na íbikiri mwo byoshi.

\par }{\QB Bagashereeza utwaya twoshi, na booshi ábatutuuziri mwo.»


\par }{\BB \par }
{\Q \VS{17}Nahano ashubi detaga kwokuno: «Lolagi! Keera natuma imijoka, iyiji mùkoma.

\par }{\QB Iyo mijoka, ndaaye úwangagikubika, mbu itamùkome.»


\par }{\SH Yeremiya ajengeerwa
\par }
{\Q \VS{18}E Rurema, umutima gwani gukola mu siriira noꞌmwizingeerwe,

\par }{\QB ndaanaye woꞌkugungania.


\par }{\Q \VS{19}Yuvwagwi ngiisi kwaꞌbandu baani bakola mu lira, kiri na ábali mu mahanga.

\par }{\Q Bali mu buuza, ti: «Ka Nahano ataki tuuziri mu kaaya keꞌSayuni?

\par }{\QB Ee! Ye mwami wamwo! Ka atakiri mwo?»

\par }{\BB \par }
{\Q Nahano anashuvya: «Aahago! Kituma kiki bakandaakaza,

\par }{\QB mu kukizi yibaajira imigisi ya íbiri mu yikumbwa mu mahanga, inali ya busha-busha?»


\par }{\BB \par }
{\Q \VS{20}Yayewe! Ikyanya kyoꞌkuyimbula keera kyalenga, kiri neꞌkikamo,

\par }{\QB tutanazi kizibwa.


\par }{\Q \VS{21}Ikyanya abandu baani bali mu yogogozibwa,

\par }{\QB naani ndi mu yami twika indege.

\par }{\Q Na ngweti ngababululukira, iri na njenguka hiꞌgulu lyabo.


\par }{\Q \VS{22}E balya! Kituma kiki inguma zaꞌbandu baani zitazi kira?

\par }{\Q Mu kihugo kyeꞌGiryadi, ka mutalyagagi umuti gwoꞌkuzilunga?

\par }{\QB Ka ndaaye mufumu úki ba mwo?


\par }{\Q \VS{23}Yoho wee! Nangaloziizi ngiꞌtwe lyani lyangabiiri kirigo kyaꞌmiiji,

\par }{\QB naꞌmasu gaani, nga gangabiiri ishyoko yeꞌmigenge.

\par }{\Q Kwokwo, yabo bandu baani ábakayitwa,

\par }{\QB nangayamiri ndi mu balirira ubushigi niꞌzuuba.




\par }\Chap{9}{\SH Ndaaye mwemeera mu Bayuda
\par }
{\Q \VerseOne{1}«Yaba bandu baani, balyagagi bahuni, banali bashule.

\par }{\Q Aahago! Nangaloziizi ukubajanda, na nyigendere,

\par }{\QB ngendi tuula haꞌbageezi bali mu shumbika mwiꞌshamba.


\par }{\Q \VS{2}Yaba bandu bali mu koleesa utunwa twabo nga muheto,

\par }{\QB mu kulasha-lasha ibinyoma.

\par }{\Q Ibibeesha, byo bikoli luguusiri mu kihugo.

\par }{\Q Ikyanya bali mu mala ikyaha kiguma, banayami yifunda mu kindi.

\par }{\QB Mukuba, batanyiji nga ngiisi kwo ndi.»

\par }{\Q Kwokwo, kwo Nahano adesiri.


\par }{\Q \VS{3}«Yehee! Ukizi yiyeka naꞌbiira baawe.

\par }{\QB Kiri na beene winyu, utayami bayitegera umulundi.

\par }{\Q Kundu balyagagi beene winyu, si bagweti bamùlyalyania!

\par }{\QB Kiri na ngiisi mwira, ali kateerania!


\par }{\Q \VS{4}Ngiisi mundu agweti agaateba uwabo.

\par }{\QB Ndaanaye úli mu deta ukuli.

\par }{\Q Abayuda keera bakayikomeereza ukukizi beesha.

\par }{\QB Na mu kukizi gira ibyaha, keera bayiluhya.


\par }{\Q \VS{5}E Yeremiya! Ukoli tuuziri mu banabibeesha,

\par }{\QB banalahiiri ukummenya nga ngiisi kwo ndi.»

\par }{\Q Kwokwo, kwo Nahano adesiri.


\par }{\Q \VS{6}Nahano woꞌbushobozi bwoshi ashubi detaga kwokuno:

\par }{\Q «Yabo Bayuda, ngola ngabagera,

\par }{\QB nga kwo bali mu leeza ikyuma mu muliro.

\par }{\Q Ndaakwo kundi nangabagirira,

\par }{\QB bwo bakoli yifuuziri mu byaha.


\par }{\Q \VS{7}Amagambo gaabo, gayugihiri bweneene nga myambi,

\par }{\QB ganayijwiri mwoꞌbulyalya.

\par }{\Q Ngiisi mundu, mu kuganuuza uwabo, ali mu deta amagambo manunu-manunu.

\par }{\QB Kiziga mu mutima gwage, akoli shungisiri ukugendi múteera!


\par }{\Q \VS{8}Aahago! Abandu mwene yabo, ka ndakwiriiri mbahane?

\par }{\QB Ee ma! Ngwiriiri mbayihoole.»

\par }{\Q Kwokwo, kwo Nahano adesiri.


\par }{\SH Ikimombo mu kaaya keꞌYerusaleemu
\par }
{\Q \VS{9}Nie Yeremiya, ngweti ngabululukira imigazi,

\par }{\QB kiri neꞌndagiriro za mwiꞌshamba.

\par }{\Q Mukuba, byoshi keera byahangalala, ndaanaye úkiri mu bilenga mwo.

\par }{\QB Kiri neꞌngaavu, ndaazo ízikiri mu yana mwo.

\par }{\Q Byoshi keera byahera, kiri neꞌbitugwa noꞌtunyuni.


\par }{\Q \VS{10}Nahano adetaga kwokuno:

\par }{\Q «Akaaya keꞌYerusaleemu, ngakagira bibe biguuka, gunabe mushaka,

\par }{\QB halinde kanahinduke igomberano lyeꞌmirunga.

\par }{\Q Abandu ba mu twaya tweꞌBuyuda, ngabashaabula,

\par }{\QB halinde yutwo twaya tusigale tuzira bandu.»


\par }{\PP \VS{11}Aahago! Yibyo byoshi, nyandagi mwitegeereza, úwangabisobanukirwa? Na nyandi úkaganuuza Nahano, halinde anamúbishuuka íbitumiri ikihugo kyashereera? Kituma kikagi ikihugo kikola kimaata ngiꞌshamba? Na kituma kiki ndaaye mundu úkiri mu kilenga mwo?


\par }{\PP \VS{12}Nahano anashubiza, ti: «Íbitumiri bikolaga kwokwo, bweꞌkyanya nꞌgaheereza abandu baani
imaaja, batakazitwaza, banazijajaaka.

\VS{13}Banali mu higa kwo bagire naaho ngiisi kwo baloziizi. Banakizi yikumba imigisi ya Baali, nga kwo bashokuluza baabo bakabaheta.»


\par }{\PP \VS{14}Nahano woꞌbushobozi bwoshi, Rurema waꞌBahisiraheeri, ashubi detaga kwokuno: «Lolagi! Yabo bandu ngabaliisa ibyokulya bilulu, banakizi nywa naꞌmiiji ágali mwo kolobwe.

\VS{15}Ngabashabulira mu mahanga gooshi, ngiisi ho batayiji. Kiri na bashokuluza baabo, batakahamenya. Ngabalandiriza nvumbiiti ingooti, halinde mbazimiize booshi-booshi.»


\par }{\PP \VS{16}Nahano woꞌbushobozi bwoshi, adetaga kwokuno:

\par }{\Q «Yaga magambo, mugirage mugayitoneese kwo!

\par }{\Q Munalaalike abakazi ábayiji ukulira ku mabiihe,

\par }{\QB banabe ngana bayiji umukolwa gwabo.


\par }{\Q \VS{17}Mubabwire kwo bavwarukage, banakizi tulirira ku kimombo.

\par }{\Q Kwokwo, kwaꞌmasu giitu gagakereka mweꞌmigenge.

\par }{\QB Ee! Mu ngohe ziitu, mugakizi jalabanda imigenge nga lwiji.»


\par }{\BB \par }
{\Q \VS{18}Mu kaaya keꞌSayuni, abandu bakola mu bululuka, ti:

\par }{\Q «Ala twe! Si twaheraga! Keera twayagagala lwoshi.

\par }{\QB Inyumba ziitu, keera zahongolwa, tunakola mu yimulwa mu kihugo kiitu.»


\par }{\Q \VS{19}Mwe bakazi, mutegage amatwiri,

\par }{\QB gira muyuvwe ngiisi kwo Nahano adeta.

\par }{\Q Mukizi komeereza banyere biinyu ukulira ku mabiihe.

\par }{\QB Mukizi yigirizania luno lwimbo lweꞌkimombo:


\par }{\Q \VS{20}«Narufu keera asheshera mu twazo twitu,

\par }{\QB anatuteera mu nyumba ziitu, kundu ziyamiri ziri nzitire.

\par }{\Q Akola mu kumbulula abaana biitu mu njira,

\par }{\QB neꞌmisore yitu mu mitalimbwa.»


\par }{\BB \par }
{\Q \VS{21}«E Yeremiya, ubwire abandu kwo Nahano adetaga kwokuno:

\par }{\Q “Ibirunda byaꞌbandu, bikoli lambamiri bwalaafwe.

\par }{\QB Biryagagi nga nagiira íyafukwa mu ndalo.

\par }{\Q Binakoli lambamiri nga mihuli yeꞌngano,

\par }{\QB ndaanaye mundu woꞌkugikuumania.”»


\par }{\BB \par }
{\Q \VS{22}Nahano adetaga na kwokuno:

\par }{\Q «Umwitegeereza atakizi yihaya mbu bwo ali noꞌbwitegeereze.

\par }{\QB Neꞌkikalage kitakizi yihaya mbu bwo ali noꞌbukalage.

\par }{\QB Noꞌmugale atakizi yihaya mbu bwo ali noꞌbugale.


\par }{\Q \VS{23}Umundu, iri angagira mbu ayihaye, akizi yihaya naaho bwo akoli nyiiji, kwo nie Nahano,\FTNT{*}{{\FR 9:23 }{\FR{9.23, 24
}}{\XT{1 Bakorindo 1.31; 2 Bakorindo 10.17.}}}

\par }{\QB na kwo ndi mu kizi kundana mu kati koꞌbwemeera,

\par }{\QB na kwo ndi mu kizi twa imaaja mu kati koꞌkuli.

\par }{\Q Abandu ábali mu yihaya kwokwo, bo bali mu nzimiisa.»

\par }{\QB Kwokwo, kwo Nahano adesiri.


\par }{\PP \VS{24}Nahano ashubi detaga kwokuno: «Mu siku ízigayija, kundu abandu bangaba batengwirwi ku magala, ngabahana ngana. Kuli kudeta,

\VS{25}Abamiisiri, naꞌBayuda, naꞌBahedoomu, naꞌBahamooni, naꞌBamohabu, kiri naꞌbatuulaga booshi ba mwiꞌshamba, balya ábali mu kunguula imishaku mu mbengere. Balya booshi, batâli kizi tenguulwa nga kwo bibakwiriiri. Kiri naꞌBahisiraheeri booshi, nabo batazindi tenguulwa ku biri mu mitima yabo.»




\par }\Chap{10}{\SH Nahano akambira abandu baage
\par }
{\Q \VerseOne{1}E Bahisiraheeri, muyuvwagwe ngiisi byo Nahano amùbwira:


\par }{\Q \VS{2}«Mutakizi hetwa neꞌbinyamahanga.

\par }{\Q Ikyanya mugaabona íbiri kwiꞌgulu, bitakizi mùkanga.

\par }{\QB Si muleke ibinyamahanga, babe bo gakizi kanguka hiꞌgulu lyabyo.


\par }{\Q \VS{3}Si yibyo ibinyamahanga, ingesho zaabyo, ziryagagi za busha!

\par }{\Q Bali mu gendi tema ibiti mu kishuka, banabibaaje mweꞌmigisi.


\par }{\Q \VS{4}Ha nyuma, iyo migisi, bali mu gilimbiisa, mu kugibugiiriza kweꞌharija neꞌnooro,

\par }{\QB banayabiire inyundo, banagikomere mweꞌmisumaari, gira itagwe.


\par }{\Q \VS{5}Iyo migisi, ndaalyo igambo yangagira, liba liija, kandi iri libi.

\par }{\QB Ku yukwo, mutalekage kwo ikizi mùhemura.

\par }{\Q Iyo migisi, iri nga bikangiiso mu ndalo yeꞌngukuma, kwo biri mu kanga utunyuni.

\par }{\QB Iyo migisi itashobwiri ukudeta.

\par }{\Q Na bwo itali mu genda yonyene, abandu bali mu genda bagibetwiri.»


\par }{\BB \par }
{\Q \VS{6}E Nahano, ndaaye úkuhisiri kwo.

\par }{\QB Mukuba, uli mukulu bweneene. Niꞌziina lyawe lyo liri mwoꞌbushobozi.


\par }{\Q \VS{7}Uli mwami waꞌmahanga gooshi. Unakwaniini bweneene ukugingikwa.

\par }{\QB Mu milala yoshi, na mu maami gooshi, ndaaye mwitegeereza úli nga we.


\par }{\BB \par }
{\Q \VS{8}Yabo banamigisi, booshi balyagagi bahwija, binali bizeeze.

\par }{\QB Ngiisi byo bali mu yigiriza, bishaaziri naaho mu migisi íri mu baajwa mu biti.


\par }{\Q \VS{9}Yabo bandu, bali mu leeta iharija ukulyoka i Tarasisi, neꞌnooro ukulyoka i Hofiiri.

\par }{\QB Ha nyuma, banabiheereze banaluganda, gira bagilimbiise.

\par }{\Q Ha nyuma, banabuli giyambika ibyambalwa byeꞌkituku-tuku na byoꞌmugushe.


\par }{\Q \VS{10}Kundu kwokwo, Nahano naaho, ye Rurema woꞌkuli.

\par }{\QB Yehe, ye Rurema úli mugumaana, anali ye mwami weꞌmyaka neꞌmyakuula.

\par }{\Q Ikyanya ali mu raakara, ikihugo kiri mu yami jugumbana.

\par }{\QB Yubwo buraakari bwage, ibinyamahanga bitangabuyigenderera.


\par }{\PP \VS{11}Yabo banamigisi, mugendi babwira kwokuno: «Iyo migisi, itali yo ikalema igulu neꞌkihugo. Si igamalaga lwoshi, itanaki boneke mu kihugo, kandi iri mwiꞌgulu.»


\par }{\SH Ulwimbo lwoꞌkuhuuza Rurema
\par }
{\Q \VS{12}Nahano ye kabumba ikihugo ku bushobozi bwage.

\par }{\Q Ye kanakisikamya ku bwitegeereze bwage.

\par }{\QB Anakoleesa ubwenge bwage mu kuyanuula igulu.


\par }{\Q \VS{13}Ikyanya ali mu kyula, amiiji mwiꞌgulu gali mu yami yigusha haguma,

\par }{\Q Ali mu kuumania ibibungu hooshi mu kihugo.

\par }{\QB Ku kyanya kyeꞌnvula, analyamuze ikiryamu.

\par }{\QB Anahuuse neꞌmbuusi ukulyoka mu bihinda byage.


\par }{\Q \VS{14}Si abandu boohe, biri bizeeze, ndaanabyo bayiji!

\par }{\Q Abatuzi, bali mu yagagala ngana mu kutula imigisi!

\par }{\QB Si iri ya bibeesha ngana!

\par }{\QB Ndaabwo bugumaana ihiiti.


\par }{\Q \VS{15}Ndaako kamaro ko ihiiti. Si iri ya kuhonyoleza naaho.

\par }{\QB Ikyanya Nahano agagihana, igaahera lwoshi!


\par }{\Q \VS{16}Mukuba iyo migisi, Rurema wa
Yakobo yehe atali nga yo.

\par }{\Q Si ye kalema ibindu byoshi,

\par }{\QB anatoola Abahisiraheeri kwo babe bo bandu baage.

\par }{\Q Iziina lyage, ye Nahano woꞌbushobozi bwoshi!


\par }{\SH Abahisiraheeri bagatwalwa mu buja
\par }
{\Q \VS{17}Keera abagoma bamùsokanana.

\par }{\QB Ku yukwo, mugirage muteekere ibindu biinyu, gira mulyoke hano.


\par }{\Q \VS{18}Nahano adetaga kwokuno:

\par }{\Q «Leero abatuulaga ba mu kino kihugo, ngabashuluguta i mahanga.

\par }{\QB Ngolaga ngabalibuza bweneene, halinde banahambiri gwatwa imbira.»


\par }{\BB \par }
{\Q \VS{19}Abandu i Yerusaleemu, ti:

\par }{\QB «Ala nie! Ngoli komeresiri bweneene! Neꞌkihando kijajagusiri ngana-ngana!

\par }{\Q Ndaakwo kundi! Yago malibu, ngwiriiri ngagooyere naaho.


\par }{\Q \VS{20}Iheema lyani, abagoma keera balishikula.

\par }{\QB Neꞌmigozi yalyo, yoshi keera yaduuduka.

\par }{\Q Bagala baani, keera banjanda ngana, banayigendera.

\par }{\QB Yiryo iheema, ndaakiye woꞌkulinjingira, mbu njubi yingira mwo.»


\par }{\BB \par }
{\Q \VS{21}Nie Yeremiya, nanadetaga kwokuno:

\par }{\Q «Abangere baꞌbandu baani, batakiri mu hanuusa Nahano.

\par }{\QB Si balyagagi bahwija ngana.

\par }{\Q Kwokwo, batakiri mu genduukirwa.

\par }{\QB Neꞌbibuzi byabo, byoshi keera bikashaabuka.


\par }{\Q \VS{22}Yuvwagwi! Umwazi gwayija!

\par }{\QB Abasirikaani ukulyoka imbembe, bayiji teera utwaya tweꞌBuyuda.

\par }{\Q Yutwo twaya, bagatusiga ishamba limaata, linabe igomberano lyeꞌmirunga!»


\par }{\BB \par }
{\Q \VS{23}E Nahano, umundu, nyiji kweꞌkyanya ali mu ba ho, kutali hiꞌgulu lyage yenyene.

\par }{\QB Ndaaye úwangahasha ukuyishungikira ngiisi kwo agaaba.


\par }{\Q \VS{24}Aahago! Ikyanya ugambana, kutabe ku buraakari bwawe.

\par }{\QB Neꞌkyanya uganyerekeza, kube mu kati koꞌkuli.

\par }{\Q Buzira kwokwo, wangakengeera wanzimiiza.


\par }{\Q \VS{25}Yubwo buraakari bwawe, ubuyonere ku bandi bandu ábatakuyiji.

\par }{\QB Si boohe, batali mu kuyikumba.

\par }{\Q Twe
Bahisiraheeri, twe balya bandu bakaminika,

\par }{\QB banatusivya lwoshi, banasigaga kihugo kiitu mushaka.




\par }\Chap{11}{\SH Abahisiraheeri bahongola ikihango
\par }
{\PP \VerseOne{1}Nahano akandumira nie Yeremiya igindi ndumwa,

\VS{2}kwo nyuvwe amagambo geꞌkihango, na ngendi gakengeeza Abayuda, kiri naꞌbatuulaga beꞌYerusaleemu,

\VS{3}na kwo mbabwire kwokuno: «Nie Nahano Rurema waꞌBahisiraheeri, nadetaga kwo yiki kihango, ngiisi útagakisimbaha, agaaba adaasirwi.


\par }{\PP \VS{4}«Ee! Ikyanya nꞌgalyosa bashokuluza biinyu mu kihugo kyeꞌMiisiri, yikyo kihugo kyâli riiri nga fuuru yoꞌmuliro. Nanababwira: “Mugirage mukizi nzimbaha. Na ngiisi byo ngakizi mùtegeka, mukizi bigira. Kwokwo, lyo mugaaba bandu baani, naani na mbe Rurema winyu.

\VS{5}Na ngiisi byo nꞌgalagaania bashokuluza biinyu, ngabikola. Mukuba, nꞌgabalagaania kweꞌkihugo kyo ngabaheereza, kiyeziri mwaꞌmata noꞌbuuki. Kyo na kyekyo kihugo kyo mukoli tuuziri mwo zeene.”» Naani nanamúshuvya: «E Nahano, bikizi ba kwokwo.»


\par }{\PP \VS{6}Nahano anashubi mbwira: «Abandu ba mu twaya tweꞌBuyuda, kiri naꞌba mu mitalimbwa yeꞌYerusaleemu, utee bamenyeesa kwokuno: “Kirya kihango kya kare, mukizi kisimbaha, munakizi gira nga kwo kidesiri.

\VS{7}Mukuba balya bashokuluza biinyu, ikyanya nꞌgabalyosa i Miisiri, nꞌgabakomeereza kwo bakizi nzimbaha. Kiri na niinyu zeene, kwokwo ngi genderiiri ukumùkomeereza. Byo ngakizi mùtegeka, mukizi bisimbaha!


\par }{\PP \VS{8}«“Halikago, balya bashokuluza biinyu batanaki nzimbaha, batanandwaza. Ngiisi muguma wabo anakizi gira nga ngiisi kwo aloziizi. Kyanatuma ngabahana, ukukulikirana na kwo kirya kihango kidesiri.”»


\par }{\PP \VS{9}Nahano anashubi mbwira: «Abandu beꞌYerusaleemu, kiri naꞌbandi Bayuda booshi, bagweti bagahaasa-haasa kwiꞌgambi lyabo.

\VS{10}Keera banagalukira mu byebyo-byebyo bihigo bya bashokuluza baabo. Mukuba, bakolaga mu yikumba ibindi-bindi íbiri mu yikumbwa, batanaki nzimbahiri. Balya Bahisiraheeri naꞌBayuda, ikihango kyo nꞌganywana na bashokuluza baabo, keera bakakihongola.


\par }{\PP \VS{11}«Ku yukwo, nie Nahano nadetaga kwo ngola ngashereeza Abayuda. Mu kati kaabo, ndaanaye úgafuushuka. Na kundu bagandakira, halikago ndagabatwaza.

\VS{12}Mango bashereezibwa, kundu bagakizi takira irya migisi yabo, iri banagiyokera umubadu, si itagahasha ukubakiza.


\par }{\PP \VS{13}«E Bayuda, muloleekeze bwija. Imigisi yinyu iluguusiri bweneene, nga kwoꞌtwaya twinyu tuli. Na niinyu, e batuulaga beꞌYerusaleemu!
Ututanda twoꞌkuyokera kwoꞌmuzimu Baali umubadu, tuluguusiri, nga kweꞌnjira ziinyu ziri.


\par }{\PP \VS{14}«Kwokwo, e Yeremiya! Yabo bandu, utakizi bahuunira imwani, utanakizi balirira. Si kundu bangagoorwa, banandakire, halikago ndangabayuvwa.»


\par }{\PP \VS{15}Nahano ashubi detaga kwokuno: «Yaba bandu, kundu mbakuuziri, si bakiri mu higula! Aaho! Kutagi kandi bakiri mu yifunda mu nyumba yani, nie Nahano? Ka batoniri kwaꞌmatuulo gaabo gangatuma ndagaki bahana? Si ikyanya bali mu gira amabi, bali mu gashambaalira!


\par }{\PP \VS{16}«Yaho kare, bwo bâli kizi tongeka kweꞌbitumbwe biija, nâli kizi deta kwo bashushiini noꞌmuzehituuni úgudoohiri. Aaho! Kwokwo buno, ngola ngabalungikira abagoma badali-daali, halinde birya byasi byoshi íbidoohiri, babisingoole, kiri naꞌmatavi.

\VS{17}Iyo mizehituuni, kundu nie Nahano woꞌbushobozi bwoshi nie kagibyala, haliko Abahisiraheeri naꞌBayuda, keera bakandaakaza, bwo bâli kizi higula mu kuyokera umuzimu Baali umubadu.»


\par }{\SH Beene wabo Yeremiya bamúbiika kweꞌkikando
\par }
{\PP \VS{18}Iri hakatama, Nahano ananyereka ngiisi kwaꞌbagoma baani bakoli gweti bagaagira igambi libi hiꞌgulu lyani.

\VS{19}Nâli riiri nga kibuzi íkiri mu sholerwa mu kugendi tongeerwa. Lirya igambi lyabo, ndâli yiji kwo liri lya kulooza ukunyita. Banakizi yimokooza, ti: «Ehee! Ulya mwene amagambo, tumúzimiizagye, halinde atakizi ki deta. Ee ma! Tumúyite, halinde ayibagirwe lwoshi mu kihugo!»


\par }{\Q \VS{20}Kwokwo, nanahuuna Rurema: «E Nahano woꞌbushobozi bwoshi!

\par }{\QB Si uyamiri uli mu twa imaaja mu kati koꞌkuli,

\par }{\QB unali mu geza byaꞌbandu bafundereziizi mu mitima yabo, na mu nzaliro zaabo!

\par }{\Q Ku yukwo, ndoziizi mbonage ngiisi kwo ugabayihoola.

\par }{\QB Keera nayibiika mu maboko gaawe.»


\par }{\PP \VS{21}Si balya bashosi beꞌHanatooti, bakoli shungisiri kwo banyite, banagweti bagambwira: «Utakolwe kwo washubi tanga ubuleevi kwiꞌziina lya Nahano. Neꞌri wangagenderera ukubutanga, tugakuyita nyene.»

\par }{\PP Nahano woꞌbushobozi bwoshi adetaga hiꞌgulu lyabo kwokuno:

\VS{22}«Yabo Bahanatooti, ngolaga ngabahana. Imisore yabo, abagoma bagagiminika mwiꞌzibo. Bagala baabo na banyere baabo, ishali ligabamala.

\VS{23}Yako kaaya keꞌHanatooti, ikyanya ngakahana, ngakashereeza lwoshi. Ndaanaye úgafuushuka.»




\par }\Chap{12}{\SH Ikibuuzo hiꞌgulu lya banangora-mabi
\par }
{\Q \VerseOne{1}E Nahano, ngiisi kyanya ndi mu kuleetera ulubaaja,

\par }{\QB unayamiri uli mu lutwa ku njira íkwaniini.

\par }{\Q Aaho! Lekaga ngubuuze: Balya banangora-mabi, kituma kiki bakiri mu genduukirwa?

\par }{\QB Si balyagagi ngalagaaja! Aaho! Kituma kiki bayamiri bajeberiiri?


\par }{\Q \VS{2}Balya banabyaha booshi, si we kababyala, keera banayisa imizi bweneene!

\par }{\QB Keera banagangaala, banakola mu tongeka kweꞌbitumbwe.

\par }{\Q Utunwa, kundu tuli mu kudeta bwija,

\par }{\QB haliko mu mitima yabo, batakutwaziizi.


\par }{\BB \par }
{\Q \VS{3}E Nahano, uyiji-yiji ngiisi byo ndi mu tona mu mutima gwani,

\par }{\QB unali mu kizi bigeza.

\par }{\Q Aahago! Yabo banangora-mabi, ubayobore, nga bibuzi íbigagendi tongeerwa.

\par }{\QB Ee! Ubahandule, unabalindirize ku kyanya bagayitirwa kwo.


\par }{\Q \VS{4}Kino kihugo kigayama kiyumagusiri halinde mangoki?

\par }{\QB Si ibyasi keera bikahangalala!

\par }{\Q Ibitugwa nabyo bikola bigaamala, kiri noꞌtunyuni.

\par }{\QB Abandu banakola mu deta: «Si Rurema atabwini íbiri mu tukoleka kwo!»

\par }{\Q Na íbitumiri yibyo byoshi bikola mu koleka, bwaꞌbandu bakoli bihuusiri.


\par }{\BB \par }
{\Q \VS{5}Nahano anambwira: «Ikyanya ugweti ugaagira ndangwe naꞌbandu naaho, uli mu luha.

\par }{\QB Aaho! Ikyanya ugayigereeraga ifwarasi, kuti kwo bigaaba?

\par }{\Q Kwo na kwokwo, iri wangagwa mu kihugo kizira bihangatiizi,

\par }{\QB kutagi kandi wangagenda mu lubako lwa ku ngombe yoꞌlwiji Yorodaani?


\par }{\Q \VS{6}Si na beene winyu, kiri naꞌbeꞌmbaga yawe, bali mu kutanga mu bagoma,

\par }{\QB banali mu kuyamiriza, ti yuhuu!

\par }{\Q Balya bandu, kundu bagweti bagakulyeryega, hatagire ye ugayemeera!»


\par }{\SH Rurema ahala inyumba yage naꞌbandu baage
\par }
{\Q \VS{7}Nahano ashubi detaga kwokuno:

\par }{\QB «Balya Bahisiraheeri, kundu bashuba beꞌmwani, si keera nꞌgabajanda.

\par }{\QB Na kundu bashuba katoni kaani, keera nꞌgababiika mu maboko gaꞌbagoma.


\par }{\Q \VS{8}Na kundu nâli mali batoola,

\par }{\QB haliko bakoli gweti bagandundumira, nga ndare za mu lubako.

\par }{\Q Kwokwo, ngoli bashombiri ngana-ngana!


\par }{\Q \VS{9}Abandu baani bakola mu hindwa nga kanyuni ákali mu hindwa ngiisi luhande na banyunda.

\par }{\Q Ngahwe! Mugendi kuumania inyamiishwa zooshi,

\par }{\QB gira nazo ziyiji balya.


\par }{\Q \VS{10}Abangere bingi, keera bayilala mu ndalo yani yeꞌmizabibu, banagishereeza.

\par }{\Q Iyo ndalo, kundu ishuba nyiija, haliko bagagilibata-libata mwo,

\par }{\QB banagihindula libe ishamba.


\par }{\Q \VS{11}Keera bakanagisivya ngana-ngana,

\par }{\QB inakola mushaka imbere lyani.

\par }{\Q Yayewe! Kirya kihugo kyoshi, kikolaga ishamba, ndaanaye úkitwaziizi.


\par }{\BB \par }
{\Q \VS{12}«Hooshi ku marango, abasirikaani bakola mu yiji shahula ibindu.

\par }{\Q Yabo basirikaani, nienyene nie kabatumira, gira bashereeze ikihugo kyoshi,

\par }{\QB ndaanaye mundu úgakituula mwo ku butoge.


\par }{\Q \VS{13}Abandu baani, kundu bakabyala ingano,

\par }{\QB si bakola bagayimbula imigenge.

\par }{\Q Na kundu bâli kizi yitubanula mu kukola, ndaako kamaro balongaga.

\par }{\Q Buno, mu kuyimbula, bakola bagateteerwa,

\par }{\QB bwo ngoli barakariiri.»


\par }{\SH Rurema agayimula ábali ha butambi lyaꞌBahisiraheeri
\par }
{\PP \VS{14}Nahano adetaga kwokuno: «Yibyo binyamahanga bibi íbituuziri ha butambi lyaꞌbandu baani Abahisiraheeri, keera byashereeza ikihugo kyo nꞌgabaheereza. Ku yukwo, nabyo ngabishikula mu bihugo byabyo. Na ngize beene Yuda mu maboko gaabyo.

\VS{15}Si ikyanya ngaaba keera nabishikula, ngashubi bikejeerera, na mbigalulire mu bihugo byabyo, ngiisi mundu imwabo.

\VS{16}Yaho keera, bikayigiriza abandu baani ukubiika indahiro kwiꞌziina lyoꞌmuzimu Baali. Haliko ikyanya ngabigalulira imwabo, lyo bigaagira umwete gwoꞌkuyiga bwija ngiisi kwaꞌbandu baani bali mu nyikumba, binakizi biika indahiro kwiꞌziina lyani, ti: “Nga kwo Nahano ayamiri ho.” Aaho! Iri byanganyemeera, nabyo bikabuli tuulanwa naꞌbandu baani, binagenduukirwe.

\VS{17}Si ngiisi mulala úgutagaba gunzimbahiri, ngagushikula lwoshi, gunazimiire.» Kwokwo, kwo Nahano adesiri.




\par }\Chap{13}{\SH Rurema abwira Yeremiya agule umukaba
\par }
{\PP \VerseOne{1}Nahano akambwira kwokuno: «Ugendi gula umukaba úgukalukwa mu nuzi zeꞌkitaani unaguyambale. Si yugwo mukaba, utakolwe mbu ugujabike.»

\VS{2}Kwokwo, yugwo mukaba, nanagendi gugula, nanagira nga kwo akambwira, nanaguyambala.


\par }{\PP \VS{3}Ikyanya nꞌgagira kwokwo, anashubi mbwira:

\VS{4}«Gulya mukaba, keera ukagugulaga, unakoli guyambiiti. Aaho! Uguyabiire, unagutwale ku lwiji Hefuraati, unagubishe mu lwajwe.»

\VS{5}Kwokwo, nanagutwala yaho ku lwiji Hefuraati, nanagubisha yaho, hoofi lyoꞌlwiji, nga kwokulya Nahano akambwira.


\par }{\PP \VS{6}Isiku iri zikalumba, Nahano anambwiraga kwokuno: «Gulya mukaba gwo nꞌgakubwira kwo ugendi bisha ku lwiji Hefuraati, ushubi gendi guleeta.»

\VS{7}Kwokwo, nanagenda yo. Neꞌri nꞌgahumba halya, nanagwana keera gwabola. Ndaanako kamaro gwâli ki hiiti.


\par }{\PP \VS{8}Lyeryo, Nahano anashubi mbwiraga kwokuno:

\VS{9}«Abandu beꞌYerusaleemu, kiri naꞌbandi Bayuda, kwokwo kwo ngabashereeza. Si bagweti bagayikangaata bweneene,

\VS{10}banakoli bihuusiri, batanandwaziizi! Balyagagi mindagabika, iri banagira nga kwo baloziizi. Bakola mu yikumba imizimu, iri banagikolera. Kwokwo, bagayiji ba nga gulya mukaba, bazira kamaro kooshi-kooshi.


\par }{\PP \VS{11}«Nga kwoꞌmundu ali mu shweka umukaba mu kibuno, kwo na kwokwo naani nꞌgashweka Abahisiraheeri naꞌBayuda, gira bakizi ba bandu baani. Kwokwo, lyo bamenyekane kwiꞌziina lyani, linakizi yivugwa mu kati koꞌlushaagwa. Halikago, batanandwaza.» Kwokwo, kwo Nahano adesiri.


\par }{\SH Uburaakari bwa Rurema buyijwiri indaha zeꞌmbu
\par }
{\PP \VS{12}«Yabo Bayuda, ubabwire kwo Nahano Rurema waꞌBahisiraheeri, adetaga kwokuno: “Indaha zooshi zeꞌmbu zikwaniini ziyijule mweꞌdivaayi.” Haaho, abandu bagakushuvya, ti: “Ee ma! Si tuyiji-yiji kwo biri kwokwo.”


\par }{\PP \VS{13}«Unashubize kwo Nahano adetaga kwokuno: “Abatuulaga booshi beꞌYerusaleemu, ngabalalusa, kiri naꞌbaami baabo, balya ba mwiꞌkondo lya mwami Dahudi, kiri naꞌbagingi, naꞌbaleevi, naꞌbagunda booshi.

\VS{14}Ha nyuma, ngakizi bateerania bongwa ku bongwa, kiri naꞌbabusi naꞌbaana baabo. Ndaanaye kiri noꞌmuguma ye ngakejeerera. Ndanâye bayuvwirwe indengeerwa, mbu ndeke ukubaminika.”» Kwokwo kwo Nahano adesiri.


\par }{\SH Yeremiya akengula Abahisiraheeri
\par }
{\Q \VS{15}E Bahisiraheeri, si Nahano keera akamùganuuza.

\par }{\QB Kwokwo, mumútegage amatwiri, munakizi ba batuudu.


\par }{\Q \VS{16}Mukizi huuza Rurema Nahamwinyu, átazi mùyingiza mu kihulu,

\par }{\QB mútanazi siitara mu migazi hiꞌgulu lyeꞌkihulu.

\par }{\Q Kundu mulangaalire kwoꞌmulengeerwe gugamùtanguulira,

\par }{\QB haliko hali ikyanya angamùtumira ikibungu kiiru, neꞌkihulu namudidi.


\par }{\Q \VS{17}Keera namùkengula. Haliko, iri mutangandwaza, munabe mukiri noꞌbwikangaate,

\par }{\QB iri ngakizi kungumira i mutima mu kumùlirira.

\par }{\Q Ikyanya mugatwalwa imbohe, mwe bandu ba Nahano,

\par }{\QB ngaliruuka ngana, imigenge yani inakereke.


\par }{\SH Rurema alungikira mwami indumwa
\par }
{\Q \VS{18}«Mubwire mwami noꞌmugoli nyina kwokuno:

\par }{\QB “Zirya njembe ziinyu, kundu zishubi limbiri, halikago keera zikatibuka.

\par }{\Q Ku yukwo, mulyokage ku bitumbi biinyu.


\par }{\Q \VS{19}Utwaya útuli mwiꞌshamba lyeꞌkisaka, inyiivi zaatwo zikahamikwa,

\par }{\QB ndaanaye úwangashubi ziyigula.

\par }{\Q Abayuda booshi-booshi bakatwalwa imbohe,

\par }{\QB ndaanaye úkasigala.”»


\par }{\BB \par }
{\Q \VS{20}«E bandu beꞌYerusaleemu, mulegamire, mulangiize bwija.

\par }{\QB Si abagoma biinyu bakola mu yija, ukulyoka uluhande lweꞌmbembe.

\par }{\Q Balya bandu bo Rurema akamùsikiiriza mbu mukizi balanga,

\par }{\QB mwanakizi yiyuvwa hiꞌgulu lyabo, buno balyagagi hayi?


\par }{\BB \par }
{\Q \VS{21}«Balya bandu, mwâli kizi baharuura mbu bali biira biinyu.

\par }{\QB Aahago! Ikyanya bagayiji mùhima, banakizi mùtwala, bikagi mugaki deta?

\par }{\Q Si mugakizi hindagala bweneene, ngoꞌmukazi úkola mu buta!


\par }{\Q \VS{22}Hali ikyanya mwangayibuuza, ti:

\par }{\QB “Yibi byoshi, kituma kiki bikola mu tuhikira?”

\par }{\Q Íbitumiri biri kwokwo, bwo mukoli yifuuziri mu byaha.

\par }{\QB Kyo kitumiri bakola mu mùkaturura imirondo, banamùgumbiire.


\par }{\BB \par }
{\Q \VS{23}«Aahago! Umuhendyopiya, ka ashobwiri ukuyihindula uluhu lwage?

\par }{\QB Neꞌngwi kwakundi, ka yangahindula ibikeba-bikeba byayo?

\par }{\Q Kwo na kwokwo niinyu, bwo mukoli komiiri ukugira amabi,

\par }{\QB ka mwangaki hasha ukuhinduka, mbu munakole amiija? Nanga, maashi!


\par }{\Q \VS{24}Ngola ngamùshaabula,

\par }{\QB nga kweꞌbyula biri mu shaabulwa neꞌmbuusi ukulyoka mwiꞌshamba.»


\par }{\BB \par }
{\Q \VS{25}Nahano adetaga kwokuno: «Mwe batuulaga beꞌYerusaleemu, si keera mukanyibagira lwoshi,

\par }{\QB mwanabiika ubwemeere ku mizimu.

\par }{\Q Kwokwo, Nahano anashungisiri kweꞌkihano kimùlindiriiri.


\par }{\Q \VS{26}Ngamùshemuula imirondo, halinde i malanga,

\par }{\QB abandu booshi banabone ubukondwe bwinyu, munateezibwe ishoni.


\par }{\Q \VS{27}Ngiisi byo mugweti mugaagira, kiri kyagaza bweneene imwani!

\par }{\Q Mbwini ngiisi kwo mukoli yifuuziri mu busambani,

\par }{\QB nga fiizi íri mu lungumirira ibuguma.

\par }{\Q Munakola mu yilala mu byeꞌkipagaani, ku migazi, kiri na mu ndalo.

\par }{\QB E bandu beꞌYerusaleemu, yayewe imwinyu! Ka mutâye
yeruusibwe?»




\par }\Chap{14}{\SH Rurema ahangika invula
\par }
{\PP \VerseOne{1}Ku kyanya invula ikahangama,

\par }{\QB Nahano anabwiraga Yeremiya kwokuno:


\par }{\Q \VS{2}«Utwaya tweꞌBuyuda tukola mu fwifwitira, banakola mu gandaara.

\par }{\QB Balya bandu booshi, bakoli shengusiri.

\par }{\Q Ee! Abandu beꞌYerusaleemu bagweti bagabululuka,

\par }{\QB halinde amalira gaabo ganambikira mwiꞌgulu.


\par }{\Q \VS{3}Ikyanya abakulu bali mu tuma abakozi baabo, kwo bagendi vwoma amiiji,

\par }{\QB bali mu gwana ibirigo bikamiri ngenene.

\par }{\Q Kinatume bagagalukana ibirugu bimaata, bakoli yinamiri.

\par }{\QB Ee! Ishoni zinabagwate, banagire mbu bayibishe amalanga.


\par }{\Q \VS{4}Bwo bakoli jondamiri, bakola mu bisha amalanga gaabo.

\par }{\QB Mukuba invula keera ikahangama, niꞌdaho likoli hangaliiri.


\par }{\Q \VS{5}Kiri neꞌkishuka, ndaakikyo.

\par }{\QB Ikyanya akasa kali mu buta, kali mu yami siga kajanda umwana mwiꞌshamba.


\par }{\Q \VS{6}Na kwakundi, bapunda ba mu kishuka, bakolaga mu yimanga ku marango,

\par }{\QB iri banakizi luhuukiza nga mirunga.

\par }{\Q Na bwo babula ubwasi, bakoli humiri amasu.»


\par }{\BB \par }
{\Q \VS{7}Abandu bakola mu yigaya, ti:

\par }{\Q «E Nahano, íbitumiri twagooka kwokuno, biri hiꞌgulu lyeꞌbyaha biitu.

\par }{\QB Mukuba, tukoli kuhubiiri, naꞌmahube giitu galuguusiri imbere lyawe.

\par }{\Q Kundu kwokwo, ugirage ututabaale we kongwa, halinde iziina lyawe likizi lumbuuka!


\par }{\Q \VS{8}E Nahano! Abahisiraheeri baki kubiisiri kwoꞌmulangaaliro.

\par }{\QB Ikyanya bâli riiri mu makuba, wanakizi bakiza.

\par }{\Q Aahago! Kutagi kandi ukola mu yigira nga kinyamahanga, íkigweti kigalenga naaho,

\par }{\QB na nga mugeezi úwabashumbika mwo ku bushigi buguma naaho?


\par }{\Q \VS{9}Si ubonesiri ngoꞌmundu úwakanguka ikiteero,

\par }{\QB na nga ndwani ítaki hiiti imisi yoꞌkuguluula abandu!

\par }{\Q E maashi Nahano! Si uki tuuziri mu kati kiitu, tunayijikiini kwo tuli bandu baawe!

\par }{\QB We kongwa we! Buno, utatujandirire.»


\par }{\BB \par }
{\Q \VS{10}Nahano adetaga kwokuno hiꞌgulu lyaꞌbandu baage, Abayuda:

\par }{\Q «Si mukuuziri ukugenda mugahabuka-habuka,

\par }{\QB mutanali mu yihangirira!

\par }{\Q Ngi kengiiri ngiisi kwo mukoli bihuusiri.

\par }{\QB Na buno, ndagaki mùyakiira kwo muli bandu baani.

\par }{\Q Si ngola ngamùhana ngana.»


\par }{\BB \par }
{\PP \VS{11}Nahano anashubi mbwiraga kwokuno: «E Yeremiya, utakolwe kwo wahuunira Abayuda mbu bagenduukirwe.

\VS{12}Na kundu boonyene bangayishalisa, ndagaki yuvwa amahuuno gaabo. Kundu bangandangira amatuulo goꞌkusiriiza, kiri naꞌgandi matuulo, ndagaki gayakiira. Si ngabaminika ku ngooti, na kwiꞌshali, na ku kiija.»


\par }{\PP \VS{13}Naani, ti: «E Nahano Rurema, yabo bandu,
abaleevi si bali mu babwira mbu: “Ndaakyo kiteero íkigaaba ho. Kiri niꞌshali, ndaalyo. Ngiisi byo Nahano agamùheereza, guli mutuula naaho-naaho.”»


\par }{\PP \VS{14}Nahano anashubi mbwira: «Balya baleevi, si bagweti bagaadeta ibinyoma kwiꞌziina lyani. Ndali nie kabatuma, ndanali nie kabahanguula kwo badete. Ndaago nꞌgababwira. Si bagweti bagatanga ubuleevi bweꞌbibeesha. Ubuleevi bwo bali mu tanga, bulyagagi buhwija naaho. Bali mu yihalangira bongwa, ndaanako kamaro buhiiti.


\par }{\PP \VS{15}«Ku yukwo, nakyula kwokuno: Balya baleevi, kundu bangadetaga kwo bali mu tanga ubuleevi kwiꞌziina lyani, haliko ndali nie kabatuma. Bali mu bwira abandu kwo ndaaye mugoma úgayiji teera kino kihugo. Banadesiragi na kwiꞌshali, ndaalyo! Yabo baleevi boonyene, bagaafwa niꞌshali, na ku ngooti.


\par }{\PP \VS{16}«Kiri naꞌbashosi ábali mu yuvwa ubuleevi bwabo, nabo bagaafwa nyene, ku kiteero, na niꞌshali. Yabo bashosi, ibirunda byabo bigakabulirwa mu njira zeꞌYerusaleemu, kiri neꞌbirunda bya bakaabo, neꞌbyaꞌbaana baabo boꞌbutabana na boꞌbunyere. Galya mahube gaabo, ngabahana hiꞌgulu lyago.


\par }{\Q \VS{17}E Yeremiya, ugendi bwira Abayuda kwokuno:

\par }{\QB “Ku kasiisa, muli bandu baani, ninamùkuuziri.

\par }{\Q Kundu kwokwo, keera mukanyanyagwa haashi, munakola bu fwa.

\par }{\QB Ala nie! Ngakizi mùlirira ubwakya-ubwayira. Ee! Imigenge yani, itagakama.


\par }{\Q \VS{18}Ikyanya ndi mu genda mu mbingiro,

\par }{\QB ndi mu gwana mweꞌbirunda bya ábakayitwa neꞌngooti.

\par }{\Q Neꞌkyanya ndi mu yingira mu kaaya kahamu

\par }{\QB na ngwane mwaꞌbandi, bakola mu fwa niꞌshali.

\par }{\Q Kiri naꞌbaleevi naꞌbagingi, keera bakatwalwa hala mu mahanga go batayiji.”»


\par }{\BB \par }
{\Q \VS{19}Yeremiya anashubi deta: «E Nahano, yabo Bayuda, ka wayami bajanda lwoshi-lwoshi?

\par }{\QB Ewe! Ka ukoli shombiri abatuulaga
beꞌSayuni?

\par }{\Q Kituma kiki ukayami tubeza inguma, halinde tutanakire?

\par }{\Q Kundu twâli langaaliri kwo tugaramba mu butoge, si ndaabwo twalonga.

\par }{\QB Twâli langaliiri kwo tugaakira, kiziga lyo twamu lengaga mweꞌkinyukura.


\par }{\Q \VS{20}E maashi Nahano! Twayemeera kwo tukoli bihuusiri.

\par }{\QB Kiri na bashokuluza biitu, nabo bâli kizi yifunda mu bitalaalwe.

\par }{\Q Ndaakwo kundi! Tweshi tukoli kuhubiiri bweneene.


\par }{\Q \VS{21}Kundu kwokwo, utakolwe mbu utujandage. Tutaloziizi kwiꞌziina lyawe lidukwe.

\par }{\Q Si we gweti úgagingikwa ku kitumbi kyawe kyeꞌkyami!

\par }{\QB Kwokwo kirya kitumbi, utaki kijamburiise, kinali noꞌbulangashane.

\par }{\Q Kirya
kihango kyo tukanywana, ukikengeerage maashi,

\par }{\QB utanaki shubi kihongola.


\par }{\Q \VS{22}Irya migisi yaꞌgandi mahanga, si itashobwiri ukuniesa invula!

\par }{\QB Ikyanyaanya kyonyene, kitangaginiesa.

\par }{\Q Si we Rurema Nahamwitu, we gweti úgakizi giniesa!

\par }{\QB Kwokwo, we tugweti tugabiika kwoꞌmulangaaliro.»




\par }\Chap{15}{\SH Abandu batakira Rurema
\par }
{\PP \VerseOne{1}Ha nyuma, Nahano anambwira: «Yabo Bayuda, ndangaki bakejeerera, kundu Musa na Samweri bangayijiri, banabahuunire imwani. Aahago! Bayami na njaaga mu masu! Ubabwire kwo bagendage.


\par }{\PP \VS{2}«Mango bakubuuza, ti: “Tugendage hayi?” unabashuvye kwo Nahano adetaga kwokuno:

\par }{\Q “Ngiisi ábashungikiirwi ukufwa, bagaafwa nyene.

\par }{\QB Na ábashungikiirwi kwo bayitwe neꞌngooti, zo ziganabayitaga.

\par }{\QB Na ábashungikiirwi kwo bayitwe niꞌshali, lyo liganabayita.

\par }{\QB Na ábashungikiirwi kwo batwalwe imbohe, baganagenda yo.”


\par }{\PP \VS{3}«Ngabalungikira abashereeza bana, bo baaba: ingooti, zikizi bayita. Noꞌtubwa, tubakululire ha butambi. Na banyunda, babajojomole. Neꞌnyamiishwa, zijanganule ibirunda byabo.» Kwokwo kwo Nahano adesiri.


\par }{\PP \VS{4}«Yabo Bayuda, abandu baꞌmahanga gooshi bagahuumirwa hiꞌgulu lyabo, bwo mwami Manaasi âli kizi gira ibitalaalwe mu kaaya keꞌYerusaleemu. (Uyo Manaasi âli riiri mugala mwami Hezekiya weꞌBuyuda.)»


\par }{\BB \par }
{\Q \VS{5}Nahano anashubi detaga kwokuno: «E batuulaga beꞌYerusaleemu, nyandi úgaki mùhahalira?

\par }{\QB Na nyandi úgamùtaaniza, mu kuyiji buuza imyazi yinyu?


\par }{\Q \VS{6}Si keera mukanjanda, mwanambindulira ingoto!

\par }{\QB Buno, ngoli luhiri noꞌkukizi mùyigenderera. Na ngolaga ngamùhana. Kwokwo kwo Nahano adesiri.


\par }{\Q \VS{7}Abandu baani, ngola mu bayeluula, iri na mbashabulira hala naꞌmarembo gaabo.

\par }{\QB Kundu balyagagi bandu baani, haliko batazi janda ibyaha byabo.

\par }{\Q Kwokwo, ngabashereeza, na ndyose abaana baabo.


\par }{\Q \VS{8}Bwaꞌbashosi bakola bagayitwa,

\par }{\QB banamufwiri bagaluguuka ukuhima umushenyu kwiꞌbuga.

\par }{\Q Ngayitiisa kiri neꞌmisore ku kyanya bakiri bikalage.

\par }{\QB Kwokwo, banyina bagashenguka, iri banabululuka.


\par }{\Q \VS{9}Umukazi, kundu angaba abusiri abaana balinda, si booshi bagaahera.

\par }{\QB Kwokwo, umukuume gunamúyite.

\par }{\Q Yehe, agayirirwa hiꞌgulu lyoꞌmwizingeerwe, niꞌzuuba liki yasiri.

\par }{\QB Anabe akoli tetiirwi, iri anateziibwi ishoni.

\par }{\Q Mu kati kiinyu, ngiisi ábagaaba bakiri ho,

\par }{\QB nabo ngabatanga mu bagoma, banabayite ku ngooti.»

\par }{\Q Kwokwo, kwo Nahano adesiri.


\par }{\SH Yeremiya atakira Rurema
\par }
{\PP \VS{10}Haaho, nie Yeremiya nanadeta: «Ala nie! E maawe, kituma kiki ukambuta? Si abandu booshi bagweti bagandongooza! Si bali mu nduka, ndaanagwo mwenda gwoꞌmundu mbiiti. Na naani kwakundi, ndaaye mundu yeshi úgumbiiti.»


\par }{\PP \VS{11}Nahano ananjuvya: «E Yeremiya, ngakizi kuhahalira. Kiri neꞌkyanya kyaꞌmakuba na gobwe-gobwe, abagoma baawe bagakizi yiji kutabaaza.


\par }{\PP \VS{12}«Aahago! Ikyuma kandi iri umulinga, iri byangaba bishaaziri imbande zeꞌmbembe, ndaaye mundu úwangabivuna-vuna.

\VS{13}Kundu kwokwo, ubugale bwinyu bwoshi, ngabuheereza abandi bandu, ku busha. Si mukola mu yifunda mu byaha hooshi mu kihugo!

\VS{14}Uburaakari bwo mbiiti hiꞌgulu liinyu, buyasiri bweneene, nga mbigi zoꞌmuliro. Kwokwo, mugagendi ba baja, munakizi kolera abagoma biinyu i mahanga, mu kihugo kyo mutayiji.»


\par }{\Q \VS{15}Nanashuvya: «E maashi Nahano, unyiji bwija.

\par }{\QB Unayijagi ngiisi kwo ngweti ngateezibwa ishoni hiꞌgulu lyawe.

\par }{\Q Aaho! Ungengeerage, unakizi mbahala.

\par }{\Q Balya bagoma baani, ubahaniirize.

\par }{\QB Si iri wangabayigenderera, hali ikyanya bangakengeera banyita.


\par }{\Q \VS{16}Ikyanya ukambwira amagambo, nanagayuvwiriza bwija.

\par }{\QB Na buno, gakiri mu njambaaza.

\par }{\Q E maashi, Nahano Rurema woꞌbushobozi bwoshi! Si ndi mu buuzibwa kwiꞌziina lyawe.


\par }{\Q \VS{17}Ikyanya abandu bâli kizi yifunda mu bitalaalwe, ndâli kizi bayibiika kwo.

\par }{\QB Si nâli kizi bwatala nienyene, iri na mbona buligo hiꞌgulu lyeꞌbyaha byabo.


\par }{\Q \VS{18}Aahago! Kituma kiki ngi yamiri ndi mu libuuka?

\par }{\QB Na kituma kiki inguma zaani zikalahiraga ukukira?

\par }{\Q Si ubutabaazi bwawe, buli naaho nga shyoko yaꞌmiiji íkoli kamiri!»


\par }{\BB \par }
{\Q \VS{19}Nahano naye, ti: «Iri wangangalukira,

\par }{\QB lyo ngashubi kugalulira mu mukolwa gwawe.

\par }{\Q Neꞌri wangaleka amadambwi-dambwi, unakizi deta íbitungiini,

\par }{\QB lyo ugagaluka, unashubi ba muleevi wani.

\par }{\Q Kwokwo, lyaꞌBayuda bagakugalukira,

\par }{\QB si utali we gakizi bagwana.


\par }{\Q \VS{20}Yabo bandu, kundu bagakizi yiji kuteera, mbu bakulwise, si batagakuhima.

\par }{\QB Mukuba, ngakizi kusikamya, nga luzitiro úlukayubakwa neꞌmiringa.

\par }{\Q Ee! Tugayamanwa, na ngizi kukiza.

\par }{\QB Kwokwo, kwo nie Nahano ndesiri.


\par }{\Q \VS{21}Balya banangora-mabi, kundu balyagagi balangi bweneene,

\par }{\QB haliko ngakizi kukiza mu maboko gaabo.»




\par }\Chap{16}{\SH Nahano alahiza Yeremiya kwo atayange
\par }
{\PP \VerseOne{1}Nahano anashubi mbwiraga kwokuno:

\VS{2}«Wehe, ikyanya ugaaba utuuziri ahandu mwene hano, utakwaniini ukuyanga, utanabute abaana, baba batabana, kandi iri banyere.

\VS{3}Yabo bandu, yuvwa ngiisi kwo nie Nahano ngweti ngakyula hiꞌgulu lyabo, kiri na hiꞌgulu lyaꞌbabusi baabo:

\VS{4}Baguma, ikiija kigabaminika. Ndaanaye úgabalirira, kandi iri kubaziika. Abandi bagayitwa mwiꞌzibo, kandi iri kwiꞌshali. Ibirunda byabo, bigaaba mijande-mijande nga nagiira. Bigayiji liibwa noꞌtunyuni, neꞌnyamiishwa.»


\par }{\PP \VS{5}Nahano anashubi mbwira: «E Yeremiya, ikyanya abandu bagaaba bali neꞌkigandaaro mu nyumba ndebe, utakolwe mbu ugiyingire mwo! Utanakizi bayuvwirwa indengeerwa. Mukuba, yabo bandu baani, ndagaki bagashaanira, ndaganaki bayereka urukundo lwani, kandi iri indengeerwa zaani. Kwokwo, kwo nie Nahano ndesiri.


\par }{\PP \VS{6}«Mu kyekyo kihugo kyeꞌBuyuda, mwaꞌbanabushobozi bagaherera, kuguma naꞌbagunda. Ndaanaye úgaagira mbu abaziike, kandi iri kubalirira. Ndaanaye úgayibejanga, kandi iri kubegwa, mu kuyerekana umwizingeerwe.

\VS{7}Ndaanaye úgaleeta ibyokulya, kandi iri urusoozo lweꞌdivaayi, mbu aholeeze ábakola mu lirira abafwiri, kandi iri nyina, kandi iri yishe.


\par }{\PP \VS{8}«Emwe! Abandu, nga bangaba balyagagi noꞌbugeni, utakolwe mbu ugendi bakunga! Hatagire hyo ugaalya mwo, kandi iri hyo ugaanywa.

\VS{9}Mukuba, nie Nahano woꞌbushobozi bwoshi, Rurema waꞌBahisiraheeri, na ndi mu kyula kwokuno: “Mu kino kihugo, abandu batagaki shambaala, kandi iri kusheka. Mutanaki yuvwe amazu gaꞌbahya, kandi iri ga ku kyanya kyaꞌmaganya. Yibyo byoshi byo nadeta, bigakoleka mu masu giinyu.”


\par }{\PP \VS{10}«Yabo bandu, ikyanya ugababwira kwokwo, hali ikyanya bagakubuuza: “Aahago! Kituma kiki Rurema Nahamwitu akoli higiiri kwo atuyogogoze? Mahube maki go twagira? Kyaha kikagi kyo tukoziri imbere lyage?”


\par }{\PP \VS{11}«Haaho, unabashuvye kwo nie Nahano nadeta kwokuno: “Bashokuluza biinyu bakanjanda, banakizi kulikira imizimu yeꞌmahanga, iri banagikolera, banakizi na giyikumba. Bakanjandaga, banajajaaka neꞌmaaja zaani.

\VS{12}Na buno, mwehe yo haahe! Si mukoli bihuusiri ukubahima! Mulyagagi mindagabika, munali mu gira nga ngiisi kwo muloziizi, buzira kundwaza.


\par }{\PP \VS{13}«“Ku yukwo, ngamùyimulaga mu kino kihugo, mugendi tuula mu kihugo kyeꞌmahanga, kyo mutayiji. Kiri na bashokuluza biinyu nabo, batâli kiyiji. Haaho, mugakizi kolera imizimu, ubushigi niꞌzuuba. Ndaganakizi mùhahala.”» Kwokwo, kwo Nahano adesiri.


\par }{\SH Abandu balyoka mu buja
\par }
{\PP \VS{14}Nahano ashubi detaga kwokuno: «Mu siku ízigayija, ndaaye mundu úgashubi biika indahiro, mu kudeta: “Nga kwo Nahano ayamiri ho, ulya úkalyosa Abahisiraheeri mu kihugo kyeꞌMiisiri.”

\VS{15}Si bagakizi deta: “Nga kwo Nahano ayamiri ho, ulya úkalyosa Abahisiraheeri mu bihugo byeꞌmbembe, ngiisi ho bâli shabukiiri mu mahanga.” Lyeryo, ngashubi bagalulira mu kihugo kyabo, kirya nâli mali gwanwa naheereza bashokuluza baabo.» Kwokwo, kwo Nahano adesiri.


\par }{\SH Nahano ahana abandu baage
\par }
{\PP \VS{16}Nahano ashubi detaga kwokuno: «Lolagi! Yabo Bayuda, keera nalungika abadubi bingi, gira bayiji baloba. Nganaki lungika kiri naꞌbahiivi bingi, bayiji bahiiva ku marango geꞌmigazi, na ku tugangazi, kiri na mu nyaala.

\VS{17}Ibyaha byoshi byo bagweti bagaagira, mbibwini. Batangabibisha, mbu ndabibone.

\VS{18}Yibyo byaha byabo, ngabiyihoola ubugira kabiri. Mukuba, keera bayulubaza ikihugo kyani, mu kukiyijuza mweꞌmigisi. Iyo migisi, si iryagagi nga birunda, bwo itali mwoꞌbugumaana! Inali mu yagazania bweneene!»


\par }{\SH Umulangaaliro gwa Yeremiya
\par }
{\Q \VS{19}E Nahano! Wenyene we mu kizi nzikamya. We na luzitiro lwani.

\par }{\QB Ikyanya ndi mu longa amakuba, we ndi mu tibitira mwo.

\par }{\Q Abandu baꞌmahanga gooshi, bagakizi kuyijira, iri banadeta:

\par }{\Q «Bashokuluza biitu bâli kizi yikumba imigisi,

\par }{\QB kundu ndaako kamaro kooshi yâli bahitiiri.


\par }{\Q \VS{20}Aaho! Kaꞌbandu bangayibaajira byoꞌkuyikumba? Nanga, maashi!

\par }{\QB Ibindu mwene yibyo, bitakwiriiri ukuyikumbwa.»


\par }{\PP \VS{21}Nahano anadetaga: «Yabo bandu, bwo bali mu yigirira imigisi, buno, ngola ngabayereka ubushobozi bwani, noꞌbukalage bwani. Haaho, lyo bagaamenya kwo nie Nahano.»




\par }\Chap{17}{\SH Ibyaha byaꞌBayuda
\par }
{\PP \VerseOne{1}Nahano adetaga kwokuno: «Abayuda, ibyaha byabo, bitangahotolwa. Yibyo byaha, keera bikahokoororwa mu mitima yabo naꞌkalamu keꞌkyuma. Bikoli yandisirwi kiri na ku tugongo twoꞌtutanda two bali mu tangira imizimu kwaꞌmatuulo.

\VS{2}Kiri naꞌbaana baabo, bali mu genda ha yutwo tutanda, banakizi yikumba hoꞌmuzimu Hasheera. Yutwo tutanda, tukoli biisirwi mwiꞌdako lya ngiisi kiti, na ku ngiisi irango.


\par }{\PP \VS{3}«E Bayuda, bwo mugweti mugaagira kwokwo, ngaheereza abagoma biinyu umugazi gwani. Ngabaheereza noꞌbugale bwinyu bwoshi. Na íbitumiri ngaagira kwokwo, bwo mukoli bihuusiri hooshi mu kihugo kiinyu.

\VS{4}Yikyo kihugo, kundu nâli mali gwanwa namùheereza kyo, si buno ngola ngamùnyaga kyo, munagendi ba baja i mahanga. Mukuba, uburaakari bwani, bukoli yasiri ngana nga muliro. Gutanâye zime, halinde imyaka neꞌmyakuula!»


\par }{\SH Ukulangaalira Nahano, kandi iri abandu
\par }
{\Q \VS{5}Nahano ashubi detaga kwokuno: «Ngiisi úbiisiri umulangaaliro ku bandu,

\par }{\QB anabe ali mu yihega ku bushobozi bwabo, iri adaasirwi.

\par }{\Q Mukuba, agaaba akoli jaaziri Nahano mu mutima gwage.


\par }{\Q \VS{6}Uyo mundu, agaaba nga hishungu-shungu mwiꞌshamba, hazira mundu.

\par }{\QB Yaho, hahangalusiri bweneene! Noꞌluvu, lulyagagi lwa muloba.

\par }{\Q Yabo bandu, ndaalwo lusiku bangagenduukirwa!


\par }{\Q \VS{7}Haliko, ngiisi úbiisiragi umulangaaliro imwa Nahano,

\par }{\QB yehe, agaaba agashaniirwi.


\par }{\Q \VS{8}Umundu mwene uyo, agaaba nga kiti íkikabyalwa hoofi naꞌmiiji,

\par }{\QB halinde imizi yakyo iri mu yikira áhali amiiji.

\par }{\Q Kiri neꞌkyanya izuuba liri mu daruula, yikyo kiti kitangayoboha.

\par }{\QB Ibyasi byakyo, biyamiri bidoohiri.

\par }{\Q Kiri neꞌkyanya invula iri mu ba yahangama, kitali mu gerania.

\par }{\QB Si kiyamiri kiri mu tongeka kweꞌbitumbwe.


\par }{\BB \par }
{\Q \VS{9}«Umutima gwoꞌmundu, guli mu tebana bweneene, ukuhima ibindi byoshi,

\par }{\QB gutanâye kire.\FTNT{*}{{\FR 17:9 }{\FR{17.9
}}{\XT{Ndondeko 6.5.}}}

\par }{\Q Ndaaye úwangasobanukirwa ngiisi kwo guli.


\par }{\BB \par }
{\Q \VS{10}«Kundu kwokwo, niehe Nahano, imitima yaꞌbandu, ndi mu giloleekeza.

\par }{\Q Kiri neꞌnzaliro zoꞌmundu, ndi mu zigahiriza,

\par }{\QB ninamúhembe ukukulikirana na ngiisi kwo akakola.


\par }{\Q \VS{11}Abandu, iri bangagala ku njira yoꞌkugungana,

\par }{\QB bali mu ba nga kanyuni ákali mu laalira amagi go katakateera.

\par }{\Q Ikyanya bali mu ba baki ryagagi misore, ibindu byabo biri mu yami bamalira.

\par }{\QB Na mu kuheza, banaboneke ku bweranyange kwo bali bahwija.»


\par }{\BB \par }
{\Q \VS{12}Ukulyokera ku ndondeko, inyumba ya Rurema iri mu gingikwa, nga kitumbi kyeꞌkyami.

\par }{\QB Iyo nyumba, iri mwoꞌbulangashane, hanali handu hiitu heeru.


\par }{\Q \VS{13}E Nahano! We Abahisiraheeri babiisiri kwoꞌmulangaaliro.

\par }{\QB Halikago, ngiisi ábagakujajaaka, bagateezibwa ishoni.

\par }{\Q Ee! Ngiisi ábagakuyihandula kwo,

\par }{\QB boohe, baganyerera ngiꞌziina íriyandisirwi mu luvu.

\par }{\Q Yabo banakuhambwa, bagaaba bajaziiri Nahano,

\par }{\QB anali ye shyoko íri mu leeta ubulamu.


\par }{\SH Amahuuno ga Yeremiya
\par }
{\Q \VS{14}E Nahano! Ungizagye, lyo ngira lwoshi-lwoshi.

\par }{\QB Unanguluule, lyo nguluulwa ngana-ngana.

\par }{\Q Si wehe, we ngweti ngayivuga!


\par }{\Q \VS{15}Abayuda bagweti bagambonyoleza mbu:

\par }{\Q «Igambo lya Nahano, liryagagi hayi?

\par }{\QB Ngahwe! Lekaga ngana likoleke, nga kwo ukagwanwa walideta.»


\par }{\Q \VS{16}E Nahano! Si we kambiika mbe mungere, ndanali mu kutibita.

\par }{\QB Lulya lusiku lweꞌkihano, ndaluyifwijiri mbu luhike.

\par }{\Q Aahago! Byoshi byo nâli kizi deta, wenyene ubiyiji-yiji.


\par }{\Q \VS{17}Ku yukwo, utandeere ikyoba.

\par }{\QB Si ku kyanya kyaꞌmakuba, wehe naaho, we ndi mu tibitira.


\par }{\Q \VS{18}Balya bandu, bagweti baganvindagaza.

\par }{\QB Aaho! Ubateezagye ishoni. Si ndabe nie ugaziteeza.

\par }{\Q Boohe, babe bo ugaleeza mweꞌkinyukura.

\par }{\QB Si ndabe nie gakilenga mwo!

\par }{\Q Balya bandu, ukizi bahaniiriza, unabazimiize lwoshi.


\par }{\SH Amategeko hiꞌgulu lyeꞌSabaato
\par }
{\PP \VS{19}Nahano anambwira kwo ngendi yimanga kwiꞌrembo lyaꞌkaaya keꞌYerusaleemu, na nyimangire ku mulyango gwo mwami ali mu lenga mwo, na ngenderere halinde ku gindi yoshi,

\VS{20}na ngendi menyeesa abandu kwokuno: «E baami beꞌBuyuda, muyuvwagwe igambo lya Nahano, kiri na mweshi mwe mutuuziri mu kaaya keꞌYerusaleemu, na mu kihugo kyoshi kyeꞌBuyuda.


\par }{\PP \VS{21}«Nahano adetaga kwokuno: “Ku lusiku lweꞌSabaato, mutakolwe kwo mwakizi betula imiteekerwa, mutanagiyingirane mu kaaya keꞌYerusaleemu.

\VS{22}Ku yulwo lusiku, hatagire úgahulukana umuteekerwa mu mwage. Hatanagire byoshi-byoshi byo mugalukola kwo. Si yulwo lusiku lweꞌSabaato, mukizi lundaluulira, nga kwo nâli kizi bwira bashokuluza biinyu.

\VS{23}Si boohe, batakanyuvwa, batananzimbaha. Bâli riiri mindagabika. Na kundu nâli kizi bahana, batanandwaza.”


\par }{\PP \VS{24}«Nahano ashubi detaga kwokuno: “Mwehe, mukwaniini mukizi nzimbaha. Iyo miteekerwa, mutakizi gibetula ulusiku lweꞌSabaato, mbu mugiyingirane mu kaaya. Hatanagire hyo mugalukola kwo. Haliko, lulya lusiku, mukizi lundaluulira.


\par }{\PP \VS{25}«“Iri mwangakizi nzimbaha, abaami naꞌbaluzi bagakizi yingira mu marembo ga kano kaaya kiinyu, halinde imyaka neꞌmyakuula! Ku kyekyo kitumbi kyeꞌkyami, hagakizi yima abaami ba mwiꞌkondo lya Dahudi, banakizi yija, bashoniri ku fwarasi, na mu magaare gaabo, bali kuguma naꞌbatuulaga beꞌYerusaleemu, kiri naꞌbandi Bayuda booshi. Kwokwo, kano kaaya kagayama katuuziri mwaꞌbandu, halinde imyaka neꞌmyakuula.

\VS{26}Balya bandu bagakizi yija ukulyoka i Yerusaleemu, na mu tundi twaya tweꞌBuyuda, noꞌtwa Binyamiini, kiri na mu tugangazi tweꞌmuga, na mu migazi, noꞌluhande lweꞌkisaka. Balya booshi, bagakizi yija mu nyumba ya Nahano, gira bayiji mútangira mwaꞌmatuulo goꞌkusiriiza lwoshi, naꞌgandi matuulo. Bagatanga kiri noꞌmushyano, noꞌmubadu, naꞌgandi matuulo goꞌkutanga kongwa imwage.


\par }{\PP \VS{27}«“Haliko, hali ikyanya mutangandwaza, munakizi koleesa ulusiku lweꞌSabaato nga zindi-zindi siku, munakizi lubetula kweꞌmiteekerwa mu kaaya. Iri mwangagira kwokwo, kano kaaya, ngaduulika imiryango yako kwoꞌmuliro. Yugwo muliro, gunagendi jigiivya kiri neꞌnyumba nyiija zaꞌbaami. Ndaanaye úgaahasha ukuguzimya.”»




\par }\Chap{18}{\SH Nahano atuma Yeremiya imwoꞌmubuuvi
\par }
{\PP \VerseOne{1}Nahano anashubi bwira Yeremiya kwokuno:

\VS{2}«Ewe! Umanukirage ngiisi ho bali mu bumba inyungu. Mango wahahika, lyo ngakuganuuza.»


\par }{\PP \VS{3}Kwokwo, nanamanukira ho. Nanagwana umubuuvi agweti agabumbira ikirugu mu kibumbiro kyage kyoꞌkuzungulusa.

\VS{4}Yikyo kirugu, âli kizi kikuma naꞌmaboko, imbumbo yakyo yanabiiha. Lirya ibumba, anashubi likaata buhyahya, gira abumbe mweꞌkindi nga kwo aloziizi.


\par }{\PP \VS{5}Haaho, Nahano anashubi mbwiraga kwokuno:

\VS{6}«E Bahisiraheeri, uyu mubuuvi, yuku akahindula ibumba, ka naani ndashobwiri ukumùhindula kwokwo? Si muli mu maboko gaani, nga ngiisi kwiꞌbumba liri mu maboko goꞌmubuuvi! Kwokwo nie Nahano ndesiri.


\par }{\PP \VS{7}«Hali ikyanya nangadeta hiꞌgulu lyaꞌbandu balebe, kandi iri bwami bulebe, kwo bashikulwe, banahongolwe, halinde banazimiire.

\VS{8}Kundu kwokwo, iri bangatwikira ku mabi gaabo, lyoki ndangaki baminika nga kwo nâli mali gwanwa nashungika.


\par }{\PP \VS{9}«Hali neꞌkyanya nangadeta kwo ngabyala bandu balebe, na mbayubake.

\VS{10}Halikago ha nyuma, banalekage ukunzimbaha, banatondeere ukugira amabi. Kwokwo, kundu nꞌgabalagaania ikindu kiija, ndangaki bagirira kyo.


\par }{\PP \VS{11}«Aahago! Yabo batuulaga beꞌYerusaleemu, kiri naꞌbandi Bayuda, ubabwire kwo Nahano adetaga kwokuno: “Keera namùteganulira ubuhanya. Ee! Ngoli mùshungikiiri ubuhanya. Ku yukwo, mutwikirage ku mabi giinyu! Muhinduke ku ngesho ziinyu mbi, munatondeere ukukizi gira amiija.”


\par }{\PP \VS{12}«Kundu kwokwo, yabo Bayuda baganaaka, ti: “Aahabi! Yibyo wadeta, ndaabyo! Si tulyagagi mindagabika! Tuganagenderera naaho ukukizi gira nga ngiisi kwo tuloziizi.”»


\par }{\SH Abandu balahira Rurema
\par }
{\Q \VS{13}Nahano atubwiraga kwo tugendi buuza ibinyamahanga kwokuno:

\par }{\Q «Ibala lyaꞌBahisiraheeri bakagira, ka keera mukaliyuvwa?

\par }{\QB Si keera bakagira ibitalaalwe ngana-ngana!


\par }{\Q \VS{14}Ulugungu lwa ku migazi yeꞌLebanooni, ka lwâye nyote, lunabe lwamala? Aahabi!

\par }{\QB Kiri naꞌmiiji ágali mu hinga mwiꞌyo migazi, gatangakama.


\par }{\Q \VS{15}Halikago abandu baani, boohe, keera bakanyibagira.

\par }{\QB Bagweti bagayokera imizimu umubadu.

\par }{\Q Injira nyiija yo bâli tuuziri mwo, keera bakagijanda,

\par }{\QB banakola mu vujuuka mu mishodoko.


\par }{\Q \VS{16}Ikihugo kyeꞌBuyuda, keera bakihindula mushaka.

\par }{\QB Na ngiisi úli mu kilenga mwo, ali mu zuuza itwe, mu kusoomerwa.

\par }{\Q Mango kyashereezibwa, bagasoomerwa ngana-ngana!


\par }{\Q \VS{17}Ikyanya abagoma bagayiji bateera,

\par }{\QB ngaaleka babashaabule, nga kwoꞌlukungu luli mu twalwa neꞌmbuusi.

\par }{\Q Ikyanya bagateerwa, ndagaki tami balola kwo, si ngabahindulira ingoto.»


\par }{\SH Abandu bagirira Yeremiya igambi lyoꞌkumúyita
\par }
{\PP \VS{18}Iri hakatama, abandu baguma banahanuusania, ti: «Tugirage igambi libi hiꞌgulu lya Yeremiya. Si tuhiiti abagingi, kiri naꞌbitegeereza boꞌkukizi tuhanuula, naꞌbaleevi boꞌkutumenyeesa ngiisi byo Rurema adesiri! Aahago! Galya magambo gaage, tutagatwaziizi. Muyije, tugendi múbangira ibinyoma.»


\par }{\Q \VS{19}Kwokwo, nanahuuna: «E Nahano, unyuvwirize.

\par }{\QB Uyuvwe ngiisi kwaꞌbagoma baani bakola mu nyigambira.


\par }{\Q \VS{20}Aahago! Umundu, iri angagira amiija, ka akwaniini ukuhembwa amabi?

\par }{\QB Si boohe, bagweti bagambumbira ubuhya, gira babunyitire mwo!

\par }{\Q E maashi! Ukengeerage ngiisi kwo nâli kizi yimanga imbere lyawe,

\par }{\QB mu kubahuunira, gira mbakize noꞌburaakari bwawe.


\par }{\BB \par }
{\Q \VS{21}«Ku yukwo, ulekage abaana baabo bafwe niꞌshali.

\par }{\QB Nabo boonyene, uleke abagoma baabo babayite neꞌngooti.

\par }{\Q Bakaabo bafwirwe naꞌbaana, kiri na bayiba!

\par }{\QB Abashaaja bafwe neꞌkiija, neꞌmisore iyitwe ku ngooti mwiꞌzibo.


\par }{\Q \VS{22}Ikyanya abanyazi bagayiji bateera, bateerere induulu mu nyumba zaabo.

\par }{\QB Si bakambumbira ubuhya, mbu lyo bangwasa, banandega neꞌmibashu!


\par }{\BB \par }
{\Q \VS{23}«E Nahano! Uyiji kwo keera bakagira igambi, kwo banyite.

\par }{\QB Ku yukwo, utabakoge ibyaha byabo.

\par }{\Q Si ubanyanyage haashi, iri unabahaniiriza ku buraakari bwawe.»




\par }\Chap{19}{\SH Umugani gwaꞌkabindi ákabereka
\par }
{\PP \VerseOne{1}Nahano anashubi mbwira: «E Yeremiya, ugendage imwoꞌmubuuvi, unagule yaꞌkabindi. Ha nyuma, ugendi leeta abimangizi baꞌbandu, naꞌbagingi.

\VS{2}Munalenge ku mulyango gweꞌNgyo, halinde mu ndekeera ya mugala Hinoomu.

\par }{\PP «Mango mwahika ho, umenyeese abandu kwokuno:

\VS{3}E baami baꞌBayuda! Na niinyu mwe batuulaga booshi beꞌYerusaleemu! Yuvwi! Nahano woꞌbushobozi bwoshi, Rurema waꞌBahisiraheeri, adetaga: Hano handu, ngahashereeza lwoshi-lwoshi. Na ngiisi úgakizi yuvwa umwazi gwaho, agasoomerwa.


\par }{\PP \VS{4}«Si yaba bandu, keera bakanjanda. Banahindula yaha handu, habe ho bagakizi tangira amatuulo imweꞌmigisi. Neꞌyo migisi, kiziga batagiyiji. Kiri na bashokuluza baabo, naꞌbaami beꞌBuyuda, nabo batagiyiji. Neꞌngingwe, bagweti bagayitira haꞌbandu bazira mahube.


\par }{\PP \VS{5}«Keera bakayubakira umuzimu Baali ututanda, gira bakizi gutangira abaana baabo, gabe matuulo goꞌkusiriiza. Si ibala mwene yiryo, ndakabahanguula kwo bakizi ligira, litanazindi mba mu mutima!

\VS{6}Kwokwo, mu siku ízigayija, yaho handu, batagaki shubi hadeta “Tofeeti”, kandi iri “ndekeera ya mugala Hinoomu”. Si bakola bagakizi hadeta “ndekeera yoꞌBwitani”. Kwokwo kwo Nahano adesiri.


\par }{\PP \VS{7}«Haahano, ho ngashereegeza ishungi zaꞌbatuulaga beꞌYerusaleemu, neꞌzaꞌbandu booshi beꞌBuyuda. Ngahanguula abagoma baabo, bayiji baminika mwiꞌzibo. Neꞌbirunda byabo, ngabileka bibe byokulya byoꞌtunyuni neꞌnyamiishwa.

\VS{8}Kano kaaya, ngakashereeza lwoshi-lwoshi! Ikyanya abandu bagakizi lenga hoofi lyako, banabone ngiisi kwo kasigala biguuka, bagahuumirwa, banasoomerwe.


\par }{\PP \VS{9}«Abagoma ba kano kaaya, bagaaba bakasokaniini, gira bayite mwaꞌbandu. Ibyokulya byamwo, bigaamala. Kwokwo, abatuulaga baamwo bagatondeera ukukizi lya bagala baabo na banyere baabo, kiri naꞌbiira baabo.»


\par }{\PP \VS{10}«E Yeremiya, yabo bandu, ikyanya bagaaba bakiri mu kulola, uvungule yako kabindi kaawe.

\VS{11}Ukabuli babwira kwo Nahano woꞌbushobozi bwoshi adetaga kwokuno: Abandu ba mu kino kihugo, ngabavungula-vungula, na nvungule kiri naꞌkaaya kaabo. Ee! Ngabavungula, nga kwoꞌmundu ali mu vungula ikirugu kyoꞌmubuuvi, halinde kitanaki shubi shubaana. Ibirunda, hiꞌgulu lyoꞌkubula ahandi ho byangaziikwa, bigaziikwa haahano i Tofeeti.

\VS{12}Kwokwo, kwo ngaagira hano handu, kuguma naꞌbatuulaga baaho. Ngahagira nga kano kaaya keꞌTofeeti.» Kwokwo, kwo Nahano adesiri.


\par }{\PP \VS{13}«Inyumba zeꞌYerusaleemu, kiri noꞌtujumiro twaꞌbaami beꞌBuyuda, bigayulubala nga hano i Tofeeti. Mukuba abandu bâli kizi yokera umubadu ku nyumba zaabo, iri banayikumba indonde. Banakizi tanga naꞌgandi matuulo geꞌdivaayi imweꞌmigisi.»


\par }{\PP \VS{14}Haaho, Yeremiya analyoka yaho i Tofeeti, ahandu ho Nahano akamúlungika kwo agendi tanga ubuleevi. Anagendi yimanga mu lubuga lweꞌnyumba ya Nahano, anabwira abandu booshi

\VS{15}kwo Nahano woꞌbushobozi bwoshi, Rurema waꞌBahisiraheeri, adetaga kwokuno: «Nga ngiisi kwo nꞌgagwanwa namùmenyeesa, kano kaaya keꞌYerusaleemu, ngola ngakashereeza kuguma noꞌtundi twaya twako. Mukuba, abatuulaga baatwo balyagagi mindagabika. Ikyanya ndi mu deta, batali mu ndwaza.»




\par }\Chap{20}{\SH Pashuuri abiika Yeremiya mu nyumba yeꞌmbohe
\par }
{\PP \VerseOne{1}Bulya buleevi, ikyanya Yeremiya akabutangaga, umugingi muguma úwâli riiri mukulu waꞌbalaliizi beꞌnyumba ya Nahano, iziina lyage Pashuuri mugala Himeeri, anabuyuvwa.

\VS{2}Lyeryo, uyo Pashuuri anayami múgwatiisa, anamúhimbula. Anabuli múkonera ha mulyango gwa Binyamiini, ha nyumba ya Nahano.


\par }{\PP \VS{3}Iri bukakya shesheezi, uyo Pashuuri anabuli múshwekuula. Haaho, Yeremiya anamúbwira: «Nahano keera ahindula iziina lyawe. Utagaki hamagalwa Pashuuri. Si ukola ugakizi hamagalwa Magiri-Mishabibu (kuli kudeta: kuhuumirwa ngiisi luhande).


\par }{\PP \VS{4}«Nahano akubwiraga kwokuno: “Ukola ugakizi huumirwa, mwe naꞌbiira baawe booshi. Ikyanya mugaaba muli mwiꞌzibo, yabo biira baawe baꞌBayuda bagaminikwa mu masu gaawe ku ngooti. Na ábagasigala, ngabatanga booshi mu maboko ga mwami weꞌBabeeri. Uyo mwami, anabatwale imbohe i Babeeri, anagendi basivya neꞌngooti.


\par }{\PP \VS{5}«“Kano kaaya keꞌYerusaleemu, ibindu byamwo byoshi, ngolaga ngabiheereza abagoma, ngeꞌmimbu, neꞌbindu byoꞌmulimbo, na byoshi íbiri mu bihinda byaꞌbaami beꞌBuyuda. Byoshi, abagoma bagabitwala i Babeeri.


\par }{\PP \VS{6}«“Na naawe, e Pashuuri! Ugagwatwa imbohe, kuguma naꞌbandu ba mu mwawe booshi, munatwalwe i Babeeri. Iyo munda, yo ugagendi fwira, unaziikirwe yo, mwe naꞌbiira baawe, kundu wâli kizi batangira ubuleevi kwo bagagenduukirwa.”»


\par }{\SH Yeremiya atakira Rurema
\par }
{\Q \VS{7}E Nahano! Si ukandeba, nanayemeera kwo bibe kwokwo.

\par }{\QB Bwo we mbimiri imisi, ndaakwo kundi.

\par }{\Q Kwokwo, abandu bakola mu mbonyoleza ubwakya-ubwayira,

\par }{\QB iri bananjekeereza.


\par }{\Q \VS{8}Ngiisi kyanya ndi mu deta, na nyami yitulikania ku nduulu, mbu:

\par }{\QB «Emwe! Kiteero neꞌmishaabo!»

\par }{\Q Yizo ndumwa za Nahano, ikyanya ndi mu zimenyeesa abandu,

\par }{\QB bali mu nduka, iri banajambura.


\par }{\Q \VS{9}Uyo Nahano, hali ikyanya ndi mu deta kwo ngamúyibagira,

\par }{\QB na mbe ndakiri mu deta kwiꞌziina lyage.

\par }{\Q Haaho, igambo lyage liri mu yami nyaka mwo nga muliro.

\par }{\QB Kundu nangayigumiiriza mbu niliyishwekere kwo, si liri mu huluka naaho!


\par }{\Q \VS{10}Nyuvwiti ngiisi kwaꞌbandu bingi bakola mu hwehwetezania, mbu:

\par }{\QB «Ngiisi luhande, hakola ikihuumula naaho! Aahago! Tugendi lega Yeremiya imwaꞌbakulu biitu!»

\par }{\Q Kiri naꞌbiira baani ba vyuka-ngwejere, bagweti bagaloleera,

\par }{\QB babone ngiisi kwo nangatibukira haashi.

\par }{\Q Bali mu nyigambira, ti: «Tugirage tumútebe, halinde tumúgwase.

\par }{\QB Kwokwo, lyo twangamùyihoola!»


\par }{\Q \VS{11}Kundu kwokwo, Nahano ayimaaziri ha butambi lyani, ali kikalage kyeꞌndwani.

\par }{\QB Ku yukwo, balya booshi ábakola mu ndibuza, bagasiitara, banayideedeke haashi.

\par }{\Q Ee ma! Bwo batashobwiri ukumbima, bagalonga ishoni,

\par }{\QB banakizi teteerwa imyakuula, halinde ishoni zaabo zitâye yibagirwe.


\par }{\Q \VS{12}E Nahano woꞌbushobozi bwoshi! We mu geza ábakwaniini.

\par }{\QB Uli mu loleekeza íbiyifundereziizi mu mitima yabo, kiri na mu menge gaabo.

\par }{\Q Kwokwo, ngoli yibiisiri imwawe, gira umbulanire.

\par }{\QB Yabo bagoma, lekaga mbone ngiisi kwo ugabayihoola.


\par }{\BB \par }
{\Q \VS{13}Mukizi yimbira Nahano! Mukizi múhuuza!

\par }{\QB Si ye mu kiza ábatashobwiri mu maboko ga banangora-mabi.


\par }{\BB \par }
{\Q \VS{14}Ulusiku lwo nꞌgabutwa kwo, ludaakwe!

\par }{\QB Hatanagire úgaadeta kwo luli lweꞌmigashani.


\par }{\Q \VS{15}Kiri noꞌlya úkagendi menyeesa daata, ti: «Ewe! Wabuta umwana woꞌbutabana!»


\par }{\Q \VS{16}Ulya mundu, abaagage ngoꞌtwaya two Nahano akashereeza, buzira kutukejeerera.

\par }{\QB Ku ngiisi mukyo, akizi yuvwa akashiba.

\par }{\QB Na ngiisi kalenge-renge, akizi yuvwa ulujongo lweꞌkiteero.


\par }{\Q \VS{17}Aahago! Ikyanya nꞌgabutwa, kituma kiki Nahano atakayami nyita?

\par }{\QB Nga Rurema ákinyitire mu nda ya maawe naaho!

\par }{\Q Bwangábiiri bwija inda yage, ibaagage yo shinda yani.


\par }{\Q \VS{18}Iyo nda ya maawe, kituma kiki nꞌgagilyoka mwo?

\par }{\QB Si isiku zaani zooshi, ndi mu libuuka naaho, iri na njengeerwa!

\par }{\Q Kiri na ku mbeka yoꞌburambe bwani, si ngagenderera naaho ukukizi negurwa!




\par }\Chap{21}{\SH Nahano alahiiri ukukiza Abayuda
\par }
{\PP \VerseOne{1-2}Mwami Zedekiya akalungika Pashuuri mugala Malikiya, noꞌmugingi Sefaniya mugala Maseya, kwo bagende imwa Yeremiya. Bâli gweti bagamúganuuza kwokuno: «Mwami Nebukandeneza weꞌBabeeri akola mu tuteera. Aaho! Utuhunirage imwa Nahano, gira ayiji tutabaala. Hali ikyanya angayiji tukolera ibitangaaza, nga kwo âli kizi gira yaho kare.»


\par }{\PP \VS{3}Yabo ábakatumwa, Yeremiya anabashuvya kwo bagendi bwira Zedekiya kwo

\VS{4}Nahano Rurema waꞌBahisiraheeri adetaga kwokuno: «Uyo mwami weꞌBabeeri, kundu mwangamúlwisagya, haliko, ibilwaniiso biinyu, ndaabyo bigaagira. Si yabo Bababeeri bakoli sokaniini inzitiro zaꞌkaaya keꞌYerusaleemu, banakola bagakayifunda mwo.

\VS{5}Kiri na nienyene, nie Nahano, keera mwandaakaza bweneene. Kwokwo, naani ngamùlwisa, na ndi woꞌbushobozi bweneene.

\VS{6}Mu yako kaaya kiinyu, ngayita mwaꞌbandu, kiri neꞌbitugwa, ku njira yeꞌkiija.


\par }{\PP \VS{7}«Nie Nahano nadeta na kwokuno: E mwami Zedekiya! Kundu uli kuguma naꞌbandi batwali beꞌBuyuda, naꞌbandi bandu baawe, halikago ngakubiika mu maboko ga mwami Nebukandeneza weꞌBabeeri. Yabo booshi, kundu bangafuushuka mu kirya kiija, niꞌzibo, niꞌshali, haliko ulya Nebukandeneza, ndaazo ndengeerwa zo agabayuvwirwa, mbu abakejeerere. Aahabi! Si agayami bayilala mwo, gira abayite.


\par }{\PP \VS{8}«E Yeremiya, balya bandu booshi, ubabwire kwo nie Nahano nadeta kwokuno: Mutoolage! Ka muloziizi ukuba ho, kandi iri ukufwa?

\VS{9}Aaho! Ngiisi úgasigala mu Yerusaleemu, agaafwa nyene, iba kwiꞌzibo, kandi iri kwiꞌshali, kandi iri ku kiija. Haliko, ngiisi ábagahuluka mwo, banagendi yibiika mu maboko ga balya Bababeeri ábasokaniini akaaya kiinyu, booki bagafuuka, banabe bakiri bagumaana.»

\VS{10}Nahano ashubi detaga kwokuno: «Yako kaaya, ngakabiika mu maboko ga mwami weꞌBabeeri, anakajigiivye. Mukuba keera nꞌgashungika kwo ngakashereeza, ndanâye ki katabaale.» Kwokwo kwo Nahano adesiri.


\par }{\SH Ikikando ku baami beꞌBuyuda
\par }
{\PP \VS{11-12}«Ugendi bwira imbaga ya mwami weꞌBuyuda kwokuno: Emwe bandu ba mwiꞌkondo lya mwami Dahudi! Muyuvwirize ngiisi kwo nadeta, nie Nahano:

\par }{\Q Ngiisi shesheezi, mukizi twa imaaja zaꞌbandu ku njira íkwaniini.

\par }{\QB Iri umundu angaba anyagwa ibindu byage, mumúfuuse mu maboko gaꞌbanyazi.

\par }{\Q Neꞌri mwangalahira, ngaraakara ngana-ngana!

\par }{\Q Si keera mukayifunda mu bitalaalwe!

\par }{\QB Buno, uburaakari bwani bugakizi yaka nga muliro, ndaanaye úgabuhoohya.


\par }{\Q \VS{13}E bandu beꞌYerusaleemu, nie Nahano kwokwo kwo nadeta: Mutuuziri ku marango,

\par }{\QB ku lwala úluli hiꞌgulu lyeꞌndekeera, munali mu yihaya, mbu:

\par }{\QB “Ndaaye úwangayiji tuteera, mbu anayihandalike mu kaaya kiitu kazitire!”

\par }{\Q Kundu muli mu deta kwokwo, nienyene ngakizi mùlwisa.


\par }{\Q \VS{14}Ngamùhana ngana-ngana, nga ngiisi kwo bimùkwaniini.

\par }{\Q Na nduulike ulubako lwinyu mwoꞌmuliro,

\par }{\QB halinde gunasingoole byoshi íbimùsokaniini.»

\par }{\Q Kwokwo, kwo Nahano adesiri.




\par }\Chap{22}{\SH Ubuleevi imwa mwami weꞌBuyuda
\par }
{\PP \VerseOne{1}Nahano anashubi mbwira kwo ngendi bwira mwami weꞌBuyuda kwokuno:

\VS{2}«Ewe! We twaziri ku kitumbi kya mwami Dahudi. Gano magambo ga Nahano, we galoziri kuguma naꞌbatwali baawe, kiri naꞌbagunda ábali mu yingira mu mwawe.


\par }{\PP \VS{3}«Nahano adetaga kwokuno: “Mukizi gira íbikwaniini, mu kati koꞌkuli. Umundu, iri angaba anyagwa ibindu byage, mumúlyose mu maboko gaꞌbanyazi. Mutanakizi vindagaza ibinyamahanga, kandi iri ifuuvi, kandi iri banamufwiri, mutanakizi balyalyania. Mutanakolwe mbu mukizi yita abandu bazira buhube.


\par }{\PP \VS{4}«“Gano magambo gaani, iri mwangakizi gasimbaha, abaami ábagakizi yima ku kitumbi kya mwami Dahudi, bagakizi lenga kwiꞌrembo lyaꞌkaaya, bashoniri ku fwarasi, na mu magaare, bali kuguma naꞌbatwali baabo, kiri naꞌbagunda.


\par }{\PP \VS{5}«“Halikago, nie Nahano nadeta kwokuno: iri mutangakizi ndwaza, nabiika indahiro kwiꞌziina lyani, kweꞌno nyumba yinyu yoꞌmulimbo, ngagihindula bibe biguuka.”


\par }{\PP \VS{6}«Na ku biloziri akajumiro kaꞌBayuda, Nahano adetaga kwokuno:

\par }{\Q “Ino nyumba ibuyahiri bweneene ukuhima ikihugo kyeꞌGiryadi,

\par }{\QB kiri noꞌlubako lweꞌmigazi yeꞌLebanooni.

\par }{\Q Kundu kwokwo, ngagihindula libe ishamba,

\par }{\QB ndaanaye úgashubi gituula mwo.


\par }{\Q \VS{7}Keera nalingikania abandu, kwo bagendi gishereeza.

\par }{\QB Ngiisi muguma wabo anakoli hagasiri ibilwaniiso byage.

\par }{\Q Iyo nyumba, kundu inguliro zaayo zikalimbiisibwa neꞌbiti byeꞌmyerezi, bagazishaaza,

\par }{\QB banazilashe mu muliro.”


\par }{\PP \VS{8}«Abandu bingi beꞌmahanga, ikyanya bagakizi lengaga ha butambi lya kano kaaya, bagakizi buuzania, ti: “E balya! Kano kaaya kiija, kituma kiki Nahano akakahaniiriza mwene yuku?”

\VS{9}Abandi, ti: “Íbitumiri Rurema Nahamwabo akakahana kwokwo, mbu abatuulaga baamwo bakahongola
ikihango kyo bâli mali nywana bo naye. Banakizi gendi yikumba imizimu, iri banagikolera.”»


\par }{\SH Ubuleevi hiꞌgulu lya Salumu
\par }
{\Q \VS{10}E Bayuda! Mwami Yosiya keera akafwa. Aaho! Mutaki múlirire mutanakizi múgandaara.

\par }{\QB Ho mwangamúlirira, munalirire ulya mwami úkola mu twalwa i mahanga zeene.

\par }{\Q Mukuba yehe, atâye ki shubi galukira mu kihugo kyabo, mbu akibone.


\par }{\PP \VS{11}Mukuba Salumu, mugala mwami Yosiya, ye kayima ahandu ha yishe, abe mwami waꞌBayuda. Yoyo, keera bakamútwalaga imbohe. Nahano adeta kwokuno hiꞌgulu lyage: «Kino kihugo, atâye ki kifine mwo.

\VS{12}Si imunda agatwalwa imbohe, yo na munda agagendi fwira, atanâye ki bone kino kihugo kandi.»


\par }{\SH Ubuleevi hiꞌgulu lya Yoyakimu
\par }
{\Q \VS{13}Nahano anadetaga kwokuno: «E mwami Yoyakimu, yayewe imwawe!

\par }{\QB Si ugweti ugayiyubakira inyumba nyiija ku njira yoꞌkugungana!

\par }{\Q Ugweti uganayubaka inyumba ízishoneriini kwo, mu kulyalyania abandi bandu.

\par }{\QB Unali mu koleesania ku kimaama, buzira mbembo,


\par }{\Q \VS{14}iri unayidesa, ti: “Ngayiyubakira nangungubanga weꞌnyumba,

\par }{\QB inabe ihiiti izindi ízishoneriini kwo.

\par }{\Q Nganagibiika kwoꞌtwazo tuhamu, na ngilimbiise neꞌbiti biija byeꞌmyerezi ku bibambaazi.

\par }{\QB Ha nyuma, na ngibuge kwiꞌbara lidukula.”


\par }{\Q \VS{15}Aahago! Yukwo kuyiyubakira inyumba neꞌbiti byeꞌmyerezi,

\par }{\QB ka kwo kuyerekiini kwo uli mukulu mu bandi baami?

\par }{\Q Si yisho Yosiya âli kizi lya, iri ananywa íbiri tiita, anâli kizi gira íbikwaniini!

\par }{\QB Kyo kitumiri âli kizi genduukirwa.


\par }{\Q \VS{16}Abakeni na ábatashobwiri, âli kizi batabaala.

\par }{\QB Kyanatuma agakizi genduukirwa.

\par }{\Q Umundu, iri angagira amiija mwene yukwo, iri anyiji.»

\par }{\QB Kwokwo, kwo Nahano adesiri.


\par }{\Q \VS{17}«Halikago wehe, ugweti ugayihahalira wenyene, mu kukizi gungana.

\par }{\QB Unali mu yita abandu bazira buhube, mbu lyo ugala.

\par }{\Q Si ubutwali bwawe, buli bwa kukandamirana naaho ku kahaati!»


\par }{\PP \VS{18}Nahano anashubi detaga kwokuno hiꞌgulu lyoꞌlya Yoyakimu, mugala Yosiya weꞌBuyuda:

\par }{\Q «Uyo mwami, ku kyanya agaafwa, ndaaye úgamúlirira, ti:

\par }{\QB “Yayewe, e mwene witu! Yayewe, e mwali wani!”

\par }{\Q Bataganamúlirira, ti: “Yayewe, e nahamwitu, we munalushaagwa! Si ulwawe keera lwahikaga!”


\par }{\Q \VS{19}Si abandu bagamúziika nga punda.

\par }{\Q Ikirunda kyage, bagakibulula haashi mu njira,

\par }{\QB banagendi kikabulira inyuma lyeꞌYerusaleemu.»


\par }{\SH Ubuleevi hiꞌgulu lyaꞌkaaya keꞌYerusaleemu
\par }
{\Q \VS{20}«E beene Yuda, muzamuukire ku migazi yeꞌLebanooni, iri munaliruuka.

\par }{\QB Muyidehereze ku nduulu, halinde ihike i Bashaani.

\par }{\Q Munagendi berangira uluhande lweꞌmigazi yeꞌHabariimu.

\par }{\QB Si abiira biinyu booshi, keera bakaminikwa!


\par }{\Q \VS{21}Ku kyanya mwâli ki riiri mu butoge, nâli mali gwanwa namùkengula,

\par }{\QB haliko mwananjuvya: “Utatusuuze, maashi!”

\par }{\Q Kwokwo, kwo mwâli kizi deta, ukulyokera ubwanuke bwinyu.

\par }{\QB Ngiisi byo ngweti ngaadeta, mutabisimbahiri.


\par }{\Q \VS{22}Abimangizi biinyu booshi, imbuusi igabahuusa kwo, inabashaaze.

\par }{\QB Kiri naꞌbiira biinyu, bagatwalwa imbohe.

\par }{\Q Galya mabi gooshi go mwâli kizi kola, gagamùteeza ishoni.


\par }{\Q \VS{23}E mwami, inyumba yawe iri nyiija, bwo ikayubakwa neꞌmyerezi yeꞌLebanooni.

\par }{\QB Buno, uki jeberiiri ngana-ngana.

\par }{\Q Kundu kwokwo, ugakizi himbukira,

\par }{\QB iri unabululuka ku mwizingeerwe, ngoꞌmukazi úkola úgaabuta.»


\par }{\SH Ubuleevi hiꞌgulu lya mwami Koniya
\par }
{\PP \VS{24}Nahano adetaga kwokuno: «E Koniya, mugala mwami Yoyakimu weꞌBuyuda! Ngola ngakujanda! Nga kwo nyamiri ho, nahiga kwo kundu wangabiiri naꞌkamaro imwani nga mbete yaꞌkamangu ku kuboko kwani kweꞌlulyo, haliko, nangaki kuyihogola.

\VS{25}Nganakutanga mu maboko ga mwami Nebukandeneza weꞌBabeeri, kuguma naꞌbasirikaani baage. Mukuba, bo baloziizi ukukuyita, unabayobohiri.

\VS{26}Ngakuyimula hano, kuguma na nyoko, munagendi beera i mahanga, inabe yo munda mugafwira.

\VS{27}Na kundu mugakizi looza ukugalukira imwinyu, si mutâye galuke!»


\par }{\Q \VS{28}Nanadeta: «Uyo mwami Koniya ali nga kirugu íkikabereka naaho, kyanakabulirwa!

\par }{\QB Ndaanaye úki múloziizi.

\par }{\Q Aaho! Uyo mwami, kituma kiki bakamúyimula,

\par }{\QB mbu agende mu kihugo kyo atayiji, kuguma neꞌmbaga yage?


\par }{\Q \VS{29}E kihugo kyeꞌBuyuda! E kihugo kyeꞌBuyuda! E kihugo kyeꞌBuyuda!

\par }{\QB Uyuvwirize ngiisi kwo Nahano agweti agakubwira:


\par }{\Q \VS{30}“Uyo Koniya, muyandike hiꞌgulu lyage kwo atahiiti ibuta, ataganagenduukirwa.

\par }{\Q Mukuba mu kihugo kyeꞌBuyuda, ndaaye wa mwiꞌkondo lyage úwâye yime mwo,

\par }{\QB mbu atwale ku kitumbi kya Dahudi.”»




\par }\Chap{23}{\SH Abahisiraheeri, Nahano âye shubi bakuumania
\par }
{\PP \VerseOne{1}Nahano adetaga kwokuno: «Yayewe imweꞌbirongoozi byaꞌbandu baani! Kundu balyagagi bangere baabo, haliko, bagweti bagabashereeza, iri banabashaabula.»


\par }{\PP \VS{2}Nahano Rurema waꞌBahisiraheeri ashubi detaga kwokuno: «E bimangizi, yabo bandu baani, mukaleka ukukizi balanga. Si mukabajajaaka, halinde banashaabuka. Bwo mwagiraga ibala mwene yiryo, ngamùhaniiriza.»


\par }{\PP \VS{3-4}Nahano ashubi detaga kwokuno: «Yabo bandu baani, kundu nꞌgabayimula mbu bagendi tuula i mahanga, haliko ngiisi ábaki sigiiri yo, nienyene ngaki bakuumania, na njubi bagalulira mu kihugo kyabo. Kwokwo, banashubi kizi buta, halinde banayushuuke. Ha nyuma, mu bandu baani, na ndoole mweꞌbindi birongoozi. Byohe, bigakizi bahahala. Batagaki yoboha, kandi iri kuhuumirwa. Ndaanaye úgaki teereka.


\par }{\PP \VS{5}«Mu siku ízigayija, mu kibusi kya Dahudi, ngameza mweꞌshibwe liija. Uyo, ye gayima, anabe mwami mwija, anabe ali mwitegeereza. Yeki, agatwala ikihugo ku njira íkwaniini, na mu kati koꞌkuli. Kwokwo kwo nie Nahano nadeta.

\VS{6}Mu butwali bwage, lyeꞌkihugo kyeꞌBuyuda kigakizibwa, halinde umunyerere gunatoole mwo. Uyo mwami agakizi buuzibwa Nahano ye Lukiza Witu.


\par }{\PP \VS{7-8}«Mu yizo siku, ikyanya abandu bagakizi biika indahiro, batagakizi ki deta, mbu: “Nga kwo Nahano ayamiri ho, ulya úkalyosa Abahisiraheeri i Miisiri.” Si bagakizi deta: “Nga kwo Nahano ayamiri ho, ulya úkalyosa Abahisiraheeri mu bihugo byeꞌmbembe, na mu ngiisi gandi mahanga go bâli shabukiiri mwo.” Haaho, lyaꞌBahisiraheeri bagayiji tuula mu kihugo kyabo.» Kwokwo, kwo Nahano adesiri.


\par }{\SH Imyazi yaꞌbaleevi beꞌkinyoma
\par }
{\Q \VS{9}Gano magambo, galyagagi hiꞌgulu lyaꞌbaleevi beꞌkinyoma.

\par }{\QB Umutima gwani gushengusiri, na ngola mu lenga mwoꞌmusisi.

\par }{\Q Ngolaga nga mulalwe, úkoli lalusiri.

\par }{\QB Mukuba yabo baleevi beꞌkinyoma, Nahano keera akabakanukira ku njira yaꞌmagambo gaage
meeru.


\par }{\Q \VS{10}Kino kihugo kyeꞌBuyuda, si abandu baki gweti bagashulehana mwo!

\par }{\QB Banakoli bihuusiri, iri banakoleesa ubushobozi bwabo ku njira ítali nga yo.

\par }{\Q Kyo kitumiri Nahano akoli kidaasiri.

\par }{\QB Ikihugo kikoli ginunusiri bweneene, neꞌndagiriro zikoli yumagusiri.


\par }{\Q \VS{11}Nahano adetaga kwokuno: «Balya baleevi, kuguma naꞌbagingi, booshi batandwaziizi.

\par }{\QB Si bagweti bagayifunda mu mabi hooshi kiri na mu nyumba yani.


\par }{\Q \VS{12}Ku yukwo, bagakizi mamaata mu kihulu.

\par }{\QB Na ho bagakizi lenga, bagakizi gwana ho gobwe-gobwe naaho.

\par }{\Q Kwokwo, bagagendi siitara, banagwe.

\par }{\QB Ikyanya ngabahaniiriza, ngabaleetera ibala.»

\par }{\Q Kwokwo, kwo Nahano adesiri.


\par }{\BB \par }
{\Q \VS{13}«Abaleevi ba mu kihugo kyeꞌSamariya, nꞌgabona kwo bakoli bihuusiri bweneene.

\par }{\Q Ikyanya bâli kizi tanga ubuleevi,

\par }{\QB bâli kizi butanga kwiꞌziina lyoꞌmuzimu Baali.

\par }{\Q Banahubiisa abandu baani, halinde nabo banakizi yifunda mu byaha.


\par }{\Q \VS{14}Kundu kwokwo, abaleevi beꞌYerusaleemu, yo haahe!

\par }{\QB Boohe, bagweti bagakizi shuleha, iri banadeta ikinyoma.

\par }{\Q Na kwakundi, bali mu shimya banangora-mabi, kwo nabo bakizi kiyifunda mwo.

\par }{\QB Ndaanaye úli mu kitwikira kwo.

\par }{\Q Yabo booshi, bakolaga nga bandu beꞌSoodoma, naꞌbeꞌGomora.»


\par }{\PP \VS{15}Yabo baleevi beꞌYerusaleemu, Nahano woꞌbushobozi bwoshi, adetaga kwokuno hiꞌgulu lyabo:

\par }{\Q «Yabo baleevi, bo batumiri abandu baani bakoli himbusiri mu kino kihugo kyoshi.

\par }{\QB Kwokwo, ngabaliisa ibyokulya bilulu, na mbanywese umubamba.»


\par }{\PP \VS{16}Nahano woꞌbushobozi bwoshi ashubi detaga kwokuno: «Yabo baleevi beꞌbibeesha, mutakizi batwaza. Si bagweti bagaagira mbu bamùtebe! Aahabi! Amabone gaabo, bali mu gayihalangira boonyene, batanali mu galyosa imwani.


\par }{\PP \VS{17}«Balya bandu banjombiri, banali mindagabika. Bali mu kizi gira nga ngiisi kwo baloziizi. Kundu kwokwo, bali mu hendana, ti: “Nahano adesiri kwo mugakizi longa umutuula! Ndaakyo kiteero mwâye longe!”


\par }{\Q \VS{18}Aaho! Mu yabo baleevi, si ndaaye úkayimanga mu naama yani,

\par }{\QB mbu anyuvwe ngiisi byo ndesiri!

\par }{\Q Ndaanaye úli mu twaza amagambo gaani, mbu asobanukirwe.»


\par }{\BB \par }
{\Q \VS{19}Lolagi! Nahano agaaba nga kihuhuuta kikayu, mu kuyiji mùhana.

\par }{\QB Uburaakari bwage, bugamùteera nga mbuusi yaꞌkasuululu,

\par }{\QB inayihwike ku matwe ga banangora-mabi.


\par }{\Q \VS{20}Bulya buraakari bwa Nahano, butagahooha,

\par }{\QB átazi gira nga ngiisi kwo akoli shungisiri.

\par }{\Q Yibyo byoshi, mu siku ízigayija, lyo mwâye bisobanukirwe bwija.


\par }{\BB \par }
{\Q \VS{21}Nahano anashubi detaga kwokuno: «Yabo baleevi, ndali nie kabatuma, ndaanabyo nꞌgababwira.

\par }{\Q Kundu kwokwo, bakiri mu tibita-tibita,

\par }{\QB iri banatanga ubuleevi bwoꞌkuyihalangira boonyene.


\par }{\Q \VS{22}Bwangabiiri bwija, nga bangayimaziri imbere lyani, bananyuvwe.

\par }{\QB Kwoki lyo bangabwiziri abandu baani ngiisi kwo nienyene ndoziizi.

\par }{\Q Bangabalyosiizi mu njira zaabo mbi, halinde banatwikire ku mikolezi mibi.»


\par }{\BB \par }
{\Q \VS{23}Nahano anashubi detaga kwokuno:

\par }{\QB «Ka ndi Rurema wa hano hoofi naaho? Si nduuziri naꞌhandi kwakundi!


\par }{\Q \VS{24}Kwokwo, kundu umundu angagendi yibisha hala, ngaaba ngi múbwini. Kwokwo kwo nie Nahano ndesiri.

\par }{\QB Mukuba, nyijwiri hooshi mwiꞌgulu, kiri na hano mu kihugo.»

\par }{\Q Kwokwo, kwo Nahano adesiri.


\par }{\PP \VS{25}«Yabo baleevi, keera nayiyuvwirwa kwo bali mu deta kwokuno: “Yuvwagwi, nimùbwire ibirooto byo nalonga imwa Rurema bigingo bushigi!” Kundu bagweti bagaadeta mbu kuli kwiꞌziina lyani, si biri bya kinyoma!

\VS{26}Aahabi! Ibibeesha mwene yibyo, bagagenderera ukubideta halinde mangoki? Si ubuleevi bwabo, bulyagagi bwa kuyihalangira naaho!

\VS{27}Bali mu koleesa ibibeesha, mu kulooza kwaꞌbandu baani banyibagire, nga kwo bashokuluza baabo bakanyibagira, banakizi gendi yikumba umuzimu Baali.»


\par }{\Q \VS{28}Nahano adetaga kwokuno: «Ka ndaalwo lubibi ha kati keꞌbyula neꞌngano?

\par }{\Q Si luli ho! Aahago! Bwo baloziizi ukuyihalangira ibirooto byabo,

\par }{\QB leka abaleevi baani boꞌkuli, nabo bamenyeese abandu amagambo gaani, nga ngiisi kwo gali.»


\par }{\Q \VS{29}Nahano adetaga kwokuno: «Igambo lyani, ka litalyagagi nga muliro?

\par }{\QB Ka litanali nga nyundo ígweti igajajagula inyaala?


\par }{\PP \VS{30}«Yabo baleevi, ngabahaga. Si bagweti bagazimbana amagambo mbu bwo galyosiri imwani.» Kwokwo, kwo Nahano adesiri.


\par }{\PP \VS{31}Nahano ashubi detaga kwokuno: «Yabo baleevi beꞌbibeesha, bali mu yihalangira amagambo boonyene, mbu: “Kwokwo, kwo Nahano adesiri”. Ku yukwo, ngabahana.

\VS{32}Ee! Ngabahana ngana-ngana, bwo bagweti bagatanga ubuleevi bweꞌbibeesha. Neꞌkyanya bali mu buyigiriza, bali mu habura abandu baani. Ndanali nie kabatuma, mbu babudete. Ku yukwo, ndaabwo butabaazi bwo bangatanga imwaꞌBayuda.» Kwokwo, kwo Nahano adesiri.


\par }{\PP \VS{33}Nahano anambwiraga, ti: «Ngeeka mu bandu, kandi iri mu baleevi, kandi iri mu bagingi, hali úwangakubuuza, ti: “E Yeremiya! Indumwa nyiki yo Nahano akutumaga leero, ibe nga muteekerwa gwo ugatubetuza?” Haaho, ubashuvye kwokuno: “Nahano adesiri kwokuno: Si mwehe mulyagagi muteekerwa muzito bweneene, munagweti muganduhya! Kwokwo, ngola ngamùnyanyaga haashi.”


\par }{\PP \VS{34}«Yabo baleevi beꞌbibeesha, kandi iri bagingi, kandi iri gundi mundu yeshi, hali ikyanya bangakubwira, mbu: “Yaga magambo galyosiri imwa Nahano!” Nanga maashi! Balya bandu, umenye kwo ngabahaniiriza, kuguma neꞌmbaga zaabo zooshi.


\par }{\PP \VS{35}«Mwehe, mukwiriiri mukizi buuzania, ti: “Aahago! Kuti kwo Nahano ashuvya? Na kuti kwo aloziizi ukudeta?”

\VS{36}Halikago, lirya igambo “Yaga magambo galyosiri imwa Nahano”, mutakolwe mbu mushubi lideta. Si ngiisi byo muli mu deta, galyagagi magambo go mwayihalangira mwenyene naaho. Muli mu hindula amagambo ga Rurema witu, úli mugumaana, ye Nahano woꞌbushobozi bwoshi.


\par }{\PP \VS{37}«Yabo baleevi, mukizi babuuza kwokuno: “Kutagi kwo Nahano akushuvya? Kuti kwo adesiri?”

\VS{38}Si mugweti mugaadeta, ti: “Yaga magambo galyosiri imwa Nahano!” Ndanali nie nꞌgamùtuma, mbu mukizi gadeta. Mutakizi beesha, mbu: “Yaga magambo galyosiri imwa Nahano.”


\par }{\PP \VS{39}«Kwokwo, kano kaaya keꞌYerusaleemu, kundu nꞌgakaheereza bashokuluza biinyu, haliko, ngola ngakalahira. Ngamùyimula imbere lyani.

\VS{40}Abandu bagakizi mùhonyoleza, iri banamùteeza ishoni. Yizo ishoni zigaaba zoꞌkuyama ho, zitaganayibagirwa halinde imyaka neꞌmyakuula!»




\par }\Chap{24}{\SH Mu mabone, Yeremiya abona ibitiri bibiri byeꞌmitiini
\par }
{\PP \VerseOne{1}Nahano akanyereka amabone, ku kyanya mwami Nebukandeneza weꞌBabeeri âli mali twala mwami Yekoniya weꞌBuyuda imbohe i Babeeri. Akatwala neꞌbirongoozi byage, naꞌbatuzi beꞌbyuma, kiri naꞌbandi banaluganda.

\par }{\PP Mu yago mabone, nanabonaga ibitiri bibiri, biri mweꞌbitumbwe byeꞌmitiini, biteresirwi imbere lyeꞌnyumba ya Nahano.

\VS{2}Mu kitiri kya mbere, mwâli riiri imitiini miija ngana-ngana. Si mu kyabo, mwâli riiri imitiini íkoli boziri, halinde abandu batangaki gilya.


\par }{\PP \VS{3}Nahano anambuuza: «E Yeremiya, biki wabona?» Na wa naani, ti: «Mbwini imitiini. Miguma iri miija ngana-ngana. Si iyabo ikoli boziri, itanganaliibwa.»


\par }{\PP \VS{4}Nahano anashubi mbwira:

\VS{5}«Nahano Rurema waꞌBahisiraheeri adetaga kwokuno: “Iyi mitiini ísimisiizi, guli mugani gwaꞌBayuda. Keera nꞌgabalungika, bagendi ba imbohe mu kihugo kyeꞌBabeeri.

\VS{6}Yabo bandu, amasu gaani gayamiri gabali kwo. Na ha nyuma, ngabagalulira hano, na mbayubake. Ndaanaye úgashubi bashaabula. Ngaaba mbabyaziri, ndaganashubi bashikula.

\VS{7}Ngababiika mweꞌkyedu kyoꞌkumenya kwo nie Nahamwabo. Bagangalukira lwoshi, banabe bandu baani. Naani, na mbe ndi Rurema wabo.


\par }{\PP \VS{8}«“Halikago, ulya mwami Zedekiya weꞌBuyuda, yehe alyagagi ngeꞌrya mitiini íkoli boziri, inabe itakiri ya kuliibwa. Kwokwo, ngamúhaniiriza, kiri naꞌbatwali baage, bo naꞌbandu booshi ábasigiiri i Yerusaleemu. Ngaahana kiri na ábakabungira mu kihugo kyeꞌMiisiri.

\VS{9}Abandu baꞌmahanga gooshi, bagakizi bashomba, iri banabanegura. Ngiisi ho ngabashabulira, abandu bagakizi bashekeereza, iri banabahonyoleza noꞌkubadaaka.

\VS{10}Na naani kwakundi, ngakizi balibuza naꞌmazibo, niꞌshali, neꞌkiija. Balya booshi, ngabazimiiza, batanaki yimbwe mu kihugo, kundu nâli mali gwanwa nabaheereza kyo, bo na bashokuluza baabo.”»




\par }\Chap{25}{\SH Abagoma ukulyoka imbembe
\par }
{\PP \VerseOne{1}Nahano akayereka Yeremiya indumwa hiꞌgulu lyaꞌBayuda, ku kyanya mwami Yoyakimu mugala Yosiya, âli mali hisa imyaka ina atwaziri. Mu gwogwo mwaka, lyo mwami Nebukandeneza naye akayima mu kihugo kyeꞌBabeeri.


\par }{\PP \VS{2}Kwokwo, nie Yeremiya nꞌgabwira abatuulaga beꞌYerusaleemu, kiri naꞌbandi Bayuda booshi kwokuno:

\VS{3}«Hakoli hisiri imyaka makumi gabiri niꞌshatu, Nahano ali mu mbeereza amagambo gaage, mbu nimùmenyeese go. Akatangirira ku kyanya kya mwami Yosiya mugala Hamooni. Yago magambo, kundu ngi genderiiri ukumùmenyeesa go, si mutagatwaziizi.


\par }{\PP \VS{4}«Nahano anakizi mùlungikira naꞌbandi bakozi baage,
abaleevi. Nabo kwakundi, mutali mu batega amatwiri, mutanabatwaziizi.

\VS{5}Yabo baleevi, bâli kizi mùbwira: “Ngiisi muguma winyu ajandage amahimba gaage mabi. Analeke ukukizi kola íbitali nga byo. Kwokwo, lyo mugalonga ukutuula mu kirya kihugo kyo Nahano akamùheereza mwe na bashokuluza biinyu, kibe kyeꞌmwinyu, halinde imyaka neꞌmyakuula.

\VS{6}Mutakizi ndaakaza, mu kuyikumba imigisi. Si iyo migisi, mukagiyibaajira naꞌmaboko giinyu mwenyene. Yaga magambo gaani, iri mwangagasimbaha, naani ndagaki mùhana.”


\par }{\PP \VS{7}«Halikago, ikyanya nꞌgamùbwira kwokwo, mutanandega amatwiri. Si iyo migisi, mwanagenderera ukukizi giyikumba. Kwokwo, nanaraakara, nanamùlekaga kwo muyikululire ubuhanya mwenyene.» Kwokwo, kwo Nahano adesiri.


\par }{\PP \VS{8}Nahano woꞌbushobozi bwoshi, adetaga kwokuno: «Bwo mutakanzimbaha,

\VS{9}ngahamagala ibinyamahanga íbiri imbembe, kiri noꞌmukozi wani Nebukandeneza, mwami weꞌBabeeri. Yabo booshi, ngabaleeta bayiji teera kino kihugo kyeꞌBuyuda, kuguma naꞌbatuulaga baamwo, kiri na ábatuuziri ha butambi liinyu. Mweshi kuguma, ngamùzimiiza. Neꞌbihugo biinyu, binasigale mushaka, halinde imyaka neꞌmyakuula. Kwokwo, abandu bagashenguka hiꞌgulu liinyu, banakizi mùnegura.


\par }{\PP \VS{10}«Mutagakizi ki gira ibisegengo, mbu mushambaalire amageni. Yulwo lujongo lugaamala, kiri neꞌnyimbo zoꞌkulaaliza. Ndaaye úgashubi lasa ulushyo. Ndaanaye úgaki shubi yasa itara.

\VS{11}Yiki kihugo kyoshi, kigahinduka mushaka. Abahisiraheeri, kiri naꞌbatuulani baabo, booshi bagaahisa imyaka makumi galinda, bagweti bagakolera mwami weꞌBabeeri.


\par }{\PP \VS{12}«Iyo myaka makumi galinda, mango yamalaga, lyo ngaahana ulya mwami weꞌBabeeri bo naꞌbandu baage. Ikihugo kyage, ngakihindula libe ishamba, halinde imyaka neꞌmyakuula!» Kwokwo, kwo Nahano adesiri.


\par }{\PP \VS{13}«Inguuke zooshi zo nâli mali gwanwa nadeta hiꞌgulu lyeꞌBabeeri, ngazikoleesa. Byebyo, byo Yeremiya âli mali gwanwa atangira ubuleevi mu kino kitaabo, hiꞌgulu lyaꞌmahanga gooshi.

\VS{14}Kiri naꞌBababeeri, ngabahaniiriza ngana-ngana, ukukulikirana na ngiisi kwo bâli kizi libuzania. Kwokwo, bagagendi ba baja mu gandi mahanga, halinde banakizi kolera abaami baago bakulu.»


\par }{\SH Ukuhana ibinyamahanga
\par }
{\PP \VS{15}Nahano Rurema waꞌBahisiraheeri, anambwira: «Ewe! Uburaakari bwani, bukolaga nga divaayi mu rusoozo. Aahago! Uluyabiire mu kuboko kwani, uginywese ngiisi mulala gwo ngakulungika mwo.

\VS{16}Ngolaga ngabatumira abagoma, gira babalwise. Kwokwo, ikyanya bagaanywa iyo divaayi yoꞌburaakari bwani, bagayami yibumbulika haashi, nga basire.»


\par }{\PP \VS{17}Ikyanya nꞌgayuvwa kwokwo, nanayabiira yulwo rusoozo lwo Nahano âli fumbiiti, nanalunywesa abandu beꞌmilala yoshi, nga kwo akanduma.

\VS{18}Iyo divaayi, nanatangirira ku batuulaga beꞌYerusaleemu, na ku bandu ba mu tundi twaya tweꞌBuyuda, kiri naꞌbaami naꞌbandi batwali baamwo. Yutwo twaya twoshi, twanasigala mushaka. Ikyanya abandu bakabona kwokwo, banakanguka ngana, banatondeera ukutunegura, iri banakizi tushekeereza, noꞌkutudaaka. Kwokwo, kwo binali, halinde zeene.


\par }{\Q \VS{19}Ha nyuma, yulwo rusoozo úluyijwiri mwoꞌburaakari bwa Nahano,

\par }{\QB nanalunywesa mwami weꞌMiisiri, naꞌbalemberezi baage,

\par }{\QB naꞌbatwali baage, naꞌbandi bandu baage booshi,


\par }{\Q \VS{20}kiri neꞌbinyamahanga íbyâli koli tuuziri yo.

\par }{\Q Nanalunywesa naꞌbaami booshi ba mu kihugo kyeꞌHuuzi,

\par }{\QB naꞌbandu ba mu twaya twaꞌBafirisiti, naꞌbeꞌHashikelooni, naꞌbeꞌGaza, naꞌbeꞌHekurooni na ábakasigala mu Hashidoodi,


\par }{\QB \VS{21}naꞌBahedoomu, naꞌBamohabu, naꞌBahamooni,


\par }{\Q \VS{22}naꞌbaami booshi beꞌTiiro, naꞌbeꞌSidooni,

\par }{\QB naꞌbaami beꞌkihugo íkiri i kajabo keꞌNyaaja Mediterane,


\par }{\Q \VS{23}naꞌbatuulaga beꞌDedaani, naꞌbeꞌTema, naꞌbeꞌBuuzi, naꞌbandu booshi ábali mu kunguula imishaku mu mbengere,


\par }{\Q \VS{24}naꞌbaami booshi beꞌBuharaabu,

\par }{\QB naꞌbaami booshi beꞌmilala ítuuziri mwiꞌshamba,


\par }{\Q \VS{25}naꞌbaami booshi beꞌZimuri, naꞌbeꞌHelamu, naꞌbeꞌMediya,


\par }{\Q \VS{26}naꞌbaami booshi ábatuuziri imbembe, ziba ngongo za hala, kandi iri za hoofi.

\par }{\Q Yulwo rusoozo, nanalunywesa balya bandu baꞌmahanga gooshi, muguma-muguma.

\par }{\Q Na mu kuheza, mwami weꞌBabeeri naye, analunywa kwo.


\par }{\PP \VS{27}Nahano anambwira: «Ugendi bwira abandu kwo Nahano woꞌbushobozi bwoshi, Rurema waꞌBahisiraheeri, adetaga kwokuno: “Ngolaga ngamùlwisa, halinde ninamùzimiize. Ku yukwo, mugire munywe bweneene, halinde munalaluke, munashale. Munakizi gwa haashi, halinde mutanahashe ukuvyuka.”


\par }{\PP \VS{28}«Yulwo rusoozo, ikyanya ugabaheereza lwo, iri bangalahira kwo batagaluyakiira, batanalunywe kwo, unababwire: “Nahano woꞌbushobozi bwoshi, adetaga kwokuno: Mugire ngana, mulunywe kwo!

\VS{29}Kirya kihano, keera kyatangirira mu kaaya kaani nienyene. Aahago! Ka mwe mugakikenga? Aahabi! Mutagakikenga. Si ngalwisa abandu booshi ba mu kihugo.”» Kwokwo, kwo Nahano adesiri.


\par }{\PP \VS{30}«Ku yukwo, e Yeremiya! Yibyo byoshi, ugendi bimenyeesa abandu, unababwire kwokuno:

\par }{\Q “Nahano mwiꞌgulu, agalunduma mu kulwisa abandu baage.

\par }{\Q Ee! Agayamiza, ngoꞌmundu úgweti úgakanda imizabibu.

\par }{\QB Agateera akaluulu hiꞌgulu lya booshi ábatuuziri mu kihugo.


\par }{\Q \VS{31}Izu lyage, abandu baꞌmahanga gooshi bagaliyuvwa.

\par }{\QB Mukuba agakizi twa imaaja zaꞌbandu beꞌmilala yoshi.

\par }{\Q Agabwiririra abandu booshi ngiisi kwo bahubiri.

\par }{\QB Na banangora-mabi booshi, agabayita ku ngooti!”»

\par }{\Q Kwokwo, kwo Nahano adesiri.


\par }{\BB \par }
{\Q \VS{32}Nahano woꞌbushobozi bwoshi, anashubi detaga kwokuno: «Inguuke zigakizi libuza abandu mu ngiisi mulala.

\par }{\QB Ziganayija nga kihuhuuta ukulyokera heꞌkihugo kihekiiri.»


\par }{\PP \VS{33}Ku kyanya Nahano agaminika abandu, ibirunda byabo bigashaabukira i bulambo, binalambikwe hooshi mu kihugo nga nagiira. Ndaanaye úgabikuumania, ndaanaye úgabalirira, mbu abiziike.


\par }{\Q \VS{34}Mwe bangere! Mubandage akashiba ku kimombo!

\par }{\QB E bimangizi baꞌbandu! Muyibulage mu munyota-kiiko.

\par }{\Q Bwobuno, bakolaga bagamùtongeera ku ngooti.

\par }{\QB Mukola mugakizi yideedeka haashi, nga kirugu kiꞌbumba, neꞌbigyo binashaabuke.


\par }{\BB \par }
{\Q \VS{35}Ku yulwo lusiku, ibirongoozi bitagalonga ho bigayibisha,

\par }{\QB ndaanaho byangatibitira.


\par }{\Q \VS{36}Nayuvwa ngiisi kweꞌbirongoozi bigweti bigayamiza.

\par }{\QB Bakola mu bululuka, bwo Nahano agweti agashereeza indagiriro zaabo.


\par }{\Q \VS{37}Yizo ndangiriro, kundu zishuba mwoꞌmutuula,

\par }{\QB haliko, Nahano keera azihindula, libe ishamba limaata.

\par }{\Q Akoli rakiiri bweneene!


\par }{\Q \VS{38}Keera akajanda abandu baage, nga kweꞌndare iri mu zira ibundo lyayo.

\par }{\Q Hiꞌgulu lyoꞌburaakari bwage, kyanatuma agabaleetera izibo lyeꞌngunguula,

\par }{\QB halinde ikihugo kyabo kikoli sigiiri ishamba limaata.




\par }\Chap{26}{\SH Yeremiya ahanwa
\par }
{\PP \VerseOne{1}Yoyakimu mugala Yosiya, iri akayima mu kihugo kyeꞌBuyuda, Nahano anabwira Yeremiya kwokuno:

\VS{2}«Ugendage mu lubuga lweꞌnyumba ya Nahano. Mukuba, Abayuda booshi ukulyoka mu twaya twabo, mwo bagayiji nyikumbira. Kwokwo, ugendi yimanga imbere lyabo, unabamenyeese inooka ngiisi byo ngakubwira. Hatanagire byo ugaasiga!

\VS{3}Mukuba, kundu nâli mali shungika kwo ngabahana, haliko hali ikyanya banganyuvwa, banajande amabi gaabo. Neꞌri bangagajanda, lyoki ndagaki bahana.


\par }{\PP \VS{4}«Yabo bandu, ubabwire kwo Nahano adetaga kwokuno: “Mukwiriiri mukizi nyuvwa, munakizi kania
imaaja zaani, nga kwo nimùheziizi zo.

\VS{5}Ngiisi magambo go ndi mu mùmenyeesa ku njira yaꞌbakozi baani
abaleevi, mukizi gashishikala kwo. Si amagambo go nâli kizi mùheereza, mukiri mu gashemya-shemya!

\VS{6}Kwokwo iyo nyumba yani, ngagishereeza, nga kwo nꞌgashereeza iheema lyeꞌmihumaanano i Shiilo. Iziina lya kano kaaya, abandu baꞌmahanga gooshi bagakizi likoleesa naaho mu kudaakana.”»


\par }{\PP \VS{7}Yago magambo, Yeremiya anagendi gadeta mu nyumba ya Nahano. Abagingi banagayuvwa, kiri naꞌbaleevi naꞌbandi bandu booshi.

\VS{8}Yago magambo gooshi, anabamenyeesa go, nga kwo Nahano akamúbwira.

\par }{\PP Uyo Yeremiya, iri akayusa, balya booshi, kiri naꞌbagingi naꞌbaleevi, banayami múbirigisha, wa biri! Booshi kuguma, banakizi múlongooza, ti: «Ukwaniini uyitwe!

\VS{9}Wakuura ku biki, mu kutanga ubuleevi kwiꞌziina lya Nahano, mbu ino nyumba ya Nahano igashereezibwa nga lirya iheema lyeꞌShiilo! Kiri na kano kaaya, mbu kagasigala mushaka, buzira bandu!» Yabo bandu booshi, banasokanana Yeremiya mwomulya mu nyumba ya Nahano.


\par }{\PP \VS{10}Abatwali beꞌBuyuda, mbu bayuvwe kwokwo, banalyoka mu kajumiro, banazamuukira ha nyumba ya Nahano. Banakuumana ha mulyango úgwâli kizi detwa Mulyango Muhyahya.

\VS{11}Lyeryo, balya bagingi kuguma naꞌbaleevi banatondeeraga ukudeta: «Uyo nakuhambwa, si agweti agatanga ubuleevi bubi hiꞌgulu lya kano kaaya! Na mwenyene keera mwabuyiyuvwirwa. Aahago! Akwaniini ayitwe!»


\par }{\PP \VS{12}Yabo batwali, kuguma naꞌbandi booshi, Yeremiya anababwira kwokuno: «Yubwo buleevi bwoshi, Nahano yenyene ye kanduma, kwo nimùmenyeese bwo. Yago gooshi go mwayuvwa, Nahano yenyene ye kaganduma.

\VS{13}Ku yukwo, mujandage ingesho ziinyu mbi, munashubi gira amiija, iri munasimbaha Rurema Nahamwinyu. Iri mwangagira kwokwo, kundu âli mali gwanwa adeta kwo agamùhana, haliko angaki leka.


\par }{\PP \VS{14}«Niehe ku luhande lwani, ngolaga mu maboko giinyu. Mungire nga ngiisi kwo mubwini.

\VS{15}Halikago, iri mwanganyita, mumenye bwija kwo mugaaba mwayona umuko gwoꞌmundu muzira buhube, munayiji kengeera mwayikululira idaaki bweneene. Ngiisi ábatuuziri mu kano kaaya, mugaaba mwababetuza yiki kyaha. Mukuba yaga magambo gooshi go nadeta hiꞌgulu lya kano kaaya, Nahano ye kanduma kwo nimùmenyeese go.»


\par }{\PP \VS{16}Haaho, yabo batwali kuguma naꞌbandu booshi, banabwira balya bagingi naꞌbaleevi: «Uyo mundu, ataki kwiriiri ukuyitwa. Mukuba, yibyo atubwira, bilyosiri imwa Rurema Nahamwitu.»


\par }{\PP \VS{17}Haaho, mu yugwo muhumaanano, abashaaja baguma banayimuka, banabwira abandu booshi:

\VS{18}«Ikyanya mwami Hezekiya âli twaziri Abayuda, hâli riiri umuleevi muguma weꞌMoresheeti, iziina lyage Mika, anabwira Abayuda booshi, ti:

\par }{\Q “Nahano woꞌbushobozi bwoshi, adetaga kwokuno:

\par }{\Q Kano kaaya keꞌSayuni kagahingwa nga ndalo.

\par }{\QB Ee! I Yerusaleemu igahinduka biguuka.

\par }{\Q Na ngiisi ho bayubasiri inyumba ya Nahano,

\par }{\QB hooshi hagaamera ibishungu-shungu.”


\par }{\PP \VS{19}«Aahago! Ulya muleevi Mika, mwami Hezekiya, bo naꞌBayuda booshi, batanamúyita. Si Hezekiya akayoboha Nahano, anamúhuuna amúkoge. Kwokwo ikihano kyo Nahano âli mali bashungikira, atanaki kikwiza. Kwokwo, uno mundu, iri twangamúhana, tugaaba twayikululira ubuhanya bweneene!»


\par }{\PP \VS{20}Na yaho, hâli riiri ugundi mundu úwâli kizi tanga ubuleevi kwiꞌziina lya Nahano, iziina lyage ye wâli Huriya mugala Shemaya, weꞌKiryati-Yariimu. Uyo Huriya, âli kizi tanga ubuleevi, mwene bwobulya bwa Yeremiya, kwaꞌbandu beꞌYerusaleemu, kiri naꞌbeꞌBuyuda hooshi, bagalonga ubuhanya bweneene.


\par }{\PP \VS{21}Yubwo buleevi, ikyanya Huriya âli kizi butanga, mwami Yoyakimu akabuyuvwa, kuguma naꞌbasirikaani baage, naꞌbatwali baage. Neꞌri bakalooza ubulyo bwoꞌkumúyita, Huriya anayoboha, anatibitira i Miisiri.

\VS{22}Haliko, uyo mwami Yoyakimu analungika yo Herinatani, mugala Hakiboori, naꞌbandi bashosi.

\VS{23}Ulya Huriya, banagendi múgwata, banamúgalulira imunda Yoyakimu. Uyo mwami anamúyitiisa ku ngooti, banaziika ikirunda kyage buligo, kuguma naꞌbandi bagunda.


\par }{\PP \VS{24}Haliko Yeremiya, ku yikyo kyanya, Ahikaamu mugala Safanu âli kizi múlanga. Kyo kitumiri balya bandu batakalonga ubulyo bwoꞌkumúyita.




\par }\Chap{27}{\SH Yeremiya ayambala ingata
\par }
{\PP \VerseOne{1}Ku kyanya mwami Zedekiya, mugala Yosiya akatondeera ukutwala Abayuda, Nahano anabwiraga Yeremiya kwokuno:

\VS{2}«Ewe! Uyabiire imigozi yoꞌluhu, neꞌbiti, unayilingaanize ingata nga yo bakizi shwekera ku ngaavu zoꞌkulimiisa, unagiyishwekere mwiꞌgosi.

\VS{3}Haaho, unatume indumwa imwa mwami weꞌHedoomu, na weꞌMohabu, na weꞌHamooni, na weꞌTiiro, na weꞌSidooni. Iyo ndumwa, ubalungikire yo ku njira yaꞌbandu baabo, ábakayija i Yerusaleemu hiꞌgulu lyoꞌkubonaana na mwami Zedekiya.


\par }{\PP \VS{4}«Yabo bandu, unababwire kwo bagendi menyeesa banahamwabo kwokuno: “Nahano woꞌBushobozi Bwoshi, Rurema waꞌBahisiraheeri, amùbwiraga kwokuno:

\VS{5}Nie kalema ikihugo ku bushobozi bwani. Nanabumba mwaꞌbandu, kiri na íbiri bigumaana byoshi. Yikyo kihugo, nanganakiheereza ngiisi ye nziimiri.


\par }{\PP \VS{6}«“Buno, ngakiheereza umukozi wani, mwami Nebukandeneza weꞌBabeeri. Kiri neꞌnyamishwa, agakizi zikoleesa.

\VS{7}Uyo Nebukandeneza kuguma noꞌmugala, noꞌmwijukulu, bagakizi koleesa abandu baꞌmahanga gooshi. Haliko ha nyuma, ikihugo kyeꞌBabeeri, nakyo kigateerwa, kinahimwe. Abaami bahamu beꞌbihugo bingi-bingi bagayiji múkoleesa.


\par }{\PP \VS{8}«“Haliko buno, uyo Nebukandeneza, mu bandu baꞌmahanga gooshi na mu ngiisi bwami, hali ábagalahira kwo batagamúkolera, banalahire na kwo batagahogeka amagosi gaabo mu ngata yage. Kwokwo yabo, ngabahaniiriza mu kubaminika ku ngooti, na kwiꞌshali, na ku kiija. Uyo Nebukandeneza, ngamúkoleesa halinde abazimiize lwoshi-lwoshi.” Kwokwo, kwo nie Nahano ndesiri.


\par }{\PP \VS{9}«Ku yukwo, mutakolwe mbu mukizi yuvwiriza
abaleevi beꞌbibeesha. Yabo baleevi booshi, kundu bagweti bagakoleesa ibirooto, noꞌbulozi, naꞌmaleere, haliko bali mu gira naaho mbu bamùhende, ti: “Mutâye gwatwe, mbu mugendi ba baja ba mwami weꞌBabeeri.”

\VS{10}Aahabi! Yibyo bagweti bagamùbwira, biryagagi binyoma naaho. Neꞌri mwangabiyemeera, niinyu mugatwalwa imbohe, hala neꞌkihugo kiinyu. Ngamùyimula, mugendi fwira ku mbinga.


\par }{\PP \VS{11}«Ngeeka mu yago mahanga, hali ábagayemeera, ti: “Ee ma! Ulya mwami weꞌBabeeri, tuyemiiri kwo tugakizi músimbaha, tunakizi múkolera.” Yabo, ngabaleka basigale mu kihugo kyabo, banakituule mwo, banakizi kihinga mwo.» Kwokwo, kwo Nahano adesiri.


\par }{\PP \VS{12}Yago magambo, nanagahikiza mwami Zedekiya, ti: «Uyemeere ukusimbaha mwami weꞌBabeeri, mwe naꞌbandu baawe. Mukizi múkolera, halinde lyo mulonga ukulama.

\VS{13}Ewe! Uyo mwami, si Nahano keera akakyula kwaꞌbandu ábagalahira ukumúsimbaha, agabaminika mwiꞌzibo, na kwiꞌshali, na ku kiija! Aahago! Ka niinyu muloziizi kwo amùminike?


\par }{\PP \VS{14}«Yabo baleevi, mutabayuvwirize, kundu bali mu mùlyeryega mbu mutâye kolere mwami weꞌBabeeri. Yubwo buleevi bwabo, bulyagagi bweꞌkinyoma.

\VS{15}Hiꞌgulu lyabo, adesiri kwokuno: “Kundu ndali nie kabatuma, haliko, yubwo buleevi bwabo, baki gweti bagabutanga kwiꞌziina lyani. Ku yukwo, e Bayuda! Ngamùyimula mweshi mu kino kihugo, halinde mugendi zimiirira kuguma, mwe na yabo baleevi biinyu.”» Kwokwo, kwo Nahano adesiri.


\par }{\PP \VS{16}Ha nyuma, nie Yeremiya nanabwira abagingi, naꞌbandi booshi, kwo Nahano adetaga na kwokuno: «Yabo baleevi biinyu bagweti bagamùteba, mbu: “Ibirugu byaꞌBababeeri bakalyosa mu nyumba ya Nahano, bakola bagabigalula.” Aahabi! Yubwo buleevi bwo bali mu tanga, buli bweꞌkinyoma. Ku yukwo, mutakolwe kwo mwabayemeera.

\VS{17}Hatagirage úgabayemeera. Haliko, uyo mwami weꞌBabeeri, mukizi múkolera, lyo mulonga ukuba ho. Aahago! Kituma kiki kano kaaya kangahindulwa biguuka?»


\par }{\PP \VS{18}Yeremiya anagenderera ukudeta, ti: «Yabo baleevi, iri bangabiiri bali baleevi nirizina, banabe balungikwa na Nahano woꞌbushobozi bwoshi, leka bamúhuune, halinde ibirugu íbiki sigiiri mu nyumba ya Nahano, neꞌbya mu kajumiro ka mwami weꞌBuyuda, neꞌbya mu kaaya keꞌYerusaleemu, nabyo bitatwalwe i Babeeri.

\VS{19}Kwokwo, kwo Nahano woꞌbushobozi bwoshi adesiri hiꞌgulu lyeꞌbirugu íbikasigala mu kaaya: ngeꞌnguliro, na nangungubanga woꞌmutanga úguli mu detwa Nyaaja, neꞌbiterekero, neꞌbindi birugu.

\VS{20}Yibyo byoshi, mwami Nebukandeneza akabisiga i Yerusaleemu ikyanya akatwala Yekoniya mugala mwami Yoyakimu weꞌBuyuda, kuguma naꞌbanalushaagwa booshi beꞌYerusaleemu.


\par }{\PP \VS{21}«Muyuvwirize ngiisi kwo Nahano woꞌbushobozi bwoshi, Rurema waꞌBahisiraheeri agweti agaadeta hiꞌgulu lya íbyâli sigiiri mu nyumba ya Nahano, na mu kajumiro ka mwami weꞌBuyuda, na mu kaaya keꞌYerusaleemu, ti:

\VS{22}“Birya byoshi nabyo, bigaki twalwa i Babeeri, binabeere yeyo munda, halinde ku lusiku nienyene ngakyula kwo bigalulwe. Haaho kandi, lyo ngabigalulira i Yerusaleemu.”» Kwokwo, kwo Nahano adesiri.




\par }\Chap{28}{\SH Yeremiya ahaliira noꞌmuleevi Hananiya
\par }
{\PP \VerseOne{1}Mwami Zedekiya âli koli hisiizi imyaka ina neꞌmyezi ina atwaziri Abayuda. Haaho,
umuleevi Hananiya mugala Hazuuru weꞌGibyoni, anayingira mu nyumba ya Nahano. Lyeryo, anayimanga imbere lyaꞌbagingi, kuguma naꞌbandi bandu booshi, anambwira kwo

\VS{2}Nahano woꞌbushobozi bwoshi, Rurema waꞌBahisiraheeri, adetaga kwokuno: «Irya ngata ya mwami weꞌBabeeri, ngamùvungulira yo.

\VS{3}Kiri na birya birugu byo akalyosa mu nyumba yani, ngabigalulira mwo, imyaka ibiri ítazi mala.

\VS{4}Na kwakundi, ulya Yekoniya mugala mwami Yoyakimu weꞌBuyuda, naye ngamúlyosa mu buja i Babeeri kuguma naꞌBayuda booshi ábakatwalwa. Neꞌkyanya ngamùlyosa mu bushobozi bwoꞌlya mwami weꞌBabeeri, atagaki mùkandamira.» Kwokwo, kwo Nahano adesiri.


\par }{\PP \VS{5}Haaho mu nyumba ya Nahano, umuleevi Yeremiya anashuvya uyo Hananiya imbere lyaꞌbagingi, naꞌbandi bandu booshi, ti:

\VS{6}«Ee! Yibyo wadeta, Nahano abikwizagye. Birya birugu íbikalyosibwa mu nyumba ya Rurema, bigalulwe! Kiri naꞌbandu booshi ábakatwalwa i Babeeri, nabo bagaluke!


\par }{\PP \VS{7}«Kundu kwokwo, uyuvwirize bwija, kuguma na yaba booshi, ngiisi kwo ngola ngamùbwira.

\VS{8}E Hananiya! Ikyanya twembi tutâli zaazi ba baleevi, hâli riiri abandi baleevi. Nabo kwakundi, bâli kizi tanga ubuleevi, kweꞌbihugo birebe kuguma naꞌbaami baabo, bigateerwa niꞌzibo, niꞌshali, neꞌkiija.

\VS{9}Aaho! Umuleevi, iri angadeta kwo hagaaba umutuula, na yugwo mutuula gunayiji ba ho, iri agaadetwa kwo akatumwa na Nahano.»


\par }{\PP \VS{10}Lyeryo, irya ngata yo Yeremiya âli shwesiri mwiꞌgosi, umuleevi Hananiya anagiyabiira, anagivuna.

\VS{11}Anashubi deta imbere lyaꞌbandu booshi, kwo Nahano adetaga kwokuno: «Kwo na kwokwo, ngamùlyosa mu buja bwa mwami Nebukandeneza weꞌBabeeri. Ulya mwami, keera akayagagaza abandu beꞌbihugo byoshi. Haliko, leero naye ngabalyosa mu bushobozi bwage, imyaka ibiri ítazi mala.» Ikyanya Hananiya akayusa ukudeta kwokwo, Yeremiya anayami yigendera.


\par }{\PP \VS{12}Umuleevi Yeremiya, ikyanya akayusa ukuhaliira na Hananiya, Nahano anashubi múheereza indumwa kwokuno:

\VS{13}«Ugendi bwira Hananiya kwo Nahano adetaga kwokuno: “Iyo ngata yeꞌbiti íshubi shwesirwi mwiꞌgosi lya Yeremiya, kundu wagivuna, haliko igagomboolwa neꞌngata yeꞌbyuma.


\par }{\PP \VS{14}«“Nie Nahano woꞌbushobozi bwoshi, Rurema waꞌBahisiraheeri, nakyula kwokuno: Abandu ba mwiꞌyi poroveesi, ngabayambika ingata yeꞌkyuma ku magosi gaabo. Yabo booshi, bagagendi kolera mwami Nebukandeneza weꞌBabeeri mu buja. Kiri neꞌnyamiishwa, zigakizi múkolera.”»


\par }{\PP \VS{15}Haaho, umuleevi Yeremiya anashubi bwira Hananiya, ti: «E Hananiya, undegage amatwiri. Atali Nahano ye kakutuma. Si ukayemeeza Abayuda kwo bakizi langaalira ibinyoma.

\VS{16}Ku yukwo, Nahano adetaga kwokuno: “Yabo bandu, bwo we kabahidika kwo bahune imbere lyani, ngakuzimiiza mu kihugo. Emwe! Umwaka gutagamala útazi fwa.”»


\par }{\PP \VS{17}Iri hakalengaga imyezi ibiri naaho, ulya muleevi Hananiya anafwa.




\par }\Chap{29}{\SH Yeremiya ayandikira Abayuda amaruba
\par }
{\PP \VerseOne{1}Ikyanya
umuleevi Yeremiya âli riiri i Yerusaleemu, anayandika amaruba, anagalungikira balya booshi bo mwami Nebukandeneza akatwala imbohe i Babeeri. Kuli kudeta abatwali, naꞌbashaaja, naꞌbaleevi, kiri naꞌbandi Bayuda booshi ábakatwalwa.

\VS{2}(Ku yikyo kyanya, mwami Yekoniya âli mali shaazibwa i Yerusaleemu, bo na nyina, naꞌbatwali baage, naꞌbakulu beꞌYerusaleemu, naꞌbatuzi beꞌbyuma, kuguma na banaluganda.)

\VS{3}Yago maruba, Zedekiya akagaheereza Herasa mugala Safanu, anagatwala, bo na Gemariya mugala Hirikiya, banagahikiza mwami Nebukandeneza.

\par }{\PP Yago maruba gâli desiri kwokuno:

\VS{4}«Nahano woꞌbushobozi bwoshi, Rurema waꞌBahisiraheeri adesiri kwokuno imwaꞌbandu booshi ábatwalwa imbohe: “Nie kamùyimula i Yerusaleemu, nanamùtwala imbohe i Babeeri. Na buno, nadetaga imwinyu kwokuno:

\VS{5}Mukizi yubaka inyumba, munazituule mwo. Mukizi byala neꞌmbuto, halinde mukakizi lya imimbu.

\VS{6}Mukizi yanga, munabute bayisho na banyoko. Kiri na bagala biinyu, mukizi bayangira. Na banyere biinyu, mukizi bayangiisa, halinde lyo nabo bakakizi buta. Mutagendi keehera mu kihugo kyeꞌBabeeri, si mugendi luguukira mwo.

\VS{7}Yikyo kihugo, kundu nꞌgamùtuma mwo nga mbohe, haliko mukizi fiitirwa mu kukikolera mwo, munakizi kihuunira imwa Nahano. Mukuba, yako kaaya, iri kangatuuza, lyo na niinyu mugajeberera.”»


\par }{\PP \VS{8}«Nahano woꞌbushobozi bwoshi, Rurema waꞌBahisiraheeri adetaga kwokuno: “Yabo baleevi mu kati kiinyu, kiri naꞌbalaguza, mutayemeere kwo bakizi mùteba. Kiri neꞌbirooto byo bagweti bagamùlotololera, mutakizi bitwaza.

\VS{9}Aahabi! Yubwo buleevi bwo bagweti bagamùtangira, bali mu deta mbu bulyosiri imwani. Kundu kwokwo, bulyagagi bweꞌkinyoma. Ndali nie kabatuma.” Kwokwo, kwo Nahano adesiri.


\par }{\PP \VS{10}«Nahano ashubi detaga kwokuno: “Mugaahisa imyaka makumi galinda mutuuziri mu kihugo kyeꞌBabeeri. Si ha nyuma, ngayiji mùlyosa mwo, ninamùgalulire i Yerusaleemu, nga kwo nâli mali gwanwa namùlagaania.

\VS{11}Ee ma! Ngiisi byo nimùshungikiiri, mbiyiji bwija. Yizo shungi zaani, zitali za kumùlibuza, si ziri hiꞌgulu lyoꞌkumùgenduusa. Nie gaatuma mugaaba noꞌmulangaaliro, halinde munagenduukirwe mu siku ízigayija.


\par }{\PP \VS{12}«“Mu zirya siku, ikyanya mugakizi ndabaaza, ngakizi mùyuvwa.

\VS{13}Ee! Mugandooza ku mutima úgushenguusiri, halinde munambone.

\VS{14}Neꞌkyanya mugambona, ngamùlyosa mu mbohe. Kundu nie kamùyimula mu kino kihugo, na ndi nie wâli mùshabwiri, haliko ngashubi mùkuumania, na njubi mùgalulira hano.” Kwokwo, kwo Nahano adesiri.


\par }{\PP \VS{15}«Hali ikyanya mwangadeta, ti: “Nahano keera akatuheereza abaleevi mu kihugo kyeꞌBabeeri.”


\par }{\PP \VS{16}«Kundu kwokwo, Nahano ahiiti igambo hiꞌgulu lya mwami úkayima ku kitumbi kya Dahudi, naꞌbandi booshi ábakasigala hano i Yerusaleemu, kuli kudeta booshi ábatakatwalwa mu buja.


\par }{\PP \VS{17}«Nahano woꞌbushobozi bwoshi, adetaga kwokuno: “Ngabateera ku ngooti, na kwiꞌshali, na ku kiija. Na mbagire babe nga mutiini mubolo, úgutangaliibwa.

\VS{18}Iyo ngooti, na yiryo ishali, kiri na kirya kiija, ngabikoleesa, mu kubashabulira i mahanga. Neꞌyo munda, ibinyamahanga bigakizi badaaka. Bagakizi banegura, iri banabaneena, noꞌkukizi bahonyoleza, wa honyo!


\par }{\PP \VS{19}«“Na íbitumiri bigaaba kwokwo, mukuba kundu nâli kizi batumira abakozi baani, abaleevi, si batâli kizi batwaza.” Kiri na buno, kundu mukoli shwesirwi mu mbohe, haliko mutandwaziizi.» Kwokwo, kwo Nahano adesiri.


\par }{\PP \VS{20}«“Ku yukwo, mweshi mukizi nyuvwa, mwe nꞌgalyosa i Yerusaleemu, nanamùtwala mu kihugo kyeꞌBabeeri.

\VS{21}Nie Nahano woꞌbushobozi bwoshi, Rurema waꞌBahisiraheeri. Halikago abaleevi biinyu, Ahabu mugala Kolaya, na Zedekiya mugala Maseya, boohe, bali mu tanga ubuleevi bweꞌkinyoma kwiꞌziina lyani. Ku yukwo, nakyula kwo ngababiika mu maboko ga mwami Nebukandeneza, gira akabayitire imbere liinyu.


\par }{\PP \VS{22}«“Kwokwo, Abayuda booshi ábakatwalwa imbohe i Babeeri, bagakizi daakana kwokuno: ‘Nahano akujigiivye, nga kwo mwami weꞌBabeeri akajigiivya Zedekiya na Ahabu.’

\VS{23}Bigaaba kwokwo, bwo mukahigula mu Bahisiraheeri. Mu kati kiinyu, umushosi agweti agashuleha muka uwabo. Banali mu koleesa iziina lyani, mu kukizi tanga ubuleevi bweꞌkinyoma. Banali mu gendi deta kwo nie kabatuma, ndanali nie. Yibyo byoshi, mbiyiji-yiji, na ndi nie kamasi kaabyo.” Kwokwo, kwo Nahano adesiri.»


\par }{\SH Yeremiya ayandikira Shemaya amaruba
\par }
{\PP \VS{24}Nahano ananduma kwo mbwire Shemaya Umunehelamu

\VS{25}kwo Nahano woꞌbushobozi bwoshi, Rurema waꞌBahisiraheeri, adetaga kwokuno: «Ewe! Ukayihanguula wengwa kwo ulungikire abatuulaga booshi beꞌYerusaleemu amaruba. Yago maruba, wanagalungikira umugingi Sefaniya mugala Maseya, kiri naꞌbandi bagingi booshi. Yago maruba, gâli desiri kwokuno:

\VS{26}“E Sefaniya, Nahano keera akakubiika, ube kigombo kyoꞌmugingi Yehoyada. We kolaga úgayimangira inyumba ya Nahano. Mu baleevi, ngiisi ye ugakizi bona kwo ali musire, ukwaniini ukumúkona amaboko naꞌmagulu neꞌmirinda.


\par }{\PP \VS{27}«“Na buno, ulya muleevi Yeremiya weꞌHanatooti agweti agayigira nga muleevi. Aahago! Naye, kituma kiki mutamúkanukira?

\VS{28}Si yoyo keera akatulungikira amaruba ino munda i Babeeri, mbu: Iyo munda, mugaki gituula ngana isiku nyingi. Ku yukwo, mukizi yubaka inyumba, munazituule mwo. Mukizi hinga indalo noꞌkubyala imbuto, halinde mukakizi lya imimbu.”»


\par }{\PP \VS{29}Haliko galya maruba, umugingi Sefaniya anagasomera
umuleevi Yeremiya.

\VS{30}Haaho uyo Yeremiya, Nahano anamúbwira kwokuno:

\VS{31}«Balya booshi ábatwazirwi mu buja i Babeeri, ubalungikire iyi ndumwa: “Nahano adetaga kwokuno hiꞌgulu lya Shemaya Umunehelamu: Uyo Shemaya, kundu akamùtangira ubuleevi, halikago ndali nie kamútuma. Si akamùyemeeza ikinyoma.

\VS{32}Ku yukwo, ngamúhaniiriza, bo naꞌbandu beꞌmbaga yage. Mu kati kaabo, ndaaye úgasigala ho. Ndaanaye úgaabona amiija go ngakolera abandu baani. Uyo Shemaya, si ye katuma abandu bagaahuna imbere lyani!” Kwokwo, kwo Nahano adesiri.»




\par }\Chap{30}{\SH Nahano âye ki galulire abandu baage imwabo
\par }
{\PP \VerseOne{1-2}Nahano Rurema waꞌBahisiraheeri, anashubi bwira Yeremiya kwokuno: «Ewe! Byo ngolaga ngakubwira, ubiyandike mu kitaabo.

\VS{3}Mukuba, abandu baani Abahisiraheeri, mu siku ízigayija, ngabalyosa mu mbohe, bali kuguma naꞌBayuda booshi. Na njubi baheereza ikihugo kyo nâli mali gwanwa naheereza bashokuluza baabo. Baabo, bo bagashubi kihyana.» Kwokwo, kwo Nahano adesiri.


\par }{\PP \VS{4}Yabo Bahisiraheeri, kiri naꞌBayuda, Nahano ashubi detaga hiꞌgulu lyabo kwokuno:


\par }{\Q \VS{5}«Keera tukayuvwa ngiisi kwo mugweti mugabanda akashiba, ku kyoba.

\par }{\QB Mukoli humiirwi. Noꞌmutuula, ndaagwo!


\par }{\Q \VS{6}Ku yukwo, mutee yibuuzagya bwija, ti:

\par }{\QB “Koꞌmushosi angabuta?”

\par }{\Q Aaho! Kutagi ngiisi mushosi akola mu yigwata ha kibuno,

\par }{\QB iri anahinya ngoꞌmukazi úgweti úgaabuta ku bulyanirwe?

\par }{\Q Na kituma kiki amalanga gaabo gakoli zizibiiri?


\par }{\Q \VS{7}Yulwo lusiku, lukola lugaaba lweꞌnguuke.

\par }{\QB Beene
Yakobo bagagooka ngana-ngana!

\par }{\Q Yayewe! Ulusiku mwene yulwo, lutâye shubi ba ho.

\par }{\QB Kundu kwokwo, ubuzinda, bâye kizibwe.»


\par }{\BB \par }
{\Q \VS{8}Nahano woꞌbushobozi bwoshi, ashubi detaga kwokuno:

\par }{\Q «Yulwo lusiku mango lwahika, lyeꞌrya ngata yo bashubi hogesirwi mu magosi, ngagivungula, kiri neꞌrya mirinda.


\par }{\Q \VS{9}Bwo nie Rurema Nahamwabo, bakola bagakizi ngolera,

\par }{\QB banakizi kolera noꞌmwami ye ngayimika, ulya wa mwiꞌkondo lya mwami Dahudi.


\par }{\BB \par }
{\Q \VS{10}«E beene Yakobo, muli bakozi baani! Ku yukwo, mutayobohe.

\par }{\QB E Bahisiraheeri! Mutavunike indege.»

\par }{\Q Kwokwo, kwo Nahano adesiri.

\par }{\Q «Ngamùlyosagya mu buja i mahanga.

\par }{\QB Kiri naꞌbaana biinyu, bagalyoka yo.

\par }{\Q Beene Yakobo bagashubi tuula ku butoge, mu kati koꞌmutuula.

\par }{\QB Ndaanaye mugoma úgashubi bateera ikyoba.


\par }{\Q \VS{11}Ee ma! Tuyamiinwi, nganakizi mùkiza.»

\par }{\QB Kwokwo, kwo Nahano adesiri.

\par }{\Q «Si binyamahanga byeꞌyo munda nꞌgamùshabulira, byohe ngabizimiiza lwoshi.

\par }{\QB Haliko mwehe, ndagamùzimiiza lwoshi.

\par }{\Q Kundu kwokwo, ndagamùlekeerera.

\par }{\QB Si ngamùhana naaho nga kwo bimùkwiriiri.»

\par }{\QB Kwokwo, kwo Nahano adesiri.


\par }{\BB \par }
{\Q \VS{12}Nahano adetaga kwokuno: «Inguma ziinyu zikayiri bweneene, halinde zitangabukwa mbu zikire.


\par }{\Q \VS{13}Ndaanaye úgamùbulanira, ndaanagwo muti gwoꞌkumùbuka mwo inguma ziinyu.

\par }{\QB Ku yukwo, ndaagwo mulangaaliro muhiiti kwo mugaakira.


\par }{\Q \VS{14}Mu booshi ábashubi mùtabiiri, ndaaye úki mùtwaziizi.

\par }{\QB Si booshi bakoli mùyibagiiri.

\par }{\Q Amabi giinyu, gakoli leeziri ulugero bweneene.

\par }{\QB Neꞌbyaha biinyu, bikoli luguusiri.

\par }{\Q Kwokwo, ngola mu mùharuura nga bagoma baani,

\par }{\QB keera nanamùhaniiriza, buzira kumùyuvwira indengeerwa.


\par }{\Q \VS{15}Aahago! Yizo nguma, kundu mugweti mugalira-lira hiꞌgulu lyazo,

\par }{\QB haliko ndaagwo muti úgwangazibuka.

\par }{\Q Na íbitumiri nꞌgamùhana kwokwo, bweꞌbyaha biinyu bikoli luguusiri.

\par }{\QB Mukoli ba banabyaha ba bweneene.


\par }{\Q \VS{16}Kundu kwokwo, ngiisi ábali mu mùjanganula, nabo ngabajanganula.

\par }{\QB Abagoma biinyu booshi, nabo kandi bagatwalwa imbohe mu mahanga.

\par }{\QB Na ngiisi ábakamùshahula ibindu, nabo bagayiji bishahulwa.

\par }{\QB Na ngiisi ábakamùteera, nabo bagayiji teerwa.


\par }{\Q \VS{17}E bandu
beꞌSayuni, keera mukajandwa, ndaaye úmùtwaziizi.

\par }{\Q Kundu kwokwo, ngola ngaakiza inguma ziinyu,

\par }{\QB halinde munashubi ba bagumaana.»

\par }{\Q Kwokwo, kwo Nahano adesiri.


\par }{\BB \par }
{\Q \VS{18}Nahano adetaga kwokuno:

\par }{\Q «Ngakejeerera abandu baani, na mbagalulire mu kihugo kyabo,

\par }{\QB halinde bashubi tuula mwo.

\par }{\Q Utwaya twabo, kundu twâli mali siba, bagashubi tusibuula.

\par }{\QB Kiri naꞌkaaya keꞌYerusaleemu, bagashubi kayubaka mweꞌnyumba zoꞌmulimbo, nga kwo kâli tuula.


\par }{\Q \VS{19}Ngiisi ábagatuula mwo, bagashubi yimba inyimbo zoꞌbwivuge, iri banabanda akabuuli.

\par }{\QB Ngaaluza abaana baabo, halinde banaluguuke ngana-ngana!

\par }{\Q Ngabagingika bweneene, ndaanaye úgashubi banegura.


\par }{\Q \VS{20}Abaana baabo bagakizi genduukirwa, nga kwo bâli tuula.

\par }{\QB Nganashubi basikamya imbere lyani.

\par }{\Q Haliko, ngiisi ábâli kizi gira mbu babakomeerese, boohe ngabahaniiriza.


\par }{\Q \VS{21}Muguma wabo, ye gakizi barongoora.

\par }{\QB Uyo mutwali, agalyoka mu kati kaabo.

\par }{\Q Ikyanya ngakizi múhanguula kwo anyegeere, anayami gira kwokwo.

\par }{\QB Mukuba, buzira kuhanguulwa, ndaaye úwangagira mbu anyegeere.»

\par }{\Q Kwokwo, kwo Nahano adesiri.


\par }{\Q \VS{22}«Kwokwo, mugashubi ba bandu baani,

\par }{\QB naani na mbe nie Rurema winyu.»


\par }{\BB \par }
{\Q \VS{23}Lolagi! Nahano agweti agahaniiriza abandu ku buraakari bwage,

\par }{\QB bunakoli kayusiri nga kihuhuuta.

\par }{\Q Buli mu yihwika ku banangora-mabi.


\par }{\Q \VS{24}Bulya buraakari bwage, butaganahooha, átazi yusa ukugira byoshi byo keera ashungika.

\par }{\Q Yibyo byoshi, mwâye bisobanukirwe mu siku ízigayija.




\par }\Chap{31}{\SH Abahisiraheeri bagalukira imwabo
\par }
{\PP \VerseOne{1}Nahano adetaga kwokuno: «Ku yikyo kyanya, ngaaba nie Rurema weꞌmilala yoshi yaꞌBahisiraheeri. Nabo, banabe bo bandu baani.»


\par }{\Q \VS{2}Nahano adetaga kwokuno:

\par }{\Q «Yabo Bahisiraheeri, ngiisi ábakafuuka ulufu mwiꞌshamba,

\par }{\QB ngababonera ulukogo, na mbaluhuule.


\par }{\Q \VS{3}Yaho kishangi, nie Nahano nꞌgabahulukira kwo, nanababwira:

\par }{\Q “Nyamiri nimùkuuziri halinde imyaka neꞌmyakuula!

\par }{\QB Kyo kitumiri ngi genderiiri ukumùkejeerera.


\par }{\Q \VS{4}E Bahisiraheeri! Ngashubi mùyubakulula,

\par }{\QB halinde munabe kaaya ákalimbiri.

\par }{\Q Mugashubi yabiira zirya ngoma ziinyu,

\par }{\QB munagendi shambaalira kuguma naꞌbandi, iri munatamba.


\par }{\Q \VS{5}Mugashubi kizi byala
imizabibu mu migazi yeꞌSamariya.

\par }{\QB Ee! Abalimi bagagibyala, banakizi gilya ku bushambaale.


\par }{\Q \VS{6}Mu yizo siku, abalaliizi bagakizi yimanga mu migazi ya Hifurahimu, banatange ikitambira, ti:

\par }{\Q E balya! Mugire tuzamuukire ku mugazi
Sayuni,

\par }{\QB gira tugendi yikumba Rurema Nahamwitu.”»


\par }{\BB \par }
{\Q \VS{7}Nahano adetaga kwokuno: «Mushambaale, munakizi yimba hiꞌgulu
lyaꞌBahisiraheeri.

\par }{\QB Munakizi babandira akabuuli, bwo bakoli himiri ibinyamahanga byoshi.

\par }{\Q Mukizi balumbiisa, iri munabahuuza kwokuno:

\par }{\QB “E Nahano! Ukizagye abandu baawe, balya ábasigiiri mu Bahisiraheeri!”


\par }{\Q \VS{8}Lolagi! Ngabalyosa mu kihugo kyeꞌmbembe,

\par }{\QB na mbakuumanie ho batuuziri ku mbeka zeꞌkihugo.

\par }{\Q Mu kati kaabo, baguma balyagagi mbumi neꞌbirema.

\par }{\QB Abakazi baguma, bakola neꞌnda, naꞌbandi bakola bu buta.

\par }{\Q Yabo booshi, kwo bakoli luguusiri bweneene, bagagaluka.


\par }{\Q \VS{9}Ikyanya bagagaluka, bagayija bakola mu lira,

\par }{\QB iri banandabaaza.

\par }{\Q Ngabaleeza mu njira ígolosiri, hoofi noꞌtudota,

\par }{\QB bataganakizi siitara.

\par }{\Q Ee ma! Yabo Bahisiraheeri, nyamiri ndi yishe, Hifurahimu ye fula yani.»


\par }{\BB \par }
{\Q \VS{10}Mwe binyamahanga! Yuvwagwi ngiisi kwo Nahano atubwira.

\par }{\QB Iyo ndumwa yage, mukizi gimenyeesa mu batuuziri hala, ha butambi lyeꞌnyaaja.

\par }{\Q Mukizi babwira: «Kundu Nahano akashabulira Abahisiraheeri mu mahanga,

\par }{\QB halikago buno, akola agashubi bakuumania.

\par }{\Q Agakizi bakuya-kuya, nga kwoꞌmungere ali mu kuya-kuya ibibuzi byage.»


\par }{\Q \VS{11}Yabo Bahisiraheeri, abagoma baabo bakiri neꞌmisi mingi ukubahima.

\par }{\QB Kundu kwokwo, Nahano agabakiza mu maboko gaabo.


\par }{\Q \VS{12}Bagataaha bagweti bagayimba ku kisegengo ku mugazi Sayuni.

\par }{\Q «Ngabaheereza ingano, neꞌdivaayi, naꞌmavuta, neꞌbibuzi, kiri neꞌngaavu.

\par }{\Q Yibyo byoshi, ikyanya ngabaheereza byo, imitima igashenguuka neꞌbimwemwe.

\par }{\QB Bagaaba nga ndalo yo bali mu nywisa, batanâye ki libuzibwe.


\par }{\Q \VS{13}Ku yikyo kyanya, abanyere bagakizi tamba ku busiime, kiri neꞌmisore naꞌbashaaja.

\par }{\Q Kundu bakiri mu jengeerwa, haliko ngaki bashambaaza.

\par }{\QB Ngakizi baholeeza, halinde umwizingeerwe gwabo gunahinduke bushambaale.


\par }{\Q \VS{14}Yabo bandu baani, ngabayigusa ku biija byani.

\par }{\QB Kiri naꞌbagingi, ngakizi baheereza inyama íziri tiita.»

\par }{\Q Kwokwo, kwo Nahano adesiri.


\par }{\SH Rurema akejeerera Abahisiraheeri
\par }
{\Q \VS{15}Nahano adetaga kwokuno:

\par }{\Q «Mu kaaya keꞌRama, abandu bakola mu bululuka ku kimombo,

\par }{\QB munali mu yuvwikana uluhanga bweneene!

\par }{\Q Ee! Laheeri ye gweti úgalirira abaana baage.

\par }{\Q Atanaloziizi kwo hagire úgamúholeeza,

\par }{\QB bwo batakiri ho.\FTNT{*}{{\FR 31:15 }{\FR{31.15
}}{\XT{Mataayo 2.18.}}}


\par }{\Q \VS{16}Nie Nahano, nadetaga kwokuno:

\par }{\Q “Uhulikage ma! Uhotole imigenge.

\par }{\QB Si ngaki kuhemba ku ngiisi byo wâli kizi kola.

\par }{\Q Abaana biinyu, kundu bakiri mu maboko gaꞌbagoma biinyu,

\par }{\QB bâye ki gafuushuke mwo.


\par }{\Q \VS{17}Ee ma! Mu siku ízigayija, yabo baana bâye galukire mu kihugo kyabo,

\par }{\QB banabe bakola noꞌmulangaaliro.”»

\par }{\Q Kwokwo, kwo Nahano adesiri.


\par }{\Q \VS{18}«Nyuvwiti ngiisi kwaꞌBahifurahimu bakola mu yidodomba, mbu:

\par }{\Q “E Nahano! Twâli riiri nga nyana ítazi hetwa ukubetula ingata.

\par }{\QB Watuhaniiriza bweneene, halinde twanagiyiga.

\par }{\Q Aaho! Utugalulage, halinde tushubi ba bandu baawe.

\par }{\QB Si wenyene naaho, we Rurema Nahamwitu!


\par }{\Q \VS{19}E Nahano! Twâli mali habuka, twanayijamburiisa, iri tunayiteeza ishoni.

\par }{\QB Ee! Ku kyanya twâli ki riiri baanuke, tukavujuuka mu bitali nga byo.

\par }{\QB Halikago ha nyuma, twanatumburukwa, twanayemeera kwo tuli banabyaha.

\par }{\Q Na buno, tukolaga mu gerania, iri tunakugalukira.”»


\par }{\Q \VS{20}Nahano adetaga kwokuno: «Hifurahimu ye fula yani, ninamúkuuziri bweneene.

\par }{\QB Na kundu ngiri mu múkambira, haliko na njubi kizi múyidula.

\par }{\Q Umutima gwani, gumúshengukiiri ngana-ngana,

\par }{\QB na ndoziizi ukumúkejeerera.


\par }{\BB \par }
{\Q \VS{21}«E Bahisiraheeri, irya njira yo mukalenga mwo, mu kulyosibwa mu kihugo kiinyu,

\par }{\QB mugishakule bwija, munagibiike mwoꞌtulangikizo,

\par }{\QB gira tukakizi yerekana injira yo mugagaluka mwo.

\par }{\Q Yutwo twaya twoshi two mukashaaga mwo, mushubi tugalukira mwo.


\par }{\Q \VS{22}E bahuni, mugagenderera ukuhabuka, halinde mangoki?

\par }{\QB Si mu kihugo, Nahamwitu agakoleesa igambo lihyahya.

\par }{\Q E ma! Abahisiraheeri bakolaga bagashubi hoobera Rurema wabo.»


\par }{\SH Abayuda, Nahano âye shubi bagashaanira
\par }
{\PP \VS{23}Nahano woꞌbushobozi bwoshi, Rurema waꞌBahisiraheeri adetaga kwokuno: «Yabo Bayuda, ikyanya ngabagalula mu kihugo kyabo, na mu twaya twamwo, lyaꞌbandu bagashubi kizi deta kwokuno:

\par }{\Q “Nahano akizi gashaanira umugazi Sayuni!

\par }{\QB Ee! Haaho, ho atuuziri.”


\par }{\PP \VS{24}«Abayuda bagakizi tuulanwa mu kihugo kyabo, na mu twaya twamwo. Ee! Abalimi bagatuulanwa bwija kuguma naꞌbangere.

\VS{25}Ngiisi ábakoli luhiri, ngakizi bahembulula. Na ábakoli vunisiri indege, ngashubi basikamya.

\VS{26}Byo bigaatuma umundu agaaba ali mu deta kwokuno: “Iri nashaaga mwiꞌro, nabona kwo njubi luhuusiri bwija bweneene!”»


\par }{\PP \VS{27}Nahano adetaga kwokuno: «Ikihugo kyeꞌHisiraheeri neꞌkyaꞌBayuda, mu siku ízigayija, ngashubi biyijuza mwaꞌbandu, kiri na mweꞌbitugwa.


\par }{\PP \VS{28}«Yaho keera, nienyene nꞌgabashikula, nanabahongola, halinde nanabasivya lwoshi. Halikago buno, ngola ngabakuya-kuya, ninashubi bashinga, noꞌkubayubakulula.» Kwokwo, kwo Nahano adesiri.


\par }{\Q \VS{29}«Mu yizo siku, ndaaye úgaki shubi twa yugu mugani:

\par }{\Q “Ababusi bakalya imizabibu mibishi,

\par }{\QB naꞌbaana baabo banagwatwa neꞌnjijira.\FTNT{†}{{\FR 31:29 }{\FR{31.29
}}{\XT{Hezekyeri 18.2-3.}}}”


\par }{\PP \VS{30}«Yibyo bitumbwe bibishi, ngiisi úwabilya, ye ganayuvwa injijira. Umundu, iri angagira ibyaha, yenyene ye ganayitwa hiꞌgulu lyabyo.


\par }{\PP \VS{31}«Mu siku ízigayija, ngashubi nywana
ikihango kihyahya naꞌBahisiraheeri, kiri naꞌBayuda.

\VS{32}Kitaganaki ba nga kirya kyo nꞌgatangi nywana na bashokuluza baabo, ku kyanya nꞌgabarongoora noꞌkuboko kwani, mu kubalyosa i Miisiri. Mukuba kundu nâli bakuuziri, nga kwoꞌmushosi ali mu kunda mukaage, halikago kirya kihango, bakakihongola.» Kwokwo, kwo Nahano adesiri.


\par }{\PP \VS{33}Nahano ashubi detaga kwokuno: «Ku yikyo kyanya, ikihango kyo nganywana naꞌBahisiraheeri, kyo kyekino:
Imaaja zaani, ngola ngaziyandika mu menge gaabo, na mu mitima yabo. Ngaaba Rurema wabo. Nabo, banabe bandu baani.

\VS{34}Ku yizo siku, ndaaye úwâye ki be niꞌgoorwa mbu ayigirize abaabo, kandi iri abatuulani baage, kwo bayige ibya Nahano. Si booshi bagaaba bakoli nyiji, ukulyokera ku batoohiri mwo, halinde ku bakulu. Naani, ngabakoga ibyaha byabo, ndanâye ki bikengeere.\FTNT{‡}{{\FR 31:34 }{\FR{31.31-34
}}{\XT{Baheburaniya 8.8-12; 10.16-17.}}}»


\par }{\PP \VS{35}Rurema, iziina lyage ye Nahano woꞌbushobozi bwoshi! Ye mu yasa izuuba ku bukiiri. Ye nali mu yasa umwezi neꞌndonde bushigi. Ali mu kizi yehuula imidunda, inakizi yipukula ku ngombe yeꞌnyaaja.

\VS{36}Yoyo ye wanadeta kwokuno: «Ngiisi byo njungisiri, ndaakyo kyanya byâye ki hinduke. Kwo na kwokwo naꞌBahisiraheeri, ndaakyo kyanya ngabajandirira, mbu bataki be bandu baani.»


\par }{\PP \VS{37}Nahano adetaga kwokuno: «Igulu litangagerwa. Kiri niꞌdaho, ndaaye úwangamenya byoshi íbilibishamiri mwo. Kwokwo naꞌBahisiraheeri, kundu bakahuba, si bitangaziga kwo mbajande.»


\par }{\PP \VS{38}Nahano adetaga kwokuno: «Mu siku ízigayija, bagashubi nyubakululira akaaya keꞌYerusaleemu. Bagatangirira ku lwingo lweꞌHananeeri, halinde ku lwivi úluli ha kakuma.

\VS{39}Ikyanya bagakagera, bagatee golola umugozi uluhande lweꞌmbembe halinde ku mugazi Garebu, banagusoose, halinde i Goha.


\par }{\PP \VS{40}«Irya ndekeera yoshi, bagagindaluulira, kuli kudeta halya hooshi ho bali mu kabulira ibirunda noꞌmunyota-kiiko. Bagandaluulira neꞌndalo zooshi, halinde mu musima gweꞌKidorooni, kiri naꞌkakuma ákali hoofi niꞌrembo lyoꞌmulyango gweꞌFwarasi, úguloziri isheere. Yaho hooshi, ndaaye úgaki shubi hagwata, kandi iri ahahongola kiri neꞌhiniini!»




\par }\Chap{32}{\SH Yeremiya agula indalo
\par }
{\PP \VerseOne{1}Nahano anabwira Yeremiya agandi magambo, ku kyanya mwami Zedekiya âli mali hisa imyaka ikumi, atwaziri mu Buyuda. Na mwami Nebukandeneza naye, âli mali hisa imyaka ikumi na munaana, atwaziri mu Babeeri.

\VS{2}Ku yikyo kyanya, abasirikaani ba mwami weꞌBabeeri banayiji sokanana akaaya keꞌYerusaleemu. Noꞌmuleevi Yeremiya anaba aki shwekiirwi mu kajumiro, mu bululi bwaꞌbalaazi ba mwami weꞌBuyuda.


\par }{\PP \VS{3}Na íbikatuma mwami Zedekiya agaalasha Yeremiya mu nyumba yeꞌmbohe, bwo Yeremiya akatanga ubuleevi bwa Nahano kwokuno: «Kano kaaya keꞌYerusaleemu, ngakaheereza mwami weꞌBabeeri. Neꞌkyanya agakagwata,

\VS{4}agagwata kiri na mwami Zedekiya. Uyo Zedekiya, ikyanya bagaaba keera bamúgwata, bagamútwala imbohe, halinde imbere lya mwami Nebukandeneza, banaganuule kanwa ku kandi.

\VS{5}Neꞌkyanya agaaba akolaga iyo munda, agabeera yo, halinde ukuhisa ku kyanya nienyene ngamúhana. Yabo Bababeeri, mugaagira mbu mubalwise, si mutagabahasha!» Kwokwo, kwo Nahano adesiri.


\par }{\PP \VS{6}Ku yikyo kyanya Yeremiya anadeta: «Nahano anambwira kwokuno:

\VS{7}“Lolaga! Mwene winyu wa Hanameri, mugala yisho wawe wa Salumu agayiji kubwira: E Yeremiya! Si ulyagagi mwene witu! Neꞌrya ndalo yani íri i Hanatooti, we hangwirwi ukugiguluula. Aaho! Ugiguluulage.”


\par }{\PP \VS{8}«Ha nyuma, nga kwo Nahano akagwanwa ambwira, uyo Hanameri ananyijira mu nyumba yeꞌmbohe, anambwira: “Irya ndalo yani íri i Hanatooti mu kihugo kya Binyamiini, we hangwirwi ukugiguluula. Aaho! Ugiguluulage!”

\par }{\PP «Ikyanya akadeta kwokwo, nanayami sobanukirwa kwo galya magambo go Nahano ashuba mu mbwira, go gaago.

\VS{9}Kwokwo, iyo ndalo ya mwene witu, nanagigula ku bingorongoro byeꞌharija ikumi na birinda.

\VS{10}Twanayandikirana amaruba imbere lyoꞌtumasi, goꞌkuyerekana kwo nagigula, nanagabiika kweꞌnungu. Yibyo bingorongoro, twanabuli bigera.


\par }{\PP \VS{11-12}«Nanayabiira amaruba gabiri, goꞌkuyerekana kwo nagula indalo, nanagaheereza Baruki, mugala Neriya, mwijukulu Mahiseya. (Maguma, nâli gabiisiri kweꞌnungu, nga kweꞌmaaja zidesiri. Agandi, nanagaleka kwokwo mayigule.) Yago maruba, ikyanya nꞌgamúheereza go, uyo Hanameri âli riiri ho, bo noꞌtumasi. Yutwo tumasi, kuguma naꞌbandi Bayuda ábâli bwatiiri mu lubuga, bâli bwinagi ngiisi kwaꞌmaruba gakayandikwa.


\par }{\PP \VS{13}«Yabo booshi, ikyanya bâli ki gweti bagayuvwa, nanayami bwira Hanameri imbere lyabo:

\VS{14}“Nahano woꞌbushobozi bwoshi, Rurema waꞌBahisiraheeri, adetaga kwokuno: Yago maruba kwo gali gombi, ugayabiire, unagasingule mu kabindi, lyo gatuula ho.

\VS{15}Mukuba, Nahano woꞌbushobozi, Rurema waꞌBahisiraheeri, adetaga na kwokuno: Mu kino kihugo, abandu bâye ki shubi gula mweꞌnyumba, kiri neꞌndalo
zeꞌmizabibu, kuguma neꞌzindi ndalo.”


\par }{\PP \VS{16}«Galya maruba, ikyanya nâli mali gasikiiriza Baruki mugala Neriya, nanahuuna Nahano kwokuno:

\VS{17}“E Nahano Rurema! Ikyanya ukalema igulu neꞌkihugo, kwâli riiri ku bushobozi bwawe bweꞌkitangaaza. Ndaanabyo íbikuyabiiri.

\VS{18}Uli mu ba ukuuziri abandu bweneene, halinde ku bibusi bihumbi. Si ikyanya bali mu ba bakuhubiiri, uli mu haniiriza kiri naꞌbaana baabo. Ee! Uli Rurema mukulu, unali kikalage. Niꞌziina lyawe, we Nahano woꞌbushobozi bwoshi!


\par }{\PP \VS{19}«“Uli mu shungika ku bwitegeereze, iri unakizi gira ibya kahebuuza. Ubwini-bwini ngiisi kwaꞌbandu bali mu gira. Unali mu bahemba, ukukulikirana neꞌmikolezi yabo.

\VS{20}Irya munda i Miisiri, wâli kizi gira ibitangaaza bya kahebuuza. Kiri na buno, uki genderiiri ukubigira mu Bahisiraheeri, kiri na mu mahanga. Kyo kitumiri ukoli menyekiini mu mahanga gooshi.

\VS{21}Balya bandu baawe, ukabalyosa i Miisiri ku bushobozi bweneene, ku njira yeꞌkitangaaza. Haliko, balya Bamiisiri boohe, ukabahuumira ngana-ngana!


\par }{\PP \VS{22}«“Balya bashokuluza biitu, ukabaheereza kino kihugo, íkiyeziri mwaꞌmata noꞌbuuki, nga kwo ukabalagaania.

\VS{23}Banayiji kiyabiira, banakituula mwo. Kundu kwokwo, batâli kizi kusimbaha, mbu bakulikirize
imaaja zaawe, batanakizi gira nga kwo ukababwira. Kyanatuma ugabaleetera inguuke.


\par }{\PP \VS{24}«“Lolaga! Abababeeri keera bayiji sokanana inzitiro zaꞌkaaya, banaziyubaka kweꞌnyingo, gira bashonere kwo, banakagwate. Yoho wee! Kano kaaya, kagateerwa kwiꞌzibo, na kwiꞌshali, kiri na ku kiija. Ubuzinda, kanahaabwe Abababeeri, nga kwokulya ukagwanwa watanga ubuleevi.


\par }{\PP \VS{25}«“E Nahano Rurema! Ukambwira kweꞌrya ndalo, ngigule mu harija, imbere lyoꞌtumasi! Kundu kwokwo, buno kano kaaya kakolaga kagagwatwa naꞌBababeeri.”»


\par }{\PP \VS{26}Haaho, Nahano anabwira Yeremiya:

\VS{27}«Ndi Nahano Rurema weꞌbiremwa byoshi. Ee! Imwani, ndaabyo íbitaziziri.


\par }{\PP \VS{28}«Kano kaaya, ngola ngakabiika mu maboko ga mwami Nebukandeneza weꞌBabeeri, kuguma naꞌbasirikaani baage. Ikyanya bagakagwata,

\VS{29}bagayami kayingira mwo, banabuli kaduulika mwoꞌmuliro. Bagajigiivya na zirya nyumba zo bâli kizi yokera mwoꞌmuzimu Baali umubadu, iri batanga amatuulo geꞌdivaayi imweꞌmizimu. Yibyo byoshi, byâli kizi nyaagaza bweneene.

\VS{30}Balya Bahisiraheeri, kiri naꞌBayuda, ukulyokera ho bâli ki riiri baanuke, bâli kizi bihuuka imbere lyani, iri bananyaagaza. Kwokwo, kwo nie Nahano ndesiri.


\par }{\PP \VS{31}«Kalya kaaya keꞌYerusaleemu, ngakazimiiza lwoshi-lwoshi! Ukulyokera ho kakayubakirwa halinde buno, kayamiri kali mu ndaakaza.

\VS{32}Ee! Abahisiraheeri naꞌBayuda, bâli kizi gira íbitali nga byo. Mu kati kaabo, hali abatuulaga beꞌYerusaleemu, naꞌbandi Bayuda, baba bagunda, kandi iri baami, kiri naꞌbatwali, naꞌbagingi, naꞌbaleevi. Yabo booshi bakandaakaza bweneene,

\VS{33}keera banambindulira ingoto. Na kundu nꞌgabayigiriza ubugira kingi, batananyuvwa. Yago migirizo gaani, batanagatwaza.


\par }{\PP \VS{34}«Imigisi yabo, kundu yâli kizi yagazania, banakizi gibiika mu nyumba yani, halinde yanayulubala.

\VS{35}Banayubakira umuzimu Baali akatanda mu ndekeera ya mugala Hinoomu. Hanaba ho bagakizi yokera bagala baabo, na banyere baabo, gabe matuulo goꞌkusiriigiza umuzimu Moleki. Ibala mwene yiryo, ndakabahanguula kwo bakizi ligira. Kiri noꞌkulishungika, ndaalwo lusiku lwo nꞌgalishungika, mbu nyulubaze Abayuda.


\par }{\PP \VS{36}«Ukola mu mbwira kwaꞌkaaya keꞌYerusaleemu kagahaabwa mwami weꞌBabeeri, ku njira yiꞌzibo, na kwiꞌshali, na ku kiija.

\par }{\PP «Haliko, nie Nahano Rurema waꞌBahisiraheeri nadetaga kwokuno:

\VS{37}Nâli rakariiri Abahisiraheeri bweneene, nanabashabulira mu mahanga. Kundu kwokwo, ngola ngabagalula, halinde bashubi tuula mu kano kaaya, banakizi longa mwoꞌmutuula.

\VS{38}Abahisiraheeri naꞌBayuda bo bagaaba bandu baani, naani na mbe Rurema wabo.\FTNT{*}{{\FR 32:38 }{\FR{32.38
}}{\XT{Balaawi 26.12; Hezekyeri 37.27; 2 Bakorindo 6.16.}}}


\par }{\PP \VS{39}«Yabo bandu baani, ngababiika mweꞌmitono miguma, neꞌshungi nguma, halinde booshi banalonge ukukizi nyikumba imyaka neꞌmyakuula! Kwokwo, lyo bagakizi genduukirwa, kiri naꞌbandu booshi beꞌbibusi byabo.

\VS{40}Tuganywana
ikihango kyeꞌmyaka neꞌmyakuula. Ndanâye ki shubi baheereza ingoto, si ngakizi bagenduusa. Kwokwo lyeꞌmitima yabo ikizi njenguukira, batanaki shubi njanda.

\VS{41}Yukwo kugenduukirwa kwabo, kugakizi njambaaza. Ku kasiisa mu kino kihugo, ngashubi babyala mwo, halinde banagenduukirwe.»


\par }{\PP \VS{42}Nahano adetaga kwokuno: «Yabo bandu, keera nꞌgatee bayogogoza. Kundu kwokwo, ngaki bagashaanira, nga kwo nꞌgabalagaania.


\par }{\PP \VS{43}«E Bahisiraheeri, si mugweti muganaaka mbweꞌkihugo kikola mushaka, na kwo kilola kizira bandu, na kizira bitugwa, na mbwaꞌBababeeri keera bakigwata! Kundu kwokwo, mu siku ízigayija, abandu bagakizi shubi tanga iharija mu kugula mwaꞌmatongo.

\VS{44}Banakizi shubi yandikirana amaruba geꞌngulo, banagabiike kweꞌnungu, kiri naꞌkamangu. Bagakizi tumira noꞌtumasi, ukulyoka i mahanga, na mu kihugo kya Binyamiini, na mu Yerusaleemu, na mu twaya tweꞌBuyuda, na mu bihugo bya mu migazi, na mu twaya tweꞌShefela, noꞌtwa mwiꞌshamba lyeꞌNegebu. Mukuba abandu beꞌyo munda booshi, ngaki shubi bagenduusa. Kwokwo, kwo Nahano adesiri.»




\par }\Chap{33}{\SH Nahano âye shubi gashaanira abandu baage
\par }
{\PP \VerseOne{1}Ku yikyo kyanya, Yeremiya âli ki shwesirwi mu luzitiro lwaꞌbalaliizi beꞌbwami. Haaho, Nahano anashubi múbwira kwokuno:

\VS{2}«Niehe, iziina lyani nie Nahano. Nie kalema ikihugo. Ee! Nie kakibumba, nanakisikamya. Kwokwo, namùbwiraga:

\VS{3}“Mukizi ndabaaza! Naani, ngakizi mùyitaba. Na ngizi mùbwira amagambo gaꞌkahebuuza, kundu gashuba mabishe.”


\par }{\PP \VS{4}«Nie Nahano Rurema waꞌBahisiraheeri. Zirya nyumba zeꞌYerusaleemu, keera mukazihongola kiri noꞌtujumiro tweꞌBuyuda, mbu lyo mulonge ukuyihaliza naꞌBababeeri.

\VS{5}Kundu kwokwo, bitagaaziga! Iyo munda, inyumba ízisigiiri yo, zigayijula mweꞌbirunda byaꞌbandu. Mukuba ngabayitiisa ku buraakari bwani. Yaka kaaya, bwaꞌbandu baako babihuusiri bwenene, ngatee kajandirira.


\par }{\PP \VS{6}«Kundu kwokwo, kalya kaaya, nâye ki kakize. Abatuulaga baamwo, ngabalunga inguma zaabo. Kwokwo, banashubi genduukirwa, banakizi tuula mu mutuula.

\VS{7}Ee! Balya Bayuda naꞌBahisiraheeri, kundu bâli twazirwi imbohe, ngashubi bagalula. Na njubi basikamya, halinde banabe nga kwo bâli tuula kare.

\VS{8}Ibyaha byabo byoshi,
ngabiyeruusa. Na kundu bâli kizi mbubira, haliko ngaki bakoga.


\par }{\PP \VS{9}«Ku yikyo kyanya, iziina lya Yerusaleemu ligakizi njambaaza. Nganagingikwa hiꞌgulu lyako, mu kati koꞌbulangashane. Abandu ba mu kano kaaya, bagalumbuuka mu mahanga gooshi. Amiija go ngabagirira, ikyanya ibinyamahanga bigakizi gayuvwa, bigakizi juguma, iri binasoomerwa. Mukuba, bagaabona ngiisi kwo ngabagenduusa, mu kati koꞌmutuula.»


\par }{\PP \VS{10}Nahano adetaga kwokuno: «Mugweti mugaadeta kweꞌkihugo kyeꞌBuyuda kikola mushaka. Ee! Nayemeera! Abandu bataki tuuziri mwo. Kiri neꞌbitugwa, ndaakibyo!»

\par }{\PP Kundu kwokwo, Nahano adetaga kwokuno: «Buno, injira zeꞌYerusaleemu, kiri neꞌza mu tundi twaya tweꞌBuyuda, zikiri shee! Abandu keera banyerera, kiri neꞌbitugwa. Kundu kwokwo, mugaki yuvwa mwoꞌlunganga.

\VS{11}Abandu bagakizi ba naꞌmalega, iri banayimba ku kisegengo. Ee! Bagakizi huuza Nahano, mu kumúyimbira inyimbo zoꞌbwivuge. Bagakizi yimba kwokuno:

\par }{\Q “Mukizi tangira Nahano kongwa, bwo ali mwija!

\par }{\Q Urukundo lwage, luyamiri ho, halinde imyaka neꞌmyakuula!”

\par }{\PP «Kino kihugo, ngashubi kigenduusa, nga kwo kyâli tuula yaho kare.» Kwokwo, kwo Nahano adesiri!


\par }{\PP \VS{12}Nahano woꞌbushobozi bwoshi agweti agaadeta na kwokuno: «Kino kihugo, kikiryagagi mushaka, buzira bandu, kandi iri bitugwa. Kundu kwokwo, abangere bâye kibe naꞌhandu haabo ho bagakizi ragirira ibitugwa.

\VS{13}Yabo bangere, bagakizi gendi tanduula ibitugwa byabo mu twaya twa mu migazi, na mu twa mu ndekeera, na mu twa mwiꞌshamba lyeꞌNegebu, na mu kihugo kya Binyamiini, na mu twaya útuyegeriiri i Yerusaleemu, na mu tweꞌBuyuda.» Kwokwo, kwo Nahano adesiri.


\par }{\PP \VS{14}Nahano ashubi detaga kwokuno: «Mu siku ízigayija, yibyo nalagaania Abahisiraheeri naꞌBayuda, ngabikola.

\VS{15}Mu yizo siku, mu kibusi kya Dahudi, ngayimika mwoꞌmundu, libe ishibwe liija. Uyo mundu, agatwala ikihugo ku njira íkwaniini, na mu kati koꞌkuli.

\VS{16}Ku yikyo kyanya, abandu beꞌYerusaleemu bagakizibwa, kuguma naꞌbandi Bayuda, banakizi tuula ku butoge. Yako kaaya, bagakayinika iziina “Nahano ye mu tukiza.”»


\par }{\PP \VS{17}Nahano adetaga kwokuno: «Mwiꞌkondo lya Dahudi, mutâye bule umundu woꞌkubwatala ku kitumbi kyoꞌbwami bwaꞌBahisiraheeri.

\VS{18}Na mwiꞌkondo lya
Laawi, mwo mugakizi komooka abagingi. Bagakizi yimanga imbere lyani, iri banakizi ndangira amatuulo goꞌkusiriiza, kiri naꞌgandi matuulo.»


\par }{\PP \VS{19}Nahano anashubi bwira Yeremiya

\VS{20}kwo adetage kwokuno: «Keera nꞌganywana
ikihango noꞌbukiiri, noꞌbushigi, kwo bikizi yija ku kyanya kyabyo. Yikyo kihango, kitanâye hongolwe.


\par }{\PP \VS{21}«Na kwakundi, keera nꞌganywana ikihango noꞌmukozi wani Dahudi. Nakyo, kitâye hongolwe. Mukuba, tukalagaana kwo mwiꞌkondo lyage, mugakizi lyoka umundu woꞌkuyima ku kitumbi kyage. Nanashubi nywana ikihango naꞌbagingi ba mwiꞌkondo lya Laawi. Nakyo, kitanâye hongolwe.

\VS{22}Yabo bandu ba mu kibusi kyoꞌmukozi wani Dahudi, na yabo beene Laawi, ngabaluza nga ndonde kwiꞌgulu, na ngoꞌmushenyu kwiꞌbuga, halinde banabe kandaharuurwa.»


\par }{\PP \VS{23}Nahano anashubi bwiraga Yeremiya kwokuno:

\VS{24}«E Yeremiya, ka wayuvwa ngiisi kwaꞌbandu bakola mu deta? Si badesiri kwo Nahano keera akajanda Abahisiraheeri, kiri naꞌBayuda! Banagweti bagabanegura, mbu batakiri mulala.


\par }{\PP \VS{25}«Kundu kwokwo, Nahano adetaga kwokuno: “Keera nꞌganywana ikihango noꞌbukiiri noꞌbushigi! Keera nꞌgategeka imaaja ízigakizi twala igulu neꞌkihugo.

\VS{26}Kwo na kwokwo, ngakizi simbaha ikihango kyo nꞌganywana na Dahudi, kuguma naꞌbandu ba mwiꞌkondo lya
Yakobo. Keera nꞌgabalagaania kwo mwiꞌkondo lya Dahudi, mwo mugakizi lyoka umundu woꞌkutwala abandu ba mu kibusi kya
Hiburahimu, na
Hisake, na Yakobo. Ku yukwo, ngabakejeerera, na njubi bagalulira mu kihugo kyabo, ho bâli tuuziri kare.”»




\par }\Chap{34}{\SH Yeremiya atumwa imunda Zedekiya
\par }
{\PP \VerseOne{1}Mwami Nebukandeneza weꞌBabeeri naꞌbasirikaani baage booshi, kuguma naꞌba mu gandi mahanga ga mu butwali bwage, bakagendi teera akaaya keꞌYerusaleemu, noꞌtundi twaya tweꞌBuyuda.

\par }{\PP Ku kyekyo kyanya, Nahano anabwira Yeremiya,

\VS{2}kwo agendi bwira mwami Zedekiya weꞌBuyuda kwokuno: «Kano kaaya, Nahano, Rurema waꞌBahisiraheeri adetaga kwo akola agakabiika mu maboko ga mwami weꞌBabeeri, anakaduulike mwoꞌmuliro.

\VS{3}Kiri na naawe, utagafuushuka mu maboko gaage. Si agakugwata mbira, anakutwale imwage. Ee! Ulya mwami weꞌBabeeri, mugabonaana masu ku gandi, munaganuule kanwa ku kandi. Ha nyuma, unabuli twalwa imbohe i Babeeri.


\par }{\PP \VS{4}«Ku yukwo, e mwami Zedekiya! Uyuvwagwe ngiisi kwo Nahano akulagaania. Mukuba utagayitwa mwiꞌzibo.

\VS{5}Si wâye fwe mu kati koꞌmutuula. Neꞌkyanya ugaziikwa, bagakugingika, mu kukutwanira ikombe, nga kwo bâli kizi girira abahisi baami ábakatanga imbere lyawe. Ku yikyo kyanya, bagakulirira, ti: “Ala twe! Uwitu mwami ashaajaga!” Kwokwo, kwo Nahano adesiri.»


\par }{\PP \VS{6}Yago magambo gooshi, Yeremiya anagendi gaganuulira mwami Zedekiya yaho i Yerusaleemu.

\VS{7}Ku kyekyo kyanya, abasirikaani ba mwami weꞌBabeeri bâli gweti bagateera akaaya keꞌYerusaleemu. Na mu kihugo kyeꞌBuyuda, mwâli koli sigiiri utwaya tubiri naaho útuki zitiirwi, akaaya keꞌLakishi, naꞌkeꞌHazeeka.


\par }{\SH Abayuda bahubira ulubaaja lwaꞌbaja
\par }
{\PP \VS{8}Yeremiya, Nahano anashubi múheereza igindi ndumwa, ku kyanya mwami Zedekiya âli mali lagaana naꞌbandu booshi beꞌYerusaleemu, kwo bashwekuulage abaja baabo.

\VS{9}Ee! Akakyula kwaꞌbandu booshi bashwekuule abaja baabo baꞌBaheburaniya, baba bashosi kandi iri bakazi. Ndaanaye Muheburaniya, úwâli hangwirwi kwo ashweke uwabo, abe muja wage.

\VS{10}Kwokwo, abatwali booshi banayemerezania kwaꞌbaja bahanguulwe bataahe, hatanagire úgaki shubi ba muja, kandi iri muja-kazi. Kwokwo, kwaꞌbaja booshi, bakashwekuulwa.


\par }{\PP \VS{11}Haliko, iri hakatama, balya basheebuja banashubi hinduka, banashubi gwata balya baja naꞌbaja-kazi, banabagalulira mu buja.


\par }{\PP \VS{12-13}Kwokwo, Nahano anashubi bwira Yeremiya kwokuno: «Ewe! Ikyanya nꞌgalyosa bashokuluza biinyu mu buja i Miisiri, nie Nahano nꞌganywana
ikihango twe nabo,

\VS{14}nanababwira: Ngiisi muja winyu úli Muheburaniya, iri angahisa imyaka ndatu agweti agamùkolera, mukwaniini ukumúshwekuula. Kundu kwokwo, bashokuluza biinyu batanandwaza.


\par }{\PP \VS{15}«Haliko, mu yizi siku ízikalenga, mwanatwikira ku mabi giinyu, mwanagira íbikwaniini, nga kwo nꞌgamùbwira. Mwanashwekuula abaja biinyu, mwananywana ikihango imbere lyani, mu nyumba yani.


\par }{\PP \VS{16}«Halikago zeene, keera kandi mwashubi balanduka! Balya baja naꞌbaja-kazi, kundu mwâli mali bahanguula kwo bataahe, mwashubi bahidika kwo bagalukire mu buja. Kwokwo, kwo mukayulubaza iziina lyani.


\par }{\PP \VS{17}«Ku yukwo, Nahano adetaga kwokuno: Bwo mutanzimbahiri, mutanashwekuula beene winyu, kwokwo naani ngamùleka mugendi minikwa mwiꞌzibo, na ku kiija, na kwiꞌshali. Ikyanya ngamùgira kwokwo, abandu baꞌmahanga gooshi bagahuumirwa.

\VS{18-19}Abatwali beꞌBuyuda naꞌbeꞌYerusaleemu, naꞌbakulu booshi, naꞌbagingi, naꞌbandi bandu booshi ábatali baja, twâli mali nywana ikihango. Bakabundula mwo kubiri inyana yoꞌkutwa yikyo kihango, banalenga ha kati ka yibyo bitolo bibiri. Haliko, buno keera bahongola yikyo kihango bakagira imbere lyani, mu kutaki kizi kola nga kwo tukalagaana. Kwokwo, boohe, ngabagira nga kwo bakagirira irya nyana.

\VS{20}Ngamùbiika mu maboko gaꞌbagoma, banamùzimiize. Ibirunda biinyu, utunyuni tugabilya, kiri neꞌnyamiishwa.


\par }{\PP \VS{21}«Kiri na mwami Zedekiya weꞌBuyuda, naꞌbatwali baage booshi, ngababiika mu maboko gaꞌbagoma baabo, abasirikaani ba mwami weꞌBabeeri. Yabo bagoma, kundu bâli mali bashaaga mwo,

\VS{22}halikago ngabahamagala kwo bashubi galuka. Kwokwo, bagateera kano kaaya, banakagwate, banakajigiivye lwoshi-lwoshi. Kiri noꞌtundi twaya tweꞌBuyuda, natwo ngatushereeza, tunabe mushaka.» Kwokwo, kwo Nahano adesiri.




\par }\Chap{35}{\SH Nahano atuma Yeremiya ageze Abarekabu
\par }
{\PP \VerseOne{1}Ikyanya mwami Yoyakimu mugala Yosiya âli twaziri i Buyuda, Nahano anabwira Yeremiya kwokuno:

\VS{2}«Ugendi laalika ikondo lyaꞌBarekabu, kwo bayije mu nyumba ya Nahano, unabazimaane idivaayi, banywe.»


\par }{\PP \VS{3}Kwokwo, nanagendi yabiira Yazaniya, mugala Yeremiya Umurekabu, mwijukulu Habaziniya, bo naꞌbandi beene wabo, na bagala baage, kiri naꞌbandi Barekabu booshi.

\VS{4}Nanabaleeta ha nyumba ya Nahano, halinde mu bululi bwaꞌbigirizibwa boꞌmuleevi Hanani, mugala Higidaliya. Yubwo bululi bwâli riiri hoofi noꞌbwabo bwaꞌbimangizi. Bwanâli riiri hiꞌgulu lyoꞌbululi bwoꞌmulaliizi woꞌlwivi, iziina lyage Maseya mugala Salumu.

\VS{5}Nanabaleetera ibirugu íbiyijwiri idivaayi, nanabaheereza neꞌnzoozo, nanababwira: «Idivaayi ino, munywe!»


\par }{\PP \VS{6}Haliko, bananjuvya: «Nanga! Idivaayi, twehe tutali mu ginywa. Mukuba, shokuluza witu Yonadaabu, mugala Rekabu akatukomeereza kwokuno: “Mwe naꞌbaana biinyu, mutakolwe kwo mwakizi nywa idivaayi.

\VS{7}Mutanakizi yubaka inyumba, mutanakizi na lima indalo, mutanakizi byala
imizabibu. Si mukizi tuula mu maheema. Kwokwo lyo mulonga ukulama bwija mu kihugo, kundu muki tuuziri mwo nga binyamahanga.”


\par }{\PP \VS{8}«Yago magambo ga shokuluza witu Yonadaabu, tugasimbahiri lwoshi. Tutali mu nywa idivaayi. Kiri na bakiitu, naꞌbaana biitu, batali mu ginywa.

\VS{9}Ndaanayo nyumba yo tuli mu yubaka, mbu tugituule mwo. Tutanali mu lima indalo, iba ya mizabibu, kandi iri ya zindi mbuto.

\VS{10}Kwokwo, kwo tuli mu ba tusimbahiri ngiisi kwo Yonadaabu akatubwira, mu kutuula mu maheema.


\par }{\PP \VS{11}«Halikago, ikyanya mwami Nebukandeneza weꞌBabeeri akayiji teera ikihugo kiitu, twanahungira i Yerusaleemu, gira tuyiyeke Abababeeri naꞌBaharaamu. Kiri na buno, tuki tuuziri yeyo.»


\par }{\PP \VS{12-13}Haaho, Nahano woꞌbushobozi bwoshi, Rurema waꞌBahisiraheeri, anashubi bwira Yeremiya kwo ábatuuziri i Yerusaleemu, kuguma naꞌbandi Bayuda, agendi babwira kwokuno: «Nahano adeta kwokuno: Kituma kikagi mutandwaziizi, mutananzimbahiri?

\VS{14}Yabo Barekabu, si batali mu nywa idivaayi, halinde zeene, bwoꞌyo Yonadaabu akabalahiza yo.

\par }{\PP «Haliko niehe, kundu nyamiri ndi mu mùganuuza ubwakya-ubwayira, si mutali mu ndwaza.

\VS{15}Ndi mu kizi mùtumira abakozi baani,
abaleevi, ti: “Mutwikire ku mabi giinyu, munakizi gira íbikwaniini. Mutwikire noꞌkuyikumba imizimu, halinde mulonge ukutuula mu kihugo kyo nâli mali gwanwa namùheereza, mwe na bashokuluza biinyu.” Kundu kwokwo, mutagweti mugandwaza, mutananzimbahiri.

\VS{16}Kundu mutanzimbahiri, si Abarekabu boohe, zirya maaja zo bakahaabwa na shokuluza wabo Yonadaabu, baki zikaniziizi.


\par }{\PP \VS{17}«Ku yukwo, nie Nahano woꞌbushobozi bwoshi, Rurema waꞌBahisiraheeri nadetaga kwokuno: “Mwe tuuziri i Yerusaleemu, kiri naꞌBayuda booshi, ngamùhaniiriza, nga kwo nâli mali gwanwa namùbwira. Mukuba, kundu nꞌgamùkengula, mwanalahira ukunyuvwa. Na namùhamagala, mutananyitaba!”»


\par }{\PP \VS{18}Ha nyuma, yabo Barekabu, Yeremiya anababwira kwo Nahano woꞌbushobozi bwoshi, Rurema waꞌBahisiraheeri, adetaga kwokuno: «Mwe Barekabu, mukiri mu simbaha imaaja za shokuluza winyu Yonadaabu. Munakiri mu kulikiriza amigirizo gaage, iri munagira nga ngiisi kwo akamùbwira.

\VS{19}Ku yukwo, mu yiryo ikondo lya Yonadaabu mugala Rekabu, mutâye bule umundu woꞌkungolera.»




\par }\Chap{36}{\SH Baruki ayandika amagambo ga Yeremia mu kitaabo
\par }
{\PP \VerseOne{1}Ikyanya mwami Yoyakimu, mugala Yosiya akahisa imyaka ina atwaziri mu Buyuda, Nahano anabwiraga Yeremiya kwokuno:

\VS{2}«Uyabiirage ikitaabo, unakiyandike mwo ngiisi byo nꞌgakubwira hiꞌgulu lyaꞌBahisiraheeri, naꞌBayuda, naꞌbandu beꞌbindi bihugo kwakundi. Utondeerere ku kyanya Yosiya âli twaziri, halinde zeene.

\VS{3}Ikyanya Abayuda bagayuvwa ngiisi kwo ndoziizi ukubahaniiriza, hali ikyanya bangatwikira ku byaha byabo. Haaho, na ndonge ukubakoga.»


\par }{\PP \VS{4}Kwokwo, Yeremiya anahamagala Baruki, mugala Neriya, anamúganuulira byoshi byo Nahano akamúbwira. Birya byoshi, Baruki anabiyandika mu kitaabo.


\par }{\PP \VS{5}Ha nyuma, Yeremiya anabwiraga Baruki: «Niehe njwesirwi, ndanahangwirwi kwo ngende ha nyumba ya Nahano.

\VS{6}Aahago! Ku lusiku
lwoꞌkuyishalisa kwo, we gayingira mwo. Ugendi yimanga imbere lyaꞌBayuda, unabasomere ngiisi byo Nahano akanduma. Ugendi somera booshi ábalyosiri mu twaya tweꞌBuyuda.

\VS{7}Mukuba, ibyaha byabo bikoli yagaziizi Nahano bweneene, keera anababiikira ikikando kwo agabahaniiriza. Halikago, ikyanya bagayuvwa yago magambo, hali ikyanya bagatwikira ku mabi gaabo, banahuune Rurema kwo abakoge.»


\par }{\PP \VS{8}Yibyo byoshi byoꞌmuleevi Yeremiya akabwira Baruki, Baruki anabigira. Anatwala kirya kitaabo ha nyumba ya Nahano, anasomera abandu ngiisi íbyâli yandisirwi mwo.


\par }{\PP \VS{9}Yukwo kubasomera, kwâli riiri ku kyanya mwami Yoyakimu weꞌBuyuda âli koli hisiizi imyaka itaanu atwaziri. Mu mwezi gwoꞌmwenda, abandu booshi beꞌYerusaleemu, kiri na ábâli lyosiri mu twaya tweꞌBuyuda, banayishalisa imbere lya Nahano.

\VS{10}Kwokwo galya magambo go Yeremiya akadeta, Baruki anagendi gasoma imbere lyaꞌbandu booshi, nga kwo gakayandikwa mu kitaabo. Ku yikyo kyanya bâli kuumaniri mu kisiika kyoꞌmwandisi Gemariya, mugala Safanu. Yikyo kisiika, kyâli riiri mu lubuga úlwâli riiri ilugulu, ha Mulyango Muhyahya gweꞌnyumba ya Nahano.


\par }{\SH Abakulu basomerwa ikitaabo íkikayandikwa na Baruki
\par }
{\PP \VS{11}Yago magambo ga Nahano, ku kyanya bâli kizi gasoma, Mikaaya anakizi gayuvwiriza. Uyo Mikaaya âli riiri mugala Gemariya, mwijukulu Safanu.

\VS{12}Lyeryo, uyo Mikaaya anamanukira i bwami, anayingira mu kisiika kyoꞌmwandisi, anagwana abatwali booshi bakumaniri mwo. Mwâli riiri noꞌmwandisi Herishama, na Delaya mugala Shemaya, na Herinatani mugala Hakiboori, na Gemariya mugala Safanu, na Zedekiya mugala Hananiya, kuguma naꞌbandi batwali booshi.

\VS{13}Yabo bakulu, Mikaaya anatondeera ukubaganuulira ngiisi byo akayuvwa, ku kyanya Baruki âli kizi basomera ikitaabo.


\par }{\PP \VS{14}Balya batwali, banatuma Yehudi imunda Baruki. (Uyo Yehudi, yishe ye wâli Netaniya, na shokulu wage ye wâli Sheremiya, na shokuluza wage ye wâli Kuusi.) Kwokwo banamútuma kwo abwire Baruki kwokuno: «Kirya kitaabo kyo wasomera abandu, ukileetage.» Kwokwo, Baruki anakiyabiira, anabatwalira kyo.


\par }{\PP \VS{15}Ikyanya akahika, banamúbwira: «Ngahwe! Bwatalaga hano, utusomere ágali mu kitaabo.» Kwokwo, anashubi basomera go.

\VS{16}Yago magambo, mbu yabo bakulu bagayuvwe, banayoboha bweneene, banatondeera ukulolana kwo, banabwira Baruki: «Gano magambo, tukwaniini tugendi gaganuulira mwami.»

\VS{17}Banatee buuza Baruki, ti: «Ewe! Gano magambo, utubwire ngiisi kwo ukagayakiira. Ka ukagayandika ku kyanya Yeremiya âli gweti agagadeta?»


\par }{\PP \VS{18}Baruki ti: «Ee! Ikyanya âli kizi gadeta, naani nanakizi koleesa akalaamu mu kugayandika mu kitaabo.»


\par }{\PP \VS{19}Yabo batwali, ti: «Mwe na Yeremiya, mutee gendi yibisha! Hatanagire abandu ábagaamenya ho muli.»


\par }{\SH Mwami ayokya ikitaabo kya Yeremiya
\par }
{\PP \VS{20}Kwokwo, balya batwali banasiga yikyo kitaabo mu kisiika kyoꞌmwandisi Herishama, banagendi ganuulira mwami byoshi.

\VS{21}Haaho, mwami anatuma Yehudi kwo agendi kiyabiira mu kirya kisiika. Ikyanya akakileeta, anakisomera mwami, kiri naꞌbatwali booshi bo bâli ririinwi.

\VS{22}Gwâli kola mwezi gwoꞌmwenda. Kwokwo, mwami âli bwatiri mu nyumba yage yeꞌkyanya kyeꞌmbondo, agweti agakaluuka umuliro úgwâli mu yaka mu mbabula.


\par }{\PP \VS{23}Ulya Yehudi, iri âli kizi mala ukusoma nga bimaanye bishatu, kandi iri bina, mwami anayami bibera-bera niꞌkeeta, anabilashe mu muliro. Anagenderera ukugira kwokwo, halinde kirya kitaabo kyoshi kyanahiira.

\VS{24}Na kundu mwami naꞌbatwali baage bakayuvwa ngiisi byo bakasoma, si batakayoboha, batanadaatula ibyambalwa byabo ku mwizingeerwe.

\VS{25}Herinatani, na Delaya, na Gemariya, kundu bakamúyinginga kwo atakiyokye, haliko atanabatwaza.


\par }{\PP \VS{26}Haaho mwami anayami tumaga mugala wage wa Yerameeri, na Seraya mugala Haziryeri, na Sheremiya mugala Habudeeri, mbu bagendi gwata umwandisi Baruki bo noꞌmuleevi Yeremiya. Kundu kwokwo, Nahano âli mali babisha.


\par }{\SH Yeremiya ashubi yandika agandi maruba
\par }
{\PP \VS{27}Kirya kitaabo kyo Yeremiya akayandikiisa na Baruki, kwokwo kwo mwami Yoyakimu akakiyokya. Haliko ha nyuma, Nahano anashubi bwira Yeremiya kwokuno:

\VS{28}«Mwami Yoyakimu weꞌBuyuda keera ayokya kirya kitaabo kya mbere. Aaho! Ushubi yabiira ikindi, unakiyandike mwo gaagalya-gaagalya magambo.

\VS{29}Na kwakundi, uyo Yoyakimu, umúbwire kwo Nahano adetaga kwokuno: “Keera wayokya kirya kitaabo, mbu bwo Yeremiya akakiyandika mwo kwo mwami weꞌBabeeri agateera kino kihugo, anaminike mwaꞌbandu, kiri neꞌbitugwa. Ee! Kirya kitaabo, ukakiyabiira, wanakilasha mu muliro.


\par }{\PP \VS{30}«“Ku yukwo, Nahano adetaga kwokuno: Mwiꞌkondo lya mwami Yoyakimu, mutâye ki lyoke umundu, mbu anayime ku kitumbi kya Dahudi. Kiri neꞌkirunda kyage, kigakabulirwa bwalaafwe. Mu bukiiri, izuuba ligakitwira kwo. Na mu bushigi, kigaaba kwaꞌkajambi.

\VS{31}Bwo beene Yoyakimu bâli kizi yifundaga mu mabi, kyo kitumiri ngamúhana, kuguma naꞌba mu kibusi kyage, kiri naꞌbakozi baage. Kiri naꞌbatuulaga beꞌYerusaleemu, ngabayogogoza kuguma naꞌbandi Bayuda booshi. Ee! Ngabahaniiriza, nga kwo nâli mali gwanwa nabakengula. Mukuba batâli ndwaziizi.”»


\par }{\PP \VS{32}Haaho, Yeremiya anayabiira ikindi kitaabo, anakiheereza umwandisi wage Baruki. Ikyanya Yeremiya âli kizi deta, Baruki anashubi yandika mwaꞌmagambo gooshi, nga kwo byâli yandisirwi mu kitaazi, kirya mwami Yoyakimu akayokya. Anayushuula na mwaꞌgandi magambo mingi.




\par }\Chap{37}{\SH Zedekiya agendi hanuusa Yeremiya
\par }
{\PP \VerseOne{1}Ulya Zedekiya, mugala Yosiya, mwami Nebukandeneza weꞌBabeeri anamúyimika kwo abe mwami weꞌBuyuda, ahandu ha Koniya mugala Yoyakimu.

\VS{2}Halikago uyo Zedekiya, ngiisi byo Nahano âli kizi tuma
umuleevi Yeremiya, atâli kizi bitwaza. Kiri naꞌbatwali baage, naꞌBayuda booshi, nabo batanabitwaza.


\par }{\PP \VS{3}Uyo mwami Zedekiya, analungika Yehukali mugala Sheremiya, noꞌmugingi Sefaniya mugala Maseya, imunda umuleevi Yeremiya, ti: «Maashi we kongwa we! Utuhuunire tweshi imwa Rurema Nahamwitu».


\par }{\PP \VS{4}Ku yikyo kyanya, Yeremiya atâli zaazi biikwa mu nyumba yeꞌmbohe. Si âli ki hangwirwi ukuzaatira abandu nga ngiisi kwo aloziizi.

\VS{5}Abasirikaani beꞌBabeeri banaba bakoli sokaniini akaaya keꞌYerusaleemu. Iri bakayuvwa umwazi kwaꞌbasirikaani beꞌMiisiri bayija, banalyoka i Yerusaleemu, banagendi yisunga hala.


\par }{\PP \VS{6-7}Haaho, uyo Yeremiya, Nahano Rurema waꞌBahisiraheeri anashubi múbwira kwokuno: «Ugendi bwira mwami Zedekiya kwaꞌbasirikaani ba mwami weꞌMiisiri bakola mu njira yoꞌkuyiji mùtabaala. Kundu kwokwo, baganayami galukira imwabo.

\VS{8}Ha nyuma, kano kaaya, Abababeeri bagashubi yiji kateera, banakagwate, banakajigiivye.


\par }{\PP \VS{9}«Nahano adetaga kwokuno: “E bandu beꞌYerusaleemu! Mutatebeke mu kudeta kwaꞌBababeeri keera balyoka lwoshi. Nanga, maashi! Ku kasiisa bagaki galuka.

\VS{10}Kundu mwangahima akatundu kaꞌbasirikaani baage, anasigalane abasirikaani bagerwa naaho ábakomeresiri, haliko yabo bagerwa bangahuluka mu maheema gaabo, banayiji jigiivya i Yerusaleemu.”»


\par }{\SH Yeremiya alashwa mu nyumba yeꞌmbohe
\par }
{\PP \VS{11}Kwokwo, yabo Bababeeri banalyokaga i Yerusaleemu, mbu bayiyeke abasirikaani ba mwami weꞌMiisiri.

\VS{12}Haaho, Yeremiya naye anagira mbu alyoke yo, gira agende mu kihugo kya Binyamiini. Mukuba, iyo munda yo âli kwaniini ukuhaabwa ubwage buhyane.

\VS{13}Haliko, mbu ahike ngana kwiꞌrembo lyeꞌmwa Binyamiini, umulaliizi muguma, iziina lyage Hirya anayami múgwata, biri! (Uyo Hirya âli mugala Sheremiya, mwijukulu Hananiya). Kwokwo, Hirya anabwira Yeremiya: «Ugweti ugatibita, gira ugendi yibiika ku Bababeeri!»


\par }{\PP \VS{14}Yeremiya, ti: «Nanga maashi! Wambeeshera! Ndalyosiri hano, mbu ngendi yibiika ku Bababeeri.»

\par }{\PP Kundu Yeremiya akadetaga kwokwo, ulya Hirya atanamúyemeera, anamúbirigisha, anamútwala imunda abimangizi baage.


\par }{\PP \VS{15}Yeremiya, balya bimangizi banamúlangamira bweneene, banamúhimbula-himbula, banabuli múlasha mu nyumba yeꞌmbohe, imwoꞌmwandisi Yonataani. Mukuba iyo nyumba, bâli mali gihindula ibe nyumba yeꞌmbohe.

\VS{16}Na mwiꞌyo nyumba, Yeremiya anamala mweꞌsiku nyingi ashwesirwi.


\par }{\PP \VS{17}Iri hakaba lusiku luguma, mwami Zedekiya anahisa Yeremiya mu mwage. Neꞌri akaba akola mwo, anamúbuuza ku bumbishwa: «Ewe! Ka hali igambo lyo Nahano adetaga hiꞌgulu lyani?»

\par }{\PP Yeremiya, ti: «E mwami, liri ho. Ugabiikwa mu maboko gaꞌBababeeri.»

\VS{18}Haaho, Yeremiya anamúbuuza: «E waliha, keera mukambiika mu nyumba yeꞌmbohe. Aaho! Biki byo nꞌgakuhubira, mwe naꞌbakozi baawe, kiri na yaba bandu?

\VS{19}Naꞌbaleevi baawe, hayagi bali? Si bali mu kizi lahira, mbu mwami weꞌBabeeri atangakuteera, mbu atanganateera kino kihugo!

\VS{20}E mwami! Nakuyinginga unyuvwirize. Unyemeerere ku byo ngakuhuuna. Utaki shubi ngalulira mulya mu nyumba yeꞌmbohe yoꞌmwandisi Yonataani. Si nangayiji kengeera nafwira mwo!»


\par }{\PP \VS{21}Kwokwo, mwami Zedekiya anakyulaga kwo Yeremiya abiikwe mu kisiika kyaꞌbalaliizi. Na ngiisi lusiku, akizi leeterwa umukate ukulyoka imwaꞌbadeesi baamwo, halinde ku lusiku imikate igaamala lwoshi mu kaaya. Kwokwo, Yeremiya anatuula mwomwo mu kisiika kyaꞌbalaliizi.




\par }\Chap{38}{\SH Yeremiya alashwa mu kirimbi-rimbi
\par }
{\PP \VerseOne{1}Yeremiya âli kizi tanga ikitambira mu bandu. Umwazi gwanahikira Shefatiya mugala Matani, na Gedaliya mugala Pashuuri, na Yukaali mugala Sheremiya, kiri na Pushuuri mugala Malikiya. Mukuba Yeremiya âli kizi deta

\VS{2}kwo Nahano adetaga kwokuno: «Kano kaaya, ngiisi úgakasigala mwo, agaafwa, kuba kwiꞌzibo, kandi iri kwiꞌshali, kandi iri ku kiija. Haliko, ngiisi úgayilubula mu maboko gaꞌBababeeri, yeki, agaaba ayikiza. Ee ma! Agaaba ho.»


\par }{\PP \VS{3}Yeremiya anashubi yushuula, ti: «Nahano adeta na kwokuno: Ku kasiisa, kano kaaya kagahaabwa abasirikaani beꞌBabeeri, banakagwate.»


\par }{\PP \VS{4}Yabo bakulu, mbu bayuvwe kwokwo, banashavura, banagendi bwira mwami: «Uyo mundu ataloziizi kwo tukizi genduukirwa. Si aloziizi naaho kwo tushereezibwe. Yibyo agweti agaadeta, biri mu vuna abasirikaani indege, kiri neꞌmisigala yaꞌbandu. Akwiriiri ayitwe.»


\par }{\PP \VS{5}Mwami Zedekiya anabashuvya: «Kundu nie mwami, ndahiiti ubulyo bwoꞌkumùhangirira. Aahago! Mumúgire nga ngiisi kwo muloziizi.»


\par }{\PP \VS{6}Kwokwo, yabo batwali banayabiira Yeremiya, banamúlasha hala mu kirimbi-rimbi kyoꞌmuluzi Malikiya. Yikyo kirimbi-rimbi, kyâli riiri mu luzitiro lwaꞌbalaliizi, kitanâli riiri mwaꞌmiiji. Si mwâli riiri umusaayo naaho. Ikyanya bakamútibulira mwo, banakoleesa umugozi, halinde anayikira haashi, ananyika mu gulya musaayo.


\par }{\PP \VS{7}Yaho i bwami, hâli riiri umukulu muguma weꞌHendyopiya, iziina lyage ye Hebeedi-Meleki. Uyo mushosi anayuvwa ngiisi kwo balasha Yeremiya mu kirimbi-rimbi. Na ku yikyo kyanya, mwami âli kizi twa imaaja ha mulyango gwa Binyamiini.


\par }{\PP \VS{8}Uyo Hebeedi-Meleki anagendi hwehuka mwami, ti:

\VS{9}«E nahamwitu, balya bandu bagira ibikoleere. Keera balasha
umuleevi Yeremiya mu kirimbi-rimbi. Na mu kano kaaya, ndaabyo byokulya íbikiri mwo. Angakengeera afwira mwo niꞌshali.»


\par }{\PP \VS{10}Mwami, ti: «Mugirage mugendi múzuula mwo, átazi fwa. Mu bano bandu, utoole mwaꞌmakumi gashatu, munagendanwe.»


\par }{\PP \VS{11}Lyeryo, Hebeedi-Meleki anagenda na yabo bandu mu kihinda kyeꞌbwami, anayabiira mweꞌbishajiira byeꞌmirondo, binakoli shangusiri. Anakoleesa umugozi mu kubishumbiriza Yeremiya mu kirimbi-rimbi.

\VS{12}Anamúbwira: «Yibyo bishajiira, ubibiikage mu maaha, unabileeze kwoꞌmugozi.»

\par }{\PP Yukwo akabwira Yeremiya, Yeremiya anakugira.

\VS{13}Kwokwo, banamúkululira ku gulya mugozi, banamúlyosa mu kirimbi-rimbi, banamútwala mu kisiika kyaꞌbalaliizi, mbu akizi beera mwo.


\par }{\SH Zedekiya ashubi tumira Yeremiya
\par }
{\PP \VS{14}Lusiku luguma, mwami Zedekiya anatumira Yeremiya, anakyula kwo bamúyingize halinde ku lwivi lwa kashatu lweꞌnyumba ya Nahano.

\par }{\PP Mwami anamúbwira, ti: «E Yeremiya, hali byo ndoziizi ukukubuuza. Kwokwo, unjuvye ku bweranyange, buzira kumbisha igambo.»

\VS{15}Na wa Yeremiya, ti: «E waliha, iri nangakubwira ukuli, uganyita. Na kundu nangakuhanuula, utagandwaza.»


\par }{\PP \VS{16}Mwami anabiikira Yeremiya indahiro ku bumbishwa, ti: «Aahabi! Nga kwo Nahano ayamiri ho, anali ye tuhiiri ubugumaana, ndagakuyita. Ndâye kutange mu bagoma, mbu bakuyite.»


\par }{\PP \VS{17}Yeremiya, ti: «Nahano woꞌbushobozi bwoshi, Rurema waꞌBahisiraheeri adetaga kwokuno: “Iri wangayitanga wenyene mu maboko gaꞌbatwali ba mwami weꞌBabeeri, lyo ugaaba wayikiza, unakize kiri neꞌmbaga yawe. Kiri na kano kaaya keꞌYerusaleemu, batagaki kasingoola.

\VS{18}Si iri wangalahira ukuyitanga, lyo kano kaaya kagagwatwa, banakaduulike mwoꞌmuliro. E mwami! Kiri na wenyene, utagabayifuushula mwo.”»


\par }{\PP \VS{19}Mwami Zedekiya anabwira Yeremiya: «Hali Abayuda keera ábakayitanga imwa Bababeeri. Kwokwo, ngoli yobohiri kwo bangagendi mbiika mu maboko gaabo, banakizi ndibuza.»


\par }{\PP \VS{20}Yeremiya, ti: «Nanga! Abababeeri batagakubiika mu maboko gaꞌBayuda. Byo Nahano akubwira, ubisimbahe naaho. Kwokwo lyo ugagenduukirwa, unabe ho.

\VS{21}Si iri wangalahira ukuyitanga imwabo, Nahano keera akanyereka ngiisi kwo bigaaba.

\VS{22}Abakazi booshi bo usigiriini mu kajumiro, bagatwalwa imunda abakulu baꞌbasirikaani beꞌBabeeri. Yabo bakazi, banakizi kuhonyoleza, ti:

\par }{\Q “Honyo! Abiira baawe, kundu bali ba vyuka-ngwejere, si keera bakuteba.

\par }{\QB Ikyanya ukayika mu bidaka, banakulekera mwomwo.”


\par }{\PP \VS{23}«Ee ma! Bakaawe, kiri naꞌbaana baawe, bagatwalwa imunda abasirikaani beꞌBabeeri, banabe bandu baabo. Kiri na wenyene, utagabayifuushula mwo. Si mwami weꞌBabeeri agakutwala imbohe. Naꞌkaaya keꞌYerusaleemu, agakaduulika mwoꞌmuliro.»


\par }{\PP \VS{24}Zedekiya, ti: «Ewe! Gano magambo, hatagire umundu ye ugagabwira. Buzira kwokwo, ugayitwa.

\VS{25}Na yabo batwali, iri bangamenya kwo nakuganuuza, bagayiji kubuuza, ti: “Ngiisi magambo go mwaganuula na mwami, utubwire go. Hatanagire go ugatubisha. Kwokwo, lyo tutagakuyita.”

\VS{26}Iri bangakubuuza kwokwo, ukababwire, ti: “Njuba mu yinginga mwami kwo ataki shubi ngalulira mu nyumba yeꞌmbohe, imwa Yonataani. Mukuba, nangayiji kengeera nafwira mwo.”»


\par }{\PP \VS{27}Iri hakatama, yabo batwali banayiji buuza Yeremiya. Naye anabashuvya nga kwo mwami âli mali gwanwa amúbwira. Kwokwo, bwo batakalonga ukumenya ngiisi kwo bakaganuula, banamúleka.

\VS{28}Yeremiya anabeera mwomwo mu bululi bwaꞌbalaliizi, halinde ukuhisa ku kyanya akaaya keꞌYerusaleemu kakagwatwa.




\par }\Chap{39}{\SH Abababeeri bagwata akaaya keꞌYerusaleemu
\par }
{\PP \VerseOne{1}Uyo Zedekiya, iri akahisa imyaka mwenda atwaziri, mwami Nebukandeneza weꞌBabeeri anahika mu kaaya keꞌYerusaleemu mu mwezi gwiꞌkumi, ali naꞌbasirikaani baage booshi. Banakasokanana, gira bakateere.


\par }{\PP \VS{2}Iri hakaba mu lusiku lwoꞌmwenda lwoꞌmwezi gwa kana, mu mwaka gwage gwiꞌkumi na muguma, banahongola uluhande luguma lwoꞌluzitiro lwaꞌkaaya.


\par }{\PP \VS{3}(Lyeryo, abatwali ba mwami weꞌBabeeri banayami yigogombeka mwo, halinde ku lwivi lwa ha kati. Hâli riiri Nerigaali-Sharezeeri, na Shamigaari-Nebo, na Shareshekimu, naꞌkatoni ka mwami Nerigaali-Sharezeeri, kiri naꞌbandi batwali.)


\par }{\PP \VS{4}Mwami Zedekiya, mbu abonage kwokwo, anapuumuka. Abasirikaani baage nabo, banagira mbu batibite. Iri hakaba bukola bushigi, banahulukaana ku lwivi úluli ha kati keꞌndalo ya mwami, banasebereza halinde mu ndekeera yoꞌlwiji Yorodaani.

\VS{5}Kundu kwokwo, abasirikaani beꞌBabeeri banabalandiriza, banagwatira mwami Zedekiya mu ndekeera yeꞌYeriko. Iri bakamúgwata, banamútwala áhali mwami Nebukandeneza, i Ribila, mu kihugo kyeꞌHamaati. Haaho ho mwami Nebukandeneza akatwira Zedekiya ulubaaja.

\VS{6}Haaho ha Ribila, mwami weꞌBabeeri anatee yita bagala Zedekiya imbere lya yishe, kiri naꞌbandi batwali beꞌBuyuda.

\VS{7}Ulya Zedekiya yehe, banamújomola amasu, babuli múshweka utubangira, banamútwala i Babeeri.


\par }{\PP \VS{8}Iyo munda i Yerusaleemu, balya Bababeeri banasingoola yaꞌkajumiro, kiri neꞌzindi nyumba zooshi. Banahongola-hongola neꞌnzitiro zaꞌkaaya.


\par }{\PP \VS{9}Iri hakatama, Nebuzaradani, umukulu waꞌbasirikaani beꞌBabeeri, anayabiira abandu ábâli sigiiri mu kaaya, kiri na ábâli yitaaziri boonyene imwa mwami weꞌBabeeri, anabatwala imbohe.

\VS{10}Haliko, mu kihugo kyeꞌBuyuda, mwanasigala banakahuku, gira bakizi lima indalo
zeꞌmizabibu, neꞌzindi ndalo.


\par }{\SH Yeremiya ashwekuulwa
\par }
{\PP \VS{11}Uyo mukulu waꞌbasirikaani, Nebuzaradani, mwami Nebukandeneza anamúbwira kwokuno:

\VS{12}«Ewe! Ku biloziri Yeremiya, umúkuye-kuye bwija. Utakolwe kwo wamúlibuza. Si ngiisi byo agakizi kuhuuna, unamúheereze byo.»

\VS{13}Kwokwo uyo Nebuzaradani anatuma Nebushazibaani, na Nerigaali-Sharezeeri, naꞌbandi batwali booshi ba mwami weꞌBabeeri.

\VS{14}Banagenda mu bulya bululi, banashwekuuza Yeremiya, banamúsikiiriza Gedaliya, mugala Ahikaamu, mwijukulu Safanu, gira amúherekeze imwage. Kwokwo, Yeremiya anashubi tuula kuguma naꞌbandu beꞌmwabo.


\par }{\SH Hebeedi-Meleki aguluulwa
\par }
{\PP \VS{15}Ikyanya Yeremiya âli ki shwesirwi mu luzitiro lwaꞌbalaliizi, Nahano anamúbwira kwokuno:

\VS{16}«E Yeremiya, ugagendi bwira Umuhendyopiya Hebeedi-Meleki kwo Nahano woꞌbushobozi bwoshi, Rurema waꞌBahisiraheeri adetaga kwokuno: “Lolaga! Nga kwo nꞌgamùbwira, ndagaki genduusa kano kaaya. Si ngakashereeza ngana. Neꞌkyanya ngakashereeza, ugayibonera wenyene.

\VS{17}E Hebeedi-Meleki! Ku lwolwo lusiku, ngakukiza. Yabo bandu, kundu bakuteeziri ikyoba, haliko ndagakubiika mu maboko gaabo.

\VS{18}Ku kasiisa, ngakukiza. Bwo ukambiika kwoꞌbwemeere, utagayitwa mwiꞌzibo.”» Kwokwo, kwo Nahano adesiri.




\par }\Chap{40}{\SH Gedaliya ashwekuula Yeremiya
\par }
{\PP \VerseOne{1}Uyo Nebuzaradani, umukulu waꞌbasirikaani ba mwami, anagwana Yeremiya i Rama, ashwesirwi iminyororo kuguma naꞌbandi bandu beꞌYerusaleemu naꞌbeꞌBuyuda, kwo batwalwe imbohe i Babeeri. Kwokwo, anamúshwekuuza. Ha nyuma, Yeremiya analonga igambo imwa Nahano.


\par }{\PP \VS{2}Iri Nebuzaradani akabona Yeremiya, anamúbwira: «Ewe! Si Rurema Nahamwinyu âli mali gwanwa amùkengula, kwo kino kihugo kigashereezibwa!

\VS{3}Aaho! Buno, keera agiraga nga kwo akagwanwa adeta. Na íbitumiri kigashereezibwa, bwo mwe Bayuda mweshi mwâli kizi yifunda mu byaha imbere lyage, mutanâli kizi músimbaha.


\par }{\PP \VS{4}«Kundu kwokwo, buno ino minyororo, ngakushwekuula yo, unagende ngiisi ho uloziizi. Iri wangasiima kwo tugendanwe i Babeeri, bwija naaho! Iyo munda, ngakizi kukuya-kuya. Neꞌri utangasiima kwo tugendanwe, uhangwirwi ukusigala hano. Kino kihugo kyoshi, kiryagagi imbere lyawe. Aaho! Ngiisi ho uloziizi ukugenda, ho na haaho.


\par }{\PP \VS{5}«Iri wangasigala, ugalukirage Gedaliya mugala Ahikaamu, mwijukulu Safanu. Mukuba mwami Nebukandeneza keera akamútoola, anamúyimika kwo abe mutwali waꞌBayuda booshi ábakasigala mu kihugo kyabo. Ku yukwo, wangamúgwana, gira mutuulanwe naꞌbandi ábasigiiri. Ngiisi ho uloziizi ukugenda, ho na haaho.»

\par }{\PP Haaho, uyo mukulu anaheereza Yeremiya indanda, kuguma noꞌlutengu, abuli múseezera.

\VS{6}Kwokwo, Yeremiya anashokola injira, halinde i Misipa, imunda Gedaliya mugala Ahikaamu. Banatuulanwa yo, kuguma naꞌbandi bandu ábâli sigiiri mu kihugo.


\par }{\PP \VS{7}Mu kishuka, hâli ki riiri abasirikaani baguma baꞌBayuda, kuguma naꞌbakulu baabo. Banayuvwa kwo mwami weꞌBabeeri keera akatoola Gedaliya, kwo abe mutwali wa banakahuku ábâli sigiiri i Buyuda, kuli kudeta abashosi, naꞌbakazi, naꞌbaana, balya ábatakatwalwa i Babeeri.


\par }{\PP \VS{8}Kwokwo, yabo basirikaani banagendera Gedaliya iyo munda i Misipa. Mu kati kaabo, hâli riiri Hishimaheeri mugala Netaniya, na Yohanani, na Yonataani bagala Kareya, na Seraya mugala Tahumeti, na bagala Hefaayi umutuulaga weꞌNetofa, na Yezaniya mugala Makaati, kuguma naꞌbandu baabo.


\par }{\PP \VS{9}Uyo Gedaliya anabiika indahiro imbere lyabo booshi, ti: «Yaba Bababeeri, mutakizi bayoboha! Si mubeere mwomuno mu kihugo, munakizi kolera mwami wabo. Kwokwo, lyo mugakizi genduukirwa.

\VS{10}Nienyene, ngabeera i Misipa. Neꞌkyanya Abababeeri bagakizi yija, nie gakizi mùdetera. Si mujeberere mu twaya twinyu. Mukizi yimbula imizabibu, neꞌbindi bitumbwe byeꞌkikamo, kiri naꞌmavuta, munakizi bisingula mu bihinda.»


\par }{\PP \VS{11}Abandi Bayuda, imunda bâli shabukiiri i mahanga, banayuvwa kwo mwami weꞌBabeeri akasiga Abayuda baguma mu kihugo kyabo. Banayuvwa na kwo akayimika Gedaliya abe mutwali wabo. Hali ábâli riiri mu Bamohabu, na mu Bahamooni, na mu Bahedoomu, na mu gandi mahanga.

\VS{12}Yabo booshi, iri bakayuvwa kwokwo, banasholooloka imunda bâli shabukiiri, banayiji gwana Gedaliya iyo munda i Misipa, mu kihugo kyeꞌBuyuda. Banakizi yimbula imizabibu mingi bweneene, neꞌbindi bitumbwe byeꞌkikamo íbiri tiita, iri banabisingula mu bihinda.


\par }{\PP \VS{13}Iri hakaba lusiku luguma, Yohanani mugala Kareya, analyokaga mu kishuka, ali kuguma naꞌbandi bakulu baꞌbasirikaani banahikira i Misipa, áhali Gedaliya.

\VS{14}Banamúbuuza: «Ewe! Ka utayiji kwoꞌmwami Balisi waꞌBahamooni alungika Hishimaheeri, mugala Netaniya, mbu ayiji kuyita?» Gedaliya, mbu ayuvwe kwokwo, atanayemeera.


\par }{\PP \VS{15}Ha nyuma, Yohanani anaganuuza Gedaliya ku bumbishwa i Misipa, ti: «Ewe! Umbanguule ngendi yita Hishimaheeri, mugala Netaniya. Ndaaye mundu úgaamenya. Iri twangamúleka, yehe agayiji kuyita. Iri angagira kwokwo, lyaꞌBayuda booshi bo mukoli tuliinwi bagashubi shaabuka. Na ábagasigala banaminikwe.»


\par }{\PP \VS{16}Haliko, Gedaliya anashuvya: «Utakolwe! Ngiisi byo udesiri hiꞌgulu lya Hishimaheeri, ugweti ugamúbangaaniza ngana.»




\par }\Chap{41}{\SH Gedaliya ayitwa
\par }
{\R (2 Baami 25.25-26)

\par }{\PP \VerseOne{1}Iri hakaba mu mwezi gwa kalinda, uyo Hishimaheeri mugala Netaniya, mwijukulu Herishama, anagendaga i Misipa. Âli riiri wa mwiꞌkondo lyeꞌkyami, anâli muguma wa mu bimangizi ba mwami. Kwokwo, uyo Hishimaheeri anahikaga imunda Gedaliya, ali naꞌbandu baage ikumi.

\par }{\PP Iri bakaba bakiri mu zimaanwa,

\VS{2}ulya Hishimaheeri na yabo baabo ikumi banayimuka, banayami yomeka Gedaliya ingooti. Kwokwo, kwo akayitwa, anali ye mwami Abababeeri bâli tooziri, kwo abe mutwali weꞌkihugo.

\VS{3}Ulya Hishimaheeri anayitaga naꞌBayuda booshi ábâli ririinwi na Gedaliya i Misipa. Anayita kiri naꞌbasirikaani beꞌBabeeri ábâli riiri ho.


\par }{\PP \VS{4}Iri bukakya shesheezi, ku kyanya umwazi gwa kirya kiteero gukaba gutazi menyekana,

\VS{5}abandu makumi galimunaana bakayija i Misipa bagweti ingano noꞌmubadu gira babitange ituulo mu nyumba ya Nahano. Baguma baabo bâli lyosiri i Shekemu, naꞌbandi i Shiilo, naꞌbandi i Samariya. Yabo booshi, bâli yikurungwiri inyanwa, noꞌkuyibejanga-bejanga. Banâli yambiiti ubusanganira mu kuyerekana umwizingeerwe.


\par }{\PP \VS{6}Uyo Hishimaheeri, mbu ababonage, anahuluka mu kaaya, anagendi basanganira, iri analira. Anababwira: «E waliha, muyiji lola íbikakoleka ku Gedaliya, mugala Ahikaamu.»


\par }{\PP \VS{7}Ehee! Mbu bayingirage mu kaaya, ulya Hishimaheeri, kuguma na yabo baabo ikumi, banabayubukira, banabayita. Neꞌbirunda byabo, banabitibulira mu kirimbi-rimbi.


\par }{\PP \VS{8}Mu yabo bandu, ikumi likabwira Hishimaheeri: «E nahamwitu, utatuyite, we kongwa! Si tuhiiti ingano nyingi, noꞌbulo, naꞌmavuta, kiri noꞌbuuki. Yibyo byoshi, tuki bibishiri mu kishuka.» Kwokwo, Hishimaheeri anabaleka, atanabayitira kuguma naꞌbaabo.


\par }{\PP \VS{9}Yikyo kirimbi-rimbi, mwami Hasa ye wâli kihumbisiizi. Na mwomwo, mwaꞌBayuda bâli kizi yibisha, ku kyanya bâli kizi lwisa mwami Baasha weꞌHisiraheeri. Kundu kwokwo, uyo Hishimaheeri, anayiji kiyijuza mweꞌbirunda, halinde kyanayijulira.


\par }{\PP \VS{10}Iyo munda i Misipa, hâli ki sigiiri abandi bandu bo Nebuzaradani âli mali sikiiriza Gedaliya. Yabo booshi, Hishimaheeri anabatwala imbohe, kiri naꞌbaluzi-nyere, anabalengana mu Bahamooni.


\par }{\PP \VS{11}Haliko, yibyo bitalaalwe byoshi byo Hishimaheeri akagira, umwazi hiꞌgulu lyabyo gwanahikira Yohanani mugala Kareya, kuguma naꞌbakulu booshi baꞌbasirikaani.

\VS{12}Kwokwo, banakuumania abasirikaani baabo, gira bagendi lwisa Hishimaheeri, banamúduukira ha kirigo kihamu kyeꞌGibyoni.


\par }{\PP \VS{13}Balya bandu bo Hishimaheeri âli mali twala imbohe, iri bakalangiiza Yohanani, ali na balya bakulu baꞌbasirikaani, banashambaala ngana-ngana!

\VS{14}Yabo booshi banafuushuka, banatondeera ukutabaala Yohanani.

\VS{15}Kundu kwokwo, uyo Hishimaheeri anafuushuka mu maboko ga Yohanani, ali naꞌbandu munaana, banatibitira mu Bahamooni.


\par }{\PP \VS{16}Kwokwo, balya bandu booshi bo Hishimaheeri âli gwasiri i Misipa ku kyanya akayita Gedaliya, Yohanani naꞌbakulu baꞌbasirikaani banabafuusa. Mwâli riiri abasirikaani, naꞌbakazi, naꞌbatungule beꞌbwami. Kwo bâli booshi, anabagalula ukulyoka i Gibyoni.

\VS{17}Banagwanwa i Geruti-Kimuhamu, hoofi neꞌBetereheemu, mu kuyibiika ibiringiini, kwo batibitire mu kihugo kyeꞌMiisiri.

\VS{18}Mukuba bâli koli yobohiri Abababeeri, bwo Hishimaheeri mugala Netaniya âli mali yita Gedaliya. Noꞌyo Gedaliya, mwami weꞌBabeeri ye kamútoola kwo ye gaaba mutwali weꞌkihugo.




\par }\Chap{42}{\SH Abayuda bayinginga Yeremiya kwo abahuunire
\par }
{\PP \VerseOne{1-2}Balya bandu booshi, banagendera Yeremiya. Hâli riiri Yohanani mugala Kareya, na Hazariya mugala Hoshaya, bo na abandi bakulu booshi baꞌbasirikaani, kiri naꞌbandi bandu booshi, abakulu naꞌbato. Banamúbwira: «We kongwa we! Ututegage amatwiri! Ubwini kwo twâli riiri kandaharuurwa. Si buno, tukoli sigiiri bagerwa naaho. Ku yukwo, twakuyinginga bweneene, ugendi tuhuunira imwa Rurema Nahamwinyu,

\VS{3}gira akizi turongoora mu njira yo aloziizi, anakizi tutegeka.»


\par }{\PP \VS{4}Yeremiya anabashuvya: «Ee! Yibyo mwadeta, keera nabiyuvwa. Ngiisi byo mwanyinginga, ngamùhuunira byo imwa Rurema Nahamwinyu. Neꞌkyanya aganjuvya, ngamùbwira byoshi, buzira kumùbisha kiri niꞌgambo liguma.»


\par }{\PP \VS{5}Na wa nabo, ti: «Ee! Ku kasiisa, ngiisi byo Rurema Nahamwinyu agatubwira, tugabigira. Yiri igambo lyo twayemerezania kwo, yenyene abe ye kamasi kaalyo, bwo ayamiri ali mwemeera.

\VS{6}Iri byangaba biri biija, kandi iri bibi, tugabisimbaha. Wehe, twakulungika naaho imwage. Mukuba, ikyanya tugabisimbaha, tugakizi genduukirwa.»


\par }{\PP \VS{7}Iri hakalengaga nga siku ikumi, Nahano anashuvya Yeremiya.

\VS{8}Kyanatuma Yeremiya agahamagala Yohanani, mugala Kareya, naꞌbakulu baꞌbasirikaani, kiri naꞌbandi booshi, abakulu naꞌbato, anababwira:

\VS{9}«Mukanduma kwo ngendi mùhuunira imwa Nahano Rurema waꞌBahisiraheeri.

\par }{\PP «Na buno, Nahano adetaga kwokuno:

\VS{10}“Iri mwangagenderera ukutuula mu kino kihugo, ngamùsikamya, ndanâye ki mùminike. Ho nangamùshereeza, ngamùmeza. Na kundu nꞌgatee mùyogogoza, haliko buno ngola mu yishuhiza.

\VS{11}Ku yukwo, mutaki yobohe mwami weꞌBabeeri. Si tuyamiinwi. Ngakizi mùkiza, mu kumùlyosa mu maboko gaage. Kwokwo, kwo nie Nahano ndesiri.


\par }{\PP \VS{12}«“Ngakizi mùkejeerera, mu kukizi biika ulya mwami mweꞌndengeerwa, halinde anamùleke musigale mu kihugo kiinyu.”» Kwokwo, kwo Nahano adesiri.


\par }{\PP \VS{13}Yeremiya anashubiza, ti: «Kino kihugo, tutaki loziizi kwo tukituule mwo, haaho mugaaba mwahuna imbere lyani, Rurema Nahamwinyu.


\par }{\PP \VS{14}«Ee! Hali ikyanya mwangadetaga, mbu: “Twehe, tugagendi tuula mu kihugo kyeꞌMiisiri. Mukuba iyo munda, ndaabyo bibuga byoꞌkukizi tukanga hiꞌgulu liꞌzibo. Kiri niꞌshali, ndaalyo!”


\par }{\PP \VS{15}«E maashi misigala yaꞌBayuda! Yuvwagwi ngiisi byo Nahano woꞌbushobozi bwoshi, Rurema waꞌBahisiraheeri, adetaga: “Iri mwangahiga kwo mugendi tuula iyo munda i Miisiri,

\VS{16}ngamùminikira yo ku ngooti, kiri na kwiꞌshali. Byebyo byombi, byo munakoli yobohiri.

\VS{17}Ngiisi úgahungira yo, agaafwa nyene, iba ku ngooti, kandi iri kwiꞌshali, kandi iri ku kiija. Ngamùleetera inguuke, ndaanaye úgagifuuka mwo.”»


\par }{\PP \VS{18}Yeremiya anashubi deta kwokuno: «Nahano woꞌbushobozi, Rurema waꞌBahisiraheeri anadeta na kwokuno: “Keera nꞌgarakarira abandu booshi beꞌYerusaleemu. Kiri na niinyu, iri mwangagenda i Miisiri, ngamùrakarira. Abandu bagakizi mùdaaka, iri banamùhuumira. Banakizi mùtuka, noꞌkumùshekeereza, ti honyo! Na kino kihugo kyeꞌmwinyu, mutâye shubi kifina mwo.”»


\par }{\PP \VS{19}Balya bandu, Yeremiya anashubi bakomeereza: «E maashi misigala yaꞌBayuda! Nahano keera akamùlahiza lwoshi, kwo mutagende i Miisiri. Zeene, keera namùkengulaga.

\VS{20}Ikyanya mukambuuna kwo ngendi hanuusa Rurema Nahamwinyu, lyo mukayikululira gobwe-gobwe. Si mukambwira kwo ngiisi kwo agaadeta, kwo muganasimbaha.

\VS{21}Aahago! Zeene byo anduma kwo nimùbwire, mutaki bisimbahiri.

\VS{22}Ku yukwo, mumenyage bwija kwo mu kirya kihugo kyeꞌMiisiri, mugaherera mwo niꞌzibo, niꞌshali, neꞌkiija.»




\par }\Chap{43}{\SH Yeremiya atwalwa i Miisiri
\par }
{\PP \VerseOne{1}Balya bandu booshi, Yeremiya anayusagya ukubaganuulira ngiisi kwo Nahano Rurema akamútuma.

\VS{2}Lyeryo, Hazariya mugala Hoshaya, na Yohanani mugala Kareya, kiri naꞌbandi booshi, banamúlangamira, ti: «Hafe! Nahano Rurema atakutuma, kwo utulahize tutagende i Miisiri. Yago magambo gaawe, kiryagagi kinyoma kihalanga!

\VS{3}Aahabi! Baruki mugala Neriya akubulisiri, gira utuyitiise mu Bababeeri, kandi iri tutwalwe imbohe imwabo.»


\par }{\PP \VS{4}Kwokwo yabo Bayuda, kundu Nahano akabashungikira kwo babeere mu kihugo kyabo, batanamúsimbaha.

\VS{5}Balya booshi ábâli lyosiri imunda bâli habukiiri i mahanga, Yohanani naꞌbakulu baꞌbasirikaani, banabatwala i Miisiri.

\VS{6}Na mu yabo bandu, mwâli riiri abashosi, naꞌbakazi, naꞌbaana, kiri naꞌbaluzi-nyere. Banatwala kiri noꞌmuleevi Yeremiya, na Baruki mugala Neriya. Balya booshi, Nebuzaradani âli mali basikiiriza Gedaliya.


\par }{\PP \VS{7}Balya booshi, ikyanya bakabungira mu kihugo kyeꞌMiisiri, banagendi tuula mu kaaya keꞌTapaneshi. Kwokwo, kundu Nahano akababwira kwo batagende yo, bakamútenguha.


\par }{\PP \VS{8}Iri bakaba bakola mu kaaya keꞌTapaneshi, Nahano anabwiraga Yeremiya kwokuno:

\VS{9}«Mu kano kaaya, utoole mwaꞌmabuye mahamu nga ganga, unagendi gaziika ha kisimba-lyango kyeꞌbwami, unagafulire ho niꞌbumba, imbere lyaꞌBayuda.


\par }{\PP \VS{10}«Yabo Bayuda, unababwire kwo Nahano woꞌbushobozi bwoshi, Rurema waꞌBahisiraheeri, adetaga kwokuno: “Ngalungika umukozi wani Nebukandeneza weꞌBabeeri. Uyo mwami, ngamúgangaaza ku kitumbi kyeꞌkyami. Na gano mabuye go naziika hano, gali mu butwali bwage. Haaho hoꞌbutwali bugahikira.


\par }{\PP \VS{11}«“Mango ayija, agashereeza ikihugo kyeꞌMiisiri. Ngiisi ábashungikiirwi kwo bagaafwa neꞌkiija, kiganabayita nyene! Na ngiisi ábashungikiirwi ukutwalwa imbohe, bagatwalwa yo. Na ngiisi ábashungikiirwi kwo bayitwe ku ngooti, kwokwo kwo baganayitwa.


\par }{\PP \VS{12}«“Imbeero zeꞌMiisiri zooshi, mwami Nebukandeneza agazisingoola. Neꞌmigisi yazo, agagitwala i Babeeri. Ubugale bwabo, agabukumbulula, nga kwoꞌmungere ali mu londoola inda ku mulondo. Neꞌkyanya agataaha, agagenda bwija, buzira kuhahazibwa.

\VS{13}Iyo munda i Heryopoli, mu kihugo kyeꞌMiisiri, agaasiga ahongola yeꞌnguliro zeꞌmigisi yabo, noꞌkuduulika imbeero zaabo kwoꞌmuliro.”»




\par }\Chap{44}{\SH Rurema aganuula hiꞌgulu lya ábali i Miisiri
\par }
{\PP \VerseOne{1}Hâli riiri Abayuda ábâli tuuziri mu kihugo kyeꞌMiisiri, mu kaaya keꞌMigidoli, na mu keꞌTapaneshi, na mu keꞌMefiisi, naꞌbandi uluhande lweꞌPaturo. Ku yikyo kyanya, Nahano anatuma Yeremiya kwo agendi babwira, kwo

\VS{2}Nahano woꞌbushobozi bwoshi, Rurema waꞌBahisiraheeri adetaga kwokuno: «Mwenyene mukayibonera ngiisi kwo nꞌgashereeza abandu beꞌYerusaleemu, naꞌba mu tundi twaya twoshi tweꞌBuyuda. Na buno, yutwo twaya, tukola mushaka. Ndaanaye mundu útutuuziri mwo, halinde zeene.


\par }{\PP \VS{3}«Na íbitumiri nꞌgabashereeza, bwo bâli koli bihuusiri, banakizi ndaakaza, mu kuyokera imigisi umubadu, iri banagiyikumba. Iyo migisi, boonyene batâli giyiji. Kiri na bashokuluza baabo, kiri na mwehe mwenyene, kwo na kwokwo.

\VS{4}Nâli kizi mùtumira abakozi baani
abaleevi, ti: “Ngiisi byo muli mu kola, binyagaziizi. Ku yukwo, mubitwikirage kwo!”


\par }{\PP \VS{5}«Haliko, mutâli kizi nyuvwa, mutanâli kizi ndwaza. Yibyo bikoleere, mwanashiikiza kwo mutangabijanda. Mwanakaviiriza ukukizi hoza imizimu.

\VS{6}Kwokwo, nanamùrakarira bweneene, halinde nanasingoola utwaya tweꞌBuyuda, kiri neꞌnjira zeꞌYerusaleemu. Na buno, yaho hooshi bikola biguuka, na mushaka.


\par }{\PP \VS{7}«Ku yukwo, nie Nahano woꞌbushobozi bwoshi, Rurema waꞌBahisiraheeri nadetaga kwokuno: “Si keera mwayikululira gobwe-gobwe! Aahago! Ka muloziizi kwaꞌBayuda booshi bahere? Ka munaloziizi kwo hataki sigale kiri na woꞌmuti, aba mushosi, kandi iri mukazi, kandi iri mwana muto?

\VS{8}Si mugweti mugandaakaza, mu kuyokera imigisi umubadu! Aahago! Mwe muhungiiri mu Bamiisiri, kutagi mukola mu hoza imigisi yabo? Si mugaahera lwoshi-lwoshi, halinde ibinyamahanga byoshi binakizi mùdaaka, iri binamùhonyoleza!


\par }{\PP \VS{9}«“Ka keera mwayibagira ngiisi kwo bashokuluza biinyu bâli kizi bihuuka, kuguma naꞌbaami biinyu, kiri na bakaabo. Yibyo bikoleere, byâli kizi kolerwa i Yerusaleemu, kiri na mu Buyuda hooshi.

\VS{10}Kiri na zeene, mu Bayuda ndaaye úgweti úgayibiika haashi. Batali mu nzimbaha, batanali mu kulikira amigirizo gaani. Si
imaaja zo nâli heziizi bashokuluza baabo batazitwaziizi!”


\par }{\PP \VS{11}«Kwokwo, nie Nahano woꞌbushobozi bwoshi, Rurema waꞌBahisiraheeri, nadetaga kwokuno: “Keera nashiikiza kwo ngamùshereeza. Ngiisi úyimbwa Muyuda yeshi, ngamúminika.

\VS{12}Iyo misigala yaꞌBayuda ábakoli hungiiri i Miisiri, ngabazimiigiza yo, baba bato, kandi iri bakulu. Booshi bagaherera yo, kuba kwiꞌzibo, kandi iri kwiꞌshali. Ikyanya ibinyamahanga bigayuvwa ngiisi íbyabakoleka kwo, bigasoomerwa, binakizi badaaka, iri binabahonyoleza.


\par }{\PP \VS{13}«“Ngiisi ábakahungira i Miisiri, ngabahaniiriza, nga kwo nꞌgahana beꞌYerusaleemu, kuba kwiꞌzibo, kandi iri kwiꞌshali, kandi iri ku kiija.

\VS{14}Mu misigala yaꞌBayuda ábakagendi tuula i Miisiri, ndaaye úgafuushuka. Si booshi, ngabahaniiriza. Na kundu bangalooza ukushubi galukira imwabo, ndaaye úgaahasha, bátali bandu bagerwa naaho.”»


\par }{\PP \VS{15}Na yaho, mu balya Bayuda ábâli tuuziri i Paturo mu kihugo kyeꞌMiisiri, abingi bâli koli kumaniri kuguma. Mu kati kaabo, mwâli riiri abakazi bingi ábâli kizi yokera imizimu umubadu. Na bayiba bâli yiji-yiji kwo bagweti bagagihoza.

\par }{\PP Kwo bali booshi, banayiji bwira Yeremiya:

\VS{16}«Aahabi! Yaga magambo, kundu galyosiri imwa Nahano, halikago tutaloziizi ukugatwaza.

\VS{17}Twehe, ngiisi kwo twâli desiri, kwo tuganagira naaho! Tugakizi hoza Hashitarooti, umugoli wa kwiꞌgulu. Tuganakizi múyokera umubadu, iri tunamútangira amatuulo geꞌdivaayi, nga kwo twâli tuula tugira ukulyokera kare, mu kaaya keꞌYerusaleemu, kiri na mu Buyuda hooshi. Ee! Yaho kare, kiri naꞌbaami biitu, naꞌbatwali biitu, kwokwo, kwo bâli kizi gira. Mu yizo siku, twâli yeziizi ibyokulya, twanâli kizi genduukirwa. Ndaanabwo buhanya bwo tukalonga.


\par }{\PP \VS{18}«Halikago, ukulyokera ho tukalekera ukuhoza umugoli wa kwiꞌgulu, lyo tukagoorwa bweneene! Twanakizi yitwa mwiꞌzibo, kiri na kwiꞌshali.»


\par }{\PP \VS{19}Abakazi nabo, banayushuula, ti: «Uyo mugoli wa kwiꞌgulu, ikyanya twâli kizi múhoza, bayibatwe bâli yiji-yiji, banâli kizi tuhanguula. Twâli kizi múyokera umubadu, iri tunamútangira amatuulo geꞌdivaayi. Neꞌkyanya tuli mu kaata imikate, tuli mu gibiika kweꞌkishushanio kyage.»


\par }{\PP \VS{20}Balya bandu booshi, abashosi naꞌbakazi, Yeremiya anababwira kwokuno:

\VS{21}«Yoho wee! Mweshi mwâli kizi yokera imizimu umubadu, kuguma na bashokuluza biinyu, naꞌbaami biinyu, naꞌbatwali biinyu, kiri naꞌbagunda booshi. Mwanâli kizi giholeza mu njira zeꞌYerusaleemu, kiri na mu tundi twaya tweꞌBuyuda. Aahago! Ka mutoniri kwo Nahano atâli yiji, kandi iri âli yibagiiri?


\par }{\PP \VS{22}«Aahabi! Birya bikoleere byo mwâli kizi gira, byâli kizi yagaza Nahano bweneene! Kyo kitumiri atakamùyigenderera, anahindula ikihugo kiinyu kibe mushaka. Kwokwo, abandu bakola mu kizi kidaaka, halinde zeene.

\VS{23}Na íbitumiri mukalonga yubwo buhanya, bwo mwâli kizi yokera imigisi umubadu. Mutanatwaza Nahano, mutanasimbaha amigirizo gaage, kandi iri imaaja zaage. Mutanakizi simbaha ikihango kyo mukanywana mwe naye.»


\par }{\PP \VS{24-25}Yeremiya anashubi yushuula, ti: «E Bayuda mweshi, mwe mukoli tuuziri mu kihugo kyeꞌMiisiri! Muyuvwagwe ngiisi kwo Nahano woꞌbushobozi bwoshi, Rurema waꞌBahisiraheeri amùbwira: “Mwe na bakiinyu, keera mukashiikiza kwo mugakizi yokera umugoli wa kwiꞌgulu umubadu, iri munamútangira amatuulo geꞌdivaayi. Aahago! Kalya kalaga ko mukabiika, mukizi kasimbaha.


\par }{\PP \VS{26}«“Halikago, mweshi mwe mutuuziri i Miisiri, muyuvwagwe ngiisi kwo namùbwira: Keera nayibiikira indahiro kwiꞌziina lyani lya kahebuuza, kwaꞌBayuda ábatuuziri i Miisiri batâye ki shubi biika indahiro kwiꞌziina lyani, mu kulagaania. Batanâye ki dete, mbu: ‘Nga kwo Nahano Rurema ayamiri ho!’

\VS{27}Mukuba, iri nangakizi mùlangiiza, kutakiri hiꞌgulu lyoꞌkumùgirira amiija. Si kulyagagi hiꞌgulu lyoꞌkumùgirira amabi. Mweshi mwe mukoli tuuziri i Miisiri, ngamùminika ku ngooti, na kwiꞌshali. Ndaanaye kiri noꞌmuguma úgasigala.


\par }{\PP \VS{28}«“Hali bagerwa naaho ábagafuushuka, banagalukire mu kihugo kyeꞌBuyuda. Haaho, lyo bagasobanukirwa ngiisi úgweti úgaadeta amagambo goꞌkuli, iri angaba ali niehe, kandi iri boohe.


\par }{\PP \VS{29-30}«“Ngamùhaniiriza mu kyekino kihugo kyeꞌMiisiri, nga kwo nꞌgamùkengula. Na íbiyerekiini kwo biri kwokwo, abagoma ba mwami Hofura weꞌMiisiri baloziizi ukumùyita. Kwokwo, ngamùbiika mu maboko gaabo. Biri nga kwokulya nꞌgabiika mwami Zedekiya weꞌBuyuda mu maboko ga mwami Nebukandeneza weꞌBabeeri.”» Kwokwo, kwo Nahano adesiri.




\par }\Chap{45}{\SH Rurema atuma Yeremiya imwa Baruki
\par }
{\PP \VerseOne{1}Ku kyanya mwami Yoyakimu mugala Yosiya, akahisa imyaka ina atwaziri mu Buyuda, lyo Yeremiya akabwira Baruki mugala Neriya kwo ayandike gano magambo mu kitaabo, ti:


\par }{\PP \VS{2-3}«E Baruki, Nahano Rurema waꞌBahisiraheeri ayuvwa ngiisi kwo ukadeta kwokuno: “Yayewe imwani! Si Nahano akola mu shubi nyushuulira amalibu! Keera nagongeera, na ngoli luhiri, ndaanaho nangaluhuukira.”


\par }{\PP \VS{4}«Ku yukwo, Nahano adeta kwo mbwire Baruki kwokuno: “Hooshi mu kino kihugo kyeꞌBuyuda, kundu nꞌgakiyubaka, haliko ngashubi kihongola. Ngiisi byo nꞌgabyala yo, ngashubi bibyaluula.


\par }{\PP \VS{5}«“E Baruki! Buno ukiri mu yifwija kwo nangakugenduusa. Aahabi! Si ngola ngahaniiriza abandu booshi ba mu kino kihugo! Kundu kwokwo, ngiisi ho wenyene ugagenda, ngaaleka ufuushuke.”» Kwokwo, kwo Nahano adesiri.




\par }\Chap{46}{\SH Indumwa hiꞌgulu lyeꞌMiisiri
\par }
{\PP \VerseOne{1}Nahano anashubi bwira Yeremiya hiꞌgulu lyeꞌbinyamahanga.


\par }{\PP \VS{2}Ku kyanya mwami Yoyakimu mugala Yosiya âli koli hisiizi imyaka ina atwaziri mu Buyuda, lyo mwami Nebukandeneza weꞌBabeeri akagenda i Karikemishi, hoofi noꞌlwiji Hefuraati, gira agendi teera Neko, mwami weꞌMiisiri, anamúhima. Ku yikyo kyanya, Nahano anadetaga hiꞌgulu lyaꞌBamiisiri kwokuno:


\par }{\Q \VS{3}«Mulingikanie isiribo ziinyu, ziba niini kandi iri mbamu,

\par }{\QB gira mugende mwiꞌzibo.


\par }{\Q \VS{4}Mwe muli mu gendera ku fwarasi,

\par }{\QB muziyaje kweꞌbyajo, munazishonere kwo.

\par }{\Q Muyambalage ingofeera zeꞌbyuma, munayibiike ibiringiini.

\par }{\QB Munatyaze naꞌmatumu giinyu, munayambale ibihazo biinyu byeꞌbyuma.


\par }{\BB \par }
{\Q \VS{5}«Aahago! Biki byo mbwini? Si abasirikaani beꞌMiisiri bakoli humiirwi!

\par }{\QB Keera bahimwa, banakolaga mu tibita.

\par }{\Q Kiri neꞌbikalage byabo, bikola mu puumuka,

\par }{\QB buzira kukebaanuka.

\par }{\Q Iri bali mu gira mbu balangiize ngiisi luhande, banateerwe neꞌkyoba.


\par }{\Q \VS{6}Kundu bangatibita mulindi, banabe bali bikalage byeꞌndwani,

\par }{\QB haliko batagafuushuka.

\par }{\Q Bali mu bambaajira, banayami gwa haashi iyo munda imbembe, ha lwiji Hefuraati.


\par }{\BB \par }
{\Q \VS{7}«Banyandi baliira ábali mu heema ngoꞌlwiji Niire?

\par }{\QB Si bagweti bagasavya hooshi mu kihugo!


\par }{\Q \VS{8}Abasirikaani beꞌMiisiri, bakoli kwiziri hooshi mu kihugo, banagweti bagayihaya mbu:

\par }{\Q “Ngakwira mu kihugo kyoshi nga mwijulire gwaꞌmiiji.

\par }{\QB Ngayami shereeza utwaya twoshi, kiri na ábatutuuziri mwo.


\par }{\Q \VS{9}Aahago! Mwe muli mu gendera ku fwarasi, na mu magaare giꞌzibo!

\par }{\QB Mugendi teera abagoma.

\par }{\Q Si mwe ndwani zeꞌMiisiri!

\par }{\QB Na niinyu mwe biira baabo ukulyoka i Hendyopiya neꞌPuuti!

\par }{\Q Ngahwe! Si mulyagagi bikalage mu kukoleesa isiribo!

\par }{\QB Kiri naꞌBaluudi, muli bikalage mu kufwora imiheto.”


\par }{\Q \VS{10}Kundu kwokwo, luno lusiku lulyagagi lweꞌmwa Nahano Rurema woꞌbushobozi bwoshi!

\par }{\QB Yabo booshi, mu siku ízigayija, agabayihoola.

\par }{\Q Agahaniiriza abagoma baage, halinde anabaminike ku ngooti.

\par }{\QB Abagoma baabo, bagabajiga, halinde abasirikaani bingi banayitwe.

\par }{\Q Abandu ábatuuziri uluhande lweꞌmbembe, hoofi noꞌlwiji Hefuraati,

\par }{\QB bagaaba ngiꞌtuulo íryatangwa imwa Nahano woꞌbushobozi bwoshi.


\par }{\Q \VS{11}E Bamiisiri, kundu mwangazamuukira i Giryadi,

\par }{\QB mbu mugendi leeta yoꞌmuti gwoꞌkulunga mweꞌnguma, ndaagwo úgwangamùkiza.

\par }{\QB Mugasigala naaho balwazi.


\par }{\Q \VS{12}Ibinyamahanga, keera bikayuvwa ngiisi kwo mukayagagala bweneene neꞌshoni!

\par }{\Q Si indwani ziinyu, zikayipukulana kwo, zanayami yibumbulika haashi.»


\par }{\BB \par }
{\PP \VS{13}Mwami Nebukandeneza weꞌBabeeri, ikyanya akashungika ukuteera Abamiisiri, Nahano anabwira Yeremiya kwokuno:


\par }{\Q \VS{14}«Ugenderage balya Bamiisiri ábali i Migidoli,

\par }{\QB na ábali i Mefiisi, na ábali i Tapaneshi, unababwire kwokuno:

\par }{\Q “Ábamùsokaniini bakola mu mùteera!

\par }{\QB Aahago! Muyibiike ibiringiini, gira mugendi lwa.”


\par }{\Q \VS{15}E Bamiisiri, kituma kiki ibikalage biinyu biri mu yibumbulika haashi?

\par }{\Q Íbitumiri bali mu gwa haashi, bwo nie gweti ngabahirika.


\par }{\Q \VS{16}Bali mu kizi hirimana kwo, boonyene ku boonyene.

\par }{\Q Banashubi bwirana: “Muvyuke, maashi! Tugalukire imwitu, mu beene witu.

\par }{\QB Yabo bagoma, tubaleke, gira batakengeere batuyita.”


\par }{\Q \VS{17}Bagayinika mwami weꞌMiisiri yiri iziina: Ihongo lya busha!

\par }{\QB Mukuba keera akateera ubulyo bwoꞌkugenduukirwa!


\par }{\BB \par }
{\Q \VS{18}«Nie Nahano woꞌbushobozi bwoshi, nie na Mwami, nabiika indahiro:

\par }{\QB Nga kwo nyamiri ho, umugoma akola agayiji mùteera.

\par }{\Q Alyagagi mula ngoꞌmugazi Taboori,

\par }{\QB anali nga kwoꞌmugazi Karimeeri guli ku nyaaja.


\par }{\BB \par }
{\Q \VS{19}«E Bamiisiri, mumenye kwo mukola mugatwalwa imbohe.

\par }{\QB Kwokwo, mushwekage ibindu biinyu.

\par }{\Q Akaaya keꞌMefiisi kakola kagashereezibwa.

\par }{\QB Ikihugo kyabo kinasigale biguuka.


\par }{\BB \par }
{\Q \VS{20}«Ikihugo kyeꞌMiisiri, kiryagagi nga nyana íshishiri.

\par }{\QB Kundu kwokwo, ikibugu ukulyoka imbembe, kigayiji kiteera.


\par }{\Q \VS{21}Abasirikaani beꞌMiisiri, bali ba kuhembwa naaho,

\par }{\QB banakoli shishiri nga nyana.

\par }{\Q Balya booshi, bagakebaanuka, banayami tibita.

\par }{\Q Bakola bagahanirizibwa,

\par }{\QB halinde banahanyagale lwoshi.


\par }{\Q \VS{22}Abagoma bakola mu yegeera, bafumbiiti isheenyo ngaꞌbatemi beꞌbiti.

\par }{\QB Lyeryo, Abamiisiri bagalooza ukunyombooka, nga mujoka.


\par }{\Q \VS{23}Yabo bagoma baabo, bagaaba kandaharuurwa nga nzige.

\par }{\QB Kundu Abamiisiri balyagagi bingi, si baganyanyagwa haashi nga lubako luhamu úlutangatulwa.»

\par }{\QB Kwokwo, kwo Nahano adesiri.


\par }{\Q \VS{24}«Balya Bamiisiri, ikyanya bagabiikwa mu maboko gaꞌbandu beꞌmbembe,

\par }{\QB lyo bagateezibwa ishoni.»


\par }{\PP \VS{25}Nahano woꞌbushobozi bwoshi, Rurema waꞌBahisiraheeri adetaga kwokuno: «Ngola ngaahana Hamooni, umugisi gwa mu kaaya keꞌTebeesi. Ngaahana Abamiisiri neꞌmigisi yabo, kiri naꞌbaami baabo. Na ngiisi ábagaaba bayibiisiri kuꞌyo mwami, nabo ngabahana.

\VS{26}Balya Bamiisiri, ngababiika mu maboko gaꞌbagoma baabo, mwami Nebukandeneza weꞌBabeeri, naꞌbasirikaani baage, gira bayitwe.

\par }{\PP «Kundu kwokwo, mu siku ízigayija, Abamiisiri bagashubi tuula bwija mu kihugo kyabo, nga kwo bâli tuula.» Kwokwo, kwo Nahano adesiri.


\par }{\SH Abahisiraheeri, Nahano agabaguluula
\par }
{\Q \VS{27}«E bakozi baani, mwe
beene Hisiraheeri! Mutayobohage, mutanavunike indege.

\par }{\Q Kundu mukatwalwa hala mu mbohe, kiri naꞌbaana biinyu,

\par }{\QB haliko ngaki mùkiza, ninamùlyose yo.

\par }{\Q Ikyanya mwâye galuke, lyo mugajeberera.

\par }{\QB Ndaanaye úgashubi kizi mùkakaza.


\par }{\Q \VS{28}E beene Yakobo! Si muli bakozi baani!

\par }{\QB Tunayamiinwi. Aaho! Mutakizi yoboha!

\par }{\Q Kundu nꞌgamùshaabula mu bihugo bingi-bingi,

\par }{\QB haliko, ngaki bishereeza lwoshi-lwoshi.

\par }{\Q Si mwehe, ndagamùminika lwoshi.

\par }{\Q Ukumùhana, ngamùhana. Ndanganaleka ukumùhana.

\par }{\QB Haliko, kugaaba naaho ku lugero úlumùkwiriiri.» Kwokwo, kwo Nahano adesiri.




\par }\Chap{47}{\SH Indumwa imwaꞌBafirisiti
\par }
{\PP \VerseOne{1}Ikyanya mwami weꞌMiisiri atâli zaazi teera akaaya keꞌGaza, Nahano anabwira Yeremiya hiꞌgulu lyaꞌBafirisiti kwokuno:


\par }{\Q \VS{2}«Abagoma bakola mu kuumana uluhande lweꞌmbembe.

\par }{\QB Bali ngoꞌlwiji úlukoli heemiri.

\par }{\Q Bagaaba ngoꞌlwiji úlugweti lugasavya ngana-ngana!

\par }{\QB Bagalenga mu ngiisi kaaya, banakumbulule íbiri mu kihugo byoshi.

\par }{\Q Abandu bagakizi yidehereza mu nduulu,

\par }{\QB ikihugo kyoshi kinayijule ikimombo.


\par }{\Q \VS{3}Ifwarasi zigakizi girigimba.

\par }{\QB Naꞌmagaare giꞌzibo, ganalase amapine.

\par }{\Q Ababusi bagaabula ubulyo bwoꞌkutabaala abaana baabo,

\par }{\QB banayami tibita, buzira kushubi balola.


\par }{\Q \VS{4}Ikyanya kyoꞌkuminika kwaꞌBafirisiti, keera kyahika.

\par }{\Q Abandu beꞌTiiro naꞌbeꞌSidooni, kundu bali mu bashiga,

\par }{\QB si nabo booshi bagaminikirwa kuguma.

\par }{\Q Ee! Yabo Bafirisiti booshi, Nahano agabaminika ngana,

\par }{\Q kiri na ábasigiiri mu kalira keꞌKereete.


\par }{\Q \VS{5}Balya bandu beꞌGaza bagateezibwa ishoni,

\par }{\QB banakizi begwa imishaku hiꞌgulu lyoꞌmwizingeerwe.

\par }{\Q Kiri naꞌbeꞌHashikelooni, batagaki hulusa izu.

\par }{\QB Mwe musigiiri mu ndekeera! Mugayama mujengiirwi halinde mangoki?


\par }{\Q \VS{6}Mukola mu banda induulu, ti:

\par }{\QB “E Nahano! Ingooti yawe igakizi tuteera halinde mangoki!

\par }{\Q Ugirage ugigalulire mu kyubati kyawe, unatuuze, maashi!”


\par }{\Q \VS{7}Iyo ngooti, kutagi kwo yangatuuza,

\par }{\QB na Nahano aki gihangwiri kwo ikole?

\par }{\Q Akiri mu gibwira kwo igendi teera akaaya keꞌHashikelooni,

\par }{\QB naꞌbandi booshi ábatuuziri ku nyaaja.»




\par }\Chap{48}{\SH Nahano atumira Abamohabu indumwa
\par }
{\PP \VerseOne{1}Ino ndumwa, iryagagi hiꞌgulu lyeꞌkihugo kyeꞌMohabu. Nahano woꞌbushobozi bwoshi, Rurema waꞌBahisiraheeri, agitangaga kwokuno:

\par }{\Q «Ali yayewe, imwaꞌbandu baꞌkaaya keꞌNebo!

\par }{\QB Si bagashereezibwa lwoshi-lwoshi!

\par }{\Q Kiri naꞌbandu beꞌKiryatayimu, nabo akaaya kaabo kagagwatwa, banateezibwe ishoni.

\par }{\Q Kiri neꞌnzitiro zaako, abagoma bagazihongola.


\par }{\Q \VS{2}Yabo Bamohabu, abandu batagaki bahuuza.

\par }{\QB Mukuba Abaheshibooni bakola mu bagirira igambi, ti:

\par }{\Q “E balya! Tugire tugendi baminika,

\par }{\QB gira batakizi ki yimbwa mu milala.”

\par }{\Q E bandu ba mu kaaya keꞌMadimeni! Na niinyu, bagamùguujika ingooti mu migongo,

\par }{\QB mutanâye ki shubi deta.


\par }{\Q \VS{3}Yuvwagwi! Abahoronayimu bakola mu shereezibwa,

\par }{\QB banakola mu bululuka ku kimombo,

\par }{\Q iri banayamuluka.


\par }{\Q \VS{4}Yabo Bamohabu, bakola bagaminikwa.

\par }{\QB Amalira gaabo gagayuvwikana halinde mu kaaya keꞌSowari.


\par }{\Q \VS{5}Balya Bamohabu, akaaya kaabo keera kayihongoleka haashi.

\par }{\Q Kyanatuma bagazamuukira i Luhiti, mu njira yoꞌkugenda i Horonayimu,

\par }{\QB iri banabululuka ku kimombo.


\par }{\Q \VS{6}E balya! Mutibitage, gira muyikize.

\par }{\QB Mugendi yibisha mwiꞌshamba.


\par }{\Q \VS{7}E Bamohabu, si mwâli kizi biika umulangaaliro ku bugale bwinyu,

\par }{\QB na ku bukalage bwinyu!

\par }{\Q Buno, abagoma bakola bagamùgwata imbira,

\par }{\QB banamùtwale imbohe, kuguma noꞌmugisi gwinyu Kemooshi,

\par }{\QB kiri naꞌbagingi baagwo, naꞌbakozi baagwo.


\par }{\Q \VS{8}Utwaya twinyu twoshi tugaminikwa, ndaanako ákagafuuka.

\par }{\QB Indekeera zigashereezibwa, kiri noꞌtugangazi kwakundi.»

\par }{\Q Kwokwo, kwo Nahano adesiri!


\par }{\Q \VS{9}Ku kasiisa, yikyo kihugo kyeꞌMohabu, kigashereezibwa ngana-ngana!

\par }{\Q Ku yukwo, munakihumbire ishinda, kinasigale ishamba limaata,

\par }{\QB ndaanaye mundu úgaki kituula mwo.


\par }{\Q \VS{10}Umundu, iri atangakoleesa ingooti yage mu kuminika Abamohabu, akwaniini adaakwe!

\par }{\QB Ee! Byo Nahano adesiri, ngiisi úgabiyolohera akwiriiri adaakwe.


\par }{\BB \par }
{\Q \VS{11}«Yabo Bamohabu, ukulyokera keera, bâli jeberiiri.

\par }{\Q Balyagagi nga divaayi íri mu ndango imyaka mingi, buzira kutwangwa.

\par }{\QB Ndaakyo kyanya bakatwalwa imbohe.

\par }{\Q Kwokwo, bakiri mu ba noꞌmuhongolo mwija,

\par }{\QB banakiri mu simiisa.


\par }{\Q \VS{12}Kundu kwokwo, Nahano adetaga:

\par }{\Q “Mu siku ízigayija, ngamùlungikira abagoma,

\par }{\QB bayiji mùyonera kweꞌdivaayi yinyu mwenyene.

\par }{\Q Ha nyuma, banasige bavungula-vungula indango.


\par }{\Q \VS{13}Abahisiraheeri bâli kizi tabaaza umuzimu gwa mu kaaya keꞌBeteeri.

\par }{\QB Neꞌkyanya gutakabatabaala, banagwatwa neꞌshoni.

\par }{\Q Kwo na kwokwo, Abamohabu nabo bagateezibwa ishoni, hiꞌgulu lyoꞌmuzimu gwabo Kemooshi.”


\par }{\BB \par }
{\Q \VS{14}«E bandu beꞌMohabu, kuti kwo mwangakizi yihaya, mbu:

\par }{\QB “Tulyagagi bikalage byeꞌndwani!

\par }{\QB Neꞌkyanya tulyagagi mwiꞌzibo, tuli mu zibiiriza.”


\par }{\Q \VS{15}Ehee! Si abagoma biinyu bakola bagayiji mùshereeza!

\par }{\QB Utwaya twinyu, tugahongolwa, kiri neꞌmisore yinyu inayitwe.»

\par }{\Q Kwokwo, kwo Mwami adesiri. Niꞌziina lyage, ye Nahano woꞌbushobozi bwoshi!


\par }{\BB \par }
{\Q \VS{16}«E Bamohabu, ulwinyu lukola lugaahika.

\par }{\QB Ee ma! Mukolaga mugaminikwa.


\par }{\Q \VS{17}E batuulani baꞌBamohabu!

\par }{\QB Na niinyu mwe mubayijiriiri! Mubalirire, ma!

\par }{\Q Mukizi deta, ti: “Kino kihugo, kundu kishubi lumbuusiri,

\par }{\QB haliko abagoma keera bakiyogogoza.

\par }{\Q Ubulangashane bwakyo, noꞌbushobozi bwakyo, ndaakibyo!”


\par }{\BB \par }
{\Q \VS{18}«Na niinyu, mwe batuulaga beꞌDibooni! Mukizi yibiika haashi,

\par }{\QB munayibodeke mu luvu.

\par }{\Q Si ngiisi ábagaminika Abamohabu, na niinyu, bagayiji mùteera!

\par }{\QB Inzitiro ziinyu, bagaasiga bazishereeza.


\par }{\Q \VS{19}Na niinyu, mwe batuulaga beꞌHaroweri!

\par }{\QB Mukizi yisunga ha butambi lyeꞌnjira, iri munaloleera.

\par }{\Q Yabo bandu ábagweti bagatibita ukulyoka i Mohabu, mugendi babuuza:

\par }{\QB “E balya! Bikagi íbyaba?”


\par }{\Q \VS{20}Nabo, ti: “Si ikihugo kyeꞌMohabu keera kyashereezibwa!

\par }{\QB Abandu baamwo, bakoli teziibwi ishoni.”

\par }{\Q E Bamohabu, mulirage ku kimombo.

\par }{\Q Mugendi yimangira ha lwiji lwinyu Harinooni,

\par }{\QB iri munamenyeesania kwo keera mwasherebera lwoshi-lwoshi!


\par }{\Q \VS{21}Abatuulaga ba mu ndekeera ya ha lugulu, keera bahanirizibwa,

\par }{\QB kiri naꞌkaaya keꞌHolooni, naꞌkeꞌYahasa, naꞌkeꞌMefaati,


\par }{\Q \VS{22}naꞌkeꞌDibooni, naꞌkeꞌNebo, naꞌkeꞌBeeti-Dibilatayimu,


\par }{\Q \VS{23}naꞌkeꞌKiryatayimu, naꞌkeꞌBeeti-Gamuli, naꞌkeꞌBeeti-Mehoni,


\par }{\Q \VS{24}naꞌkeꞌKeryoti, naꞌkeꞌBosira.

\par }{\Q Abandu booshi beꞌMohabu keera bakahanirizibwa,

\par }{\QB ngiisi ábatuuziri mu twaya twa hala, na ábatuuziri hoofi-hoofi.


\par }{\Q \VS{25}Yabo Bamohabu, imisi yabo ikoli maziri.

\par }{\QB Ee! Ukuboko kwabo, keera kwavunika.»

\par }{\Q Kwokwo, kwo Nahano adesiri.


\par }{\Q \VS{26}«Balya Bamohabu, bâli kizi yigereera Nahano.

\par }{\QB Kwokwo, mukizi bahaniiriza, halinde banabambaajire nga balalwe.

\par }{\QB Bagayibulaga haashi, banayivuruguuze mu bishazi byabo,

\par }{\QB halinde abandu banakizi bahonyoleza, ti honyo!


\par }{\Q \VS{27}E Bamohabu, si mwâli kizi honyoleza Abahisiraheeri!

\par }{\QB Mwanakizi baharuura nga bakagwatwa mu biso byaꞌbanyazi, mwanabazuugiza amatwe.


\par }{\BB \par }
{\Q \VS{28}«Mwe batuulaga beꞌMohabu! Mushaagage mu twaya,

\par }{\QB munagendi tuula mu nyaala.

\par }{\Q Ee! Mugendi tuula nga mahumba, bwo go gali mu yubaka ingisha mu nyaala.


\par }{\BB \par }
{\Q \VS{29}«Twâli yuvwiti kwaꞌBamohabu bâli kizi yikangaata bweneene.

\par }{\QB Ee ma! Ubwikangaate bwabo bwâli leeziri ulugero.

\par }{\Q Bâli kizi yiheemya bweneene mu mitima yabo,

\par }{\QB mbu bo bali naꞌkamaro.


\par }{\Q \VS{30}Nahano ashubi detaga kwokuno: “Ubwikangaate bwabo, mbuyiji-yiji.

\par }{\QB Kundu kwokwo, ndaako kamaro buhiiti.

\par }{\Q Kundu bagweti bagayihuuza,

\par }{\QB ndaabyo bashobwiri ukukola.”


\par }{\BB \par }
{\Q \VS{31}«Kwokwo, ngola mu geraniza Abamohabu booshi.

\par }{\QB Ngolaga bu lira hiꞌgulu lya ábali mu kaaya keꞌKiiri-Heresi.


\par }{\Q \VS{32}E bandu beꞌShibima! Mwâli riiri nga mizabibu íjabusiri Inyaaja yoꞌMuunyu, halinde i Yazeeri.

\par }{\Q Kundu kwokwo, irya mizabibu, umushereeza agamùnyaga yo,

\par }{\QB kiri neꞌbindi bitumbwe.

\par }{\Q Kwokwo, ngamùlirira bweneene,

\par }{\QB ukuhima kwo njuba mu lirira balya bandu beꞌYazeeri.


\par }{\Q \VS{33}Mwe Bamohabu, mwâli neꞌndalo zeꞌnagiira.

\par }{\QB Kundu kwokwo, ibikandiro biinyu bitakiri mu lyosa idivaayi.

\par }{\Q Mutanakiri noꞌbushambaale, kandi iri malega.

\par }{\QB Ndaanaye úkiri mu kizi kanda imizabibu, iri anabanda akabuuli.

\par }{\QB Kundu mukola mu yamiza, kutakiri ku bushambaale.


\par }{\PP \VS{34}«Yabo Bamohabu, bakola mu bululuka mu twaya twabo, ukulyokera i Heshibooni, halinde i Heryari neꞌYahasa, noꞌkulyoka i Sowari halinde i Horonayimu, neꞌHegulaati-Sherishiya. Emwe! Kiri naꞌmiiji geꞌNimurimu, keera gakama.

\VS{35}Yabo Bamohabu, bwo bali mu yokera imizimu umubadu ku marango, ngabazimiiza.» Kwokwo, kwo Nahano adesiri.


\par }{\PP \VS{36}«Umutima gwani, gukola mu lirira Abamohabu, kiri na beene Kiiri-Heresi. Gushushiini na gwoꞌmundu úkola mu lasa umuteera-teera ku kigandaaro. Mukuba ibindu byoshi byo bâli koli singwiri, keera babishahulwa.

\VS{37}Yabo bandu, mu kuyerekana kwo bajengiirwi, keera bakakunguulwa umushaku ku matwe, kiri neꞌnyanwa. Keera banashaakirwa ku maboko, banakoli kenyiiri amasuuzu.


\par }{\PP \VS{38}«Balya Bamohabu, keera nabavungula, nga kirugu kizira kamaro. Kwokwo, mu ngiisi nyumba, na mu ngiisi njira yabo, abandu bakola mu liruuka ku kimombo.» Kwokwo, kwo Nahano adesiri.


\par }{\PP \VS{39}«Yabo Bamohabu, keera bavunika. Bakola mu bululuka. Mulolage ngiisi kwo bagweti bagateezibwa ishoni. Abandu bakola mu bahonyoleza, keera banateteerwa ngana!»


\par }{\Q \VS{40}Nahano adetaga kwokuno: «Lolagi!

\par }{\QB Abagoma baꞌBamohabu bakola bagayija nga nyunda úli mu yihwika mu kihugo kyabo.


\par }{\Q \VS{41}Utwaya twamwo tugagwatwa, kiri noꞌtwaya tuzitire.

\par }{\QB Ku yikyo kyanya, ibikalage byeꞌndwani bigahuumirwa, ngoꞌmukazi úgweti úgaabuta.


\par }{\Q \VS{42}Bwo bâli kizi yidundulika imbere lya Nahano,

\par }{\QB bagashereezibwa, halinde batanaki be mulala.


\par }{\Q \VS{43}E Bamohabu, buno, ikihuumula kikoli mùlindiriiri, kuguma neꞌbishimo bila, neꞌmibashu.»

\par }{\QB Kwokwo, kwo Nahano adesiri.


\par }{\Q \VS{44}«Ikyanya abandu bagakizi puumuka hiꞌgulu lyeꞌkyoba,

\par }{\QB bagakizi yami yihongoleka mu buhya.

\par }{\Q Neꞌkyanya bagalooza ukubushaaga mwo,

\par }{\QB bagakizi yami bashwa noꞌmubashu.

\par }{\Q Keera nashungika ngiisi kwo ngahaniiriza Abamohabu.»

\par }{\QB Kwokwo, kwo Nahano adesiri.


\par }{\Q \VS{45}«Abandu keera bakabatibita,

\par }{\QB banagendi looza umutuula i Heshibooni.

\par }{\Q Kundu kwokwo, yaho i Heshibooni, umuliro gwanahulukira mu kaaya, mu kajumiro ka Sihooni,

\par }{\Q gwanasingoola ikihugo kyoshi kyeꞌMohabu,

\par }{\QB kiri na balya banabwikangaate booshi.


\par }{\Q \VS{46}E Bamohabu, yayewe imwinyu!

\par }{\QB Bwo mwâli kizi yikumba umuzimu Kemooshi, keera mukashereezibwa.

\par }{\Q Bagala biinyu na banyere biinyu, keera bakagwatwa,

\par }{\QB banatwalwa imbohe.


\par }{\BB \par }
{\Q \VS{47}«Kundu kwokwo, yabo Bamohabu, mu siku ízigayija, ngashubi bagenduusa.»

\par }{\QB Kwokwo, kwo Nahano adesiri.

\par }{\PP Ubuleevi hiꞌgulu lyaꞌBamohabu, kwokwo kwo bumaziri.




\par }\Chap{49}{\SH Nahano atumira Abahamooni indumwa
\par }
{\Q \VerseOne{1}Nahano adetaga hiꞌgulu lyaꞌBahamooni kwokuno:

\par }{\Q «Abahisiraheeri, bakolaga hayi?

\par }{\QB Ka ndaaye úsigiiri, mbu ahyane ikihugo kyabo?

\par }{\Q Aahago! Kituma kiki bakaleka Abahamooni bayabiire ikihugo kyeꞌGiryadi?

\par }{\QB Yabo Bahamooni, bagweti bagayikumba umuzimu Mirikomu,

\par }{\QB bo banakoli tuuziri mu twaya twaꞌBagaadi!»


\par }{\Q \VS{2}Nahano anashubi detaga kwokuno:

\par }{\QB «Mu siku ízigayija, kiri naꞌBahamooni ba mu kaaya keꞌRaba bagayuvwa akaluulu kiꞌzibo.

\par }{\Q Ikyanya ligaamala, hagasigala ibiguuka naaho.

\par }{\QB Kiri noꞌtwaya tweꞌbutambi, tugasingoolwa ku muliro.

\par }{\Q Yabo bandu, kundu bakayimula Abahisiraheeri mu kihugo kyabo,

\par }{\QB halikago leero Abahisiraheeri bo bagabayimula.»

\par }{\Q Kwokwo, kwo Nahano adesiri.


\par }{\Q \VS{3}«E bandu beꞌHeshibooni, mutondeere ukuliruuka.

\par }{\QB Si akaaya keꞌHayi keera kashereezibwa!

\par }{\Q E bandu beꞌRaba! Niinyu mubululukage!

\par }{\QB Muyambale amasuuzu mu kuyerekana umwizingeerwe.

\par }{\Q Mutibitage iyo munda neꞌyo munda mu luzitiro lwinyu.

\par }{\Q Si umuzimu gwinyu Mirikomu, gugatwalwa imbohe,

\par }{\QB kiri naꞌbagingi, naꞌbandi bakulu baagwo.


\par }{\Q \VS{4}Mugweti mugayiyuvwa hiꞌgulu lyeꞌndekeera ziinyu, mbu zikoli yeziri bweneene.

\par }{\Q Kundu kwokwo, mulyagagi nga baana ábatatwaziizi Rurema,

\par }{\QB iri munalangaalira kweꞌbindu biinyu bigamùkiza.

\par }{\Q Munadete, ti: “Nyandagi úgayiji gira mbu andeere?”


\par }{\Q \VS{5}Kwokwo, ngamùteera ikyoba imbande zooshi.

\par }{\Q Abatuulani biinyu bagakizi mu mùyimula mu kihugo kiinyu,

\par }{\QB ndaanaye úgashubi mùkuumania.»

\par }{\Q Kwokwo, kwo Nahano Rurema woꞌbushobozi bwoshi adesiri.


\par }{\BB \par }
{\Q \VS{6}«Haliko, mu siku ízigayija, yabo Bahamooni, ngashubi bagenduusa.»

\par }{\QB Kwokwo, kwo Nahano adesiri.


\par }{\SH Nahano atumira Abahedoomu indumwa
\par }
{\Q \VS{7}Nahano woꞌbushobozi bwoshi, adetaga hiꞌgulu lyaꞌBahedoomu kwokuno:

\par }{\Q «Mu kaaya keꞌTemaani, ka ndaaye mwitegeereza úli mwo?

\par }{\QB Abitegeereza baamwo, ka batakiri mu hanuulana?

\par }{\Q Koꞌbwitegeereze bwabo bukamala lwoshi-lwoshi?


\par }{\Q \VS{8}E kibusi kya Hesahu, mwe naꞌbatuulaga beꞌDedaani! Mutibitage, mugendi yibisha mu nyaala.

\par }{\Q Kikolaga kyanya kyoꞌkumùhaniiriza.


\par }{\Q \VS{9}Abimbuzi beꞌmizabibu, ikyanya bali mu yiji yimbula,

\par }{\QB bali mu siga imisigala ku mulandira.

\par }{\Q Kiri naꞌbazimba, ikyanya bali mu yiji zimba bushigi,

\par }{\QB bali mu yabiira naaho ngiisi íbyangabatabaala.


\par }{\Q \VS{10}Haliko abandu beꞌkibusi kya Hesahu boohe, ngabanyaga ibindu byoshi-byoshi.

\par }{\Q Kiri na ngiisi ho bali mu yibisha, ngababishuula,

\par }{\QB gira batalonge ukuyibisha imwani.

\par }{\Q Yabo Bahedoomu, abandu baabo booshi bagaminikwa.

\par }{\QB Ndaanaye kiri noꞌmuguma úgasigala.


\par }{\Q \VS{11}Mundekere ifuuvi ízimùtuuziri mwo,

\par }{\QB naani, ngakizi zikuya-kuya.

\par }{\Q Kiri na banamufwiri biinyu, mbe nie bagakizi langaalira.»


\par }{\PP \VS{12}Nahano adetaga kwokuno: «Abandu baguma, bâli kizi hanwa, kundu ndaabwo buhube bahiiti. Aahago! Mwe Bahedoomu, ka itali yo haahe, kwo niinyu mugaahanwa? Ukuhanwa, mugaahanwa ngana!»


\par }{\PP \VS{13}Nahano adetaga kwokuno: «Ngweti ngabiika indahiro kwiꞌziina lyani, kwaꞌkaaya keꞌBosira kagahongoka, kanasigale kilundo kyaꞌmabuye. Ikyanya abandu bagaabona ngiisi kwo kashereezibwa, bagasoomwerwa, banatondeere ukukahonyoleza, iri banakadaaka. Kiri noꞌtundi twaya tweꞌbutambi, natwo tugashereezibwa, tunasigale biguuka, halinde imyaka neꞌmyakuula!»


\par }{\Q \VS{14}E Bahedoomu! Nahano akambwira kwo keera akalungika indumwa yage mu mahanga,

\par }{\QB kwo igendi bwira abandu kwokuno:

\par }{\Q «Mukuumanie abasirikaani biinyu, gira mugendi teera Abahedoomu.»


\par }{\BB \par }
{\Q \VS{15}«E Bahedoomu, ngamùniihya kwo, mube bagerwa ukuhima abandu beꞌbihugo byoshi.

\par }{\QB Yabo bandi, banakizi mùnegura.


\par }{\Q \VS{16}We bwatiiri mu nyaala za mu migazi,

\par }{\QB we na twaziri amarango!

\par }{\Q Kundu wangayubaka inyumba hiꞌgulu bweneene, nga ngisha yoꞌtushuuta,

\par }{\QB ngaki kumanula ho.

\par }{\Q Keera mukayingiza abandu beꞌbindi bihugo mweꞌkinyukura.

\par }{\QB Kundu kwokwo, ubwikangaate keera bwakuteba.»

\par }{\Q Kwokwo, kwo Nahano adesiri.


\par }{\Q \VS{17}Nahano anadetaga kwokuno: «Ikihugo kyeꞌHedoomu kigashereezibwa lwoshi.

\par }{\Q Ikyanya abandu bagakizi lenga hoofi lyakyo, banabone ngiisi kwo kyasigala biguuka,

\par }{\QB bagahuumirwa, banasoomerwe.


\par }{\Q \VS{18}Nga kweꞌSoodoma neꞌGomora noꞌtwaya tweꞌbutambi bikashereezibwa,

\par }{\QB kwo na kwokwo i Hedoomu nayo igashereezibwa.

\par }{\Q Ndaanaye mundu úgaki tuula yo kandi.»

\par }{\QB Kwokwo, kwo Nahano adesiri!


\par }{\Q \VS{19}«Nga kweꞌndare iri mu vuvunyuka mu kishungu-shungu hoofi noꞌlwiji Yorodaani,

\par }{\QB inayilale mu bibuzi i bungere, kwo naani ngayami yimula Abahedoomu mu kihugo kyabo.

\par }{\Q Ha nyuma, na ndoole ugundi mutwali, ninamúyimike mwo.

\par }{\QB Aaho! Nyandi úshobwiri ukunyigereera?

\par }{\QB Na nyandi úwangambuulania?

\par }{\QB Na nyandi mutwali úwangagira mbu tuhagane?»


\par }{\BB \par }
{\Q \VS{20}Yuvwagwi ngiisi kwo Nahano akoli shungisiri ukugira hiꞌgulu lyaꞌBahedoomu,

\par }{\QB naꞌbatuulaga beꞌTemaani.

\par }{\Q Ku kasiisa, kiri naꞌbaana baabo bato, bagayimulwa, banabululirwe hala.

\par }{\QB Emwe! Utwaya twabo, ngiisi mundu agakizi tuhumirirwa.


\par }{\Q \VS{21}Ikyanya bagaagwa, ikihugo kigajugumbana.

\par }{\QB Ikyanya bagayidehereza mu nduulu, igayuvwikana halinde ku Nyaaja Ndukula.


\par }{\Q \VS{22}Lolagi! Abagoma baꞌbandu beꞌBosira bakola bagayija

\par }{\QB nga nyunda úli mu yami yihwika mu kaaya kaabo.

\par }{\Q Yulwo lusiku, abasirikaani beꞌHedoomu bagateerwa neꞌkyoba,

\par }{\QB nga mukazi úkola mu yuvwa umukero.


\par }{\SH Nahano atumira abandu beꞌDamasiki indumwa
\par }
{\Q \VS{23}Nahano adetaga hiꞌgulu lyeꞌDamasiki kwokuno:

\par }{\Q «Abandu beꞌHamaati naꞌbeꞌHaripaadi, bakayuvwa umwazi mubi,

\par }{\QB banakoli tetiirwi.

\par }{\Q Bakoli shengusiri hiꞌgulu lyeꞌkyoba,

\par }{\QB banakoli hanamiri imitima, nga nyaaja íri mu birinduka.


\par }{\Q \VS{24}Abandu beꞌDamasiki, keera bateerwa neꞌkyoba,

\par }{\QB neꞌndege zikoli teziri bweneene.

\par }{\Q Bakoli yuvwiti ubulyaniirwe, ngoꞌmukazi úkola úgaabuta.

\par }{\QB Banakoli loziizi ukutibita.


\par }{\Q \VS{25}Balya bandu, bâli kizi shambaala ngiisi kyanya!

\par }{\QB Kundu kwokwo, buno akaaya kaabo kakola kagajandwa.


\par }{\Q \VS{26}Imisore yabo, igaagwa mu njira, inayitwe.

\par }{\QB Yulwo lusiku, abasirikaani baamwo booshi bagayitwa.»

\par }{\Q Kwokwo, kwo Nahano woꞌbushobozi bwoshi adesiri.


\par }{\Q \VS{27}«Inzitiro zeꞌDamasiki, ngaziduulika kwoꞌmuliro,

\par }{\QB halinde inyumba nyiija za mwami Beni-Hadaadi zinasingooke.»


\par }{\SH Nahano atumira abandu beꞌKedaari naꞌbeꞌHazoori indumwa
\par }
{\PP \VS{28}Mwami Nebukandeneza weꞌBabeeri akahima beene Kedaari. Kiri neꞌbihugo byeꞌHazoori âli bitwaziri. Yibyo bihugo, Nahano adetaga hiꞌgulu lyabyo kwokuno:

\par }{\Q «Yabo bandu beꞌKedaari, batuuziri uluhande lweꞌsheere.

\par }{\QB Aaho! Mugendi bateera, munabazimiize.


\par }{\Q \VS{29}Mugendi gwata amaheema gaabo, na byoshi íbigali mwo.

\par }{\QB Mukizi gwata neꞌbitugwa byabo, kiri
neꞌngamiya.

\par }{\Q Mugendi bateerera induulu, ti: “Tukola mweꞌkihuumula ngiisi luhande!”»


\par }{\Q \VS{30}Nahano adetaga kwokuno: «E batuulaga beꞌHazoori,

\par }{\QB nie Nahano namùkengula kwo mutibitire hala, mugendi yibisha.

\par }{\Q Mukuba, mwami weꞌBabeeri Nebukandeneza keera akagira igambi libi hiꞌgulu liinyu,

\par }{\QB anakola agamùzimiiza.


\par }{\BB \par }
{\Q \VS{31}«Yabo bandu baki jeberiiri mu kati koꞌmutuula.

\par }{\QB Aaho! Yimukagi, tugendi bashereeza.

\par }{\Q Yabo bandu, batuuziri haabo-haabo.

\par }{\QB Akaaya kaabo, katahiiti inyiivi, kandi iri migaliro.


\par }{\Q \VS{32}Aahago! Mugendi shahula ingamiya zaabo, kiri na ngiisi bindi bitugwa byo bagweti.

\par }{\Q Balya bandu, ábali mu kunguula imishaku yabo,

\par }{\QB ngabashabulira hooshi mu kihugo.

\par }{\Q Ngiisi ho bagakizi genda, ngabaleetera ubuhanya.»

\par }{\QB Kwokwo, kwo Nahano adesiri.


\par }{\Q \VS{33}«Akaaya keꞌHazoori kagasigala ishamba limaata.

\par }{\Q Ndaaye umundu úwâye ki katuule mwo,

\par }{\QB si ligaaba igomberano lyeꞌmirunga.»


\par }{\SH Nahano atumira abandu beꞌHelamu indumwa
\par }
{\PP \VS{34}Ikyanya Zedekiya akayima abe mwami weꞌBuyuda, haaho-haaho, indumwa ya Nahano yanahikira
umuleevi Yeremiya hiꞌgulu lyeꞌkihugo kyeꞌHelamu.


\par }{\Q \VS{35}Nahano woꞌbushobozi bwoshi anadeta kwokuno: «Ikihugo kyeꞌHelamu, kundu kikoli sikamiri bweneene hiꞌgulu lya ábali mu fwora imiheto,

\par }{\QB haliko iyo miheto yoshi, ngagivungula-vungula.


\par }{\Q \VS{36}Ngaleetaga abagoma ukulyoka imbande zooshi,

\par }{\QB banabashabulire ngiisi heꞌmbuusi iri mu huusa.

\par }{\Q Bagagendi twalwa imbohe mu mahanga gooshi.


\par }{\BB \par }
{\Q \VS{37}«Yabo Bahelamu, ngabajungumbania imbere lyaꞌbagoma baabo.

\par }{\Q Yabo bagoma, kwo baloziizi ukubayita, bagagendi balandiriza bafumbiiti ingooti,

\par }{\QB halinde banaminike booshi imbere lyani.»

\par }{\Q Kwokwo, kwo Nahano adesiri.


\par }{\Q \VS{38}Nahano ashubi detaga kwokuno:

\par }{\Q «Iyo munda i Helamu, yo ngabiika ikitumbi kyani, mu kuyerekana kwo nie mwami,

\par }{\QB na nzimiize mwami wabo, kiri naꞌbakulu baabo.»


\par }{\BB \par }
{\Q \VS{39}Nahano ashubi detaga kwokuno:

\par }{\Q «Balya bandu beꞌHelamu, iri hagalenga isiku,

\par }{\QB ngashubi bagenduusa, nga ngiisi kwo bâli tuula.»




\par }\Chap{50}{\SH Nahano atumira Abababeeri indumwa
\par }
{\PP \VerseOne{1}Nahano anabwiraga
umuleevi Yeremiya, hiꞌgulu lyeꞌBabeeri, naꞌbatuulaga baayo kwokuno:


\par }{\Q \VS{2}«Mukizi menyeesa ibinyamahanga indumwa, buzira kubibisha umwazi.

\par }{\Q Muyimusagye irembera,

\par }{\QB mu kubamenyeesa kwaꞌBababeeri bagwatwa imbira.

\par }{\Q Imigisi yabo igateezibwa ishoni,

\par }{\QB halinde inavungulwe.

\par }{\Q Iyo migisi yabo Beeri, na Merodaaki, igateteerwa,

\par }{\QB inahuumirwe bweneene.


\par }{\Q \VS{3}Yikyo kihugo kyeꞌBabeeri, abandu bakola mu yija ukulyoka imbembe,

\par }{\QB gira bayiji kiteera, banakishereeze,

\par }{\Q kinahinduke ishamba lizira bandu.

\par }{\Q Abandu neꞌbitugwa byoshi bigakitibita,

\par }{\QB ndaanaye úgaki tuula mwo.»


\par }{\SH Abahisiraheeri bâye ki galukire Rurema
\par }
{\Q \VS{4}Nahano Rurema, adetaga kwokuno:

\par }{\Q «Ku yikyo kyanya, Abahisiraheeri naꞌBayuda bagayija bali mu ndooza,

\par }{\QB iri banalira bweneene.


\par }{\Q \VS{5}Bagabuuza injira yoꞌkugenda i
Sayuni.

\par }{\QB Neꞌkyanya bagabwirwa, bagayami tondeera ukugenda yo.

\par }{\Q Tuganywana
ikihango twe nabo, batanâye ki kihongole.

\par }{\QB Ngaaba nie Nahamwabo, halinde imyaka neꞌmyakuula!


\par }{\Q \VS{6}Abandu baani bâli riiri nga bibuzi íbikateereka.

\par }{\Q Ibirongoozi byabo, bikabahabura,

\par }{\QB halinde banayibagira ho bâli tuuziri, banakizi genda bagajeba-jeba mu migazi.


\par }{\Q \VS{7}Ikyanya abagoma bâli kizi bagwana, banakizi bateera.

\par }{\Q Banakizi deta, ti: “Balya bandu, mu kubateera, tutahubiri.

\par }{\QB Si keera bakahubira Nahano yenyene!

\par }{\Q Kundu bashokuluza baabo bâli kizi langaalira Nahano,

\par }{\QB haliko, abaana baabo banakizi múhubira!”


\par }{\BB \par }
{\Q \VS{8}«Mutibitage Abababeeri! Muhuluke mu kihugo kyabo.

\par }{\QB Mukizi ba nga bihebe íbiri mu genda imbere lyeꞌkiso.


\par }{\Q \VS{9}Ngola ngaleeta abandu bingi ukulyoka imbembe, bayiji teera i Babeeri,

\par }{\QB banagigwate.

\par }{\Q Balyagagi bikalage mu kufwora imiheto,

\par }{\QB batanâye galuke maboko mamaata.


\par }{\Q \VS{10}Yabo bagoma bagagenda mu Babeeri,

\par }{\QB banashahule mwo ngiisi byo baloziizi.»

\par }{\Q Kwokwo, kwo Nahano adesiri.


\par }{\Q \VS{11}«E Bababeeri, ikyanya mukagendi shahula abandu baani ibindu,

\par }{\QB mwanaba mukoli shambiiri bweneene.

\par }{\Q Mwanasimba-simba nga nyana íri mu ndagiriro.

\par }{\QB Izu liinyu, likola nga lyeꞌfiizi yeꞌfwarasi.


\par }{\Q \VS{12}Kundu kwokwo, ikihugo kiinyu kigaki teezibwa ishoni bweneene,

\par }{\Q kinasigale mwaꞌbandu bagerwa bweneene ukuhima ibindi byoshi,

\par }{\QB kinahinduke ishamba íriyumagusiri.»


\par }{\BB \par }
{\Q \VS{13}Na bwo Nahano agaaba akoli shavwiri,

\par }{\QB yikyo kihugo, ndaaye mundu úwâye kituule mwo.

\par }{\QB Si kigasigala biguuka.

\par }{\Q Ngiisi úgakizi kilenga mwo, agahuumirwa.

\par }{\QB Ikyanya abandu bagaabona ngiisi kwo kyashereezibwa, bagasoomerwa ngana-ngana!


\par }{\BB \par }
{\Q \VS{14}«Mwe mufumbiiti imyambi mweshi! Musookanane akaaya keꞌBabeeri, gira mukateere.

\par }{\Q Na mu kulasha imyambi, mutasige kiri noꞌmundu muguma.

\par }{\QB Mukuba keera bambubira, na ndi nie Nahano.


\par }{\Q \VS{15}Mubandage akashiba ngiisi luhande!

\par }{\Q Lolagi! Balya Bababeeri keera bakayibiika mu maboko gaꞌbagoma.

\par }{\QB Inzitiro zaabo zooshi, keera zikayihongoleka haashi.

\par }{\Q Balya bandu, Nahano keera akabahaniiriza, nga ngiisi kwo bibakwiriiri.

\par }{\Q Aaho! Muyihoolage!

\par }{\QB Ngiisi kwo bakagira abandi, kube kwo na niinyu mugabagira.


\par }{\Q \VS{16}Yabo Bababeeri, mubahangirire batashubi byala imbuto, batanayimbule.

\par }{\Q Mu balya basirikaani, ngiisi muguma agagwatwa neꞌkyoba,

\par }{\QB halinde anayami tibitira imwabo.


\par }{\BB \par }
{\Q \VS{17}«Abahisiraheeri balyagagi nga bibuzi.

\par }{\QB Indare zigweti zigabahiiva, iri zinabashaabula.

\par }{\Q Ubwa mbere, bakashaabulwa na mwami weꞌHasuriya.

\par }{\QB Noꞌbuzinda, mwami Nebukandeneza weꞌBabeeri, ye kabavungula amavuha.»


\par }{\Q \VS{18}Nahano woꞌbushobozi bwoshi, Rurema waꞌBahisiraheeri adetaga kwokuno:

\par }{\Q «Nga kwo keera nꞌgahaniiriza ulya mwami weꞌHasuriya,

\par }{\QB kwo na kwokwo, ngahaniiriza mwami weꞌBabeeri, kiri neꞌkihugo kyage.


\par }{\Q \VS{19}Ha nyuma, na ngalulire Abahisiraheeri mu kihugo kyabo.

\par }{\QB Bagakizi lya imimbu ukulyoka ku mugazi Karimeeri, na ku Bashaani,

\par }{\QB kiri neꞌbya mu migazi ya Hifurahimu neꞌGiryadi.


\par }{\Q \VS{20}Mu yizo siku, kundu abandu bangalooza ukubona amabi mu kihugo kyeꞌHisiraheeri, batagagabona.

\par }{\QB Neꞌri bangalooza ukubona ibyaha mu kyeꞌBuyuda, batagabibona.

\par }{\Q Mukuba, ngaasiga abandu baani bagerwa, na mbakejeerere.»

\par }{\QB Kwokwo, kwo Nahano adesiri.


\par }{\BB \par }
{\Q \VS{21}Nahano ashubi deta kwokuno:

\par }{\Q «Muzamuuke, mugendi teera ikihugo kyeꞌMeratayimu,

\par }{\QB mugendi teera naꞌBapekodi.

\par }{\Q Mubalandirize, halinde mubaminike lwoshi-lwoshi!

\par }{\QB Ngiisi byo ngola mu mùbwira, mubigirage.


\par }{\Q \VS{22}Bakola mu shereeza ikihugo kyoshi,

\par }{\QB akaluulu kiꞌzibo kayuvwikiini hooshi.


\par }{\Q \VS{23}Ubwa mbere, Abababeeri bâli gweti bagahooja-hooja amahanga gooshi.

\par }{\QB Halikago buno, nabo keera bahirikwa, banatwika.

\par }{\Q Mu bihugo byoshi, i Babeeri yo ikoli sherebiiri bweneene.


\par }{\Q \VS{24}E Bababeeri, mwâli kizi mbagala kwo, nie Nahano.

\par }{\QB Kwokwo, nanamùtega, mwanayami gwatwa.


\par }{\BB \par }
{\Q \VS{25}«Keera nꞌgayigula ikihinda kyani kyeꞌbilwaniiso,

\par }{\QB nanabilyosa, gira ngoleese uburaakari bwani.

\par }{\Q Nie Nahano woꞌbushobozi bwoshi,

\par }{\QB ngola mu gendi teera ikihugo kyeꞌBabeeri.


\par }{\Q \VS{26}E basirikaani, mulyokage ngiisi luhande, gira muyiji teera Abababeeri.

\par }{\QB Muhongolage ibihinda byabo byeꞌbyokulya.

\par }{\Q Munabashahule ibindu, munabilunde indundo mbamu.

\par }{\Q Kino kihugo, muyiji kishereeza lwoshi-lwoshi,

\par }{\QB hatanagire umundu ye mugaasiga!


\par }{\Q \VS{27}Muminikage abasirikaani baamwo booshi.

\par }{\QB Mubayite nga kwo muli mu yita ibitugwa.

\par }{\Q Yayewe imwabo! Si ulwabo keera lwahikaga!

\par }{\QB Kikola kyanya kyoꞌkubahaniiriza.


\par }{\Q \VS{28}Yuvwagwi! Abahisiraheeri ábafuushuka i Babeeri, keera bayija i Sayuni,

\par }{\QB banakola mu menyeesa ngiisi kwo Rurema Nahamwitu, keera akayihoola Abababeeri.

\par }{\QB Si bâli mali shereeza inyumba yage!


\par }{\Q \VS{29}Ngiisi ábayiji ukufwora umuheto, mubabwire kwo bayiji teera akaaya keꞌBabeeri.

\par }{\QB Mukasokanane, hatagire umundu úgafuushuka mwo.

\par }{\Q Ngiisi kwo bâli kizi gira abandi, kube kwo nabo mugabagira.

\par }{\QB Yabo Bababeeri bâli kizi hagana na Nahano, Umutaluule waꞌBahisiraheeri, ku bwikangaate bweneene.


\par }{\Q \VS{30}Ku yukwo, imisore yabo igayitirwa mu njira.

\par }{\QB Abasirikaani baabo booshi, bagaminikwa ku lwolwo lusiku luguma.»

\par }{\Q Kwokwo, kwo Nahano adesiri.


\par }{\BB \par }
{\Q \VS{31}«E bandu boꞌbwikangaate! Niehe, nie Nahano woꞌbushobozi bwoshi.

\par }{\QB Na buno, ngola ngamùlwisa.

\par }{\Q Ee! Kikola kyanya kyoꞌkumùhaniiriza.


\par }{\Q \VS{32}Kundu mugweti mugayikangaata,

\par }{\QB si mugasiitara, munagwe, ndaanaye úgamùvyula.

\par }{\Q Ngayasa umuliro mu twaya twinyu,

\par }{\QB halinde byoshi bisingooke ngiisi luhande.»


\par }{\BB \par }
{\Q \VS{33}Nahano woꞌbushobozi bwoshi, adetaga kwokuno:

\par }{\Q «Abahisiraheeri naꞌBayuda, bakola baja.

\par }{\QB Abagoma keera bakabagwata imbohe, banalahira kwo batagabaliika.


\par }{\Q \VS{34}Kundu kwokwo, niehe, iziina lyani nie Nahano woꞌbushobozi bwoshi.

\par }{\Q Nie gaguluula abandu baani ku bushobozi bwani,

\par }{\QB halinde ndeete umutuula mu kihugo kyabo.

\par }{\Q Halikago, Abababeeri boohe, ndaagwo mutuula gwo bagalonga.»


\par }{\BB \par }
{\Q \VS{35}Nahano ashubi detaga kwokuno:

\par }{\Q «Balya Bababeeri bayitwe ku ngooti,

\par }{\QB kuguma naꞌbakulu baabo, naꞌbanabwenge baabo!


\par }{\Q \VS{36}Yizo ngooti, leka ziyite naꞌbaleevi baabo beꞌbibeesha,

\par }{\QB halinde bahinduke bahwija.

\par }{\Q Zeezo ngooti, ziyite naꞌbasirikaani baabo,

\par }{\QB halinde bahuumirwe.


\par }{\Q \VS{37}Yizo ngooti, zikizi yita neꞌfwarasi zaabo,

\par }{\QB bashereeze naꞌmagaare gaabo giꞌzibo,

\par }{\Q kiri naꞌbasirikaani baabo beꞌmahanga, ábali mu hembwa.

\par }{\QB Babe booba nga bakazi!

\par }{\Q Zeezo ngooti, zikizi teera ibihinda byabo byoshi,

\par }{\QB halinde ibindu íbiri mwo bishahulwe, binatwalwe i mahanga.


\par }{\Q \VS{38}Zeezo ngooti, zikizi teera invula ihangame,

\par }{\QB halinde amiiji gaamwo gakame.

\par }{\Q Ikihugo kyeꞌBabeeri, si kiyijwiri mweꞌmigisi!

\par }{\QB Iyo migisi ikola mu teera abandu ikyoba bweneene, halinde banabe nga basire.


\par }{\Q \VS{39}Ikyanya i Babeeri igaashaka, imirunga neꞌhotirishe,

\par }{\QB kiri neꞌzindi nyamiishwa, bigayiji tuula mwo.

\par }{\Q Haliko abandu boohe, ndaaye úgaki yiji tuula mwo, halinde imyaka neꞌmyakuula!

\par }{\QB Ikihugo kyeꞌBabeeri kigasigala biguuka naaho.


\par }{\Q \VS{40}Ngiisi kwo nꞌgaminika i Soodoma neꞌGomora noꞌtundi twaya tweꞌbutambi,

\par }{\QB i Babeeri nayo, kwokwo kwo ngagishereeza.

\par }{\Q Ndaanaye mundu úgaki tuula yo kandi.»

\par }{\QB Kwokwo, kwo Nahano adesiri.


\par }{\Q \VS{41}«Lolagi! Abasirikaani bakola mu lyoka imbande zeꞌmbembe.

\par }{\QB Bali mulala úguhimbiri, kiri naꞌbaami bingi, bakola mu yiji teera ukulyoka mu mbeka zeꞌkihugo.


\par }{\Q \VS{42}Abasirikaani baabo, bahagasiri imiheto, naꞌmatumu.

\par }{\QB Balyagagi balangi, batanali mu yuvwirana indengeerwa.

\par }{\Q Ikyanya bali ku fwarasi zaabo,

\par }{\QB bali nga midunda mu nyaaja.

\par }{\Q E Babeeri! Yabo bagoma bakola ibiringiini, kwo bayiji kuteera.


\par }{\Q \VS{43}Yabo basirikaani, mwami weꞌBabeeri keera akayuvwa imyazi hiꞌgulu lyabo,

\par }{\QB anayoboha, halinde amaboko gaage gakoli lebiiri.

\par }{\Q Akoli shengusiri, anakola mu lyanirwa,

\par }{\QB ngoꞌmukazi úgweti úgaliibwa noꞌmukero.


\par }{\Q \VS{44}Nga kweꞌndare iri mu vuvunyuka mu kishungu-shungu hoofi noꞌlwiji Yorodaani,

\par }{\QB inayilale mu bibuzi i bungere,

\par }{\Q kwo naani ngayami yimula Abababeeri mu kihugo kyabo.

\par }{\QB Ha nyuma, na ndoole ugundi mutwali, ninamúyimike mwo.

\par }{\Q Aaho! Nyandi úshobwiri ukunyigereera?

\par }{\QB Na nyandi úwangambuulania?

\par }{\QB Na nyandi mutwali úwangagira mbu tuhagane?»


\par }{\BB \par }
{\Q \VS{45}Yuvwagwi ngiisi kwo Nahano akoli shungisiri ukugira hiꞌgulu lyeꞌkihugo kyeꞌBabeeri,

\par }{\QB naꞌbatuulaga baamwo.

\par }{\Q Ku kasiisa, kiri naꞌbaana baabo bato, bagayimulwa, banabululirwe hala.

\par }{\QB Emwe! Utwaya twabo, ngiisi mundu agakizi tuhumirirwa.


\par }{\Q \VS{46}Ikyanya ikihugo kyeꞌBabeeri kigagwatwa, abandu booshi bagateerera induulu bweneene,

\par }{\QB neꞌkihugo kinajugumbane.

\par }{\QB Abandu ba mu mahanga gooshi bagayuvwa ngiisi kwaꞌBababeeri bakola mu bululuka ku kimombo.




\par }\PoetryChap{51}{\Q \VerseOne{1}Nahano adetaga kwokuno:

\par }{\Q «Ngaleeta abashereeza, bayije nga mbuusi,

\par }{\QB banashereeze ikihugo kyeꞌBabeeri, naꞌbandu baamwo.


\par }{\Q \VS{2}Ngalungika ibinyamahanga, biyiji shereeza i Babeeri,

\par }{\QB nga kweꞌmbuusi iri mu yehuula ibyasi.

\par }{\Q Ku lusiku abagoma bagakishereeza,

\par }{\QB bagahuluka imbande zooshi, banayiji kiteera.»


\par }{\BB \par }
{\Q \VS{3}«Utalekage kwaꞌbasirikaani beꞌBabeeri bafwore imiheto yabo,

\par }{\QB utanabaleke mbu bayambale ibihazo byabo.

\par }{\Q Utakejeerere imisore yabo,

\par }{\QB si uyami minika abasirikaani baabo lwoshi-lwoshi!


\par }{\Q \VS{4}Yabo Bababeeri, bagateerwa mu kihugo kyabo,

\par }{\QB banayitirwe mu mitalimbwa yabo.


\par }{\Q \VS{5}Nie Nahano woꞌbushobozi bwoshi, na ndi nie Rurema waꞌBahisiraheeri naꞌBayuda.

\par }{\Q Yabo bandu baani, ndakabajanda, kundu bâli kizi mbubira,

\par }{\QB na ndi nie Mutaluule waꞌBahisiraheeri.»


\par }{\BB \par }
{\Q \VS{6}Ngiisi mundu ashaagage i Babeeri,

\par }{\QB gira alonge ukuyikiza.

\par }{\Q Mutasigalage yo, mbu muyitirwe kuguma naꞌbanabyaha.

\par }{\Q Mukuba, kikola kyanya kyoꞌkubahaniiriza.

\par }{\QB Ee! Nahano agabahaniiriza, nga ngiisi kwo bibakwiriiri.


\par }{\Q \VS{7}Ikihugo kyeꞌBabeeri, kyâli riiri nga rusoozo lweꞌnooro mu maboko ga Nahano,

\par }{\QB lwanâli kizi lalusa amahanga gooshi.

\par }{\Q Ibinyamahanga byâli kizi nywa idivaayi yamwo,

\par }{\QB byanakizi sireha.


\par }{\Q \VS{8}Halikago buno, Babeeri naye keera akagwa, anavunika.

\par }{\QB Ku yukwo, mumúlirire!

\par }{\Q Mugendi leeta umuti, munamúlunge inguma.

\par }{\QB Hali ikyanya angaki kira.


\par }{\Q \VS{9}Ibinyamahanga byanashuvya:

\par }{\QB «Tukagira mbu tukize i Babeeri, haliko shoobe!

\par }{\Q Muleke, tuyigendere, ngiisi muguma mu kihugo kyabo.

\par }{\Q Si Abababeeri, ibihano byabo bikoli luziri bweneene,

\par }{\QB binahisiri mu kibungu!»


\par }{\Q \VS{10}Abayuda bagweti bagaadeta:

\par }{\Q «Nahano Rurema adesiri kwo ndaago mabi tugweti.

\par }{\Q Aaho! Tugendage i Sayuni,

\par }{\QB gira tugendi menyeesania ngiisi kwo âli kizi gira.»


\par }{\Q \VS{11}Nahano akoli shungisiri ukushereeza i Babeeri,

\par }{\QB kyo kitumiri akashigika abaami beꞌMediya.

\par }{\Q Yabo Bababeeri, bo bakashereeza inyumba yage.

\par }{\QB Ku yukwo, agabayihoola, nga kwo bibakwaniini.

\par }{\Q Aahago! Mutyaze imyambi yinyu! Muyabiire neꞌsiribo!


\par }{\Q \VS{12}E bagoma beꞌBabeeri! Mushonie irembera liꞌzibo,

\par }{\QB gira abasirikaani bateere inzitiro zeꞌBabeeri.

\par }{\Q E Bababeeri! Muleetage abandi balaliizi, lyo mumenya ikihe kyo bagamùteera kwo ku bumbishwa.

\par }{\Q Kundu mwangagira kwokwo, Nahano akoli shungisiri kwo agamùshereeza,

\par }{\QB lyo akwiza ishungi zaage.


\par }{\Q \VS{13}E Bababeeri! Ikihugo kiinyu kiyegiiri inyiiji nyingi-nyingi,

\par }{\QB keera mwanagala bweneene.

\par }{\Q Kundu kwokwo, ulwinyu keera lwahika.

\par }{\QB Leero, mukola mugaamala.


\par }{\Q \VS{14}Nahano woꞌbushobozi bwoshi, keera akabiika indahiro kwiꞌziina lyage kwokuno:

\par }{\Q «E Babeeri, utwaya twawe, ngatuyijuza mwaꞌbasirikaani baꞌbagoma nga nzige,

\par }{\QB banakubandire akabuuli, kwo bakuhimiri.»


\par }{\BB \par }
{\Q \VS{15}Nahano ye kabumba ikihugo ku bushobozi bwage.

\par }{\QB Ye kanakisikamya ku bwitegeereze bwage.

\par }{\QB Anakoleesa ubwenge bwage mu kuyanuula igulu.


\par }{\Q \VS{16}Ikyanya ali mu kyula, amiiji mwiꞌgulu, gali mu yami yigusha haguma.

\par }{\QB Ali mu kuumania ibibungu hooshi mu kihugo.

\par }{\Q Ku kyanya kyeꞌnvula, analyamuze ikiryamu.

\par }{\QB Anahuuse neꞌmbuusi ukulyoka mu bihinda byage.


\par }{\Q \VS{17}Si abandu boohe, biri bizeeze, ndaanabyo bayiji!

\par }{\Q Abatuzi, bali mu yagagala ngana mu kutula imigisi.

\par }{\QB Si iri ya bibeesha ngana!

\par }{\QB Ndaabwo bugumaana ihiiti.


\par }{\Q \VS{18}Ndaako kamaro ko ihiiti.

\par }{\QB Si iri ya kuhonyoleza naaho.

\par }{\Q Ikyanya Nahano agagihana, igaahera lwoshi.


\par }{\Q \VS{19}Haliko, Rurema wa
Yakobo, yehe atali nga yo.

\par }{\Q Si ye kalema ibindu byoshi,

\par }{\QB anatoola Abahisiraheeri kwo babe bo bandu baage!

\par }{\Q Iziina lyage, ye Nahano woꞌbushobozi bwoshi.


\par }{\BB \par }
{\Q \VS{20}Nahano adetaga kwokuno:

\par }{\Q «E Bababeeri, muli nyundo yani, yo ndi mu koleesa mu kulwa.

\par }{\Q Ngweti ngamùkoleesa, gira nvungule ibinyamahanga,

\par }{\QB halinde na njereeze kiri naꞌmaami gaabo.


\par }{\Q \VS{21}Ngamùkoleesa mu kuvungula ifwarasi, na ábali mu zigendera kwo.

\par }{\QB Munavungule naꞌmagaare goꞌkubululwa, na ábali mu garongoora.


\par }{\Q \VS{22}Munavungule abashosi naꞌbakazi, kiri naꞌbashaaja neꞌmisore.

\par }{\QB Mugavungula abatabana naꞌbanyere.


\par }{\Q \VS{23}Ngamùkoleesa mu kuvungula abangere neꞌbitugwa byabo,

\par }{\QB naꞌbahiizi, neꞌbitugwa byabo byoꞌkulimiisa,

\par }{\QB kiri naꞌbakulu na baguvuruneeri.»


\par }{\BB \par }
{\PP \VS{24}Nahano ashubi detaga kwokuno: «Mwe Bababeeri, ngamùhana, kuguma naꞌbandu biinyu booshi, bwo mwâli kizi girira i Sayuni amabi.»


\par }{\Q \VS{25}Nahano adetaga kwokuno: «E Babeeri,

\par }{\QB uli mugazi gwoꞌbushereeze. Mukuba, ugweti ugashereeza amahanga gooshi.

\par }{\Q Kundu kwokwo, ndyagagi mugoma wawe.

\par }{\QB Ngakuhaga, na ngunyanyage haashi.

\par }{\Q Hanatame, unasigale ugasingoolwa noꞌmuliro.


\par }{\Q \VS{26}Mu kati kaawe mutagaboneka kiri niꞌbuye lyoꞌkuyubaka ulutaliro.

\par }{\Q Si ugasigala ishamba, halinde imyaka neꞌmyakuula!»

\par }{\QB Kwokwo, kwo Nahano adesiri.


\par }{\BB \par }
{\Q \VS{27}Mugirage mushonie irembera lyoꞌkumenyeesa izibo!

\par }{\QB Mulasagye neꞌkibuga, gira ibinyamahanga byoshi bikiyuvwe.

\par }{\Q Mukuumanie Abahararaati, naꞌBamini, naꞌBahashikenaazi,

\par }{\QB gira bayiji teera Abababeeri.

\par }{\Q Mutoolage umukulu woꞌkurongoora abasirikaani.

\par }{\QB Muleete ifwarasi kandaharuurwa nga nzige.


\par }{\Q \VS{28}Mukuumanie abasirikaani beꞌmahanga,

\par }{\QB gira bayiji teera i Babeeri.

\par }{\Q Muleete abaami beꞌMediya, naꞌbatwali baabo, na baguvuruneeri baabo,

\par }{\QB kuguma naꞌbasirikaani booshi ba mu butwali bwabo.


\par }{\BB \par }
{\Q \VS{29}Nahano ashungisiri kwo agahindula ikihugo kyeꞌBabeeri libe ishamba,

\par }{\QB ndaanaye mundu úgakituula mwo.

\par }{\Q Kyo kitumiri kikola mu jungubana, iri kinagaaya-gaaya noꞌbulyanirwe.


\par }{\BB \par }
{\Q \VS{30}Abasirikaani beꞌBabeeri batakiri mu lwa.

\par }{\QB Si bakoli sigiiri mu nyumba zaabo nzitire.

\par }{\Q Ubuhagarusi bwabo bwamala,

\par }{\QB banakolaga booba nga bakazi.

\par }{\Q Inyumba zaabo zikola mu singoolwa.

\par }{\QB Neꞌnyiivi zaꞌkaaya zikola mu hongolwa.


\par }{\Q \VS{31}Indumwa zigweti zigakulikirana muguma-muguma,

\par }{\QB mu kugendi menyeesa mwami kwaꞌkaaya kaage keꞌBabeeri keera kagwatwa.


\par }{\Q \VS{32}Ngiisi haꞌbasirikaani bangalenga mu kutibita, abagoma keera bahagwata,

\par }{\QB banahasingoola kuguma neꞌnzitiro.

\par }{\Q Buno, abasirikaani bakola mu lenga mweꞌkinyukura.


\par }{\BB \par }
{\Q \VS{33}Nahano woꞌbushobozi bwoshi, Rurema waꞌBahisiraheeri, adetaga kwokuno:

\par }{\Q «Abababeeri, abagoma bakola mu bahinyata-hinyata,

\par }{\QB nga kwo bali mu yeluula ingano ku kyanya kyeꞌmimbu.

\par }{\Q Ee! Ikyanya kyoꞌkuyimbula i Babeeri kikola kigaahika.»


\par }{\BB \par }
{\Q \VS{34}«Twe bandu beꞌYerusaleemu, mwami Nebukandeneza weꞌBabeeri akatuhima, anatushereeza.

\par }{\Q Akatushahula ibindu, twanasigala nga nyungu maata,

\par }{\QB anayami bimira nga mujoka muhamu.

\par }{\Q Anayabiiraga ngiisi byo âli loziizi,

\par }{\QB anabuli tuyimula mu kihugo kiitu.»


\par }{\Q \VS{35}Ee! Abandu beꞌSayuni badeta na kwokuno:

\par }{\Q «Nga kwaꞌBababeeri bakatuleeza mu malibu,

\par }{\QB kwokwo nabo ubaleezagye mu go.

\par }{\Q Si bakayita abandu biitu bingi! Aaho! Nabo ubahaniirize.»


\par }{\BB \par }
{\Q \VS{36}Nahano adetaga kwokuno:

\par }{\Q «E Bayuda, ngamùbulanira, na nyihoole abagoma biinyu.

\par }{\Q Ngayumya inyaaja zeꞌBabeeri, kiri neꞌshyoko zaazo.


\par }{\Q \VS{37}Akaaya keꞌBabeeri, ngakahindula bibe biguuka,

\par }{\QB halinde linabe igomberano lyeꞌmirunga.

\par }{\Q Ikyanya abandu bagaabona kwokwo, bagakanguka.

\par }{\QB Ndaanaye úgaki katuula mwo.


\par }{\Q \VS{38}Buno, baki gweti bagalunduma nga ndare,

\par }{\QB iri banamoka nga baana beꞌndare.


\par }{\Q \VS{39}Na bwo baki nyotiirwi,

\par }{\QB ngabagirira ulusiku lukulu.

\par }{\Q Emwe! Ngabalalusa,

\par }{\QB halinde banalembwe niꞌro lyaꞌkahondo-hondo, batanâye ki vyuke.»

\par }{\QB Kwokwo, kwo Nahano adesiri.


\par }{\Q \VS{40}«Balya Bababeeri, ngabayabiira, gira bagendi tongeerwa.

\par }{\QB Bagabatongeera nga byanabuzi, neꞌbipanga, neꞌbihebe.


\par }{\Q \VS{41}Yayewe! Akaaya keꞌBabeeri, kundu kâli kizi huuzibwa mu mahanga gooshi,

\par }{\QB haliko buno, keera kagwatwa!

\par }{\Q Ikyanya abandi bali mu bonaga ngiisi íbyakakoleka kwo, banakanguke.


\par }{\Q \VS{42}Inyaaja, keera zikaheema, zanabwikira i Babeeri.

\par }{\QB Na buno, imidunda ikola mu kundula hiꞌgulu lyayo.


\par }{\Q \VS{43}Utwaya tweꞌBabeeri, bikola biguuka,

\par }{\QB tunakoli ba ishamba íriyumagusiri, ndaanaye mundu úki tuuziri mwo,

\par }{\Q kandi iri woꞌkulenga mwo.


\par }{\BB \par }
{\Q \VS{44}«Gulya mugisi Beeri gweꞌBabeeri, ngaguhaniiriza.

\par }{\QB Ngiisi byo gwâli kizi mira-mira, gugabishala.

\par }{\Q Ibinyamahanga bitanâye ki guyijire.

\par }{\QB Kiri neꞌnzitiro zeꞌBabeeri, zigahongoka.


\par }{\Q \VS{45}E bandu baani, si ubute bwa Nahano bukoli kayiri!

\par }{\QB Aahago! Muhuluke mu kaaya keꞌBabeeri.

\par }{\QB Mutibitage, lyo mufuuka.


\par }{\Q \VS{46}Ikyanya mugayuvwa kwo mwami muguma agendi teera uwabo,

\par }{\QB mutakanguke, mutanatwike indege.

\par }{\Q Mukuba, umwazi mwene yugwo, guli mu kizi yija ngiisi mwaka.


\par }{\Q \VS{47}Ku kasiisa, ngola ngahaniiriza imigisi yeꞌBabeeri,

\par }{\QB halinde ikihugo kyoshi kinateteerwe.

\par }{\Q Ibirunda byaꞌbandu baamwo, bigalambama hooshi.»

\par }{\QB Kwokwo, kwo Nahano adesiri.


\par }{\Q \VS{48}Nahano ashubi detaga kwokuno:

\par }{\Q «Ha nyuma, igulu neꞌkihugo, na byoshi íbibiri mwo, bigabanda akabuuli.

\par }{\Q Mukuba, mu mbande zeꞌmbembe, mugahuluka abasirikaani,

\par }{\QB banayiji shereeza i Babeeri.


\par }{\BB \par }
{\Q \VS{49}«Balya Bababeeri, keera bakayita Abahisiraheeri,

\par }{\QB kiri naꞌbandi bandu mu mahanga gooshi.

\par }{\Q Kwokwo nabo, bakwaniini bayitwe.


\par }{\Q \VS{50}Mwehe keera mukafuushuka, mutanayitwa.

\par }{\QB Aaho! Mugirage mulyoke i Babeeri!

\par }{\QB Mutanaki tindiirize!

\par }{\Q Kundu mukoli tuuziri i mahanga, mukengeere Nahano,

\par }{\QB mukengeere naꞌkaaya keꞌYerusaleemu.


\par }{\BB \par }
{\Q \VS{51}«Mugweti mugaadeta, ti: “Twe Bayuda,

\par }{\QB ibinyamahanga keera bikayifunda ahandu hataluule mu nyumba ya Nahano,

\par }{\QB binali mu kizi tuhonyoleza.

\par }{\Q Tukoli teziibwi ishoni, tunakoli tetiirwi bweneene.”»


\par }{\BB \par }
{\Q \VS{52}Nahano adetaga kwokuno:

\par }{\QB «Mu siku ízigayija, ngahaniiriza imigisi yeꞌBabeeri.

\par }{\Q Abandu baayo, ikyanya bagakomeereka, bagabululuka ku bulyanirwe.

\par }{\QB Amazu gaabo ganayuvwikane hooshi mu kihugo.


\par }{\Q \VS{53}Akaaya keꞌBabeeri, kundu kanganunga halinde mwiꞌgulu,

\par }{\QB banagire mbu basikamye inzitiro zaako, zibe ngomu,

\par }{\Q halikago ngaki balungikira abagoma, bagendi kashereeza.» Kwokwo, kwo Nahano adesiri.


\par }{\BB \par }
{\Q \VS{54}«Yuvwagwi! Mu kihugo kyeꞌBabeeri, abagoma bagweti bagashereeza bweneene.

\par }{\QB Kyo kitumiri Abababeeri bakola mu bululuka!


\par }{\Q \VS{55}Kalya kaaya keꞌBabeeri, ngola mu kashereeza,

\par }{\QB halinde akaluulu kamale.

\par }{\Q Ikyanya abagoma bagweti bagakateera,

\par }{\QB bali mu lunduma nga midunda mikayu.


\par }{\Q \VS{56}Ee! Abagoma bagweti bagateera i Babeeri.

\par }{\QB Abasirikaani baamwo keera bagwatwa imbohe, banavunirwa imiheto yabo.

\par }{\Q Nie Nahano Rurema. Ikyanya abandu bagweti bagaagira amabi, ndi mu bahana.

\par }{\QB Kwokwo, ngabahana ngana, ukukulikirana naꞌmabi gaabo.


\par }{\Q \VS{57}Yabo Bababeeri, ngalalusa abakulu baabo, naꞌbanabwenge baabo,

\par }{\QB kiri naꞌbatwali baabo, na baguvuruneeri naꞌbasirikaani baabo.

\par }{\Q Yabo booshi, bagagwejera mwiꞌro lyeꞌmyaka neꞌmyakuula, batanâye ki vyuke.»

\par }{\QB Kwokwo, kwo Mwami adesiri, anali ye Nahano woꞌbushobozi bwoshi!


\par }{\BB \par }
{\Q \VS{58}Nahano woꞌbushobozi bwoshi, ashubi detaga kwokuno:

\par }{\Q «Yabo Bababeeri, kundu inzitiro zaabo ziryagagi mbamu,

\par }{\QB haliko zooshi zigaki hongolerwa haashi,

\par }{\QB neꞌnyiivi zaabo, nazo zinasingoolwe lwoshi!

\par }{\Q Ehee! Kundu abandu beꞌbihugo bingi, bâli kizi kayubaka mwo, keera bahomba.

\par }{\QB Kundu bâli kizi kayiluhya kwo, haliko, kagasingoolwa naaho.»


\par }{\SH Yeremiya atuma indumwa ya Nahano imwa Bababeeri
\par }
{\PP \VS{59}Ku kyanya mwami Zedekiya akahisa imyaka ina atwaziri, anabalamira i Babeeri kuguma noꞌmulemberezi wage Seraya mugala Neriya, mwijukulu Mahiseya. Kwokwo uyo Seraya, nie Yeremiya nanamúheereza indumwa, kwo agindwalire iyo munda.

\VS{60}Iyo ndumwa yâli yandisirwi mu kitaabo. Na mu yikyo kitaabo, nâli yandisiri mwoꞌbuhanya bwoshi úbwâye koleke ku Bababeeri. Amagambo gooshi go nâli looziri hiꞌgulu lyeꞌBabeeri, go ganâli yandisirwi mwo.


\par }{\PP \VS{61}Nꞌgabwira Seraya kwokuno: «Ino ndumwa, ikyanya ugaahika i Babeeri, ukwaniini ukugisomera abandu booshi.

\VS{62}Ha nyuma, unahuunage Rurema kwokuno: “E Nahano! Ukagwanwa wadeta kwo ugashereeza hano handu, halinde hataki tuule abandu, kandi iri bindi biremwa. Si kino kihugo kigajandwa, kinasigale ngiꞌshamba halinde imyaka neꞌmyakuula!”


\par }{\PP \VS{63}«Kino kitaabo, mango wayusagya ukubasomera kyo, ugakishwekera kwiꞌbuye, unakitibulire mu lwiji Hefuraati,

\VS{64}unababwire kwokuno: “Ikihugo kyeꞌBabeeri, kigaazika kuguma naꞌbandu baamwo, kitanâye ki shubi yulubuka. Mukuba ubuhanya bwo ngakileetera, bugaaba buhamu ngana-ngana!”»

\par }{\PP Amagambo ga Yeremiya, hano ho gamaliiri.




\par }\Chap{52}{\SH I Yerusaleemu yahanwa
\par }
{\R (2 Baami 24.18–25.7)

\par }{\PP \VerseOne{1}Mwami Zedekiya, ikyanya akayima, âli kola neꞌmyaka makumi gabiri na muguma. Anahisa imyaka ikumi na muguma atwaziri i Yerusaleemu. Nyina, ye wâli Hamutali, munyere Yeremiya, wa mu kaaya keꞌRibuna.

\VS{2}Uyo Zedekiya âli kizi gira amabi imbere lya Nahano, nga kwo Yoyakimu âli kizi gira.


\par }{\PP \VS{3}Kyanatuma Nahano agarakarira bweneene abandu beꞌYerusaleemu naꞌbeꞌBuyuda, anabahana halinde booshi banatwalwa i mahanga. Uyo Zedekiya, bwo akahuna imbere lya mwami Nebukandeneza weꞌBabeeri,

\VS{4}kyanatuma uyo mwami agayijira akaaya keꞌYerusaleemu mu siku ikumi zoꞌmwezi gwiꞌkumi, ali naꞌbasirikaani baage booshi. Anashumbika imbere lyaꞌkaaya, anakazinga. Ku yikyo kyanya, Zedekiya âli koli hisiizi imyaka mwenda atwaziri.

\VS{5}Yabo Bababeeri banagenderera ukukasokanana, halinde Zedekiya anahisa imyaka ikumi na muguma atwaziri.


\par }{\PP \VS{6}Mu lusiku lwoꞌmwenda, lwoꞌmwezi gwa kana, mu kaaya keꞌYerusaleemu umwena mukayu gwanagunuuza mwo, halinde hatanaboneka kiri na íhyangaliibwa.

\VS{7}Abababeeri banahongola uluhande luguma lweꞌnzitiro zaꞌkaaya. Haaho, mwami Zedekiya bo naꞌbasirikaani baage, banagira mbu batibite bushigi. Banalenga mwiꞌtongo lya mwami, ku lwivi lwa ha kati keꞌbigo bibiri, banapuumuka, halinde uluhande lweꞌndekeera yoꞌlwiji Yorodaani.

\VS{8}Ulya Zedekiya, abasirikaani beꞌBabeeri banamúlandiriza, banamúgwatira mu ndekeera yeꞌYeriko. Abasirikaani baage booshi banamúhemukira, banashaabuka.


\par }{\PP \VS{9}Yabo Bababeeri, ikyanya bakagwata mwami Zedekiya, banamútwala imunda mwami wabo i Ribila, mu kihugo kyeꞌHamaati. Haaho, ho mwami Nebukandeneza akatwira Zedekiya ulubaaja.

\VS{10}Anatee yitiisa bagala baage mu masu gaage, kiri naꞌbandi batwali beꞌBuyuda.

\VS{11}Ha nyuma, banamújomola amasu, babuli múshweka utubangira, banamútwala i Babeeri. Anabeera mu nyumba yeꞌmbohe, halinde ku kyanya akashaaja.


\par }{\PP \VS{12}Ikyanya mwami Nebukandeneza weꞌBabeeri âli kola neꞌmyaka ikumi na mwenda atwaziri, mu lusiku lwiꞌkumi lwoꞌmwezi gwa kataanu, Nebuzaradani umukulu waꞌbasirikaani baage, anayingira i Yerusaleemu.

\VS{13}Uyo mukulu anasingoola inyumba ya Nahano, naꞌkajumiro, neꞌzindi nyumba zooshi zeꞌYerusaleemu. Ngiisi nyumba mbamu, akagisingoola.

\VS{14}Kiri neꞌnzitiro zooshi zeꞌYerusaleemu, anabwira abasirikaani beꞌBabeeri kwo bazihongolere haashi.


\par }{\PP \VS{15}Uyo Nebuzaradani akatwala imbohe abandu ábâli ki sigiiri i Yerusaleemu, mu bagunda, kiri naꞌbandi booshi ábâli koli yitaaziri boonyene imwa mwami weꞌBabeeri, na banaluganda.

\VS{16}Halikago, akasiga banakahuku baguma, gira bakizi lima indalo zeꞌmizabibu, neꞌzindi ndalo.


\par }{\PP \VS{17}Yabo Bababeeri banagenda ha nyumba ya Nahano, banahooja-hooja zirya nguliro mbamu zeꞌmiringa zombi ízâli riiri imbere lyayo, na galya magaare ikumi geꞌmiringa, kiri noꞌlya nangungubanga weꞌndango yeꞌmiringa. Iyo miringa, banagitwala i Babeeri.

\VS{18}Banatwala neꞌnyungu, neꞌmbahwa zoꞌkushamata, neꞌmikasi, neꞌnzoozo zoꞌkubiikira umuko, neꞌmiiko yo bâli kizi koleesa mu kuyokya umubadu, neꞌbindi birugu byoshi byeꞌmiringa íbyâli kizi koleesibwa mu nyumba ya Nahano.


\par }{\PP \VS{19}Uyo mukulu waꞌbasirikaani, anatwala ngiisi kirugu kyeꞌnooro muguuhya, na ngiisi kirugu kyeꞌharija: ngoꞌmutanga, neꞌsheetezo, neꞌnzoozo zoꞌkubiikira umuko, neꞌmbiikiro yoꞌmunyota-kiiko, neꞌnyungu, neꞌbiterekero byaꞌmatara, neꞌnzoozo zoꞌkubiikira mwaꞌmatuulo geꞌdivaayi.


\par }{\PP \VS{20}Mwami Sulumaani âli kolesiizi imiringa mingi mu kuyubaka inyumba ya Nahano, na mu kuyumaanania yizo nguliro zibiri, noꞌlya nangungubanga weꞌndango, kuguma na zirya fiizi ikumi na zibiri zeꞌmiringa zoꞌkumútereka kwo, na yago magaare goꞌkutereka kweꞌmitanga. Iyo miringa yoshi, yanaba mizito bweneene, halinde itangagerwa.


\par }{\PP \VS{21}Ngiisi nguliro yâli noꞌbula bweꞌmeetere mwenda. Noꞌkuzunguluka, zâli meetere ndatu. Neꞌkita kyayo, zâli sendimeetere zirinda neꞌkitolo. Na munda yazo, mwâli muhokoorore.

\VS{22}Kwiꞌtwe lya ngiisi nguliro, kwâli ulushembe lweꞌmiringa. Noꞌbula bwa ngiisi lushembe, zâli meetere zibiri neꞌkitolo, lwanâli lusoose kweꞌbirimbiiso byaꞌmakomamanga byeꞌmiringa.

\VS{23}Mu matambi, mwâli riiri amakomamanga makumi galimwenda na ndatu. Neꞌmbande za ha lugulu, hâli riiri amakomamanga igana.


\par }{\SH Abandu beꞌBuyuda batwalwa i Babeeri
\par }
{\R (2 Baami 25.18-21, 27-30)

\par }{\PP \VS{24}Ha nyuma, Nebuzaradani, umukulu waꞌbalaliizi ba mwami, anatwala imbohe umugingi mukulu Seraya, na Sefaniya umugingi wa kabiri, naꞌbakulu bashatu baꞌbalaliizi beꞌnyiivi.

\VS{25}Abandi Bayuda bâli ki bishamiri mu kaaya. Mu kati kaabo, anagwata mukulu muguma úwâli yimangiiri abasirikaani mwiꞌzibo kuguma naꞌbahanuuzi balinda ba mwami. Anatwala noꞌmwandisi woꞌmukulu waꞌbasirikaani úwâli kizi yandika abasirikaani bahyahya, kuguma naꞌbandu makumi galindatu bo akagwana i Yerusaleemu.

\VS{26}Yabo booshi, Nebuzaradani anabatwala imunda mwami Nebukandeneza weꞌBabeeri, i Ribila.

\VS{27}Yeyo munda i Ribila mu kihugo kyeꞌHamaati, mwami anayami bayita booshi. Kwokwo kwaꞌbandu beꞌBuyuda bakatwalwa imbohe, hala neꞌkihugo kyabo.


\par }{\PP \VS{28}Uyo Nebukandeneza, ikyanya âli koli hisiizi imyaka irinda atwaziri, lyo akatwala imbohe Abayahudi bihumbi bishatu na makumi gabiri na bashatu.

\VS{29}Neꞌri akahisagya imyaka ikumi na munaana atwaziri, anatwala abandi magana galimunaana na makumi gabiri na bashatu ukulyoka mu Yerusaleemu.

\VS{30}Iri akashubi hisa imyaka makumi gabiri niꞌshatu atwaziri, Nebuzaradani naye anatwala abandi Bayahudi magana galinda na makumi gana na bataanu. Kwokwo, umuharuuro gwaꞌbandu booshi ábâli twazirwi imbohe, gwâli riiri bihumbi bina na magana galindatu.


\par }{\PP \VS{31}Uyo mwami Yoyakini weꞌBuyuda, iri akahisa imyaka makumi gashatu niꞌrinda ali mu nyumba yeꞌmbohe i Babeeri, mwami Heviri-Merodaaki anayima mu Babeeri. Mu gwogwo mwaka, iri hakaba mu siku makumi gabiri na zitaanu zoꞌmwezi gwiꞌkumi na kabiri, anakoga Yoyakini, anamúhulusa mu nyumba yeꞌmbohe.

\VS{32}Anakizi múganuuza neꞌshagayo, anamúgingika ukuhima abandi baami bo bâli ririinwi mu mbohe i Babeeri.


\par }{\PP \VS{33}Kwokwo, Yoyakini anahogola imirondo yage yeꞌmbohe. Noꞌkulyokera yaho, anakizi shangiira ibyokulya na mwami weꞌBabeeri.

\VS{34}Mwami anakizi múheereza ugwage musheego ngiisi lusiku, halinde ku kyanya akashaaja.

\par }